
CSERHALOM. 

EGY  ÉNEKBEN. 
1825. 


Néma  borongással  megy  az  őskor  lelke  fölötted, 
Cserhalom!   és  nem  kér  emlékül  oszlopot  ércből  ; 
Oszlop  vagy  magad,  oh  diadalmak  halma,  meződdel. 
Téged  még  az  erős  természet  szüle  magából, 
Hogy  mint  embernek  gyarló  munkája,  felejtett 
Porba  ne  szállna  tetőd,  hanem  állna,  míg  emberek  élnek. 
És  a  harcos  apák  hírének  lenne  tanúja. 

Árpádnak  honját  Salamonnal  sok  baj  emészté, 
Az  meg  nem  rendült,  romlatlan  férj  fi  erőben 
Állván  hőseivel  :    főkép  a  társas  egyesség 
Napjaiban  temetője  lön  ellenségi  hadának. 
Oly  vala,  mint  a  két  végcsúcsos  földközi  szálko, 
Mely  keleten  s  nyugaton  kitekint  az  egekre  s  midőn  itt 
Nap  veri,  ott  éjnek  rémfátyola  leplezi  ormát  ; 
Elfáradva  leül  a  villám  mély  közepében, 
Nem  rengetheti  meg,  nagyságán  nem  mehet  által  : 
Ügy  Árpád  honját  veszedelmek  menny kövi  csapván 
Nem  rendíthették,  közepén  túl  nem  háta  mérgök. 
Akkor  az  ifjú  király  Salamon  szép  déli  sudárkent 
Járt  a  seregek  előtt,  vele  két  fejedelmi  levente 
Ég  áldása  gyanánt,  bölcs  Géza  s  szekercecsapással 
Rettenetes  László,  Bélának  gyermekei,  jártak. 
Akkor  együtt  az  erő,  bátorság  s  józan  okosság 
őr  vala  és  akadály  az  enyészet  napjai  ellen. 
Kétes  az  ütközetek  forgása  :    Sajóra,  Mohácsra 
A  jó  honfi  ma  is  könnyezve  tekint,  de  ki  retteg 
Hallani  a  harcot,  mellyet  László  keze  harcolt? 
Cserhalom!  a  te  tetőd  diadalnak  büszke  tetője. 

Merre  Ozúl,  haragos  kunok  fejedelme,  hadaddal? 
Visszalobog  zászlód  éjszaknak  durva  szelétől, 
Háromszor  fordul  paripád,  hogy  visszaragadjon. 

Vörösmarty  munkái.  III.  I 


S  nem  látod  magad  is  vijjongva  röpülni  fölötted 
A  puszták  madarát?  Eljött,  hogy  téged  emésszen 
S  szállongó  fiait  meghozza  lakozni  hadadra! 
Nyargalnak,  még  nem  tudják,  hogy  veszni  jövének. 
Mint  a  farkas,  mely  juhakolba  ereszkedik,  öl,  dúl 
S  gond  nélkül  rabol  a  remegő  falkában,  azontúl 
Menne  ;    de  örvös  ebek  várják  ordítva,  közelget 
A  boszuló  pásztor  s  fölemelt  villával  ijeszti : 
Ügy  haladának  ezek  gyilkos  szándékkal.  Utánok 
Puszta  maradt  Nyírség  ;  Tisza  gazdag  partjai  nyögtek 
Vad  tapodások  alatt  és  vért  mosa  rólok  az  árvíz. 
Látta  Bihar  pusztulását  s  nem  tudta  kerülni, 
Szörnyű  halál  takará  a  bátor  férfiak  arcát, 
Haldokló  öregek  jajgattak  rajtok,  elázva 
Honni  rokon  vérrel  s  keserű  fájdalmas  özönnel ; 
Dúlt  ágyon  csecsemők  egyedül  fetrengve  sírának, 
Ifjú  anyjokat  a  táborral  gőgös  Ozulnak 
Vad  katonája  vivé  pórázra  kötözve  ;  szüzekkel, 
Nem  közös  indulatok  láncán,  hajtattak  az  ifjak. 
Jött  agg  Ernyei  is.  Dúltan  vala  mindene.  Még  egy 
Kincse  van,  úgy  véle,  a  szöghajú  nyájas  Etelke. 
Nincs  többé,  csak  üres  visszhang  felel :  «Édes  Etelkém !» 
«Sírba  ha  tettem  volna  magam,  hogy  mélyen  az  undok 
Földnek  alatta  hever,  tudnám  ;    ha  zajába  sodorván 
A  Duna  nyelné  el,  tudnám  hogy  szőke  habok  közt 
Tagjait  úsztában  pusztító  halsereg  üzi. 
Láttam  volna  halál  ágyán  hervadni  mosolygó 
Szép  fiatalságát,  kétség  nem  n3'omna  :   megáldanám 
Istenemet  s  tűrnék.  Most  nézek  s  nincs  mire  ;   szólok 
És  az  üres  visszhang  gúnyol  felelettel.  Elálltak 
Könnyeim  :    azt  kérdem,  van-e  még  jó  Istene  a  vén 
Ernyeinek,  vagy  csak  haragos  kéz  villog  az  égben, 
Mely  lánggal  fölírá  bűnét  és  megveri  érte?» 
így  panaszolt  az  öreg  s  meg'  visszacsatolta  rezegve 
Hangzó  fegyvereit.  Hogy  harcra  riaszsza  királyát 
S  Béla  dicső  fiait,  búsan,  de  sietve  megindult, 
És  az  ürült  teremek  szomorún  döbbentek  utána. 
Már  hegyen  ül  terhes  felhőként  népe  Ozulnak. 
Sátor  alatt"  pihen  ő  hímes  szőnyegre  terülve. 


Lábainál  buzogánya  heverj  hadi  kürtje  fejénél, 
S  a  letűzött  dárdán  kalpagja  ;    de  oldala  mellett 
Kötve  maradt  a  kard :  hüvelyén  szörnyű  keze  nyugszik. 
Lejt,  vigad,  ordítoz,  zsákmányát  hordja  elébe 
A  szilaj  ifjúság  ;    dalt  mond  szép  rabja  siralmas 
Arcairól,  dalt  a  harcokról  s  győztös  Ozulról. 
Csak  maga  Böngémek  fia  nem  jő,  a  magas  Árbocz 
Csak  maga  késik  még  rabját  közörömbe  keverni. 
Mint  áll  a  sas,  mely  fiat  őröz  fészkes  üregben, 
S  messzire,  bár  éhes,  nem  mer  távozni  fiától : 
Ügy  állott  ő  a  sátorban  csendes  örömmel 
És  aggódással,  vele  ott  állt  néma  szoborként, 
S  hajh!  más  érzéssel  a  szöghajú  nyájas  Etelke. 
Nézte  az  út  síkján,  László  hada  nem  ver-e  port  még? 
Nem  jön-e  atyja  fehér  zászlót  lobogtatva  kezében?  — 
Minden  csendes  volt,  egyedül  hangzott  az  örömtől 
Cserhalom,  és  hangját  a  környék  visszafelelte. 
Nem  jőve  még  László,  nem  volt  még  atyja  kezében 
A  lobogó  címer ;    de  legott  eljöttek  az  ifjak, 
Árboczot  üdvözlék  s  a  lánykát  nézni  megálltak. 
És  legelőbb  eljött  s  így  monda  bogárszemű  Kődör : 
dSzép  a  hattyú,  midőn  távol  honjának  egéből 
Csendesen  érkezvén  idegen  tó  habjain  ül  le. 
Ott  az  özönt  könnyű  lebegése  hasítja,  s  leszállnak 
Hold  és  csillag  ezüst  sugarakkal  játszani  hozzá. 
Oh  Böngér  fia,  boldog  vagy,  szebb  a  te  leánykád, 
S  nem  feketébb,  mint  a  hattyúnak  tollai,  keble. 
Kár  hogy  könnyet  ereszt  ;  de  te  Árbocz  menj  letörölni 
A  bús  lány  könnyét :    forró  az,  elégeti  arcát. » 
Erre  felelt  komoran  Böngér  fia,  termetes  Árbocz  : 
«Menj  tova,  jó  Kődör,  ne  beszélj  nekem  illyet:  enyelgést 
Nem  tűrök  én  soha  is,  mikor  arra  nem  ösztönöz  elmém. » 
S  elmene  az  tüstént  ;     de  helyette  csoportosan  eljött 
A  szilaj  ifjúság  és  volt  ki  mosolyogva  imígy  szólt : 
«Oh  Árbocz,  ha  szeretsz,  szedd  rendbe  rabodnak  alakját. 
Nézd  hogyan  elfordul :    arcát  betakarja  előttünk. 
Termete  mily  sugár,  s  mégis  müy  teljes,  igéző! 
Hablebegés  minden  kis  mozdulatja.  —  Parancsold 
Szólani,  bár  minden  szava  tíz  aranyomba  kerüljön  ; 


Mondd,  hogy  nézzen  rám,  s  szép  íjamat  itt  hagyom  érte.» 
Jött  még  egy  s  a  lányt  megnézvén  monda :  «Bolond  vagy, 
Hogy  nem  örülsz  Árbocz,  hagyj   bár  kis  időre  pihenni 
Szög  haja  árnyaiban,  fogadom,  hogy  többet  örülök, 
Mintha  ma  száz  tengert  kirabolnék  gyöngye  javából.* 
Harmadik  is  jött  és  így  szóla  :  «Ne  mondjatok  annyit  : 
Én  magam  érdemlem,  hogy  szép  szót  mondjak  előtte. 
Jól  teve,  hogy  bé  nem  takará  kis  lábait  a  szűz  : 
Olyak  azok,  mint  a  tajtékból  fútt  halom,  és  én 
Mily  boldog  lehetek,  ha  csak  azt  illetheti  ajkam. 
Lába  nyomát  csakugyan  tőlem  nem  tiltja  meg  Árbocz, 
Azt  itthagyja  talán  a  porzó  tiszta  homokban  ; 
Én  pedig  egyszeriben  paizsom  lapjára  kimetszem, 
Elviszem  a  földnek  minden  részére  csatázva, 
S  lányt  keresek,  kinek  e  lábnyomhoz  lába  hasonló.* 
Legbátrabb  vala  Dember,  erős  magzatja  Czikának. 
Szőke  fodorhajjal  teljes  két  válla,  piroslók 
Arcai,  termete  nagy  s  deli,  pillantása  hegyes  tőr. 
Szíve  sebes  szélvész  s  lobogó  láng  arra,  mi  szép  s  nagy. 
Ez  beszökött,  a  lány  arcát  megnézte  s  elámult  ; 
És  mikor  a  szó  visszakerült  ajakára,  imígy  szólt  : 
«Árbocz!  téged  az  ég  megbüntet,  hogy  kiraboltad, 
Vagy  maga  e  lánykád  rablá  szépségit  az  égtől 
S  most  büntetve  van  itt.  Asszony  nem  szülhete  ilyet, 
Téj  nem  táplálá  ;    hanem  élt  fenn  illatözönnel. 
Elkerülék  őt  a  szelek  és  harmatba  füröszté 
Arcait  a  hajnal,  s  mert  arcai  szebek  azénál  : 
A  hajnal  csak  azért  lett  szégyent  vallva  pirossá. 
Nézzed  bár  szemeit  ;  mi  van  ottan  földi?  Az  éjfél 
Legfeketébb  foltját  napnak  közepébe  ha  tenném, 
Még  az  lenne  talán  szeme  nyílt  fényére  hasonló. 
Oh  Árbocz,  mondd  s  a  hajnalt  leimádkozom  érte, 
Elhozom  a  napot  és  minden  ragyogásit  az  égnek, 
S  itt  hagyom  érte  neked,  mert  ő  maga  szép  nap  előttem, 
így  szólt  ő  ;  de  nehéz  gondok  s  fájdalmak  epesztek 
A  szomorú  lánykát ;   Árbocz  pedig  álla  közöttük 
Félig  emelt  karddal  s  így  szólt  kifakadva  boszúsan: 
«V  agy  tok-e  még  többen  s  mit  akartok  fecske  beszédük? 
Vagy  vígságtokat  én  megháborgattam-e,  hogy  most 


Rajtam  üt  e  sok  nyelv  s  fülemet  nem  hagyja  nyugonni? 
Hagyjatok  cl,  bizony  itt  az  idő,  hogy  hagyjatok  ei  már, 
És  ki  ezentúl  is  háborgat  játszi  szavakkal, 
Annak  néma-vakon  hasznosb  lett  volna  születni  ; 
Mert  én  némává  s  vakká  teszem  őtet  azonnal.* 
Ő  igy  szóla  s  haragja  elől  hátráltak  az  ifjak. 
Dember  kardra  csapott.   Még  ez  végére  sem  érvén, 
Jött  maga  gőgös  Ozúl,  a  lányt  megnézte  s  imígy  szólt : 
♦Hah!  bizony  ok  nélkül  sátorban  nem  marad  Árbocz, 
Kincse  van,  őrzeni  kell.  Ifjú,  halld,  amit  Ozul  mond  : 
Add  nekem  a  lánykát,  od'adom  Zeje  lányomat  érte, 
Énekes  és  ragyogó,    mint  legszebb  csillag  az  égen, 
S  harmatnál  gyengébb  :  nem  volt  még  férfikarok  közt. 
És  adok  öt  fiatal  hadi  mént,  mind  gyorsat,  erősét  : 
Nyergesek  és  aranyos  csótárral  gazdagok,  és  bár 
Kérj  még  rá  valamit,  kész  érte  megadni  vezéred.* 
Erre  felelt  szaporán  Böngér  fia,  termetes  Árbocz  : 
♦Tisztelet,  oh  diadalmas  Ozúl!  és  hála  tenéked, 
Hogy  Zeje  lányoddal  megkínálsz  engem,  utósót 
A  harc  hősi  közül ;   de  bocsáss  meg,  nem  szabadulhat 
Árbocz  ezen  lánytól :  hozzá  van  szíve  lekötve. 
Amit  ezentúl  még  mondasz,  fejedelmi  ajándék  : 
Oh  de  habár  paripád  mind  széltől  volna  foganva 
S  rá  a  csillagos  ég  közepéből  lenne  kiszegve 
Legragyogóbb  takaró,  az  mégsem  kedves  előttem 
E  lányhoz  képest.  De  ha  gyáván  küzdve  találandsz. 
Vidd  haza  őt  bízvást  és  engem  fogj  be  lovadnak.* 
Elvégzé  Árbocz  s  így  válaszol  erre  vezére  : 
♦Meg  nem  gyűlöllek,  noha  kissé  büszke  vagy  Árbocz  I 
Elvárom  harcod  hírét  ;    de  ha  gyáva  vivó  léssz, 
Rajtad  ütök  s  e  lányt  feleségül  bírja  lovászom.* 
♦Nem  soha!»  szólt  Árbocz,  s  megüté  a  kardot  előtte, 
És  iszonyú  szemeit  vérrel  tarkázta  haragja. 
Megfordúla  Ozúl  s  elmentek  az  ifjak  utána. 

így  mulatának  ezek,  mikoron  már  fölkele  a  nép 
S  Ernyei  kürtjétől  hangzott  széltében  az  ország. 
Fölrobbant  Salamon  csattogva  királyi  hadával, 
Jött  az  erős  László,  jött  Géza,  bosszúsan  eredtek 
A  rohanó  seregek  pusztult  szélére  Biharnak. 


Árbocz  csillapodott  látván,  hogy  nincs  ki  boszontsa. 
Könnyű  ruhát  s  tigrisbőrt  tett  paizsára,  szelíden 
Eltörlé  a  lány  könnyét  s  oda  vitte  leülni. 
ő  pedig  ült  kis  lábaihoz  s  biztatta  szavával. 
Akkor  megnyitván  rózsás  szűz  ajkait  a  lány 
Szólt  s  kedves  hangját  a  lég  is  játszva  emelte  : 
«Bajnok!  téged  erős,  de  szelíd  atya  nemze  s  öröm  közt 
Bíboros  alkonyban  születél  kegyes  édes  anyától : 
Nem  bántasz  magad  és  mástól  bántani  nem  engedsz. 
Hogy  jóságodnál  rabságom  kínja  njaigodjék  ; 
Téged  azért,  mikor  Istenemet  kérlelni  borulok, 
Szüntelenül  bizodalmas  imádságomba  csatollak, 
Hogy  valamerre  menendsz,  érezzék  fegyvered  élét 
A  csata  vérmezején  s  rettegjen  jőni  halálod. 
Csak  soha  erre  ne  jőj  :    inkább  a  kölykes  oroszlánt 
Vagy  dél  sárkányát  merd  fölháborgani,  mint  a 
Hármas  bércek  urát  s  termékeny  Hunnia  népét. 
Csattog  az,  és  fölkelnek  ezek,  fölkelnek  az  ifjak, 
S  a  pártás  szerető  nem  fél  gondolni  reá j ok. 
Nincsen  erő,  melyet  meg  nem  győznének  erővel, 
Nincs  rohanás,    melyet  rohanással  meg  nem  előznek. 
Csak  maga  a  fejedelmi  vitéz,  a  baltacsapással 
Rettenetes  László,  seregekkel  mérkezik  és  győz. 
Oh  Árbocz,  tudom  én,  hogy  Ozulnak  népe  veszendő, 
És  te  talán  meg  is  átkoznál,  ha  elérne  halálod, 
Hogy,  noha  jól  tudtam,  nem  szóltam  semmi  veszélyről. 
Mondom  azért,  jőj  el,  sőt  fuss,  amennyire  futhatsz  ; 
Mert  ha  csak  el  nem  nyel  seregestül  Cserhalom,  itt  ér 
Benneteket  s  letipor  Salamonnak  szörnyű  hatalma. 
Oh  jer  hát,  kísérj  el  atyám  teremébe  :    talán  még 
Ott  vár.  ősz  hajait  szomorún  tépdelve  miattam. 
Jer,  ha  elébe  megyünk,  meglásd,  fog  sírva  köszönni, 
Sírva  köszönni  neked,  hogy  lányát  visszaszerezted. 
Váltságul  amit  bírhatsz,  elhozni  szabad  lesz. 
Dúsan  térsz  haza,  s  majd  ha  lovad  megbotlik  az  úton 
Nagy  testhalmokban,  s  nehezen  röppennek  odább  a 
Jól  lakozott  madarak,  megdöbbensz,  kérded  az  éjtől  : 
Mely  nép  táboroz  itt?  és  nem  fog  senki  felelni, 
S  ím  meglátod  Ozult,  véres  képére  süt  a  hold  : 


Akkor  az  ősz  bajnok  lányát  tisztelve  megáldod 
És  a  nemzeti  gyász  mezejéről  búsan  odábbállsz.* 
Nem  szerété  a  rablán}'tól  ezt  hallani  Árbocz. 
Mégis  visszanyomá  lázadt  lelkébe  haragját, 
Fölkeresé  a  lányka  szemét,  s  így  monda  viszontag  : 
«Mit  mondasz  nekem  álmokat,  oh  szépséges  Etelke? 
Nem  tudod  azt,  hogy  szó  nem  ijeszt  el  bajnokot?  Ember 
Kell  oda  s  öldöklő  fegyver  ;  de  te  mily  csapodár  vagy, 
Hogy  fenyegetsz?  —  A  rózsa  megint  be  akarna  borulni. 
S  nem  tud,  mert  keblét  melegíti  az  ifjú  verőfény, 
Harmat  reng  levelén,  és  a  völgy  hüs  szele  rá  fú  : 
Mind  inkább  kiborul  azután,  s  bimbója  mosolygóbb. 
Ügy  te  szeretnéd  homlokodat  fellegbe  takarni, 
S  az  jobban  kiderül ;    örömest  ráncokba  kevernéd 
Barna  szemöldökidet  ;  de  azonnal  visszahúzódnak, 
Mint  délszakra  menő  naptól  a  könnyű  szivárvány. 
Bús,  komoly  is  lennél ;    de  mosolygó  kellemek  őrzik 
Arcaidat,  s  szebb  vagy,  mikor  ezt  elrejteni  készülsz. 
Halljad  azért,  és  tudd,  mire  szánt  el  tégedet  Árbocz  : 
Honnosaid  minket  nem  fognak  elérni  ;    vidáman 
Ülnek  azok  hűs  csarnok  alatt  hadi  dalra  figyelve. 
Sok  borral  társára  köszönt,  s  nem  tudja,  hogy  avval 
Issza  halálpoharát  ;    mert  nincs  már,  akire  gondolt. 
Mink  azalatt  tova  száguldunk,  s  bár  jőjenek  aztán 
Hőseitek,  vagdalhatják  a  visszasüvöltő 
Esti  szelet,  vagy  az  árnyékot,  mely  barna  homályban 
Lengve  fut    és  hosszú  rémmé  nyújtózik  előttök. 
Minket  ugyan  többé  nem  fognak  lelni,  s  köszönjék, 
Hogy  nyilaink  által  nyomorún  nem  halnak  el  ők  is. 
Én  pedig  elviszlek  tenger  szigetébe  keletre  ; 
Szózatosabb  ott  a  csalogány  és  berke  virítóbb, 
Lengedezőbb  a  szél,  szebben  tündöklik  az  ég  is 
S  kis  csemetén  nemesebb  izlés  almái  pirulnak. 
Abba  madár  sem  jő  innen  ;    fáradva  zuhan  le 
A  sas  is  arra  röpültében  s  örvények  elisszák 
Szárnyait :  embernek  bajos  út,  csak  századik  éri. 
S  jőjön  bár  maga,  kit  nevezel,  a  baltacsapással 
Rettenetes  László,  s  vele  honnod  ürüljön  is,  elvész 
S  tengeri  szörnyeteg  fiait  táplálja  hadával. 


őt,  mikor  a   fényes  fegyverben  látja  leülni 
Amélység  hala,  rá  mozdul  s  közelíti  örömmel 
Emberevő  száját  puha  szép  tetemére  kinyitván. 
Csak  te  kesergesz  tán,  de  haszontalan  ;  akkor  erőmmel 
Nem  bírhat  kényed  :    jobb  hát  kebelemre  borulnod 
És  örömet  hoznod  fiatalságomra  sziveddel. 
Boldogságomat  én  tőled  nem  foglalom  ingyen, 
Amire  vágyad  ered,  fogod  azt  bírhatni  kezemből, 
S  kedveden  áll,  Árbocznak  rabja,  vagy  asszonya  lenni. » 
így  szólott  ravaszul,  hogy  Etelke  "felejtse  hazáját, 
És  egyedül  legyen  ő  kebelének  gondja,  szerelme. 
Balgatag!   a  síkon  már  megvillantak  az  ércek, 
Por  kelé  és  lobogós  daliák  vágtattak  előre. 
«Talpra  vitéz !»  hangzott  szájából  gőgös  Ozulnak 
«Talpra  vitéz !»  hangzott  az  egész  Cserhalmon  utána. 
És  kelé  a  kunság  zörgő  fegyverrel,  üvöltve. 
Megrendült  ekkor  s  bámulva  tekintgete  Árbocz  ; 
Mint  kit  aludtából  földrázó  dörrenet  ébreszt, 
Ügy  kelé  ő  :  elröppentek  szép  képzeletének 
Álmai  és  gondok,  más  gondok  mint  az  irigy  lett 
Szerelemé,  szálltak  habozó  Jelkére  setéten, 
Jött  fegyverneke  és  paripát,   dárdát  hoza  gyorsan. 
A  fölijedt  deli  lányka  legott  elhagyta  ülését  ; 
Nem  rejté  örömét,  örömében  könnye  megindult, 
A  siető  Árbocz  sírását  búnak  ítélé, 
Büszkén  hordta  fejét,  s  hadi  indulatja  hevében 
Hagyva  előbbi  szelídséget  nagy  zordonan  így  szólt  : 
♦Sírhatsz,  akiket  ott  megláttál,  halni  sietnek. 
Sírj  ;    de  utószor  most,  örömed  várjon  be  csatámról.* 
így  szólván  paripára  szökelt  és  rendbe  vegyűle. 

Két  részről  riad  a  kürt  és  csendülnek  az  ércek. 
Vad  recsegésök  után  örvény  szakad  a  levegőben, 
S  összeveszett  hangok  zavarékit  hordja  visítva. 
Fenn  villámlik  OzuJ,  haragos  pej  mén  fut  alatta. 
Sorra  megy  ő,  hadakat  rendel,  fölkelti  az  átkon 
Szendergő  haragot,  s  az  ölés  vad  gondjait  :  egyben 
Megnémul  az  öröm.  Cserhalmon  rengve,  csörögve 
Vaskoszorú  villog  hadijesztő  férfi  kezekben. 
Csak  maga  gyenge  virág  az  emésztő  körben  Etelke. 


Kétes  öröm  s  bú-fogta  remény  változnak  eszében. 
Nem  láthat  le,  kemény  hadi  férfiak  állnak  előtte. 
Térdre  borul  és  kéri  kegyét  a  mennyek  urának. 
Veszszen-e?  Hasztalanul  menjen  kérelme  szivéből, 
S  szűz  tetemét  a  harc  iszonyú  katonái  tiporják? 
Meghallgassátok  gyötrelmiben,  oh  egek  őtet. 
Honját  kéri,  ti  adtátok,  ne  ragadja  el  ember. 

Hah !  de  mi  csattog  alatt !  mely  nép  rohanása  közelget  ? 
Vassá  váltak  az  emberek,  a  sok  dárda  Bakonnyá, 
És  nem  ló,  röpülő  sárkány  viszi  rémesen  őket. 
Mintha  velők  hoznák  az  egész  nagy  földet,  utánok 
Mozdul  az  s  panaszos  porait  fölhajtja  az  égre. 
Itt  vannak,  ritkulva  leszáll  a  porköd  :    erősebb 
Férfiak  a  vasnál,  és  a  sok  dárda  Bakonynál 
Szörnyebben  villannak  elő  ;  habosán  megy  alattok 
A  délceg  hadi  mén,  üdvözli  nyerítve  az  ormon 
Állókat  s  meredő  füleit  hegyesíti  reájok. 
Nézzétek,  kit  föd  legelői  kapcsoltan  arannyal 
Szép  párduckacagány?  ki  lobogtat  kolcsagot  ékes 
Nyusztkalpagj  a  fölött  ragyogó  nagy  gyöngybe  szegezve  ? 
Sasszemeit  bátran  veti  kész  seregére  Ozulnak. 
Ifjú  még,  a  férfiúság  nem  gyáva  mohával 
Most  barnul,  arcán  szépséggel  páros  erőnek 
Dísze  virít  de  szívét  már  is  nagy  gondok  emelvén 
Méltósággal  jár  s  forog  a  seregeknek  előtte. 
Ő!  s  ki  lehetne  egyéb  a  hármas  bércek  uránál? 
Ő  az!  sárga  lovát  meghajtva  hatalmasan  üli, 
S  az  büszkén  szedi  szárait  és  alig  éri  meg  a  port. 
Alföldön  született  széllánggal  vemhes  anyától 
Es  versent  futa  puszta  mezőn  a  könnyű  szelekkei. 
Most  viadalra  szokott  s  vaszabiát  hordoza  száján. 
Barna  tömött  felhőn  az  egekhez  tudna  rohanni, 
Oly  sebes  és  könnyű  :    Salamon  még  akkor  is  ülné; 
Mert  nincs  nagyratörő  lelkének  semmi  határa. 
Nem  tova  s  csak  kissé  hátrább  ősz  Ernyei  nyargal. 
Ernyei,  kit  késő  fiak  is  tisztelve  neveznek. 
Kész  bajnok,  de  rokonkarok  ellen  sírva  csatázó, 
Bús  atya,  honja  egyes  sergének  mégis  örülő, 
Most  jól  bízva  halad  mellette  királyi  urának. 


Bölcs  és  tisztes  öreg  mellett  szép  látni  az  ifjat. 
Hajh!  csak  ez  a  hévtől  inkább  ne  fogadna  tanácsot 
És  gonosz  embertől,  Mogyoród  nem  nyelne  rokonvért, 
S  csontokon  ült  szellő  gyászt  nem  hordozna  határin! 
Vagy  hova  tévedtem?  Hallgass  el,  bánatos  érzés! 
Győzni  tanult  hadakat  látok  száguldani :    látom 
Veszprém  s  Tolna  merész  hadait,  Zala  népe  virágát ; 
A  Duna  mellékét  látom  fölkelni  :    Fejérvár, 
Honni  királyokkal  még  akkor  büszke  Fehérvár 
Gyermekeit  magasan  rengő  dárdákkal.  Utánok 
Nyitraiak  jőnek.   Komolyan  megy  előre  vezérök  : 
Nem  ragyogó  maga,  fegyvereit  láttatja  ragyogni, 
S  mennyei  végzéshez  mérvén  a  földi  hatalmat, 
Elszántan,  de  okos  gonddal  viszi  harcra  vitézit. 
Tiszteld  őt  magyar  és  neve  mondására  hajolj  meg  : 
Géza  ez,  a  győztös  Bélának  idősb  fia,  jámbor 
És  örömest  vesztő,  csak  kárán  nemzete  nyerjen. 
Most  a  dúlt  Bihar  és  véres  Tisza  népei  jőnek 
Rézbuzogány  okkal ;  mentéik  hátra  lebegve 
Üsznak  az  alszélben  ;  szemeikben  néma  boszú  ég, 
A  cserhalmiakat  kicsapó  szikrája  keresvén. 
Mért  rebeg  a  szózat  Lászlót  is  közbe  nevezni? 
László,  a  fejedelmi  vitéz,  amaz  isteni  férfi, 
Aki  kemény  erdélyi  pej  ét  ugratja  közöttük? 
Nem  föld  ád  neki  lelkesedést  :    szüztiszta  szivében 
Él  az  erős  Isten  s  a  nemzeti  ritka  dicsőség. 
E  kettő  viszi  csendes  időn  s  intézi  csatáin. 
Nem  villám  vagy  szélrohanás  viadalba  menése  ; 
Olly  az,  mint,  ha  leszállana,  lenne  az  égnek  uráé 
S  emberi  fegyverrel  ha  csatázna  gonosz  fiak  ellen. 
Arcán  lelkének  teljes  nagysága  ragyog,  s  még 
Hódítóbb  ez  erős  ifjúság  kellemi  által. 
Termete  nem  látszik  romlandóságra  teremtve  : 
Szép,  magas  és  izmos  ;    vállán  két  bojtos  oroszlán 
Bőre  terül,  széles  mellén  egymásba  harapva 
Vastag  aranyszájjal ;    paizsán  Pomeránia  hőse 
Látszik  tört  fejjel  lehány atlani  Béla  kezétől. 
Béla  hatalmasan  áll  fölemelt  dárdával  előtte, 
Érte  sóhajt,  rá  vár  a  gyenge  királyi  leányka, 


S  már-már  nyújtja  kezét,  koszorúját  nyújtja  kezében. 
Kalpagját  hamuszín  lobogó  árnyéka  takarja  ; 
Rojtos  két  saruján  súlyos  sarkantyúja  fénylik, 
Jobbjában  villog  s  perdül  a  szörnyű  szekerce. 
Nézi  Ozul,  bámul  a  nép,  elhülten,  ijedve 
Kérdezik  a  halmon  :    «Ki  az  a  hadi  férfi   közöttük, 
Nagy  s  izmos  vállal  magasabb  a  többi  seregnél?* 
Mint  mikor  a  vizek  Istene  kél,  nagy  melle  kilátszik 
És  elnéz  hullámi  fölött  :    László  is  azonkép 
Vállastúl  magasan  látszott  a  többi  seregből, 
És  ha  körülhordozta  szemét,  elláta  fölöttük. 
Három  erős  apród  jött  sok  fegyverrel  utána, 
íját  hozta  egyik  s  nyilait  puzdrába  szorítva, 
A  másik  buzogányt,  s  rohanó  kopjákat.  Utánok 
Jött,  s  egyedül  a  nagy  dárdát  hordozta  Kelendi. 
Szálfa  előbb,  hegyen  állt  bokros  szép  fejjel  az  égnek, 
Ágai  közt  madarak  fészkeltek  :    most  oda  fénylő 
Gyilkos  acélhegy  van  faragott  végére  szorítva. 
Két  kézzel  bajosan  s  csak  alig  forgatja  Kelendi  : 
Béla  dicső  fia  azt  félkézzel  emelgeti  könnyen. 
Régi  hazánk  fia  ő:    unokák!  örvendjetek  immár 
Hallani  a  harcot,  melyet  László  keze  harcolt. 

összemegy  a  három  vezető,  komorodva  megállnak 
A  rohanó  seregek.  Nem  máskép  csendesedik  le 
Tengeri  partok  közt  a  zajt  még  rejtegető  víz  : 
Csillám  fut  tetején  ;    de  belül  a  nagy  hevet  érzik 
És  iszapos  gyöngyös  fenekére  lebuknak  az  úszók  ; 
A  bölcs  kormányzó  csillámát  messze  kerüli 
S  könnyű  vitorlákkal  siet  a  vészetlen  öbölbe. 
És  ím  zaj  támad,  feketén  fordulnak  alulról 
A  vad  hullámok,  hegyet,  örvényt  hányva  setéten 
Tátogat  a  tenger,  fölhíja  üvöltve  szakállos 
Gyermekeit    s  iszonyú  rohanással  harcol  az  égre. 
Nem  nyughatnak  alul,  fejőket  rettegve  ütik  föl 
Tört  tajtéka  közül  a  mélység  szörnyű  lakói  : 
Barnul  akkor  az  ég,  s  a  napfény  elfut  előlök. 
Úgy  nyugovának  ezek  ;    de  vitéz  képeikre  kiültek 
A  rejtett  haragok  s  az  ölő  hatalomnak  alakja. 
Jel  fúvaték  s  egyszerre  kitört  a  gyilkos  erőszak. 

Félig  alájőve  gőgös  Ozul  s  már  záporözönként 
Csengve  röpült  a  nyíl  két  harcos  népnek  ivéből 
S  a  szabados  köz  tért  sűrű  árnyéka  borítá. 
Rettentő,  de  nem  ártó  harc  :    fáradva  leestek 
Porzó  lábak  előtt  a  vesszők,  csak  maga  László 
Külde  ölő  nyilat  a  nagy  idegről  gőgös  Ozulra. 
Elment  az  s  csillogva  csapott  paripája  szügyébe. 
A  megszökkent  ló  nyöszörögve  rogyott  le  Ozullal 
S  az  csak  alig  tartotta  magát,  hogy  völgybe  ne  hulljon 
Messze  vetett  heggyel  dárdáját  földbe  szegezvén. 
Látták  s  rémülten  sietének  elébe  vitézi. 
Unta  ez  ütközetet  Salamon  s  «a  hegyre»  kiálta  : 
«Most  ide,  aki  vitéz,  a  hegyre  kövesse  királyát. » 
És  ki  ne  menne?  «Temessük  el  azt,  riadoznak  az  ifjak, 
Aki  velünk  nem  jő»  s  mennek  vetekedve  nyomában. 
Ernyei  szól  egyedül :  «Ne  siessünk  veszni,  királyom, 
Van  laposabb  út  is,  meredek  nagyon  a  hegy  előttünk. 9 
«Gyáváknak  meredek,  nem  az  a  nagy  bércek  urának. » 
így  szól  s  egyszersmind  nagyot  ugrat  könnyű  lovával 
A  tüzes  ifjú  király,  alig  ér  vele  népe  ;    de  mostan 
A  kunság  ordítva  lecsap.  Száz  kopja  röpül  le  ; 
A  megütött  paizsok  nagyokat  döbbenve  repednek  ; 
Megrendül  Salamon  nyergében,  hullnak  az  ifjak. 
Hasztalan,  ő  el  nem  csügged,  folytatja  vivását. 
Kardra  kerül  a  harc,  s  ím  a  magyar  ifjú  királynak 
Kardvasa  villámlik  legelői.  Sok  futna  előle, 
Meg  nem  fordulhat  :    leesik  csikorogva  sebében 
S  hengeredő  tört  teste  lovak  lábában  akad  meg. 
Most  közelít  Árbocz,  szerelem  s  harag  űzi  csatára. 
Súlyos  karjától  leesik  Bére,  Szondi,  lovastul 
Megdől  ez  s  csak  alig  lesz  ment  a  szörnyű  haláltól  : 
Társai  fogják  föl  sűrűen  csapatozva  nyomában. 
Már  Salamonra  vivé  dárdáját  Árbocz  ;    ijedve 
Zúgtanak  a  távollévők  :    ősz  Ernyei  gyorsan 
Ott  terem  és  az  ütő  dárdát  elcsapja  szivéről. 
Most  gyalog  indulnak  fel  többnyire  :    gyilkos  acéllal 
Fordul  meg  Salamon  bántóját  szerte  keresvén. 
Ernyeivel  küzd  az  s  elvágott  dárdanyelével 
Visszacsap  a  nemes  ősz  bajnok-  képére  boszúsan. 

Arra  rohan  maga  is,  vele  fölrándulnak  az  ifjak 

S  elleneit  víják  :    a  kun  vaskarja  nem  enged, 

S  hosszú  lesz  a  rövid  út  a  nagy  meredekre  vívóknak. 

Géza  tovább  lekerül  népét  kímélni  óhajtván. 
Hosszú,  de  biztos  utat  választ  a  hegyre  :  vasazva 
Megy  négy  szegletben  roppant  dandára  s  tömötten. 
Nincs  akadály,  melyet  meg  nem  nyomhatna.  Előttök 
Bátor  Opos  száguld  s  csak  alig  zabolázza  haragját. 
Menne,  rohanna,  röpülne,  de  nem  hagyhatja  vezérét. 
-e  kerüld  idegen  föld  gyermeke,  messze  kerüld  őt! 
Irgalmatlan  erővel  jár  a  harci  veszélyben, 
S  még  kezeit  soha  ellenség  nem  hagyta  el  élve. 
Gyors  vágtatva  jön  egy  csapat  a  dandárra  :    erősen, 
Bár  lassan,   mégnyomja  s  halad  bölcs  Géza  közöttök. 
Bátor  Opost  már  a  megölöttek  vére  borítja. 
László    közre  marad  s  így  haddal  szerte  körül  van 
Véve  Ozul.  Hármas  ropogással  csattanik  össze 
Két  heves  ellenség.  Iszonyú  torokkal  üvöltöz 
A  győztös  harag  és  nyomorúltan  jajgat  az  inség. 
Cseng,  törik  a  fegyver,  döbög  a  pajzs,  harsog  az  érc  kürt 
S  a  levegő  nem  elég  a  sok  hadi  hangot  emelni. 
Gyilkos  népek  alatt  nyög  Cserhalom,  oldala  síkján 
Vaslábú  paripák  dúlnak  :    port  verne,  de  vérrel 
Páros  az,  és  letapadva  borúi  a  gyenge  füvekre. 
Villámként  fut  s  csattog  Ozúl  a  rengeteg  ormon. 
Nincs  helye,  száz  helyen  is  lecsap  a  seregekre  gyakorta. 
Majd  itt,  majd  meg  amott  tündöklik  fegyvere  :  vissza 
Verdesi  a  közelítőket  s  biztatja  vitézit. 
Mint  mikor  a  nádas  tetejét  szél  üzi,  zavarja  : 
Ügy  kevereg  s  mozog  a  kelevéz  s  kard  ;  ő  buzogánnyal 
Döngeti  elleneit,  s  valamerre  megy,  a  zaj,  erőszak 
ővele  jár  :    ott  a  rontó  csata  mérge.  Miatta 
Csak  lassan  kelhet  Salamon.  Még  messze  hegy  alján 
Harcol  Géza  :    de  László  jő  veszedelmes  erővel 
S  a  lecsapó  katonák  nem  győzik  elállani  útját. 

Jő  legelőbb  egy  könnyű  csapat.  Kopj  ázva  vet  ellent 
Bajnokival  László,  azok  egymást  érve  lehullnak 
Kopjavetési  miatt  ;    de  vacían  jő  Cserge  vezérök, 
Mint  hegyi  szálfa,  magas  lobogóval  messze  kitetszvéa. 

Kétszer  vet  Lászlóra  gerelyt,  harmadszor  eléri 
S  rettenetest  hangzik  Lászlónak  pajzsa  ;  de  vissza 
Rántja  ez  a  kopját  s  rohanón  Csergére  hajítja. 
Cserge  bukik  vesztére  :  saját  vasa  száll  be  ropogva 
Homloka  nagy  csontján  s  ő  félrezuhanva  lefordul  : 
Fut  lova  és  az  üres  nyerget  szomorún  viszi  hátán. 
Béla  dicső  fia  megy  tova  s  már  öldökli,  zavarja 
A  másik  csapatot.  Katonái  zajogva  nyomulnak 
Dúló  bárdja  után  s  a  kunság  elfogy  előttök. 
S  ím  más  hadnagy  jő  feketés  vaslapba  ruházva, 
A  csendes  Kobut,  és  Lászlóra  szökelteti  ménét. 
Régi  vitéz,  lassú  ártalmat  hordoz  eszében 
S  nem  kis  erőt  agg  karjaiban.  Rémítve  csörömpöl 
A  páncél  testén  ;  László  paripája  megugrik 
S  már  Kobut  a  kelevézt  derekához  méri  hegyével. 
El  sem  véti ;    de  Lászlónak  peje  újra  megugrik, 
S  elrohan  a  kelevéz  üresen.  Nem  késik,  azonnal 
Megfordul  Kobut  és  tovatér  Lászlónak  előle. 
Most  meghajtja  lovát  László  s  a  szörnyű  szekerce 
Fölkel  ölő  vágásra  ;    Kobut  nincs  itt,  hogy  elérje. 
Távolról  rohan  ő  sarkantyút  adva  lovának 
S  a  kelevézt  magasan  László  arcára  feszíti. 
Mindent  félrevet  ez,  kinyitott  baljába  szorítja 
A  vékony  kelevézt  s  Kobutot  vele  húzza  magához. 
Akkor  jobbjával  leesik  nagy  bárdja  Kobutra, 
S  amint  megszegi  vassisakát,  nagy  része  kicsorbul 
És  lereped.   Kobut  elszédül  s  a  másod  ütésre 
Megcsörrenve  ledül  s  ősz  fürtéi  vérbe  borulnak. 
Béla  dicső  fia  megnézé  s  így  monda  «Merészen 
Harcola  bajnokiért  az  öreg  s  tetemökre  borult  le. 
Meg  ne  tiporjátok  ti  Biharnak  gyermeki  őtet. 
Nem  harcol  többé,  temetését  várja  porában.)) 
így  szólt  s  elkerülék  az  elejtett  testet  az  ifjak. 
ő  pedig  a  repedett  bárdot  levetette  s  Kelendi 
Jött  a  nagy  dárdával  elő.  A  harmadik  osztályt 
Kergeti  már  László.  Dárdáját  félve  kerülik 
A  kunok  és  mással  keverednek  harcba  körüle. 
S  ismét  jő  egy  hadnagy,  erős  magzatja  Czikának, 
A  rohanó  Dember  ;    de  nem  ellene,  népe  felé  csap, 

És  Bihar  ifjai  közt  száguldoz  véres  acéllal. 
Ellene  megy  László  oldalt  fordítva  futását. 
Hallja  zaját  Dember  s  nem  fordul  vissza,  tovább  megy, 
Mint  a  vízszakadás,  a  völgyi  vitézeket  űzvén. 
Nem  retteg  dúló  csapatok  közepébe  rohanni, 
Csak  maga  rettenetes  László,  őt  futja,  kerüli, 
És  dárdája  elől  bátor  katonáin  utat  tör. 
Hasztalan!  ott  terem  ez.  Haloványság  üli  az  ifjú 
Arcait  és  most  éltében  legelőször  ijed  meg. 
Megfordul ;    de  remeg  sastoll  lobogója  fejével. 
Rettentőn  közelít  dárdás  László  is  azonban, 
A  rezzent  levegőt  zúgó  rohanása  hasítván. 
Mind  Demberre  kiált  a  kún,  s  ő  rendbe  szedődvén 
Helyt  áll,  régi  dagályával  fölkelti  haragját 
S  a  hosszú  kelevézt  szúrásra  feszíti ;  de  László 
A  szúró  kelevézt  ügyesen  föltartja  paizzsal, 
S  egyszersmind  suhogó  dárdáját  szörnyen  emelvén 
A  nyakszirten  ütött  Dembert  megsújtja  :    lovastul 
Eldűl  a  nyomorult  a  völgybe  hat  ölnyire  bukván. 
A  nagy  erőszaktól  Lászlóval  tántorog  a  ló 
És  lerogy  összeszorult  páráját  nyögve  kifúván. 
Szép,  míg  déli  tetőn  áll  a  fiatal  fa,  verőfény 
Járja  fejét,  lombjának  zúgva  hízelkedik  a  szél 
S  gyenge  virágok  bújnak  elő  hütözni  tövénél 
Harmatos  árnyékban  ;    de  hamar  jő  ellene  szélvész 
S  forgó  harcaival  csikorogva  kirántja  tövéből. 
Akkor  napfénytől  elhalnak  az  ifjú  virágok 
S  hervadt  lombjai  közt  szomorúan  hallgat  az  alszél. 
Szép  s  ragyogó  voltál  Dember  te  is  a  magas  ormon. 
Most  az  erősebbnek  nagy  sujtására  ledőlvén 
Éktelenül  nyomod  a  földet,  hova  rablani  jöttél, 
S  majd  beköszöntének  a  véres  por  férgei  hozzád. 
Üj   paripára  szökik  László,  ijedezve  kerülik 
Rettentővé  lett  karját  a  vert  hadak.  Ortos 
A  negyedik  hadnagy,  jövetét  nem  merve  bevárni 
Megszalad.  Oktalan!  a  dárdát  nem  tudja  kerülni: 
Az  derekába  merül  s  gonosz  élét  elnyeli  gyomra. 
Még  ki  van,  aki  merész  karját  Lászlóra  kinyújtsa? 
Hol  vagytok,  kiket  a  delelő  nap  láta  örülni, 

És  elbújt  rablástok  elől?  Hova  lettetek  ádáz 
Bajnokok?  a  hírért  ki  csatáz  meg  Béla  fiával  ? 
Nincsenek!  a  szaladás  legutósó  gyáva  reményök. 
Még  maga  harcol  Ozul  s  László  katonái  elesnek 
Karja  miatt.  Elesik  szeme  fényit  vesztve  Zavartag 
És  Kába  és  az  erős  Kurzánnak  erős  fia  Dombi. 
Jött  Kalló,  sebes  örvényként  forgatta  kezében 
A  láncos  buzogányt  s  az  messze  röpülve  halálos 
Gombjával  szaladok  hátát  döngetve  bezúzta. 
Most  meglátta  Ozult  s  csörgő  láncára  eresztvén 
A  sújtó  buzogányt  iszonyún  jártatta  fejénél. 
Ezt  is  Ozul,  az  ütést  kikerülvén  könnyű  bukással, 
Mellben  vágta  s  szivét  ketté  osztotta.  Legottan 
Ingadozott  Kalló  s  buzogánya  magára  csapódván 
Láncával  betekerte  nyakat.  Rávága  Ozul  még, 
S  az  lezuhant.  Érted  hala  meg,  szent  földe  hazámnak. 
És  el  nem  jajdúlt,  fenyegetve  borúla  porodba. 
Látták  a  szaladok  s  ordítva  siettek  Ozulhoz, 
ó  haragos  szemeit  forgatván  harsoga  rajok  : 
«Im  gátot  vetek  a  holtakból,  még  hova  futtok? 
Élni  talán?  Ide  hát!  még  itt  élet  van  előttem. 
Elvész,  a  ki  szalad  ;    szaladását  éri  halála.* 
Monda  s  erősített  lélekkel  vitte  vitézit. 
Üj  harc  támada  most.  Elbúsult  lelkek  ijesztek 
A  győzők  erejét.   Valamint  mély  poklos  üregben. 
Hol  szilaj úl  sívó  ördögfiak  üldözik  egymást, 
Oly  vala  itt  a  zaj  viadalmi  körében  Ozulnak. 
Látta  de  nem  kerülé  azt  a  fejedelmi  levente. 
Kardot  rántva  csapott  közepébe  s  kiáltoza  fennyen  : 
«Jer  neki,  büszke  vezér,  vagy  szívedet  add  meg  előttünk.* 
S  íme  egész  seregek  mérgét  hordozva  szivében 
Eljőve  gőgös  Ozul.  Mint  pusztai  borzas  oroszlán 
Megrohaná  Lászlót  s  paizsát  elverte  kezében. 
Visszacsapott  ez  s  most  vasaik  veszedelmes  erővel 
összetalálkozván  a  léget  messze  betölték 
Rémítő  csengésökkel.  Borzadva  remegtek 
A  lobogók  s  fejeikre  halál  árnyéka  setétült. 
És  ha  mikor  Lászlót  megszédíthette  halandó, 
Most  vala  az.  Diadalra  szokott  vágása  Ozulnak 

Balvállába  hatott  s  vérét  mellére  kiontá. 
Már  László  keze  is  vágásra  szegüle,  de  látta 
S  elkerülé  Ozul  a  villámló  kardot  azonnal 
Félrébb  szöktetvén  és  új  rohanásra  irányzott. 
Nem  vára  emez,  ellene  ment  és  monda  :  «Ne  örvendj 
Véremen,  ellenség,  fejedet  viszem  érte  hazámnak.* 
így  szólt  s  egyszersmind  megelőzve  csapásit  Ozulnak, 
Hármas  erőszakkal  leütött  nagy  barna  fejére. 
Szélvész  markában  kard  nem  sújthatna  nagyobbat  : 
Kettévágta  fejét  s  mellcsontját  érte  hegyével. 
A  hasadott  fejjel  leesett  nagy  teste  Ozulnak, 
S  melyen  büszkén  járt,  lett  a  rút  porral  egyenlő, 
Nézek  s  nem  láták  többé  katonái  csatáját, 
S  teste  körül  keserű  szívvel  harcolva  elestek. 

Cserhalom  a  meredek  helyen  is  már  meg  vala  víva, 
A  vérben  fürdött  Salamon  fölütött  az  oromra 
Elfoglalt  ragyogó  zászlót  lobogtatva  kezében. 
Már  csak  tetteiből  vélnéd  országok  urának  : 
Mindene  tépve  vagyon,  tetemén  nincs  semmi  királyi. 
Itt  is  megszalad  a  kunság,  más  részen  előttök 
Áll  a  széledező  dandárral,  Géza  s  Oposrrak 
Életvesztegeíő  buzogánya  kopog  le  fejökre. 
Merre,  hová?  nincs  út,  menedék  nincs, gyász  van  előttök, 
Gyász  nyomaikban  ;    dőlt  feleiknek  szörnyű  halála. 
Árbocz  is,  a  szomorú  csatazaj  zendülve  fülében 
Megfuta  Ernyeitől  s  rabját  fölkapta  ölébe. 
Vaddá  lett  veszedelmében,  nem  hallgata  szóra 
S  nem  vala,  mint  ezelőtt,  szerelemmel  képe  mosolygó. 
Féltés  ült  azon  és  vesztő  borulása  szivének. 
A  lány  esdeklő  szemeit  most  senki  sem  érté, 
Tajtékzó  paripán  lebegett  reszketve  sikoltva, 
Vad  szél  hordta  haját,  vad  szél  hordozta  ruháit 
S  a  bajnok  vaskarja  feküdt  bús  keble  verésin. 

Fenn  vala  már  László  s  vállát  bekötözni  leszállott. 
Most  hogy  előtte  rohant  a  lány  gyötrelmivel  Árbocz. 
Rá  iszonyú  szemeket  vetvén  végezte  kötését 
S  lóra  kapott.  Hangos  dobogását  messze  kihallá 
A  szaladó  Árbocz  «Haj !  hát  elvesztlek  Etelke, 
És  az  irigy  végzés  téged  sem  hagy  meg  ölemnek? 

Vörösmarty  munkái.  III.  2 

Vesszek  el  inkább  és  te  is  akkor  vessz  el  előttem. » 
így  szól  s  visszatekint  s  fél  dárdavetésnyire  látja 
Gáttalan  űzőjét  villogva  nyomába  rohanni. 
Még  egyszer  meghajtja  lovát,  s  keseredve  szorítván 
A  lányt  melléhez,  legutolsó  harca  elől  fut. 
Mindinkább  közelít  a  zaj.  Már  méri  fejéhez 
A  kardot  László.  Még  jókor  visszacsap  Árbocz, 
És  a  gyilkos  ütést  vasa  elhárítja  fejéről. 
Ekkor  tágulást  lelvén  a  lányka,  öléből 
Földre  szökik  szaporán.  S  most  Árbocz  szembe  kerülve 
Harcol  oroszlánként,  melynek  fölverte  tanyáját 
A  környéki  vadász.  Jó  fegyvere  mint  az  ölő  láng 
Villog  markában  s  Lászlónak  melle  felé  jár. 
S  mintha  tanyát  ottan  kívánna  felütni  örökre, 
Mind  csak  azon  fárad  ;  mélysége  kecsegteti,  abba 
Vágy  belehatni  s  szívét  onnan  kicsikarni  vasával, 
A  szívet,  a  lánynak,  mint  vélte,  ha  veszne,  jutandót. 
Harca  dühösb  vala,  mint  ártó.  Vas  várra  csatázott, 
Melly  iszonyú  csengésekkel  felel  a  sok  ütésnek. 
Nem  hever  a  legerősb  daliának  jobbja  is  addig ; 
Dúlja,  emészti  az  őt  és  megfárasztja  sebekkel, 
Hogy  végtére  betört  házként  nyergére  leroskad 
S  tündér  vágyaiból  a  halál  veszi  által  az  omlót. 
Csak  maga  állt  már  a  győző  s  harc-nyomta  lováról 
A  vérsíkra  leszállt.  A  lányka  elébe  borúla, 
És  köszönő  ajakát  az  örömnek  hangja  futa  el. 
László  a  remegőt  kegyesen  fölemelte  magához. 
Az  kipihent  karján  s  a  holt  Árboczra  tekintvén 
Megszáná  esetét  s  így  szólt  jó  lelke  hevéből : 
«Oh  ha  szabad  még  kérni  nekem,  hálával  adósnak, 
Hagyd  nekem  e  holtat :   gondom  van  hűlt  tetemére  ; 
Nem  volt  ő  zordon,  szerelem  szép  szózataival  jött 
Lábamhoz,  s  mikor  úr  lehetett  kényére,  rabom  volt. 
Tán  vétkes  s  büntetni  való,  hogy  rablani  eljött ; 
Ámde  kiszenvede  már  :  én  őt  is  kis  csörge  patakhoz 
Eltemetem  s  lobogós  dárdát  tűzök  le  porához. 
Fölszedem  a  kikelet  rózsáit  s  parti  virágok 
Bokraival  sírjára  teszem.  Hervadjanak  ott  el, 
Mint  ő  is  szomorún  elhervada  ifjú  korában.* 

Megfogadd  a  fejedelem  és  enyelegve  imígy  szólt  : 
«Hát  a  győzőnek  mi  jutalmat  szána  Etelke? 
Nem  fog-e  Cserhalmon  neki  is  szentelni  virágot, 
Mely  hervadjon  bár,  más  szebb  kelhet  ki  porából ?» 
Szebb  vala  ő,  mint  tudta  s  szivet  csábíta  szavával. 
Megnézé  a  lányka  s  szemét  lesütötte  ijedve. 
Visszaesett  a  szó  ajakán,  a  gondolat  elhalt 
Lelkében  s  piruló  arcát  égette  szemérem. 
És  mikoron  mégis  felelését  várta  mosolyogva 
A  diadalmas  hős,  rebegő  lágy  hangon  imígy  szólt  : 
«Fej edelem!  csak  holtaknak  kell  adni  halotti 
Tiszteletet  s  gyászos  koszorút  a  hervatag  ágból. 
Élő  háládatos  szívvel  tiszteljük  az  élőt, 
S  a  győző  neve  kedves  hang  :  leborulva  nevezzük." 
Látta  pirulását  László  s  nem  enyelge  továbbá. 
Mint  a  tiszta  harang  kedves  csengései,  gyöngén 
Hangzott  a  rebegő  lánynak  szózatja  fülében 
És  lelkébe  hatott  :  de  az  érzés  könnyű  hatalmát 
A  nagy  gondolatok  kivetek  tusakodva  eszéből  ; 
Mégis  szép  szemeit  nem  merte  bevárni  szemével ; 
Harc-koszorúzta  fejét  a  szűnő  zajra  fölütvén 
Szerte  körülnézett,  de  futókat  nem  mene  űzni. 
Néma  szelídséggel  vezeté  atyjához  Etelkét 
És  az  öreg  harcos  karjába  fogadta  leányát, 
Elvetvén  gondját,  mellyel  volt  nyomva,  szivéről, 
S  így  szólt  elboruló  szemeit  magas  égnek  emelvén  : 
«Mért  mondott  nyelvem  panaszos  szót  ellened,  oh  ég! 
Nem  büntetsz  te,  megáldottál  bánattal,  örömmel, 
S  most  a  bánat  után  tisztább  örömekre  derűlök. 
Oh  már  nem  lesz  üres  ^énségem,  mert  te  velem  vagy 
És  a  puszta  lakot  szavaid  lágy  hangja  betölti. » 
így  minden  részről  az  örömnek  napja  beállott. 
Elragadott  fiak  és  hölgyek  rokonaikra  borulván 
Gazdag  örömkönnyek  folytak  a  bajnokok  arcát. 
Nincsen  már  csata.  Rémítő  hűs  csendben  alusznak 
A  rohanó  daliák.  Szél  nem  mozgatja  meg  őket. 

És  most  néma  dicsőséggel  lépdezve  közöttük 
összejön  a  három  győző.  Bámulva  tekintik 
Egymást,  mint  kiket  a  villongás  messze  szakasztott. 

2* 

Hosszú  pálya,  halál  pályája  teríile  közöttük 
És  iszonyú  jeleket  vágott  a  harc  keze  rajtok, 
összej  övének  most  s  népestül  térdre  borulván 
Hálát  zengettek  diadalmas  ajakkal  az  Úrnak. 

Ők,  kiket  annyi  halál  meg  nem  fáraszthata,  kikkel 
Nem  bírt  a  hadi  vész,  az  idő  mélyébe  merültek 
S  hamvaikat  már  a  szellő  sem  lelheti  többé. 
Még  maga  áll  a  hegy,  tetején  sok  század  után  is 
Véren  nőtt  füvei  koszorúzva  uralkodik  a  hír. 
Vajha,  midőn  oda  tér  honnunk  fia,  el  ne  felejtse 
Őséit  és  szabadabb  lélekkel  zengje  utánunk  : 
Cserhalom,  a  te  tetőd  diadalnak  büszke  tetője! 


TUN  DÉRVÖLGY. 

EGY    ÉNEKBEN. 
1826. 

Mit  tudtok  ti  hamar  halandó  emberek, 
Ha  lángképzelődés  nem  játszik  veletek? 
Az  nyit  mennyországot,  poklot  előttetek  : 
Belenéztek  mélyen,  s  elámul  lelketek. 

Én  is  oly  dalt  mondok  világ  hallatára, 
Melynek  égen,  földön  ne  légyen  határa, 
Amit  fül  nem  hallott,  a  szem  meg  nem  jára, 
Azt  én  írva  lelem  lelkem  asztalára. 

Csaba  Bendegúznak  volt  hadverő  fia, 

Béke  napjaiban  most  nem  csatáz  vala  ; 

De  benn  volt  szivében  szerelem  dárdája 

S  mélyen  gyökeret  vert,  mint  hegyi  nagy  szálfa. 

Az  elől  bujdosott  setét  rengetegben, 

De  nyugtot  nem  talált  vadak  űzésében  ; 

Ledőlt  elfáradtan  a  fakadó  gyepen, 

S  bár  elszúnyadt,  a  bú  ébren  volt  keblében. 

Hallgassátok  tehát  Csaba  kiáltását ! 
Hegy,  völgy!  halljad  te  is,  keserű  panaszát  ; 
Fájdalmak  szakasztván  nehéz  rövid  álmát, 
Fejét  fölemelé  s  így  nyitá  meg  ajkát  : 

«Kicsoda  keltett  föl  engemet  álmombul? 
Kicsoda  ébresztett  rövid  nyugalombul, 
Hogy  keblem  dobogjon  oly  rémítő  vadul, 
Mint  amely  paizsra  nehéz  nagy  dárda  hull? 

Hogy  megint  megtudjam,  ki  a  bajnok  Dalma, 
Kicsoda  Dalmának  ragyogó  leánya, 
Dalma  leányának  mily  ékes  orcája, 
S  'kes  orcájánál  kedvesb  mosolygása? 

De  minek  tudom  én  hasztalan  ezeket? 
Döngöre  birja  a  kisded  szűz  kezeket, 
Az  édes  ajakat  s  érte  égő  szívet  : 
Szerencsétlen  Csaba  nem  bírja  ezeket. 

Te  büszke  Döngöre !  Karadó  nagy  fia. 
De  bár  lennél  tüzes  déli  sárkány  fia, 
Jőnél  csak  élőmbe,  porrá  zúzva  hagyna 
Dárdám  a  mezőben,  s  apád  megsiratna.  — 

De  bús  halálod  is  nekem  nem  nagy  remény  ; 
Azért  a  szép  Jeve  nem  lenne-e  kemény? 
Csak  te  vagy  előtte  nyomós  s  kedves  szemfény, 
Én  setét  s  könnyű,  mint  szélvészben  egy  fövény. 

Azért  Döngöre!  én  nem  bántlak  tégedet, 
Vidd  haza  békével  ifjú  szerelmedet  ; 
De  mikor  násznéped  lakomnál  lépeget, 
Búsongó  Csabával  ne  láttasd  szépedet. 

Boríts  hosszú  fátyolt  termete  bájára, 
Dalt  ne  mondass  vele  napod  vígságára  : 
Benn  a  bús  teremben  megláthatná  Csaba, 
Meghallaná  dalát  s  szíve  megszakadna. 


22 


Vagy  vidd  haza  őtet  éjnek  kezdetével, 
Tengeri  nagy  szélvész  közelgetésével, 
Hogy  szépséges  arcát  setét  éj  rejtse  el, 
Dala  örömhangját  szélvész  ragadja  el. 

Mégis  —  ne  borítsd  be  arcát  fátyolával, 
Ha  betekint  hozzám  szép  pillantásával, 
Setét  lakomban  is  világos  lesz  avval : 
Ne  borítsd  be  őtet  rojtos  fátyolával. 

Elejbe  kimegyek  apám  tereméből, 
Vizet  viszek  neki  friss  forrás  öléből ; 
Virágfüzért  a  völgy  hímes  mezejéből, 
De  könyvet  szememben  szivem  rejtekéből. 

Talán  megnézi  majd  fakadó  könyvemet, 
Mikor  issza  fényes  csigából  vizemet  ; 
Mikor  kis  kezével  veszi  füzéremet, 
Tán  megnézi  vérrel  fakadó  könyvemet. 

De  mily  gyermek  monda  bolondul  ezeket? 
Nem  Csaba  szájából  jön  e  lángképzelet ; 
Csaba  nem  hiú  szót,  seregeket  vezet, 
Egy  ingerkedő  rém  súgá  mindezeket. 

Haj !  nem  ;  te  vagy  Csaba,  ezt  te  magad  mondád, 
De  zúdulj  rengeteg!  ne  halljad  meg  szavát, 
Ne  halld,  ne  viszonozd  hegy,  völgy  riadásátl 
ő  maga  hadd  vigye  s  hallja  csak  panaszát. » 

így  szólt  ifjú  Csaba  s  réz  pajzsát  megüté, 
S  magasabban  üté  dárdáját  ég  felé, 
Futottak  a  vadak  tőle  mindenfelé, 
Ő  ment  az  erdőben  s  ment  mind  inkább  belé. 

De  nyelves  Kalatár  hegyre  futamodék 
És  a  rengetegben  kiáltása  hallék  : 
«Csaba,  te  fél  Csaba,  te  vadnak  martalék! 
Hova  futsz?  hogy  hílak,  szinte  megrekedek. 

Csak  hasztalan  futod  a  tágas  ligetet, 
Döngöre  ott  vár  rád  habos  Volga  mellett, 
Hogy  özönbe  vesse  siralmas  fejedet  ; 
S  ha  nem  jősz,  maga  jő  :   itt  is  porba  fektet. 

Jeve  hasztalanul  siránkozik  hozzád. 
Neked  nem  a  csata,  setét  berek  hazád. 
Mégis  Döngörétől  előbb  törik  dárdád, 
Aztán  megyén  Jeve  Döngörével  tovább. » 

«Jeve  megy?»  szól  Csaba  és  megállapodik, 

De  haragos  szeme  nagyokat  villámlik. 

«Ki  vagy  te?»  meg  így  szól  és  meg-megrázkódik. 

Amint  füleiben  szép  Jevéje  hangzik. 

«Ki  vagy  te,  vad  hírnek  ordítozó  szája, 
Durva  Döngörének  durva  katonája? 
De  vígy  hírt  uradhoz  szavaid  díjába', 
Megmondhatd,  milyent  üt  hős  Csaba  dárdája.* 

így  szólt  s  dárdanyéllel  amazt  hátban  üté, 
Az  is  a  szaladást  nem  igen  felejté, 
Háta  ropogását  Döngöréhez  vivé, 
És  átkokat  morgott  Csaba  feje  fölé. 

Csaba  is  erdőből,  mint  a  vízszakadás, 
Kimene  és  futa  merre  volt  a  zajgás, 
Messze  kicsillámlott  fegyvere  :  csattogás 
Terjedett  útjában  s  rettentő  dobogás. 

Nagy  két  vállán  haja  habozva  repdesett, 
S  mint  mely  köd  beborít  nyugatot,  keletet, 
A  zajgó  vidékre  oly  setéten  nézett 
S  vive  nagy  szivében  halált  és  életet. 

Életet  magának  és  a  szép  Jevének, 
Haragot  és  halált  vitéz  Döngörének  ; 
Halált  és  haragot  mind  ő  ellenének, 
De  kedvet,  életet  magának,  Jevének. 

«Áldott  Jeve,  így  szólt,  nem  hagytál  el  engem, 
Azért  kellett  téged  mindeddig  szeretnem. 
Ha  nem  hízelkedik  merész  képzeletem  : 
Te  szerettél,  és  csak  úgy  csaltak  meg  engem.* 

Igazán  Döngöre  megcsalta  hős  Csabát, 
Jevéhez  rossz  hirrel  hordogatta  szavát, 
Jelenté  Tevének  Csaba  nagy  haragját, 
Jeve  félt  s  azért  nem  mutatá  meg  magát- 

De  Döngöre  vadul  Dalmát  megkötteté, 
Leányát  kísérve  magához  viteté, 
Kitűnvén,  hogy  mindazt  csalárdul  mívelé, 
Nem  volt  más  tett  hátra,  mint  az  erőszaké. 

Azért  küldött  büszke  követet  Csabára, 
Bízván  szerencséjét  súlyos  vaskarjára, 
Hogy  ha  őt  ledönti  kedvese  láttára, 
Hírt  s  szerelmet  vigyen  őse  hajiokába. 

Most,  mint  gyászos  napnak  siralmas  hajnala, 
Jeve  kísérők  közt  úgy  közelít  vala, 
Lehajtott  bús  fején  meglebbent  fátyola 
S  látszott  szép  orcája  csak  gyengén  általa. 

Még  sem  olyan  gyengén,  hogy  ne  lássa  Csaba. 
O  a  kísérőkhöz  menn)'dörgő  szót  ada, 
Menn3'dörgőbb  dárdával  rajok  lerobbana 
S  megfutott  előtte  Döngöre  vert  hada. 

Csak  maga  nem  futott  Dalma  szép  leánya, 
Szólt  és  könnyűitől  ragyogott  orcája  : 
«0h  ha  megvetettél,  hősök  unokája! 
S  haragod  Jevének  szerelmét  elzárja, 

Légy  oltalmazója  legalább  éltének, 
Add  vissza  ősz  apját  elhagyott  Jevének. 
Ne  zengje  bajnokok  előtt  büszke  ének  : 
Csaba  szeretője  rabja  Döngörének.» 

így  szólván  leborult,  térdét  általfogá, 
Csaba  őt  lábától  melléhez  ragadá, 
Nem  szólott  :   szavait  bánat  s  öröm  fojtá, 
Nem  szólt  :  szavait  egy  könynek  általadá. 

Még  sokáig  tartá  a  lányt  kebelében, 
Mintha  elkapását  sejtené  szivében, 
Fejét  lehajtotta  hozzá  szelídebben 
S  haja  keveredett  hajával  széltében. 

De  csakhamar  ismét  neveié  haragját, 
Álnok  Döngörének  esküvé  romlását, 
Háromszor  rettentőn  megüté  paizsát, 
Háromszor  feleié  hegy,  völgy  vissza  hangját. 

S  hada,  mint  felhőből  leszálló  sassereg, 
Vagy  mint  nehéz  szikla,  mely  völgybe  hengereg, 
Ügy  jött,  s  más  részről  mint  pusztító  fergeteg 
Jőve  Döngöre  is.  s  vele  nem  kis  sereg. 

•Kicsoda  áll  ellent  Karadó  fiának? 

Kicsoda  sereget  vezető  karjának? 

Feje  előbb  esik  lábaihoz  annak, 

Mint  égből  mennykövek  földre  hullanának. » 

így  szól  nagy  kevélyen  Csaba  boszújára, 
Rázúg  a  két  sereg  iszonyú  szavára, 
De  ő  odább  megyén  s  így  szól  utójára  : 
♦Nincs  nekem  más  harcom,  csak  az  egy  Csabára. 

Csaba  te  bujdosó!  hogy  mertél  kijőni? 
Azért  hogy  Jevére  kezet  mersz  nyújtani, 
Rajtad  vén  keselyű  fog  törvényt  tartani, 
Mikor  fiainak  vesédet  osztja  ki.» 

Szólna  még,  de  Csaba  ifjú  erejében 
Megrázván  a  dárdát  fölemelt  kezében, 
Kiveté,  s  elment  az  szélnél  sebesebben, 
Mégsem  oly  sebesen,  mint  ő  volt  mérgében. 

Döngöre  meghajolt  előle  fejével, 
Mégis  megütötte  sisakját  hegyével, 
Leesett  a  sisak  lobogós  díszével, 
Döngöre  megrendült,  bánattal  telvén  el. 

Csaba  megállt  búsan  néma  haragjában, 
És  megnézé  Jevét  még  egyszer  harcában  ; 
Kedves  tekintetét  elvivé  magában  : 
Hogy  rontsa  Döngörét  annyival  ádázban. 

De  fölvevé  addig  Döngöre  a  dárdát 

És  megdobá  vele  Csaba  rézpaizsát, 

S  még  vete  egy  dárdát,  nem  hogy  ölje  Csabát, 

De  megölje  avval  Dalma  szép  leányát. 

S  a  két  dárda  elment  szörnyen  egymásután, 
Halovány  félelem  ült  a  lány  ajakán. 
S  míg  Csaba  ment,  mint  a  bántott  hím  oroszlán, 
Halál  jött  Jevéhez  Döngöre  dárdáján. 

Halál ;   de  leszáll  a  Nap  ragyogó  fia, 
Tündér  ruhájával  Jevét  betakarja, 
Erős  karjaival  emeli  magasra, 
Túl  a  napon  egy  szép  ligetes  csillagra. 

Ott  itatja  őtet  édes  mézitallal, 

Kezeit  csókolja  forró  ajakával ; 

De  olyant,  mint  Jeve,  mindez  nem  vigasztal, 

Földre  kívánkozik  könye  záporával. 

Azonban  a  földön  harc  van  két  hős  között, 
Az  erős  Döngöre  s  tüzes  Csaba  között, 
Vágják,  verik  egymást,  s  az  összeütközött 
Kardok  villámlanak  gyors  kezeik  között. 

Kicsoda  áll  ellent  Csaba  vágásának? 
Kicsoda  Döngöre  mennyköves  karjának? 
Senki  sem,  csak  Csaba  áll  meg  vágásának 
S  visszavág  Döngöre  puszta  homlokának. 

Leesik  a  nagy  hős,  még  nagyobb  estében, 
Kiterjed  a  földön  egész  termetében, 
Keményen  hordozá  kardját  életében, 
Fogva  tartá  most  is  hűlő  tenyerében. 

De  győző  Csabának  nincsen  mit  örülni, 
Látja  szerelmesét  magas  égbe  tűnni. 
Hasztalanul  vannak  öldöklő  feg3rveri, 
Az  erő,  mely  Jevét  viszi,  nem  emberi. 

Leereszti  kardját  vérengző  kezével, 
Földet  eget  megnéz  rettentő  szemével, 
Minden  homályba  dől  setétes  néztével, 
S  a  föld  ing  alatta  ingó  nagy  fejével, 

De  most  fölemeli  fejét  búsultában, 
Lesújtja  a  kardot  őrült  haragjában. 
Milyen  a  vad  állat  dúlt  fészke  tájában  : 
Oly  iszonyú  Csaba,  szíve  szakadtában. 

Elszórja  kai  pagát  rengő  címerével, 
Elveti  paizsát  tündöklő  rezével, 
Letépi  párducát,  és  messze  veti  el, 
S  megüti  homlokát  öldöklő  kezével. 

Szörnyű  dobogással  nagy  mellét  is  veri, 
Ismét  szemét  a  nagy  égre,  földre  szegi. 
Végre  hol  Döngöre  vérét  a  föld  nyeli, 
Temérdek  testével  magát  porba  veti. 

És  ül  vad  bánatban  megölt  társa  mellett, 
Némán  áll  a  két  had  két  bús  vezér  felett, 
Csaba  mutat  köztök  egyedül  életet, 
Szól  és  minden  szava  ordító  rettenet  : 

«Mért  kellett  kardomnak  reád  csattannia, 
Te  vitéz  Döngöre,  Karadó  nagy  fia? 
Inkább  volnék  magam  bús  földben  annyira, 
Hogy  szemembe  napnak  ne  hatna  sugara. 

Nem  voltál  te  soha  gonosz  ellenségem, 
Tudtam  mikor  jöttél  haraggal  ellenem. 
Lehetett  magamat  dárdától  védenem  ; 
De  ez  jő  s  eltűnik  :   őt  meg  nem  sérthetem. 

S  most  hímes  pamlagon  szép  Jevével  pihen, 
Szerelme  szavait  susogja  csendesen, 
Ajkát  ajakához  emeli  nevében  — 
Ne  hígy  szavainak  oh  én  szerelmesem ! 

Ne  hígy  hízelkedő  tündérek  ajkának  : 
Elhervadsz  keblökön,  aztán  megtagadnak, 
S  csúfja  léssz  örökké  nemednek,  hazádnak 
S  csúfja  és  keserve  szerető  Csabának.  — 

De  minek  beszélek  üres  levegőhöz? 
Nincsen  halandónak  szava  tündér  fülhöz, 
De  van  hadviselő  karokban  oly  eszköz, 
Mely  bízvást  közelít  tündéres  erőhöz. 

Azért,  megölt  bajtárs,  nyugodjál  véredben, 
Nem  sokára  én  is  itt  fekszem  e  helyben, 
Vagy  még  lebujdosom  föld  alá  mélyebben, 
Ha  nem  boldogulok  veszett  örömemben. » 

Monda  s  nagy  erőben  a  földről  fölkele. 
Megörült  és  zúgott  a  két  sereg  vele, 
ő  megállt  helyében  ;  de  lángban  járt  szeme 
S  benne  ült  szivének  rettenetessége. 

S  így  szólt  tovább  nézvén  az  álló  seregre, 
És  kardját  fölütvén  a  magas  egekre  : 
«Esküszöm  az  erős  hadak  istenére ! 
Esküszöm  őseim  vitéz  nagy  nevére ! 

Nem  jövök  előbb  meg  s  máskép  mint  Jevével, 
Fölverem  a  tündért  apám  fegyverével, 
S  bár  lenne  tovább,  mint  gondolat  mehet  el, 
Én  elmegyek  hozzá  s  megjövök  Jevével. 


De  tudom  a  tündér  titkos  gyűléseket 
Setét  erdős  völgyben  tartják  ók  ezeket, 
S  mert  az  ég  nem  szenved  földi  örömeket, 
Idejárnak,  földön  töltvén  az  éjeket. 

És  te  ravasz  tündér!  bár  légy  isten  fia, 
A  haragos  hadak  istenének  fia, 
Ki  kell  még  kardomat  karodnak  állma, 
Aztán  mehetsz  bízvást  szép  Jevével  haza. 

És  ha  erősebb  vagy  földi  fegyverekkel 
Bírd  a  szép  jutalmat  boldogul,  bekével ; 
D-  tudom,  ha  harcolsz  földi  fegyverekkel, 
Mint  villám  a  szirtet  csattogva  verlek  el. 

S  bizony  fölkereslek  éjfél  kezdetére, 
Hatalommal  ütök  rád  és  életedre, 
Ezt  esküszöm  vitéz  őseim  nevére, 
Esküszöm  az  erős  hadak  istenére.* 

A  két  sereg  akkor  öszvekeveredett, 
Döngöre  halálán  nagyon  keseredett  ; 
De  béke  szavával  egymáshoz  érkezett, 
Mert  csak  a  két  vezér,  míg  elt,  ellenkezett. 

S  most  ezek  betevék  Döngörét  sírjába, 
Zászlót  és  ravatalt  tevének  halmara. 
De  Csaba  fölmene  Dalma  hajlokaba, 
S  hogy  megoldja  őtet,  közelít  hozzája. 

Wott  Dalma  hallá  már  a  bús  híreket. 
Nem  hagyja  oldani  a  kötött  kezeket  : 
«Hagyd  kötve,  így  szólott,  oh  Csaba  e  kezet, 
Hogy  Jeve  elveszett,  tán  csak  ez  vetkezett. 

Mert  Döngörét  jókor  innen  ki  nem  tiltá, 
Döngöre  őt  azért  vadul  megfogata, 
Dárdáját  Tevéhez  halálosan  sujta 
S  míg  te  harcolsz  vele,  tündér  szabadita. 

Azért  nem  ok  nélkül  birja  őt  a  tündér, 
Mert  kit  nagy  bajában  halálos  végzet  ér, 
Az  már  nem  emberé  ;  ha  szabadulást  kér, 
S  nyer  az  égtől,  ahhoz  tartozik  mint  rabbér. 

De  te  menj  el  a  nagy  Kármán  kard  vasával : 
Az  megbirkózhatik  főbbek  hatalmával, 
S  ha  föltalálod  őt  s  rajta  üthetsz  avval, 
Annyi,  mintha  ember  küzd  ember  fiával. 

Azért,  ha  erősebb  vagy,  elejted  őtet, 
Ha  ő  erősebb  lesz,  ő  ejt  el  tégedet. 
De  akkor  nem  látják  szabadon  e  kezet, 
S  gyászos  lesz  hírében  a  Dalma  nevezet.* 

Keservesen  így  szólt.  Az  ifjú  nagy  szive 
Forrott  és  habozott,  mint  vad  tenger  vize, 
Mégis  az  öregnek  utóján  engede, 
Kötözve  hagyá  őt,  és  más  kardot  véve. 

Vévé  nagy  Kármánnak  kardját  paizs  megül, 
Hol  meztelen  hevert  ragyogva  egyedül, 
Képek  voltak  metszve  hátára  kétfelül, 
Irtóztatók  :   Csaba  megborzadt  ezektül. 

Egy  kisded  oroszlán  és  körmös  sas  között, 
Esdeklő  szép  leány  kötve  két  tüz  között, 
Egy  bujdosó  anya,  kit  fia  üldözött, 
De  Hadúr  tiltólag  állt  mindezek  fölött. 

Más  részről  ismét  állt  hadak  nagy  istene, 
Lábánál  a  sas  és  oroszlán  pihene, 
Anyja  kezében  ült  a  kisded,  s  nevetve, 
A  rossz  fiú  égett  s  a  lány  kért  érette. 

Ezek  voltak  Kármán  kardjának  képei. 
Csaba  nagy  csattogva  hüvelyébe  veti, 
Serényen  süvegét  és  mentéjét  veszi, 
S  magát,  búcsút  vévén,  Ragadóra  veti. 

Ragadó,  mint  sólyom,  könnyen  járt  alatta, 
S  ő  elment  egyedül  veszélyes  útjára, 
Elment  a  titkos  völgy  borzasztó  tájára, 
Nem  hallgatott  holló-  s  varjukárogásra. 

Varjak,  hollók  mentek  elejbe,  mint  vizár, 
Zúgván  és  csevegvén  :  Csaba  borzada  bár, 
Tovább  ment,  s  hol  balról  áll  magányos  határ, 
Ott  röppent  elejbe  jövendölő  madár. 

Kétszer  csattogtatá  szárnyát  a  ló  előtt, 
S  iszonyút  visított  habos  feje  fölött, 
Harmadszor  is  úgy  jött  s  ment  hogy  érne  felhőt 
De  Csaba  megbúsult  s  nyulai  utána  lőtt. 

Leesett  a  bús  hír  visító  madara, 
Rá  a  hollósereg  nyomban  lerobbana, 
Marakodva  mentek  miatta  egymásra, 
Csaba  ment,  nevetvén  madarak  harcára. 

De  most  erdőhöz  ért  :   setét  lett  utában, 
Lassú  moraj  hallott  a  völgy  távolában, 
Akadozott  a  ló  félénk  futásában, 
De  ura  meghajtá  s  halada  bízvábban. 

S  most  áldozott  le  a  hevítő  napvilág  : 
Rengett  és  suhogott  a  fákon  minden  ág, 
S  mintha  két  fergeteg  vadon  tengerre  hág  : 
Egyszerre  oly  szörnyű  lett  a  magányosság. 

Bátrabb  madarak  is  a  tündérvölgy  felől 
Vijjogva  szárnyaltak  has  fészkeikből, 
A  nagy  sas  nem  ült  meg  fia  mellett  belül., 
Fenn  állt  s  borzadozott  kis  ágon  egyedül. 

De  meg  nem  maradtak  ott  a  többi  vadak, 
Sívó  kölykeiket  vívén,  mint  vert  hadak, 
Sürü  csörtetéssel  messze  elfutottak  ; 
Oly  szörnyű  volt  éjjel  a  tündérvölgyi  lak. 

Itt  egy  róka  bajjal  martalékát  húzá  ; 
Rajta  ment  a  farkas  s  vele  megtapodd  ; 
Itt  a  morgó  medve  kölykeit  faldosá 
S  hurcold  egy  helyről  nagy  bajjal  máshová. 

Csaba  Ragadója  remeg  e  nézéstül, 
De  félnek  a  vadak  Csaba  fegyverétűi, 
Kitérnek  előle  gyorsan  mindenestül, 
Maga  bátor  a  hős  s  nem  retteg  semmitül. 

Jeve  s  Dalma  őtet  nem  hagyják  rettegni, 
S  bár  lenne  akadály  és  baj  százszor  ennvi, 
Mint  megdőlt  habokon  a  tenger  isteni, 
Ügy  át  merne  rajtok  Csaba  szive  törni. 

Most  egy  medvekölyket  véletlen  tiprata, 
Nyöszörögve  kiment  szegénynek  párája  ; 
De  kétlábon  állva  jött  a  bőszült  anya, 
Csaba  is  megfordult  dárdával  hozzája. 

Morgott  a  vad  állat,  setét  szája  poklát 
Szörnyen  nyitogatván,  körmölni  ment  Csabát 
De  Csaba  ráhajtván  serény  Ragadóját, 
Yégigveré  veszett  torkában  dárdáját. 

Körüle  ugrálva  sívó  medvekölykek, 
Megölt  anyjok  miatt  bús  pártot  ütöttek  ; 
De  ők  is  Ragadó  körme  alá  estek, 
Csaba  ment,  dárdáján  folyván  a  vércseppek. 

S  alig  ment,  sziszegve  jött  a  kígyósereg  : 
Ez  vékony  testével  könnyen  tovább  pereg, 
Amaz  karikába  fonódva  tekereg, 
Sok,  fejét  emelvén,  mozog  rémítőleg. 

Mindezek  közt  Csaba  szerencsésen  halad, 
Elfutnak  a  kígyók,  s  bőrök  hátra  marad  ; 
Setét  lesz  azonban,  de  Csaba  csak  halad, 
S  most  döbbenik  szíve,  midőn  maga  marad. 

«Magam  vagyok  tehát,  így  beszél  magának, 
S  a  fenevadak  is  egyedül  hagyának? 
De  menjenek.  Csaba  elég  lesz  magának, 
Elég  viszálkodó  Tündér  hatalmának. 

Vagy  nem  szép  Jeve  az,  ki  szenved  e  helyen? 
És  micsoda  ember,  aki  érte  megyén? 
Én,  Csaba  vagyok  az,  s  inkább  sírom  legyen 
Vad  farkasok  gyomra,  mint  Jeve  szenvedjen.* 

így  szólván  Ragadót  vén  tölgy H hoz  köté, 
Véres  nagy  dárdáját  mélyen  földbe  üté. 
«Rohadj  itt,  úgy  monda,  dárdám!  és  senkié, 
Vagy  légy  ismét  hozzád  visszatért  uradé. » 

Ezt  mondván  nagy  Kármán  kardjával  elmene, 
S  minden  lépésével  nagyobb  lett  ereje. 
Alatta  morogva  föld  is  megrezzene, 
Amint  nagy  erőben  halada  fölötte. 

Mint  felhő  mentében  naggyá  nevekedik 
S^  erejét  belefolyt  villámok  nevelik  : 
Ügy  Kármán  vasától  Csaba  erősödik 
S  halálos  csapásra  karja  nehezedik. 

De  most  megállt  a  völgy  sikamló  partjánál  ; 
Soha  szem  még  szebbet  nem  láthatott  annál  : 
Messze  terjedt,  s  mintha  fél  tojást  vizsgáin 
Oly  rendesen  s  szélén  sürü  nagy  tölgyes  áll. 

Közepén  halom  kél,  virágos  szép  halom, 
Egyedül  hüsz  öles  cédrus  áll  a  halmon, 
Alatta  kis  patak  folydogál  szabadon 
S  zügó  habjaival  terjed  holt  nyugalom. 

Azonban  fölkelnek  az  éjnek  csillagi, 
Őket  bús  orcával  fényes  hold  vezeti, 
Fák  tetején  ülnek  a  hegy  szélvészei, 
A  legmagasbikat  három  sárkány  üli. 

Vörösmarty  munkái.  III.  3 

Az  ifjú  néz  s  bámul  s  körül  tovább  megyén, 
Hogy  a  völgybe  könnyű  menetele  legyen, 
S  im  egyszerre  zendűl  a  környék  rémesen 
És  minden  kis  forrás  megindul  a  hegyen. 

Indul  s  növekedik  bujdosó  patakká, 
Patakból  dagadoz  sebes  áradattá, 
S  hegy  völgy  ordít  bele,  amint  szalad  alá, 
Változván  haragos  féktelen  csodává. 

Csak  alig  tartja  meg  vitéz  Csaba  magát, 
Mosván  az  áradat  meredő  bokáját, 
Megáll  mégis  fölebb  húzogatva  lábát, 
Látván  tóvá  lenni  tündérvölgy  patakát. 

Nem  is  tóvá,  setét  hullámos  tengerré, 
Vize  tündérvölgyet  csordultig  betölté, 
Félig  állt  vizéből  a  cédrus  ég  felé, 
Sudaras  szép  fejét  szellő  meg  nem  éré. 

De  most  leröpült  a  sárkány  két  fiával, 
Az  elállt  viharok  szörnyű  hatalmával, 
Alattok  vad  szélvész  harcolt  a  hullámmal, 
ők  fölül  repültek  hármas  csattogással. 

Zúgó  fenekéről  fölfordult  az  özön, 
Eloltott  minden  fényt  a  magas  égkörön, 
Hajlott  és  csikorgott  a  cedrusfa  közön, 
Setétség  lett  úrrá  ékes  tündérvölgyön. 

Setétség,  rémarcú  szülötte  az  éjnek, 
Melytől  ily  zavarban  halandók  rettegnek. 
Megröppent  a  sas  is  fölötte  fészkének, 
S  csak  alig  parancsolt  szive  félelmének. 

Háromszor  kiterült  fekete  szárnyával, 
Háromszor  állt  vissza  anyai  gondjával ; 
De  bátran  állt  Csaba  Kármán  kardvasával, 
Bátran  hős  szivének  nagyobb  hatalmával. 

Csak  bánatban  égett  s  epedő  varasban  ; 
S  mintha  a  vad  tengert  széllel  harcoltában 
Meg  akarná  inni  hallatlan  szomjában  : 
Oly  nyugtalan  vala  körüle  jártában. 

De  most  fiaival  félre  tért  a  sárkány. 
Morogva  elállt  a  szélvész  nagy  fák  ormán. 
Kékes  boltozattal  látszott  az  ég  tisztán, 
S  hold,  csillag  kiderült  gyönyörű  határán. 

Még  a  víz  hánykódott  nagyságos  mozgással, 
Lassan  nagy  hullámot  forgatván  hullámmal, 
Végre  csendessé  lett  ezüst  ragyogással 
S  látszott  a  fa  benne  hosszú  árnyékával. 

Tiszta  hab  buggyant  föl  fának  árnyékában, 
Tenger  szép  leánya  a  hab  tisztájában, 
Fehérebb  a  habnál  és  tisztább  magában, 
Följőve  mosolygó  ártatlanságában. 

Ezelőtt  mélyen  ült  tenger  fenekében, 
Apja  erejével  országolván  ott  lenn. 
Kis  aranyhalait  eteté  jó  kedvben, 
S  úszó  szörnyetegek  játszottak  körében. 

Vízi  borjak  és  a  mélység  órjáshala, 
A  harapós  farkas  s  emberevő  cápa 
Együtt  mulatoztak,  szelídek  általa, 
S  szép  lábai  alá  minden  borúi  vala. 

Volt  a  nagy  mélységben  vízfalú  teremé, 
Kis  csülag  ragyogott  fölül  közepette. 
Körül  a  falakban  szép  csigák  serege, 
És  gyöngyök  villogtak  gyönyörűségére. 

De  szabadon  s  tűkrül  állott  a  baloldal. 
Ott  játszott  a  lányka  tűnő  árnyékával, 
Megérni  kívánd  ajkát  ajakával, 
Hasztalan!  betelt  az  hideg  víz  habjával. 

Ez  most  egy  forrásnak  akadván  vizére, 
Felszökött  mélységből  a  szép  föld  színére, 
S  midőn  itt  szokatlan  szemmel  körülnéze. 
Kevés  lett  ez  árvíz  szilaj  örömére. 

Elindult,  meg-megállt  vizet  hasogatva, 
Fickándott,  mint  folyam  legifjabbik  hala. 
Míg  az  új  szépséghez  lassankint  szokhata, 
Repesett,  dobogott  habos  baloldala. 

Szabadság!  nem  tudott,  de  érzett  tégedet. 
Gyengéd  ajaka  még  nem  mondta  nevedet. 
De  midőn  általad  főbben  emelkedett. 
Örömében  onta  legelső  könnyeket. 

Végre  félijedve  megállt  a  víz  felett, 
Hosszasabban  nézte  a  földet  és  eget, 
Megnézé  közelebb  a  fakörületet 
S  titkos  új  vágyódást  magában  erezett. 

S  mintha  kis  kezei  éppen  áldoznának, 
Fölemelve  tiszta  vizet  mutatának 
A  körülálló  fák  rendes  szép  sorának. 
Tiszta  vizet  az  ég  ezer  csillagának. 

Szűz  fejét  egy  kissé  fölvetvén  így  álla, 
Mintha  mondaná  :   «Oh  egek  szép  orcája, 
S  eddig  nem  látott  part  gyönyörű  sorfája, 
Üdvözlek  én,  tenger  kékszemű  leánya !» 

S  szomorú  lőn,  midőn  a  mennyek  csillagi 
Nem  j övének  hozzá  fenyőkkel  játszani, 
Midőn  láta  mindent  mozdulatlan  állni, 
Vissza  kezdett  ismét  öröme  szállani. 

De  most  kitért  lassan  az  özön  szélére, 
S  maga  nem  vigyázván  s  tartván  semmijére, 
önkényt  bomlott  haja  gyenge  szemérmére, 
S  végső  fodraival  lábszárához  ére. 


Ott  megállt  egyedül  a  vizes  part  élen, 
Csiklandó  talpait  lágy  füvek  emelvén, 
Csaba  háborodott  e  látás  szépségen, 
Tiltott  gondolaton  szíve  megdöbbenvén. 

De  maga  így  szólott  büszke  nagyságához  : 
« Váljon  mi  az,  ami  engem  e  helyre  hoz? 
Az-e  hogy  valamint  tündér  halandóhoz, 
Ügy  nyúljak  magam  is  tündér  szép  leányhoz? 

Bizony!  akkor  engem  méltán  kinevetnek, 
Kiknél  dicsekedtem,  a  bátor  seregek. 
\kkor  lever  átka  hadak  istenének, 
S  kikre  megesküttem,  ősim  nagy  nevének. 

■Vkkor  ősz  Dalmának  kötve  marad  keze  — 
Vaey  e  kísértettől  szaladnom  kellene? 
Nem!  nem!  ez  segítsen,  ily  szépséggel  tele, 
Nem  állhat  e  tündér  kértemnek  ellene.» 

ílven  gondolattal  közelít  hozzája, 
De  a  megijedt  lány  remegve  hatrala 
Csaba  szólt :  «Oh  tenger  kékszemű  leánya! 
Ne  fuss,  nem  vagyok  én  fellegek  sarkanya. 

Csaba  hős  Bendegúz  vitéz  fia  vagyok, 
Fájdalmam  és  lelkem  gyötrelmei  nagyok. 
Lánykámat  ölelik  orzó  tündérkarok, 
Mondd  meg  égi  szépség!  rajok  nol  találok?* 

Megállt  a  kis  leány  Csaba  szép  szavára, 
Közelebbről  nézvén  kedves  orcájára, 
örült,  hogv  rátalált  termete  másara,      # 
Örült  a  hangnak,  de  hang  nem  jött  ajkara. 

Odament  és  égő  szemét  megpillantá, 
Ajkát  ajakával  egvbe  hasonlíta,  #     # 

S  midőn  az  első  csók  vált  kis  csattanassa, 
Vigada  és  a  hőst  magához  szoríta. 

Égett,  fagyott  a  hős,  mint  hegyi  nagy  szálfa, 
Mikor  vad  tengernek  förgetege  rázza, 
Megrázkódott  egész  teste  alkotmánya, 
S  visszatért  előbbi  kemény  nagyságára. 

«Mit  akarsz  te  velem,  incselkedő  leány? 
így  szóla,  szépséged  veszedelmes  csalt  hány, 
Nem  felelsz,  kérdésem  előtted  csak  hitvány, 
De  magadhoz  vonzasz  félre  csalogatván. 

Felelj,  vagy  menj  tova!»  És  a  bús  leányka 
Visszarezzent  Csaba  ijesztő  szavára, 
Most  jött  legelőször  jajszó  ajakára, 
Elment  s  bús  habokat  öltözék  magára. 

Csaba  későn  báná,  hogy  keményen  beszélt, 
De  jött  a  sárkány  most  hozván  ég  felhőjét, 
Beborítá  avval  tündérvölgy  tetejét 
S  lobogni  engedé  a  villám  erejét. 

Lassú  mormolással  a  víz  elenyészett, 
De  benn  nagy  zúgással  tündér  gyülekezet 
Kezdődött  :  egy  nyílás  volt,  mely  bevezetett, 
Máshol  szörnyen  feküdt  köd  s  villám  őrizet. 

Szélről  a  fák  mellett  egy  villám  futkosott, 
Szakadatlan  körülhordoza  vad  lángot. 
Sok  közepett  gyorsan  s  szabadon  kígyózott, 
S  tündérvölgy  fölébe  égő  tetőt  húzott. 

Délről  volt  a  nyílás  veres  boltozattal, 
Ott  állt  a  sárkány  két  tarajos  fiával ; 
De  most  a  vén  maga  fölment  vad  haraggal. 
Hogy  megharcoljon  a  felhők  madarával ; 

Mert  élő  állatot  nem  szenvedett  körül.  — 
Csaba  e  látásra  gyorsan  útra  perdül ; 
Előle  fut  egy  a  sárkánynak  közül  ; 
A  másik  vasától  ketté  vágva  eldűl. 

A  vén  sárkány  megjő  szomorú  sivásra, 
S  látván,  hogy  az  egyik  futva  tovább  álla, 
Iszonyú  mérgében  ráhágdos  nyakára 
S  ezt  is  megeszi  a  másiknak  torára. 

De  Csaba  már  benn  van  a  kék  kapu  alatt, 
Bántatlanul  tovább  nagy  erőben  halad, 
Mégis  kissé  megáll  a  vízkapu  alatt 
S  fagyosan  fut  lelkén  rémitő  gondolat. 

A  vízkapu  hosszan  magas  boltozattal, 
Mint  kemény  márványból  faragott  sima  fal, 
Áll  legvégül  s  benne  emberevő  nagy  hal 
Látszott  heverni  a  szörnyek  táborával. 

Ott  megállt  az  ifjú,  és  már  megmotszana 

A  háborgó  tenger  rettenetes  hala, 

De  a  kékszemű  lány  elejébe  álla 

S  Csaba  menésének  szabad  nyilast  hagya. 

Néma  köszönettel  nézett  rá  hős  Csaba. 
De  az  magát  búsan  elrejté  a  habba, 
Mintha  mondaná  :  «Oh  kemény  ember  fia! 
A  kék  szemű  leány  nem  lát  téged  soha.» 

S  az  ifjú  tovább  ment  a  vízkapu  alól. 
Zúgott  a  belső  völgy  tündérek  zajától. 
Ifjú  kis  csemeték  keltek  föld  porából. 
Ezek  között  jártak  bujdosván  párostul. 

Kiki  foglalatos  maga  örömével, 
Nem  vigyáz,  társával  szomszéda  mit  mivel. 
Széltében  az  ifjú  fáknak  levelivel 
Takarja  titkait  s  rá  víg  dalt  énekel. 

Benn  az  ékes  völgynek  dombos  közepében, 
A  magas  cédrusnak  virágos  tövében 
Hét  szivárvány  vagyon  egyesűit  szépségben, 
Kisebbedvén  mindig  befelé  estében. 

A  legbelső  alatt  szép  lányka  üldögél, 
Kit  egy  magas  tündér  hízelkedve  ölel, 
S  mert  ébren  nem  bírhat  tiszta  hűségével, 
Csábító  csókokkal  bájosan  altat  el. 

Most  a  lányka  íeje  álmosan  nehezül, 
Termete  hanyatlik  gond  és  erő  nélkül, 
Csaba  irtózik  és  lángol  e  nézéstűi ; 
Feje  zúg  s  szemében  szikrázó  harag  ül. 

Ha  láttál  éjfélben  tüzes  kísértetet, 
Oroszlánt,  kit  vadász  vassal  megvérezett, 
Vagy  villámmal  járó  halálos  felleget, 
Csak  úgy  képzeled  e  szörnyű  tekintetet. 

Párducként  felszökött  a  domb  tetejére, 
Lelöké  a  tündért  négy  öl  messzeségre, 
«Ébredj !  »  monda,  Jevét  emelvén  kezére  : 
'<Ebredj  és  mondj  áldást  Csaba  fegyverére.* 

A  lányka  (Jeve  volt)  sóhajtva  ébredé, 
Látott  s  szemeinek  csak  alig  hihete  ; 
De  szabadabb  lett  a  tündér  lélekzete, 
Ordított  s  az  egész  völgy  ordított  vele. 

S  most  mint  sebes  árvíz  mind  összezavarva 
Jöttek,  riadoztak  Csabának  rohanva. 
Csaba  széllel  vágott  :   «Vissza !  tündér !  vissza !» 
Kiáltván  kardjával  teres  nagy  kört  huza. 

A  tündérek  visszahökkenve  megálltak, 
Erejét  érezvén  Kármán  kard  vasának, 
Csaba  nekicsap  az  ingó  cedrusfának 
És  a  cédrus  enged  döntő  csapásának. 

Csikorogva  kidől  tövéből  a  völgybe 
S  végig  nagyot  zuhan  tündérek  fejére  ; 
Fut  a  hét  szivárvány  magas  ég  színére, 
Halovány  setétség  borúiván  helyére. 


41 


Maga  áll  középen  mint  uralkodó  sas, 
A  rettentő  ifjú  s  kezében  a  kardvas, 
Három  kört  húz  benn,  és  oda  ül  siralmas 
Képpel  a  lány  :   szeme  Csabán  csak  gyászt  olvas. 

De  bízik  az  s  büszkén,  boszúsan  így  beszél : 
«Ide  hát,  akiben  nemes  bátorság  él, 
Ide  hágjon  körbe,  itt  villog  a  vas  él, 
Ne  féljen  harcolni,  ha  orozni  nem  fél. 

De  bár  jőjetek  el,  akik  ide  fértek, 
Jőjetek  mindnvájan  csalfa  tündér  kölykek! 
Azért  vannak  velem  varázsos  fegyverek, 
Hogy  avval  szépemért  véres  boszút  vegyek.» 

Rázúgott,  ezt  hallván  a  nagy  gyülekezet, 
Hogy  összeszaggassa,  neki  törekedett. 
A  Nap  fia  rajok  nyújtott  tiltó  kezet, 
Ő  ment,   a  többi  nép  mind  visszalépdesett. 

Ő  pedig  szólt  :   «Társak !  félre  most  e  helyről ! 
Senki  ne  reméljen  cseppet  is  véréből, 
Magamnak  is  kevés  az  egy  ily  emberből  ; 
Félre  hát  ti  társak,  félre  most  e  helyről!  — 

S  ki  vagy  te  vakmerő,  szegény  föld  gyermeke ! 
Ki  a  Nap  fiára  gyilkos  kezet  vete? 
Szerencsétlen  anya !  ki  téged  visele, 
Szeme  hasztalanul  sírással  lesz  tele. 

De  hogy  tudd  meg  :   miért  érdemelsz  Ínséget, 
Jeve,  kit  említél,  nem  illet  már  téged, 
Döngöre  dárdáján  halálos  Ítélet 
Jött  rá  ;  én  tartam  meg  s  úgy  nem  ére  véget. 

Tied-e  hát?  nem  az,  tied  csak  halála, 
Sirathatod,  éjét  virrogathatsz  nála. 
De  jőj,  lásd  vadságod  nekem  mit  használa. 
Tudom,  kínná  leszen  minden  hajad  szála. 

Álmot  vetek  a  szép  Jevére  örökül, 
Téged  sebbe  rakva  itt  hagylak  egyedül, 
S  Jeve  még  is  egykor  kezeimbe  kerül, 
Oda,  hol  csillagom  áll  hév  napon  fölül.* 

De  Csaba  is  erre  hirtelen  felele  : 
«Nemes  tündér!  bár  vagy  hatalommal  tele, 
Megállj  s  megálljatok  ti  tündérek  vele! 
Halljátok,  engem  is  vétek  vezérel-e? 

Vagy  inkább  vitézi  kötelesség  hozott, 
S  természet,  mely  erős  érzéssel  alkotott ; 
Tegyetek  magatok  ebből  igazságot, 
Én  ellenségemmel  kiállóm  a  harcot. 

Azt  mondja  :  a  lánynak  enyém  csak  halála, 
Sírhatok,  éjeket  virraszthatok  nála. 
Hol  volt  hát,  hogy  végső  csókot  adnék  rája 
S  tennék  fehér  zászlót  hűlt  kedves  hamvára? 

Nem  láttam,  szép  vérét  nem  látták  szemeim, 
Nem  érzették  hűlő  orcáját  kezeim, 
De  hogy  élve  ment  föl,  még  látták  szemeim 
S  kiestek  kezemből  véres  fegyvereim. 

Pedig  inkább  halva  fekügyék  sírjába', 
Mint  éltemben  dőljön  idegen  karjába. 
S  ha  valaki  akkor  lelket  önt  hamvába, 
Legyen  övé,  mert  van  hozzá  igazsága. 

Vagy  minek  beszélek  idő  vesztésére? 
Tündér !  tied  a  lány,  ha  engem  versz  földre, 
Ezt  esküdtem  erős  hadak  istenére  : 
Enyém,  ha  én  győzök  szívem  örömére.* 

Így  szólt  s  a  nagy  tündér  a  körbe  robbana, 
Jobbjában  az  acél  fennyen  megvillana, 
S  mintha  nehéz  mennykő  egekből  szállana, 
Lépésétől  a  föld  nagyokat  dobbana. 

De  Csaba  sem  nézé  rohantát  csendesen, 
Mint  megeredt  nagy  kő,  mely  lefut  a  hegyen, 
Ügy  ment  rá  erővel  s  boszúval  teljesen, 
Végigmérvén  kardját  a  tündér  gyermeken. 

Az  pedig  erősebb  földnek  hatalmánál, 
Dühödötten  szörnyű  képpel  előtte  áll ; 
De  vész  tündérsége  Kármán  kard  vasánál, 
S  minden  diadalma  vitézségére  száll. 

Harcol,  tüzesedik  kezében  a  fegyver, 
S  mint  lobogó  villám,  haragos  szikrát  ver, 
Szeme  ijesztőleg  lángot  és  vért  kever, 
S  Csaba  megsikamlik  erejétől  kétszer. 

Harmadszor  vág  ismét  homlokul  Csabára, 
Visszaugrik  az  a  körnek  határára, 
De  rettentőbb  leszen  arca  borulása, 
öldöklőbb  kezében  kardja  suhogása. 

Mint  széltől  hajtott  fa  vadon  erdejében 
Visszahajol  ismét  szélnek  ellenében  : 
Úgy  fordult  meg  Napnak  fiára  fenébben 
Az  elbúsult  Csaba  égő  szégyenében. 

S  most  harcoltak  elszánt  kétes  szerencsére  ; 
Alattok  a  kis  domb  fél  ölre  sülyede, 
Ingott  a  két  vívó  rettenetes  feje  : 
Vasaik  csöngöttek  s  hangzott  az  éj  bele. 

Most  terült  az  éjfél  rémséges  fátyola, 
Csattogott  a  sárkány  s  mentést  parancsola, 
Csabától,  mint  szirtek  leszakadó  fala, 
Ügy  hullott  az  ütés  forró  Nap  fiára. 

És  az  hanyatt  dőlvén  nagy  hosszan  elterült, 
Alatta  terhétől  a  völgy  is  megrendült  ; 
De  csakhamar  sebes  sárkányon  elrepült, 
S  az  egész  sokaság  magas  egekbe  tűnt. 

Maga  maradt  a  hős  s  Dalma  szép  leánya  ; 
De  szemét  a  tündér  gonosz  álma  n}'omja. 
Nem  késik  az  ifjú,  veszi  karjaiba, 
S  megy  hol  le  van  ütve  lovánál  dárdája. 

Lovát  nagy  bajosan  csak  gyalog  vezeti 
S  szép  terhét  ölében  ápolgatván  viszi, 
Túl  az  erdőn  puha  gyöpre  lefekteti, 
De  keblét  fagyasztó  fájdalom  terheli. 

Hasztalan  öleli  a  lányt  ép  karjával, 
Hasztalan  ébreszti  ajakát  csókokkal, 
Hasztalan  szól  hozzá  szerelem  szavával, 
Siket  füleinél  minden  szózat  elhal. 

Nem  nyughatik,  Jevét  fölveszi  nyergébe, 
S  tüzesen  szorítván  zajló  kebelébe, 
Mintha  egyenesen  sírba  menne  véle, 
Oly  búsulttá  leve,  arcát  gyász  festvén  be. 

S  úgy  megyén  Ragadón  sülyedt  gondolattal, 
Versent  siránkozván  harmatos  hajnallal  ; 
De  alszik  a  szép  lány  s  szél  lebeg  hajával, 
Hasztalanul  az  is,  nem  bírhat  álmával. 

Hazaér  az  ifjú  Tevével  jó  korán, 
Szomorúan  zörget  Dalmának  ajtaján, 
Belép  :   ölében  az  elragadott  leány, 
De  csendes  és  néma  s  mint  árnyék  halovány. 

Mégis  nem  vesz  gyanút  az  ősz  ezt  néztében, 
Megoldatja  kezét  első  örömében, 
S  íme  érzés  gerjed  a  lány  tetemében, 
Fölkél  nagy  vidáman  ifjú  kellemében, 

És  köszön  hívének,  köszön  ősz  apjának, 
Megeresztvén  szavát  édes  ajakának, 
S  ami  szépet  ég  föld  összefoghatnának, 
Mind  együtt  mosolyog  hajnalán  arcának. 

Mint  álom  elröpül  a  bús  emlékezet, 
Vigad  Dalma  s  a  két  hadi  felekezet  ; 
De  csak  maga  örül  sok  harcot  szenvedett 
Fia  Bendegúznak,  bírván  a  szűz  kezet. 

örül  és  öröme  nagyobb  a  világnál, 
Mélyebb  és  magasabb  tengernél  és  napnál, 
Tüzesebb,  ragadóbb  lángnál,  áradatnál, 
Teljesb  és  hatalmasb  minden  gondolatnál. 

S  örül  vele  a  szűz,  Dalma  szép  leánya  — 
De  ti  lánykák!  most  ne  menjetek  hozzája 
Nincsen  az  életnek  több  ily  pillantása, 
Rövid,  de  századnál  drágább  birhatása. 


A  DÉLSZIGET. 

TÖREDÉK. 

1826. 

ELSŐ  ÉNEK. 

Messze  maradjatok  el,  nagy  messze  ti  hitlenek  innen ! 
Nincs  kedvem,  sem  időm  mindennapi  dolgokat  írni : 
Ujat  irok,  nagyot  is,  kedvest  is,  rettenetest  is 
Egy  kis  gyermekről  s  egy  délszaki  puszta  szigetről. 

Szép  volt  a  gyermek,  teli  fürtű  szőke  hajának 
Arnya  közül  szépek  csillagragyogási  szemének  ; 
Szép,  de  szilaj  volt  ő,  szilajabb  a  bérci  pataknál 
És  szabad  és  harcos,  nehezekre,  nagyokra  sóvárgó. 
S  a  sziget  áldott  volt  ;  kereken,  mint  egy  teli  hold,  a 
Földövező  tenger  viharos  közepébe  merítve, 
Képe  hasonlító  egy  egész  kis  földi  világhoz  : 
Itt  hegj-es,  ott  völgyes  ;   keleten  szikláit  örök  hab 
S  fellegütő  tetejét  villámok  erőszaki  járják. 
Ellenben  kies  és  terein  puha  pázsitot  éltet. 
És  ide  néha  kijár  a  gyöngyök  tengere  múló 

Habjaival  s  kis  bokrok  alatt  elhagyja  csigáit. 

A  napot  e  sík  táj  tisztán  láthatja  sokáig, 

Látja,  midőn  távol  hullámágyába  lenyugván 

A  csendes  vizeket  mosolyogva  köszönti  utószor. 

Hév  ellen  délről,  fagyok  ellen  az  éjszaki  félen 

Parti  sudár  erdők  terjengő  lombot  emelvén 

Őrzik  szép  közepén  tavaszát  a  barna  ligetnek. 

Itt  élt  a  gyermek,  nem  hitvány  póri  nevedék, 

A  villámlelkű  Etelének  gyermeke.  Tévedt 

Csónakon  őt  ide  a  tenger  hajtotta.  Kilépett 

És  úrnak  mondotta  magát.  Elvette  gyümölcsét 

A  fiatal  fától  s  megevé.  Szomjában  elitta 

A  forrás  vizeit.  Néhol  kis  tarka  kövekkel 

Játszva  megállítá  futtában  az  erdei  csermelyt, 

Hogy  tóvá  gyűljön  s  belement  délestre  fürödni, 

S  ott  fürdött  a  hév  sugarakkal  s  völgyi  füvekkel. 

S  ép  vala  s  izmosodék  ;  de  magában  nyugtalan.  Eljött 

Tollai  díszében  s  dalt  zenge  az  égi  madárka, 

A  magas  erdőből  ordítva  lejött  az  oroszlán, 

Büszke  szabadsággal  megjárá  partjait  és  a 

Tengereket  nézé,  mint  aki  parancsol  azoknak, 

És  hegyek  és  völgyek  reszketve  morogtak  utána. 

A  gyermek  bámult  s  így  kelt  habozása  eszének  : 

ím  mik  ezek  hozzám  képest?  Vagyon  adva  ruhájok 

S  én  csupaszon  járjak?  s  mi  az  a  nagy  sárga  vadállat? 

Nincs  keze,  nagy  testét  két  láb  nem  bírja,  hogy  avval 

Égnek  emelkedjék,  mégis  mely  büszke  menése. 

És  ha  üvölt,  én  is  tartozzam-e  félni  szavától? 

Ilyet  gondolván  a  bérc  tetejére  kiáliott 

Alkonyodás  idején  és  a  csillaghoz  ígyen  szólt  : 

«Szép  kis  ezüst  csillag,  menj  el,  kérdezd  meg  az  Istent, 

Járjak-e  meztelenül  madarak  csúfjára,  hogy  a  dér 

És  a  forró  nap  szabadon  pusztítsanak  engem, 

S  én,  ki  magamnak  imént  kivetődvén  úr  nevet  adtam, 

Fussak-e  a  vadtól,  vagy  nincsen-e  istenem  is,  hogy 

Vadtól  rettegjek  s  körmét  tartozzam  imádni? 

Szép  kis  ezüst  csillag,  kérdezd  meg,  nincsen-e  tiltva 

A  föld  titkaihoz  férnem  s  a  tengerekéhez? 

Menj  el,  igen  kérlek  s  adj  hírt  reggelre,  ha  megjősz.» 

Elmene  a  csillag.  Nehezültek  tagjai  a  szép 

Gyermeknek,  míg  szólt  ;  meghajlott  térde,  kezével 

A  mennyet  keresé  s  szeme  a  kis  csillag  után  járt  ; 

Föl  nem  kelt  többé,  ott  nyomta  szelíden  az  álom. 

Még  aluvék,  mikor  a  hajnallal  megjőve  s  hozzá 

így  szólt  a  csillag  lágy  szellemi  hangon  az  égből  : 

«Alszol-e  még,  te  szilaj  gyermek?  kelj,  verd  el  az  álmot, 

Hírt  hozok  istentől,  jó  hírt  neked  úrnak  az  ormon  : 

Nyitva  legyen  neked  a  természet  kincse,  az  a  hír. 

A  föld  titkaihoz,  de  nem  a  nagy  tengerekéhez 

Férni  kis  elméddel  mértékletes-óva  szabad  lesz  ; 

És  legyen  öltözeted  felhőkből  s  tiszta  sugárból  ; 

És  ha  merész  voltál  magad  úr  nevet  adni  magadnak, 

A  vad  elől  ne  szaladj,  vagyon  istened,  aki  megőriz, 

Nem  szabad  a  vadat  és  körmét  a  vadnak  imádnod. » 

A  gyermek  hallá  e  szellemi  szókat  azonnal 

S  ébredé  s  szőke  fejét  fölemelte  zavartan  az  éghez. 

Szíve-repesve  köszönt  a  kis  csillagnak,  az  élő 

Istennek  hálát  örömében  adózni  felejte. 

S  őt  az  erős  isten  meg  nem  büntette  :   mosolygott. 

Már  mene  a  gyermek  s  halovány  ködöt  ölte  magára 

És  megszínesedék  a  köd  s  lőn  könnyű  ruhává. 

Teste  setét  zöldben,  két  lábát  fedte  piros  bőr 

S  tiszta  fehérséggel  díszlett  kalpagja.  Palástja 

Kék  vala  s  a  kiderült  égnek  játszotta  le  színét. 

Még  csínos  vala,  nem  ragyogó  ;   de  ezüsti  sugárt  kért 

A  kis  csillagtól  s  csillámmal  szegte  palástját 

S  rajta  kihímzé  a  rétet  s  a  réti  virulmányt. 

A  napot  is  félj  öttében  megleste  az  első 

Sziklatetőn  s  aranyát  bőven  hintette  ki  mellén 

S  rojtosan  ép  combjain.  Mennydörögni  kezde  :  lekapta 

A  hegyi  villámot  s  villám  leve  mentekötője. 

A  mennykő  leesék,  buzogányul  vette  kezébe. 

Gombja  hibázott  még.  A  sík  rétekre  leszálla 

És  a  visszamenő  tengert  kísérve,  vadászó 

Ljjaival  kis  bokrok  alatt  elnyomta  csigáit 

S  gyöngyeivel  raka  sort  mellén.  Meglepte  az  alvó 

Kolcsagot  a  tavakon  s  tollát  feltűzte  lobogni 

S  játszani  szellővel.  Jött  a  délesti  szivárvány, 

A  szigeten  magasan  kiderült  szép  boltja  s  az  erdők 
Végein  a  mennyből  földnek  peremére  lelépett. 
Ott  termett  ő  s  a  kegyeletből  lőn  öve  színes, 
S  szép  vala  és  ragyogó  s  daliás  mint  Bendegucz  és  Bál. 
így  fölkészülvén,  a  nagy  tengerhez  aláment 
S  tükre  lőn  a  tenger.  Látá  fölbukni  alunnan 
Hajnalodó  képét,  a  szörnyek  tábori  láták 
S  úszni  feledtökben  bámulva  megálltak  előtte, 
Ó  szilajon  s  büszkén  kissé  a  szirtfokon  állván 
Megmosolyogta  magát  és  elfuta  a  nagy  özöntől. 
így  élt  s  éjei  csendesek  és  víg  napjai  voltak. 
A  síkot,  hegyet  és  barlangit  kezdte  bejárni 
Megmutogatva  magát  madaraknak  s  földi  vadaknak. 
Mint  egy  kis  pokol,  úgy  zúgottak  az  éktelen  öblök, 
Sok  köíykes  fenevad  moraját  bömbölve  magokból  : 
Rajtok  ment  mégis  s  bántatlan  téré  közűlök. 
Volt  az  oroszlánnál  s  a  tigris  szörnyű  tanyáján, 
S  megszivelék  őtet  ;   de  mikor  nekibátorodottan 
A  vad  kölykek  után  kezeit  játékra  kinyujtá, 
Gyilkos  lánggá  gyúlt  szemeikben  atyái  haragjok. 
Hasztalanul  szólott,  mentséget  mondva  ;   könyörgő 
Szózatit  ordítás  dörejével  nyomta  el  a  vad 
S  a  berekedt  barlang  mindinkább  rettenetes  lön. 
Már  az  oroszlán  kelt,  szilajon  megrázta  sörényét 
S  rendítő  vala  és  iszonyú  járása,  körében 
Kölykeinek  ;    feje  mint  egy  domb  vad  fákkal  övezve, 
A  gyermek  futa  és  feledé,  hogy  van  buzogánya  ; 
Elfuta  és  bércnek  völgynek  szomorodva  panaszlá, 
Hogy  szava  hasztalan,  azt  az  üreg  lakozói  nem  értik, 
S  hogy  kivel  itt  napokat  töltsön,  nincs  társa  közöttük. 
Végre  leült  nagy  fáradtul  egy  szirttorony  alján.  — 
Jobbján  barna  falak  meredeznek,  balja  felénél 
Tátogat  egy  mélység,  feneketlen,  fénytelen  és  bús  : 
Tán  kapuként  szolgál  a  túlsó  földi  világra  ; 
Lába  előtt  csemeték,  jobb  földnek  bokrai,  nőnek. 
S  ím  mikor  e  szomorú  körben  kedvetlenen  ülne, 
Szél  kelé  bokrai  közt  s  mely  köztök  sárga  tövéből 
Zöld  lombbal  koszorús  vékony  dad  szálat  eresz  te, 
Meghajtotta  fejét  a  szélben  s  zúgani  kezdé  : 

cHangabokor  vagyok  én,  sok  hangokat  összefogó  síp* 
S  mind  a  több  csemeték  zúgtak  lassúdan  utána. 
Hallgata  a  gyermek,  nagy  lelki  gyönyörbe  merülve 
Hallgata,  mint  ki  köríil  ének  zendül  meg  az  éjben 
S  kedves  távolból  jő  megszakadozva  fülébe  : 
Érti,  de  szerzőjét  nem  tudva,  epedve,  gyanítja, 
így  várt  egy  kissé  ;  de  tovább  is  rendre  suhogtak 
A  hangos  csemeték  s  a  gyermek  titkukat  érté, 
Tapsola  és  tombolt  örömében.  Gondolat  ötlék, 
Üj  s  nagyot  ígérő,  békétlen  eszébe  ;   kiállott 
A  vak  mélységhez  s  lekiáltott  tág  üregébe  : 
«Kelj  ide  forgószél,  kelj  föl  nekem,  ormok  urának 
És  te  sodorj  sípot  a  sok  szózat ú  hangabokorból ; 
Hangabokor  terem  itt,  sok  hangokat  összefogó  síp.- 
Szólt  s  követ  indított  az  üregbe,  nehéz  követ  ;  arra 
Fölkele  forgószél  a  földnek  szinte  beléből. 
Lenn  vala  még  s  moraját  már  is  hallhatta  :  üres  hang 
S  tompa  moraj  volt  még,  de  telibb  és  retenetesb  Lőn 
Hirtelen,  és  hogy  elért  az  üreg  szájához,  üvöltve 
S  elfeketedve  csapott  a  legszebb  hangabokorra. 
Bús  vala  harca  szegény  csemetének  ;  sírt,  mikor  a  szol 
örve  hajába  kapott,  szomorún  nyögdeltek  utána 
Társi ;  de  nyugtalanul  vára  a  gyermek  ;  azonban 
El  volt  ütve  magas  feje  már,  kisodorva  tövéből 
Hangos  kérge  :  helyén  pusztán  és  dísztelenül  állt 
A  nyomorú  törzsök,  csak  imént  fejedelmi  ne  vendek. 
Héja  pedig  síp  lett,  azt  a  szél  vette  magához, 
Meglyukgatta  s  fölét  beszegé  pintyőke  torokkal. 
Szózatos  és  minden  hangok  hamar  eltanulója 
Lőn  a  síp  s  legelőbb  a  szél  így  zeng  vala  rajta 
Élesen  és  hidegen,  bömbölve,  sivítva  morogva  : 
«Hej !  ziv,  ziv,  zivatar  vagyok  én,  fia  a  zivatarnak, 
Forgószél  vagyok  én,  levegői  fenéktelen  örvény, 
örvény  a  földön  ;   örvény  a  tengerek  árján. 
Port  eszem  a  földből,  iszom  a  nagy  tengerözönből. 
Meg  ne  dobáljatok  a  köves  úton  gyermekek  engem  : 
Visszadobok  követ  és  szórok  szemetekbe  csoportot, 
S  elfutok  és  hegyen  és  völgyön  ragadozva  kerengvén, 
Por,  fű  és  fa  bolond  lejtőre  kerengnek  utánam, 

Mint  te  szegény  gyermek,  kit  megtáncoltat  ez  a  sip. 
Hajh !  haragos  zivatar  vagyok  én,  fia  a  zivatarnak.* 
így  zengett  a  szél  s  a  gyermek  kénytelen  ugrá 
Lejtőjét  ;  de  hamar  buzogánnyal  sújt  vala  hozzá 
S  a  szél  a  zengő  sípot  nagy  ijedten  elejté 
És  futa  gyermek  elől,  önnön  sípjának  előle  ; 
Mert  a  sípba  legott  a  gyermek  kezde  fuvalni 
S  önnön  hangjaival  kergette  meg  a  lesüvöltő 
Forgatagot,  mely  mindinkább  lejtőzve  kerengett 
Föl  meg  alá  eg}'aránt  és  nem  vala  nyugta  :    dühödten 
A  tengerre  csapott,  még  ott  is  utána  sípolta 
Kergeteges  hangját  a  gyermek,  s  az  tova  zúgván 
A  vizet  és  lebegő  halait  felhőkbe  sodorta. 
Messze  zavar  színben  látszott  nyoma  bérci  folyamként; 
Végre  lelankadván  a  nagy  tengerbe  merüle, 
S  égbe  sodort  vizeit  s  halait  még  visszabocsátván, 
Nyögve  kihalt  tova,  szintén  egy  más  égnek  alatta. 
Vad  gyönyörűséggel  nézett  a  gyermek  utána, 
Háborodásának  s  a  zengő  sípnak  örülvén.  — 
Egyhangú  vala  még,  rendítő,  mint  maga  a  gyors 
Forgatag,  aki  belé  legelőször  üvöltve  lehelte 
Szózatait  ;   de  tovább  vágyott  a  gyermek  ;  akarta, 
Hogy  minden  fajú  állathang  sípjába  szoruljon, 
Hogy  mikor  ő  fuval,  azt  minden  fajú  állatok  értsék. 
S  ím  mitévő  lőn?  egy  vermet  keresett  ki,  nagy  öblűt. 
Tér  fenekűt,  rövid  és  szűk  végű  sziklatorokkal. 
Ebbe  vetette  az  állatokat,  kiket  anyjok  elől  vagy 
Nem  bírhatva  velők,  távoliétökben  elorzott. 
Itt  vala  már  a  borz,  a  bolygó  rókafiakkal 
A  buta  medvekölyök,  az  agyargó  tigrisi  fajzat, 
Farkasok  és  nyulak,  a  levegő  utazói  is,  a  már 
Tollasodó  turölyük  s  búsongó  gyáva  galambok. 
Mind  a  mély  kebelű  fénytelen  öbölbe  lekötve 
Búsan  együtt  sírtak,  vijjogtak,  bőgtek,  ugattak. 
Most  jőve  a  gyermek  hurcolván  két  kis  oroszlánt. 
Eojtosodó  nyakaikra  veté  két  karjait  és  így 
Melléhez  nyomván,  az  öbölhöz  vitte  le  őket. 
Ott  azok  éles  üvöltéssel  harsogva  megálltak, 
Hasztalan  :  őket  is  a  zengő  torok  alja  benyelte. 

Függő  bércek  alatt  a  tűztelen  éjszaki  tájon 
Árva  kietlen  völgy  feküdött,  vak  honja  az  éjnek, 
Hajnala  nincs  annak,  deleit  nem  látja  verőfény, 
És  ha  fölül  csillag  megyén  el,  besötétedik  arca. 
Fényt  egyedül  a  rettenetes  villámok  okádnak 
Árnyékába,  az  is  közepét  alig  éri,  elalszik. 
Mély  pedig  és  undok  :  növevényei  barna  harasztok 
És  nyavalyás  körök  :   tavait  sár  issza  el  és  a 
Bokrosodó  sás  közt  nehezen  folv  barna  patakja. 
Fenn  állt  a  gyermek,  mikor  a  villámok  ütötték 
Éktelen  oldalait.  Csak  félig  szürke  homályban 
Nyílt  meg  az  agg  mélység  :   köderesztő  öblei,  kormos 
Szirtéi  tornyosodó  fejjel  felütődtek  az  éjből. 
Rajtok  erőtlen  rémalakok  csapatozva  borongván. 
Borzadt  a  gyermek,  mikor  azt  szemlélte,  fehéren 
Hagyta  piros  képét  a  szívhez  ijedve  futó  vér, 
Mégis  ohajtásit  nem  tudta  elölni  :   kívánság 
Szállta  meg  a  mélység  lakozóit  hallani,  látni. 
Háromszor  megakadt  elijesztő  gondolatokban. 
Háromszor  nekibátorodott,  s  mellére  akasztván 
Forgatagos  sípját,  a  rémek  elébe  megindult. 
Vékony  sziklafalak  befelé  horpadva  kerítek 
Mindenütt  a  völgyet  :   rólok  nem  léphete  útra, 
Vissza  tövökhöz  tért  s  buzogánnyal  rést  tőre  rajtok. 
És  beereszté  a  napot,  a  nap  déli  világát, 
Melyre  midőn  megbontakozott  a  völgyi  setétség, 
S  a  buta  rémalakok  szakadozva  enyésztek,  utána 
Ment  maga  is,  a  bünfészekhez  elére  legottan. 
A  puha  földből  ott  sívó  ördögfi  csoportok 
Búttak  elő,  undok  feketén  és  füstöt  okádva, 
Aprón  s  oly  fölösen,  mint  a  rét  füve  tavaszkor, 
Vagy  vízár  iszapos  hagyományain  a  serevény  fűz. 
Mindezek  a  fénytől  nyavalyásán  elesve  hevertek 
Lába  előtt,  kiket  ő  legelőbb  meglátva,  csodával 
Néze  s  utálattal,  szólván  hozzájok  imígyen  : 
«Hát  titeket  ki  vetett  ide  el?  ti  keservesek,  e  sár 
Völgy  fenekébe  ugyan  ki  vetett  el  benneteket,  hogy 
Oly  sürüen  nottök?  szemetek  mért  gyűlöli  a  fényt. 
Melynek  egyéb  élő  vigadozva  köszönti  derültét? 

Vaj !  mi  nagyon  nyomorúk,  nyomorúk  vagytok  ti,  s 

A  ti  tekintetetek.  Még  amit  láttam,  azok  mind   [utálat 

Hajnali  szépségek,  napok,  ékes  csillagi  rendek 

Hozzátok  képest,  s  maga  a  rút  béka  virágszál. 

Mert  csúnya  kis  féreg  fejetek  van,  rajta  hajúi  vad 

Tüske  terem,  s  feketék  vagytok,  feketébbek  az  éjnél. 

Lelketek  is  feketén  gőzöl  ki  belőletek,  oly  rút. 

S  mely  sanyarú  szavatok!  de  tovább  mit  késem?  ez  a 

Szükséges  nekem  :  elviszlek  gödrömbe  pihenni,     [hang 

Síjjatok  ott,  hogy  hangotokat  sípomba  fogadván 

Sípom  után  legyek  én  fajotoknak  is  egykor  urává.» 

Így  szólván  kettőt  lábánál  fogva  ragadt  föl 

S  visszafelé  indult.  A  résre  nyomultak  azonban 

Sanda  irigy  baglyok  s  fényét  elfogni  sietvén 

A  bejövő  nappal  harcolva  huhogtak  előtte. 

Kétes  fény  vala  már.  Sietett  a  gyermek  ;  utában 

Szörnyen  előtűntek  már  a  rémképek,  előjött 

Sánta  vak  apjával  s  inait  kezdette  harapni 

A  sárkány  fi,  de  ő  buzogányát  vágta  fejéhez  ; 

Ez  megszédülvén,  ráült,  hogy  rajta  utazzon. 

S  ím  mi  nagyon  különös  s  könnyű  vala  visszamenése : 

Baljában  viszi  ördögeit,  jobbjában  az  izmos 

Mennykővel  meghajtja  lovát.  Az  nyögve  pihegve 

Tántorog  és  a  rést  keresővel  szerte  csatangol. 

Végre  fölért  s  szétkergetvén  a  baglyokat,  a  fény 

Országába  kijött.  Sárkányát  visszariasztá, 

S  hogy  minden  rút  nép  véletlen  föl  ne  jöhessen, 

A  rést,  hasztalanul,  köveket  halmozva,  bezárta. 

Ment  és  ördögeit  zajgó  gödrébe  vetette. 

Minden  hang  vala  már,  szép  még  nem.  Egy  égi  madárka 

Sok  színű  s  kecses,  egy  repülő  kis  tarka  szivárvány 

Szállá  ragyogva  elő.  Fiatal  még  s  gyenge,  de  szárnyát 

Már  bőven  gyönyörű  apjának  tolla  kiverte. 

S  édesen  és  tisztán  keltek  dalolási  :   szerelme 

Ó  téres  ligetén  a  szép  hajnalnak,  az  estnek 

S  ifjú  virágoknak,  vígan  mulatóz  vala  köztök. 

Ezt  az  epedt  gyermek  kergetvén  szüntelen,  egykor 

Bokron  elültében  fáradtan  fogta  el  és  a 

Sziklatorokba  vivé.  Ott  az  keseregve  siratta 

Régi  szabadságát  ;  de  siralmán  szíve  megesvén 
A  l'\  érmeknek,  ez  őhozzá  így  szóla  szelíden  : 
tAh  madaram,  szép  kis  madaram,  ne  zengj  te  siralmat. 
Tégedet  én  az  üreglakhoz  nem  veszni  hozálak. 
Dallam'  hoztalak  el,  s  ha  sípom  hangjába  fogadta 
Énekidet,  tova  ismét  a  magas  égbe  bocsátlak, 
Hogy  legyen  ott  örömed,  s  ha  fölérsz  istenhez,  előtte 
Heg  ne  gyalázz,  hanem  elmondhasd :  a  gyermek  imádód 
S  boldog,  igen  boldog  s.  azt  zengi  :  hatalmas  az  isten !» 
így  szólván  madarát  egy  kis  csemetére  letette, 
Mely  egyik  oldalról  az  üreg  szájára  kihajlott  ; 
Ott  az  megszállván,  kis  lyukra  bezárta  legottan 
A  vermet  gallyal,  hantokkal  is,  és  oda  sípját 
Ugy  helyzetté,  hogy  a  lyukat  annak  szája  befogná. 
Tüstént  gödrének  megterhelt  gyomra  kiadta 
:)ái  rettenetes  zavarát  a  hangafa  sípon. 
Amint  a  komor  éj  két  fattyja  sivalkodik  és  bőg, 
Mint  fene  mérge  miatt  ordít  a  tigris,  oroszlán, 
Fél,  nyöszög  a  gyengébb,  a  sas  fajozási  visítnak, 
Mind  egyszerre  süvölt,  ordít,  és  nyög  föl  alunnan, 
És  a  forgószél  erejével  zúgva  kerengvén 
Még  a  csillagot  is  megtáncoltatja,  ha  nem  fűt. 
S  ím  mikor  a  kisded  szárnyas  csattogva  megindul 
Zengeni,  mind  hallgat,  mind  elnémulva  nyugosznak. 
Csak  maga  bájosan  és  tisztán  zendül  meg  az  ének 
És  a  forgószél  erejét  is  megszelídítve, 
Földet,  eget,  tengert  örömámúlatba  merít  el. 
Lejtve  vidáman  jő  a  gyermek,  visszaragadja 
Dús  hangú  sípját,  s  madarával  az  égbe  nagyítván 
Teljes  kedvében  nem  tud  hova  lenni  szivével : 
Fut,  riadoz,  szökdel,  s  meg-megzendítgeti  sípját. 
Ifjú  madárka  repül  könnyű  szárnyakkal  azonban, 
Hála,  öröm  hangján  zeng  a  hajnalnak,  az  estnek 
S  ifjú  virágoknak  ;   szerelemmel  repkedik  ismét 
A  hűvös  árnyékban,  s  víg  napjai  visszakerülnek. 
A  vad  csorda  pedig  liait  keseredve  nyomozván 
Gyilkos  erőszakkal  kél  völgyeken,  ormokon,  erdőn 
És  az  egész  szigetet  hangos  robogása  betölti. 
Harc  zajog  a  földön,  harc  a  levegőben,  erősek 

S  gyengék  közt  egyaránt,  s  feddoleg  néz  le  az  isten. 
A  vadak  a  vermet,  fiaik  hangjára  sietvén, 
Fölverik  és  kiki  fajzatival  megtölti  tanyáját. 
Majd  az  erősebbek,  dühöket  fene  méreg  emelvén, 
Borzasán  és  sanyarún  a  gyermeket  ölni  rohannak  ; 
Az  pedig  ül  s  a  báj  sípot  megzengeti  köztök. 
S  ím  mi  csodát  támaszt !  sürüen  csapatozva  sietnek. 
Bátrak,  félénkek,  repülők  és  földiek  össze 
S  körbe  sodortatván  a  forgószél  erejével, 
Megrohanás  helyett,  dölyfös  kényére  kerengnek  : 
Lejt  az  erős  tigris,  méreggel  lejt  az  oroszlán 
Rázza  fejét  iszonyúan,  rázza  sörényét 
S  keble  tüzét  égő  tőrként  hordozza  szemében. 
Lejt  a  vad  kuvasz,  a  sírok  bontója  sötéten 
Járja  kerengőjét,  könnyen  szökdelve  fölöttük 
Lejteget  a  párduc,  s  agyarogva  vonít  ja  bajúszát. 
A  szörnyű  kígyó,  csörgését  megszaporítván, 
Forgó  társai  közt  testét  karikába  csavarja. 
Köztük  erőtelenül  a  kis  sereg,  ürge  s  egérség, 
A  nyavalyás  nyúllal  majd  félig  halva  forognak, 
Aprózzák,  törik  a  táncot,  most  lábra  kel  itt  egy, 
Majd  egy  más  esik  el  s  estében  is  egyre  kereng,  mind 
Részegek  a  síptól,  a  sípnak  forgatagától. 
A  lassú  csiga  is,  mely  gyöngyét  kérni  kimászott 
Társaival,  nyomorult,  a  síp  sodrába  kapatván 
Kénytelen  új  füveken  cifrábban  mászni  meg  útját. 
Szinte  az  a  játék  tűnik  a  levegőben  is  :   egymást 
Kergetik  a  madarak,  gonosz  ölyv,  vad  héja,  galambok. 
Darvak,  apró  csízek  mind  egy  karikába  sodorva 
Forganak  :   a  haragos  sas  leng  feketedve  fölöttük 
S  gyáva  kerengését  felhőkbe  takarni  sietvén 
Szárnya  serény  vágásaitól  sebesedve  nyög  a  szél. 
A  síp  hangja  sötét  földnek  kebelébe  is  elhat, 
Onnan  egy-egy  halmot  zajosan  fölvetve  fejével 
A  síp  hangja  után  két  ördög  tör  ki,  egész  rút 
Szörnyűségében.  Megeresztett  madzagok  ágán 
Hord  az  egyik  száraz  derekához  övezve  tizenkét 
Kormos  ikert,  a  legvásottabb  kölykeket :   és  lejt, 
S  mindazok  éktelenül  lejtenek  marakodva  körében. 

A  másik  maga  jő,  bűnnel  hizlalva,  kövéren, 
S  termetesen  :   négy  árnyékot  vet  teste,  világnak 
Négy  tájéka  felé,  ártalmast  s  lélekijesztőt, 
Melytől  a  forrás  fenekéig  apadva  kiszárad, 
S  szerte  tavasz  hímzetté  mezők  nyomorúltan  elégnek. 
Lejt  ez  is,  és  a  fényt  irtózván,  szinte  lyukat  néz 
A  föld  kérgibe,  úgy  oda  van  nézése  szegezve. 
És  ebben  lele  kedvet,  ezek  látása  voná  a 
Gyermeket  ;   ő  ragyogó  díszében  halmokon  ülvén 
Nézte,  miként  a  tarka  sereg  sípjának  utána 
Járta  kerengőjét,  most  lassan  majd  sebesebben. 
Félre  nem  is  nézett.  Ott  eg3'  kis  lánynak  alakja 
Lenge  szelíden  elő.  Mikor  a  vak  szikiatorokból 
Megmenekedve  szabad  szárnyakkal  evez  vala  égnek 
A  kis  tarka  madár,  első  öröméneke  szülte 
Akkor  ez  édes  lányt,  a  légnek  tiszta  fölében  , 
És  szellők  nevelék  füveken  ringatva  s  virágok 
Bíborain.  Gyengéd  tagait  betakarni  leszállt  a 
Csillagos  esthajnal  s  szűz  harmat  tejjel  itatta  ; 
Lelke  pedig  fény  volt,  az  örök  fény  tiszta  sugara. 
E  kisded  remekét  ég  és  föld  látta  foganni 
S  csendesen  állta  körül  ;  maga  a  napok  istene  hozzá 
Adta  mosolygását,  hogy  kezdene  szíve  dobogni, 
S  a  szív  bánatok  és  örömök  forrása  megindult. 
Volt  foganásakor  a  levegőnek  méhe  fehér  köd, 
Melyből  ő  mint  lágy  kikelet  rózsája  feselvén 
Kellemes  álomként  képessé  kezde  simulni  ; 
Végre  fehér  köde  változván  tündéri  ruhává, 
Lány  kelé  lassan  elő,  a  legszebb  testi  valóság. 
Lábai  mint  az  öröm  zengése,  lebegve  röpülvén 
Teste  kicsiny  súlyát  hordozták  mennyei  bájjal ; 
Arca  mosolygás  volt,  szeme  pillantása  virág,  kék 
Parti  virág,  melyből  mikor  éjét  kerget  el  a  nap, 
Ifja  sugári val  a  leggyöngyebb  harmatot  issza. 
S  ezt  a  sípba  fúvó  gyermek  nem  látta.  Kifáradt, 
S  halmának  döntötte  magát.  Harsanva  kifordult 
A  síp  markából  :  szemeit  betakarta  az  álom. 
Tüstént  a  két  bün  földnek  gyomrába  lesülyedt  ; 
örvendvén,  noha  bágyadtan,  fészkeikbe  siettek 

A  madarak,  barlangba  vadak  s  hűs  berki  tanyákba. 
Összezavart  csontaik  épülete  szinte  kocogván 
Vert  hadként  mentek  sántító  hosszú  seregben. 
A  kis  lányka  pedig  végig  lejtette  letarlott 
Síkját  a  rétnek  s  eltűnt  a  déli  ligetben. 
1  i  -zta  nyomán  füvek  és  sok  színnel  büszke  virágok 
Hamvaikból  gyönyörű  lábát  csókolni  kikeltek, 
És  az  elégett  föld  tavasz  ékét  vette  föl  újra. 
Még  a  gyermek  azontúl  is  sokat  űzte  csodáit 
S  napról  napra  vadabb  szivüvé  lön  vad  gyönyöreiben  : 
Sípja  csapás  lett  a  szigeten,  maga  rettenet  és  gyász  : 
Minden  rendű  lakók  iszonyodva  futottak  előtte  ; 
Bújt  a  csillag  is  és  gyászködbe  takarta  világát. 
Egykoron  ismét  így  gyötrötte  az  állatok  éltét, 
Jobbról  gyenge  nyögés  jött  szellő  szárnyon  azonba* 
S  bája  hatalmától  megcsendült  lelke  harangja. 
Arra  tekintett  és  látá  a  lányka  lebegtet. 
Ajkai  közt  a  hang  bámultan  elálla,  rekedve 
Megnémult  a  síp,  maga,  mint  ki  az  álom  után  néz, 
Xt-ze  merőn  s  feledett  mindent,  ébredni  csak  akkor 
Kezdve,  midőn  a  lány  eltűnt  a  déli  ligetben. 
Mily  igen  édes  volt  első  látása,  mi  hévvel 
Vágya,  kiterjesztvén  kezeit,  szót  váltani  tőle, 
festvér  kellemein  tova  is  bámulni !  de  ez  rnent 
Es  a  gyermek  előtt  az  egész  természet  üres  lőn, 
Üjra  sipot  fútt  és  a  lányka  is  újra  előtűnt, 
Nem  maga,  föltűnt  mind  a  sípnak  szörnyetegeivel, 
S  rettege  a  gyermek  lánykáját  féltve  dühöktől. 
És  az  ezer  hangú  síp  megnémúla,  fúvóját 
Elhagyták  az  előbbi  gyönyör  s  jó  kedve  csalárdul. 
Nem  vadakat  keresett  többé  ;  de  kíváncsi  haraggal 
Bolyga  mezőn,  avaron  s  a  lánynak  leste  suhantát. 
Többször  is  így  szigetét  bujdosva  bejárta,  óhajtváa 
A  kedves  tüneményt ;  de  nem  azt,  hanem  életemészté 
Bús  sírnak  fenekén,  rossz  ebédnél  lelte  Halálfit, 
Melly  őt,  fusson  bár,  valahára  eléri  bizonnyal. 
Mind  a  többi  Halál,  országos  népek  ölői, 
Száguldozva  kimentenek  a  nagy  messze  világra 
S  ezt  hagyták  egyedül,  hogy  az  egynek  lenne  halála. 

ült  pedig  anyja  setét  fészkén  a  sárga  Halálfi, 
Kénián  és  siketen.  Némán,  hogy  meg  ne  beszélje 
Senkinek  is  végét,  siketen,  hogy  sírni  ne  hallja 
A  nyavalyák  fiait,  s  ha  dicsőt  kell  rontani,  meg  ne 
Lágyuljon  végén,  bár  nemzet  epedne  is  érte. 
Pisla  világ  bolygót t  szeme  mély  üregében,  erőtlen 
Csontai  zörgöttek  lélekborzasztva.  ha  mozdult, 
■  szos  enyészet  volt  vállára  kerítve  palástul. 
Szája  kajánságtól  vala  halvány-kékre  beszegve 
És  csak  alig  takará  sorait  gyér  barna  fogának. 
Termete  váz,  szive  kő,  horgas  keze  fojtani  termett. 
Most  is  játékból  abban  gyakorolta  hatalmát  ; 
Fojtogatá  még  a  levegőt  is,  s  lábhegyen  állván 
kiint  a  vízbe  haló,  sápadtan  kapkodva  szerte. 
Puszta  vidékénél  nem  látszik  semmi  is  élő. 
Ami  teremne  talán,  fojtó  párája  elölné  ; 
Csak  bürök,  és  keserű  mérgek  növevényi  tenyésznek.. 
S  köztök  az  éhes  pók  feketén  és  dongva  csapongó 
Légynek,  az  eltévedt  szúnyogoknak  fonja  veszélyét. 
Legtova  fenn  bagoly  áll,  éjfélt  öltözve  magára 
S  durva  jövendőjét  tompult  huhogása  jelentvén, 
Agg  denevérek  közt  örvend  a  síri  homálynak. 
Fegyverek  is  vannak  nagy  számmal  rejtve  körében, 
S  mindenféle  segéd,  rövid  élet  vesztegetői, 
Mint  ugyanannyi  gyilok  fetrengnek  az  ifjúkor  első- 
Vétkei  bokrosodó  nyavalyákkal  rakva  :    továbbá 
A  rút  tobzódás  álomtól  gyakran  elorzott 
Éjei  állnak  mind  rontó  fegyverre  lapítva. 
A  sorsnak  sújtó  buzogánya  is  itt  van  epével 
Nagy  sebek  és  kínok  vágynak  gombjára  beírva  ; 
Lángsas  az  éh  ;   a  szomj  égő  vérkeblű  oroszlán. 
Maszlagi  a  bűnnek,  s  az  irigység  mérge  kígyóként 
Mardokló  szégyen,  s  a  késő  bánat  epéje, 
Gyötrelmek,  haragok  mindannyi  segédi  Halálnak 
S  szörnyetegek  képét  viselik  mellette  ijesztőn. 
A  bús  emlékezet  szárnyas  nyíl,  mellyet  az  elmúlt 
Boldog  idők  szaladó  pártusként  visszalövelnek. 
A  komoly  elmetörés  kedves  kín  kardja,  setétlő 
Éles  acél  a  vak  kétségbeesés,  lobogó  tőr 


58 

A  féltő  szerelem :  éget  ha  öl,  ég  ha  nem  ölhet. 
S  életek  és  örömek  hervadnak  szörnyű  tüzétől. 
Nyílt  verem  a  vénség,  bizonyos  henyéléssel  ijesztget 
Mindez  együtt  ha  kikel  fogyató  pártjára  Halálnak, 
Hol  van  az,  aki  setét  gödrébe  ne  dőljön  előtte? 
Eldől!  el!  bár  a  nagy  eget  verdesse  fejével 
S  lába  nehézségét  poklok  mélységei  nyögjék. 
A  gyermek  mikor  ezt  látá,  elfagytak  agyában 
Minden  gondolatok,  kebelét  megcsapta  hidegség. 
Lélekzése  fogyott.  A  sír  szélére  legottan 
Visszaszökék  s  szabadabb  levegőből  néze  le  hozzá. 
Látta,  midőn  az  fegyvereit  ragadozta  soronként 
S  még  nem  igen  bírván,  agyarogva  hogy  álla  közöttök 
Éhes  lőn  az  alatt,  lebukott  térdére  s  marokkal 
Ette  föl  a  sanyarú  földet,  nagy  bőven  evett  föl, 
Mmtha  magát  avval  mélyebben  elásni  kívánná. 
A  gyermek  pedig  elmene  és  hol  sűrű  szövéssel 
Fákra  fut  a  juhszalag,  lógó  fürteikbe  fonódván, 
Hajlékony  kötelet  készíte  ügyes  keze  abból. 
Most  nekibátorodott  s  ellenségére  lesujtá 
A  súlyos  buzogányt  ;  szédülve  ledőlt  ez  azonnal 
S  hosszan,  erő  nélkül  leterült  a  síri  magányban. 
Akkor  aláugrott  győzője,  nyakába  vetette. 
Nyers  ihszalag  kötelét,  kihúzá  a  hurkon  az  űrből 
S  vitte  tanyája  felé.  Megszűnt  szédülni  azonban 
S  ellenkezni  akart  a  sírfi ;  de  kötve  nyakánál 
Fogva  húzá  őt  a  gyermek,  nem  tudva  kegyelmet. 
Nem  maga  jött  pedig,  útja  felén  egy  anyátlan  oroszlán 
Látva  dicsőségét,  leve  kísérője  nyomának, 
És  a  nem  siető  rabnak  mardosta  bokáit. 
Mely  jól  jött,  mi  kívánt  történet  az  ormok  urának! 
Egy  kedves  helye  volt :  halom,  álmai  halma  gyakortább 
A  csend  éjjelein.  Maga  állt  az  róna  mezőben 
Villámtól  menten  s  zivatartól  meg  nem  üvöltve 
Fennyen  emelkedvén  egy  idős  tölgy  déli  tövében, 
Domború  zöld  tetejét  futamó  árnyékival  őrzé. 
Itt  az  örök  tenger  moraját,  harsogva  leomló 
Hegyvizeket  kellő  vegyületben  hallani.  Távol 
Látszanak  innen  azok,  s  a  szem  játékai  rajtok. 

A  patak  is,  mely  nem  tova  fut,  csörgése  zajával 
Lombsuhogásba  hal  el  s  tündérálomra  vet  ágvat 
Dél  vala  s  a  gyermek  fáradtan  jött  ide  most  is 
Üj  két  társaival.  Veszedelmes  rabja  fatőhöz 
Kötve  alant  állott,  maga  fenn  ült  s  a  kis  oroszlánt 
Könnyű  szelídséggel  simogatván  csalta  magához, 
És  aludott,  lankadt  testét  hamar  érte  nyugalma 
S  ezt  hamar  érte  csapás.  Minek  alszod  el  a  napot?  így 
A  komor  éj  s  felhozta  setét  országa  hatalmát        [szólt 
Küzdeni  a  nappal.  Minek  alszod  el  a  delet?  így  szólt 
A  dühödő  éhség.  Hova  léssz  munkátlan  eszeddel? 
Szólt  a  fergeteg  és  elment  harsogva  fölötte. 
Háromszor  dördült  s  föl  nem  kelthette  az  ég  is. 
Csend  lön  azonközben,  s  a  gyermek  aludta  veszélyét. 
Hév  szellő  jőve  távolból  s  egy  hű  szeretőnek 
Hordta  sóhajtását.  Fáradtan  elére  az  egykor 
Szépéhez  ;   de  hideg  kebelétől  visszaveretvén 
A  nagy  tengereken  bujdosva  kereste  halálát  ; 
Most  ide  lengedezett,  s  szomorún  a  síphoz  ütődvén, 
Annak  torkolatán  elhalt  a  gyenge  sóhajtás. 
Tüstént  megcsendült  a  síp,  nem  gyilkos  erővel, 
Lassúdan  és  gyengén  csendűle  meg  a  szerelemnek 
Lágy  epedéseivel  híván  a  gyenge  leánykát. 
S  eljőve  az  mosolyogva,  nem  is  kísérve  vadaktól, 
Szép  maga  jött  el  most  ;   de  Halál  karjába  kerülvén 
A  dombnál  ragyogó  lelkét  odavesztve  rogyott  le. 
őt  a  durva  Halálft  midőn  rontotta,  kegyetlen 
Kőszíve  megmozdult  hangos  kopogásra,  mosolyga, 
Mint  lehetett  s  lelkét  nagy  örömmel  nézte  kezében, 
S  nézte  szelíd  álmát,  mert  csak  szenderegni  látszott, 
Még  csak  alig  szűnvén  pihegő  kebelének  ütése. 
Kellemesen  nyugodott,  mint  egy  kis  habhalom,  elmúlt 
Fergetegek  partján,  meg  sem  ringatva  szelektől. 
A  kis  oroszlán  ezt  békén  nem  nézte  :   hatalmas 
Ordítással  ütött  a  sírok  gyilkos  urára 
S  fojtogató  kezeit  szilajon  kapkodta  fogával. 
Ébredé  a  gyermek.  S  így  tűnt  a  lányka  szemébe. 
Ott  termett,  kezeit  rokonul  illette  kezével 
S  monda  szelíden  :  «Kelj,  ébredj  szavaimra  leányka. 


Én  vagyok  itt,  s  édes  húgomnak  mondalak,  ébredj > 
Nem  kelé  az.  Sípját  rendíté,  hasztalan  azt  is, 
Szörnyei  föltűntek,  de  nem  a  kis  lányka  :   Haláiíit 
Kérte  utóbb,  siketen  s  némán  és  visszatolólag 
Álla  az  a  ragyogó  lelket  markába  szorítván. 
S  ríva  nehéz  szemmel  nézett  rá  a  fi-oroszlán. 
Akkoron  a  gyermek  gyilkos  rabjára  rohanva 
Harcot  kezd  vala  és  harcolt  vele  három  egész  nap 
Rettenetes  kopogás  hallott  a  domb  tetejéről, 
Amint  a  csontváz  tetemét  buzogánnjai  ütötte 
Szüntelenül  s  az  még  nem  akart  engedni ;  de  végre 
összerogyott  rossz  csontaival  ;   a  gyermek  erőt  vőn, 
Elragadá  vad  körme  közül  a  mennyei  lelket, 
És  megadá  ismét  a  lánynak,  epedve,  óhajtva 
Lesvén  szemeivel,  mint  fog  megnyílni  az  élet, 
S  nem  lese  hasztalan  :  a  kis  egek  megnyíltak  előtte. 
Nem  sok  idő  haladott,  testvérek,  lettek,  enyelgők, 
S  kedvesek  egymásnak.  Folyamoknál  játszva  elülvén. 
Gyakran  együtt  versent  suttogtak  az  esti  szelekkel, 
S  a  sudamó  halakat  lestek  kis  tüske  horogra  ; 
Vagy  madarat  szedtek,  vagy  együtt  telepedve  virágos 
Pázsiton  a  fejeikre  hajolt  fa  gyümölcseit  ették. 
A  tengerhez  együtt  jártak,  szedegetni  csigákat, 
Vissza  együtt  tértek  bércekre,  fenyérre,  ligetre  ; 
Nem  feledék  az  erős  Istent  :  leborulva  imádták 
Nap  keletén  és  nap  nyugotán  s  a  fergetegekben, 
És  az  erős  Isten  kegyesen  nézett  le  reájok 
És  szúnyadni  hagyá  őket,  szuny  adni  az  érzést, 
Hogy  míg  az  ifjúság  zsendítő  napja  derülne, 
Gyermeki  szíveiket  kora  gond  ne  gyötörje  s  tilos  vág>  . 
Nyugszanak.  Arcaikon  boldogság  álmai  tűnnek 
Szűz  ragyogásban  elő,  nem  háborgatja  szerelmek 
Ostroma  szíveiket,  nem  sejtenek  átkot  az  élet 
Gondjaiból ;  az  óhajtások  s  a  csalfa  remények 
Kínjai,  és  ezer  indulatok  hada,  mint  ugyanannyi 
Fergetegek  mélyen  kebeleikbe  temetve  nyugosznak 
S  boldog  időtlenség  árnyéka  borítja  be  őket. 
iíennyi  zavar,  mi  veszély,  ha  csatára  kiszállanak  egykor 
Majd.  ha  setét  örvényi  közé  iszonyodva  tekint  le 

A  szív,  s  a  sebes  ész  szárnyát  felhőknek  ereszti, 
Es  mikor  azt  mélység  nyeli,  ezt  szédíti  magasság, 
Hol  vegyen  akkor  erőt,  hol  irányt,  s  hova  vész  el  az  c!et, 
Még  az  örök  sors  is,  mikoron  pusztítani  eljő, 
Mennydörgő  kerekét  gyengén  jártatja  fölöttük. 
Ártatlanságnak  kora,  kedves  vagy  te,  virágos 
Fához  az  áldásnak  völgyében  vagy  te  hasonló  : 
Azt  sünien  koszorúzva  fedik  teli  gyenge  növések. 
Díszes  az  és  látása  remény  a  völgyek  urának, 
A  jövevénynek  öröm  ;  de  korán  megrázza  magát  a 
Szél  zivatarjaiban  s  a  vész  elhordja  virágit. 

MÁSODIK  ÉNEK. 

«Vége  nyugalmadnak!  kelj,  kelj  föl  az  álom  öléből 
Szúnyadozó  gyermek!  Hadadúr  és  Szüdeli,  kelj  föl, 
Láss  ragyogó  napot  és  indulj  sorsodnak  elébe. » 
Hangzik  az  ég  és  e  szavakat  harsogja  magából. 
Akik  imént  a  gyermeki  kort  láttátok  enyelgő 
Kéje  lefolytában,  halljátok  az  ifjú  napoknak 
Tetteit  is  :  kik  előbb  náv  nélkül  játsztanak,  itt  már 
Rettentő  Hadadúr  és  bájos  Szüdeli  lesznek. 
Ah  föl  az  álomból  szendergő  lányka!  ki  hagyna 
Tégedet,  ily  gyönyörűt,  álomba  temetve  tovább  is? 
Föl  te  szelíd  alak,  ég  és  föld  nem  hagynak  alunni ; 
Föl  te  dicső  gyermek,  Hadadúr,  föl  Szüdeli.  Elfut 
Rajtatok  a  sebes  év  szárnyas  nyila,  keljetek  immár. 
És  kel  az  ifjú  :  sugár  termettel  szép  jegenyére, 
Válla  hatalmával  vas  erü  sziklára  hasonló, 
Melyen,  mint  eredő  lombok,  bomlottan  inogván 
Hosszú  setét  fürtök  vergődnek  játszi  fodorral. 
Bátorság  magasítja  fejét,  magasítja  virító 
Arca  vidámságát,  az  ver  kebelére,  szemébe 
Az  teszi  villámát,  s  erejével  párosodottan 
A  viadalnak  mennyköveit  készíti  kezébe. 
Kél  a  szűz,  mi  nem  úgy,  mint  volt  álmának  előtte f 
Kél  vállán  habozó  aranyával  sárga  hajának 
Gazdagon,  és  fényben  szép  arca  sugarai  által. 
A  gyermekkor  szúnyadozó  sok  bája  fölébredt 


Termete  nagyságán,  hódító  szikra  világít 

Kék  szeme  mennyeiből  ;  csókok  rózsái  feselnek 

Ajkain,  a  gyönyörök  két  kisded  halmait,  édes 

Forrású  kebelét  lassúd  pihegése  dagasztja. 

A  két  gyermek  imígy  egy  újabb  kor  hajnala  keltén 

Egymással  szíves  ellenben  serdülve  fölébred, 

Egy  tüzes  ifja,  s  a  kegyes  ég  adománya,  szelid  lány  : 

Ott  az  erő  szépség,  itt  szépség  lészen  erővé. 

A  szép  lányka  fejét,  s  lelkén  áradva  csapongó 

önnön  gondolatait  nem  tudja,  nem  érti  ;   de  retteg, 

Édes  baj  kezd  víni  szivén,  kezd  víni  nyugalmán. 

Már  egymást  a  két  szem  együtt  sugarakban  ölelvén 

Kezdi  szövetségét,  majd  a  szív  néma  határit 

Megszegi  reptével,  s  belső  palotáiba  hatván, 

Kedves  ajándékul  egy  képet  fest  le  azokban, 

S  a  szerelem  titkos  betűit  lángolva  leírja. 

Ég  az  erős  ifjú,  s  így  szól  mély  hangú  szavakkal  : 

«Ah  ne  temesd  szemeidnek  egét  a  földbe  leán3'ka, 

El  ne  temess  oda  engemet  is,  vagy  kedves-e  a  föld 

Annyira,  hogy  nem  mást,  csak  azonnak  nézd  feketéjét? 

ím  föld  és  tenger  díszét  fölvette  az  éggel 

S  én  ezeket  mind  nem  kívánom  nézni,  ha  látlak. 

Húgom-e  még,  ah,  vagy  mennyszülte  leányka,  ki  vagy  te, 

Hogy  rád  kell  függnöm  szemeimmel,  óhajtva  keresnem 

E  szemet  és  arcot,  s  ez  ajaknak  hajnali  nyiltát?* 

Karjait  egyszersmind  a  szűznek  elébe  kitárván, 

Mint  özön  a  földet,  készült  foglalni  ölébe. 

Ott  a  fejledező  lánynak  szeme  rajt'  megakadván 

Elvesze  bájain,  a  tüzes  arcok  déli  világán, 

Nem  tuda  ellenkezni  tovább,  odahagyta  magát  az 

Ifjúnak,  és  ajakán  a  csók  csattanva  repült  el.  — 

Rácsattant  tüstént  tiltó  hatalommal  az  ég  is  ; 

S  köztök  az  ősz  tengert  mélyen  mordulva  föladván 

Bércei  fellegütő  tetejétől  sziklatövéig 

Megnyílt  a  sziget  és  egymástól  válva  levének. 

Szinte  pirul  még  ajkaikon  lángjával  az  első 

Csók,  terjesztve  maradt  kezeik  majd  érhetik  egymást, 

Lábok  előtt  iszonyú  mélység  nyildoklik  azonban, 

S  ott,  hol  az  édes  öröm  napját  élné  le  szerelmök, 


63 

A  hideg  éjszaknak  rohan  el  fagyvérü  lakója, 
S  régi,  szakállos  szörnyetegek  verekednek  az  árban  : 
•Szűdeli  és  Hadadúr,  tova  innen  tűrni  remélni* 
Hallják,  s  távoznak  ;   mert  távozik  a  hasadott  föld, 
A  becsapó  folyamot  tengerré  téve  közöttök. 
Még  csak  az  egy  szemnek,  mely  égből  vette  sugárit, 
Áll  szabad  úta,  keserves  az  is,  s  van  telve  könnyekkel, 
Rajta  sötéten,  alélt  lelkök  bús  éje  borongván.      [zám?» 
♦Szűdeli,  látlak-e  még?»  «Hadadúr  megj  ősz-e  te  hoz- 
így  váltják  egymást  szavaik,  távoznak  azonban 
A  szomorú  partok,  mint  két  testvéri  hajónak 
Párja,  kit  a  szélvész  egymástól  messze  szakasztván, 
Erre  egyét,  mását  tova  hajtja  dühödt  erejével. 
Ügy  valának  ezek,  nyugatot  közelítve  az  ifjú, 
A  szűz  támadatot,  mint  két  fejedelmi  szoborkép 
Állván  a  parton,  s  egymásra  hiába  sóhajtván. 
De  Hadadúr  többé  nem  tűri  nyugalmasan  ;  átok 
Kelt  ajakán,  az  eget  s  földet  vádolta  s  imígy  szólt  : 
«Ég!  te  kegyetlen  vagy  s  nincs  jóság  csillagaid  közt, 
Föld!  te  hitetlen  vagy,  töredékeny  portetem,  és  én 
Mely  hitvány!  hogy  ezen  nyomorékot  látni  kijöttem. 
Látni !  holott  vakon  és  siketen,  mint  erdei  törzsök, 
Mint  darabos  kőszirt,  nyughattam  volna  hegyekben. 
Mért  vagyok  én  itt,  e  zűr-mindent  látni,  vagy  aki 
Fölhíttál,  mikoron  nem  voltam,  mért  fadarabbá, 
Mért  darabos  kővé  nem  hagytál  lennem,  alattam 
Akkoron  a  földnek  mondhattad  volna  :   repedj  meg, 
S  a  lobogó  villám  magas  országának  :  omolj  rá  ; 
A  kő  szózatidon  porrá  töredezve  sem  aggna. 
Vagy  ha  vagyok  látó,  szemeimnek  elébe  miért  nem 
Undokot  állítál,  melytől  borzadjon  az  élet, 
Mért  nem  szörnyeteget,  melyet  rázkódva  kerüljek? 
Nem !  legszebb  remekét  küldé  le  :   szemébe  tekintvén 
Lelkemet  ott  vesztém,  ez  ölemben  zártam  el  őtet 
S  érzettem  gyönyörét,  hogy  most  elhagyjam  örökre! 
Nincsen  erőm,  hogy  tengeren  által  elússzam  utána, 
Nincs  suhogó  szárnyam  hozzája  repülni  :   előttem 
A  nagy  özönt  sok  idomtalanok  hasogatva  bejárják  ; 
Jő.  megy  az  égi  madár,  magam  attól,  aki  teremtett, 

Egy  nyomorú  szárnyat  nem  tudtam  nyerni  segédül. 
Hah,  ti,  kik  ordíttok,  szélvészek,  imádjatok  értem, 
S  te  könyörögj,  villám,  hogy  rontson  el  általatok,  mert 
Én  e  kínaimért  többé  nem  imádhatom  őtet  ; 
Testvérként  ölelem  meg  ez  utált  földet  előtte, 
S  lássa  dicsőségét!  —  féregként  porba  vegyülök.* 
így  elveszve,  szilaj  fájdalma  hevében  az  ifjú 
Földre  terült,  mikor  a  lányt  már  nem  is  érte  szemével 
S  várta  setét  porban,  hogy  villám,  fergeteg  üsse. 
És  üte  a  villám,  dühödött  a  fergeteg  :  őtet 
Nem  bánták  ;  ingó  szigetével  partra  vetették. 
Puszta  kietlenség  fogadá  ott,  sárga  fövenynek 
Tengere,  hol  foganat  nélkül  vetnéd  el  az  élet 
Magva  javát,  hol  egész  ország  fonnyadna  füvestül 
S  rengeteg  erdőstül.  Állat  nem  lakhatik  ottan, 
Nincs  forrás,  melyhez  szomját  enyhíteni  jőne  ; 
Csak  maga  áll  a  nagy  sivatag,  sivataggal  övezve 
Hosszan  s  végtelenül,  mely  néha  viharra  fölülvén, 
Bujdosik  ég  s  föld  közt,  hegyet  alkot,  völgyeket  eltölt, 
S  roppant  nagy  seregek  temetőjét  hordja  magával, 
És  ha  leszálla,  halál  csendével  nyugszik  el  újra, 
S  hév  napjain  szél  sem  lebbenti  meg  árva  határit. 
Erre  midőn  Hadadúr  kínjától  hajtva  kilépne, 
Nagy-nehezen  húzá  tántorgó  lábai  terhét, 
S  melyet  rá  Isten  küldött,  órjási  doronggal 
Fegyveres  árnyékát  borzadva  kerülte  hiába. 
Szint'  ekkor  csendes  partját  a  lány  is  elérte, 
Köny  mosván  arcait,  kebelét  fájdalmak  emelvén, 
Átok  ugyan  soha  nem  ;  de  panasz  hangzott  ki  szivéből 
Bús,  egeket  vívó  hangján  a  vesztes  örömnek. 
Mint  meghajtja  fejét  zivatarban  gyenge  virágszál, 
"Szüdeli  úgy  hajtá  le  fejét  búvában  az  ormon, 
Szép  hosszú  hajait  ragadóban  hagyva  szeleknek, 
őt  pedig  a  tenger  nem  bánta  fergetegekkel : 
Lenge  fuvalmával  kísérte  keletszaki  parthoz, 
Csillapodó  hátán  szigetét  hordozva  szelíden. 
Ott  az  emelt  parton  ligetek  mosolyogtak  elébe, 
Hangosak  és  zengők  patakoktól  s  lombi  madártól 
S  csak  neki  látszólag,  látatlan  alakban  egyébnek, 

Kisded  tündérek  fogadák  repdesve,  futosva. 
Kisdeden  oly  gyönyörük,  mint  egy  szép  szűzi  mosolygás 
Szüdelit  ők  lágy  karjaikon  partjára  vezették, 
Hol  mikor  az  mégis  bús  andalodásba  mer  altén 
Mind  csak  az  eltűntért  tengerre  sóhajtana  vissza, 
Szerte  világ  minden  részére  oszol tanak  ők  el 
S  annak  kincseiből  lakot  állítottak  előtte. 
Mintha  fúvott  habból  nőtt  volna  ki,  gyenge-fehéren 
Ügy  kelé  a  szép  lak  lépcsőkkel  övezve  körösleg, 
S  barna  fényük  magas  árnyaiból  kitekintve  helyenként. 
Fenn  aranyos  tetején  gyöngyöt  hintett  el  egy  isten, 
S  vissza  szegényül  tért  a  nagy  tengernek  ölébe. 
Oszlopok  őrzötték  tágas  folyosóit,  azokból 
Nyíltanak  a  termek,  hol  az  élet  négy  kora,  jó  és 
Bal  folyamatjában,  harcban  s  nyugodalma  ezernyi 
Képeiben  híven  volt  festve  hatalmas  ecsettel  ; 
Mindezek  egy  belső  teremen  végződtek  el  :  annak 
Nyílt  tetejét  maga  födte  az  ég  szép  csillagi  fénnyel 
S  délben  egy  árnyat  adó  tündér  őrzötte  nap  ellen. 
Ottan  az  álmadozó  szűznek  vala  nyughelye,  melybe 
Tiltva  van  a  látás,  más  lábnak  nincs  szabad  útja  ; 
Mert  szent  titka  fölött  őrt  áll  a  tiszta  szemérem. 
Ott  hűvös  esteken  őt  édes  kín  álma  borítván, 
Pirholagos  selyemágy  dagadó  hullámi  fogadták, 
így  van  ez  itt  ;  de  ki  bolyg  ott  a  pusztában  epedten, 
És  sanyarú  gonddal?  Hadadúr  az,  kit  vadán  ingó 
Hosszú  dorongjával  követ  a  kísértetes  árnyék. 
Mostan  eláll  s  árnyát  maga  így  szólítja  boszúsan ; 
«Vesszel  erőtlen  kép, mit  akarsz  te  nyomomban  ?  utánam 
Csúfságnak  mit  ügetsz  mindenha?  oszolj  tova  innen 
És  az  utált  tenger  közepén  sülyedj  le  fenékig. 
Vagy  rémíteni  jősz?  Hah,  akkor  mondd  meg  uradnak. 
Aki  reám  küldött,  hogy  nincs  félelme  szivemnek, 
És  ha  pokol  küldött,  mondd  meg  neki,  jőjön  egészen. 
Mert  így  szégyent  vall  s  kacajomtól  megreped  a  föld. 
De  ha  nem  az  küldött,  nyomorult,  térj  vissza  egedbe, 
Állj  meg  az  Isten  előtt,  s  nap,  hold  meghallj  a,  ha  mondod: 
Hogy  Hadadúr  nem  fél  sem  egétől,  sem  pokolától.* 
Ezt  csak  alig  végzé,  villám  jőve  sebten  az  égből, 

S  árnyékába  csapott,  súgván  egy  szózat  utána  : 
«Türj  ;  de  ne  zúgj,  s  fáradva  remél j.»  Árnyéka  legottan 
Földbe  merült  mélyen  ;  de  leányka  tűnek  föl, 
Szüdelihez  föltüntében  termetre  hasonló, 
S  gyors  szaladással  eredt  csábult  Hadadúrnak  előle. 
Nem  haladott  tova  :   barna  vihar  kergette  fövénnyé 
És  utóiérte  hamar,  még  csak  szép  ujja  maradván 
Künn  a  h álmosodó  fövenyen,  fölnyujtva  segédért. 
Azt  az  utána  rohant  Hadadúr  megkapta  s  kígyóbőr 
Telte  kezét,  mikoron  fölvonta  ;    kifogytanak  immár 
Átkai,  nem  dühödött  ;    a  domb  tetejére  leüle 
S  tompa  nehéz  hangon  szólt  a  sivatagba  merengvén  : 
«Türj  és  várj !  lm  várni  fogok,  míg  itten  az  éhség 
Meg  nem  emészt,  s  ha  fejemre  homok  hegy  esik  le,  re- 
S  csak  hamar  őt  önnön  vágyának  elérte  csapása,  [mélni !» 
A  napot  érzé  már,  már  érzeni  kezdte  hatalmát 
Égő  szomjának  s  dühös  éhségének,  epedten 
És  oda  dőlve  nehéz  pihegéssel  déli  fövenyben 
Ült  az  erős  ifjú  mintegy  sírhalma  magának. 
S  látta  Halált,  az  elestével  nagy  erőre  jutottat 
Állni  közel  s  iszonyú  harcát  elkezdeni  rajta. 
Éj  szárnyon  jőve  távolból  egy  nagy  sas  azonban 
S  kis  gyermek  futa  árnyában  kergetve  lepéit, 
Aki  midőn  Hadadúr  lábához  elérne,  lihegve 
öszverogyott,  s  lepe  s  hüs  árnyék  elenyésztek  azonnal. 
De  Hadadúr  éltét  még  egyszer  óhajtani  kezdé. 
Fölkele,  mint  egy  váz  végső  éhsége  dühében, 
S  ragadozó  karját  a  kis  gyermekre  kinyujtá. 
Sejté  a  gyermek,  s  így  szólt  két  térdre  borulva: 
«E1  ne  szakassz,  ifjú,  ne  bocsáss  szakadottan  anyámhoz, 
lm  ha  fejem  megeszed,  majd  kérdezni  fogja,  hová  lett 
Gyermekem  a  te  fejed?  ha  bokámat  rágod  el,  egyben 
Kérdeni  fogja,  ki  tett  sántává  gyermekem?  a  húst 
Ha  leeszed  rólam,  nem  is  ösmer  rám,  de  ha  mégis 
Olly  igen  éh  vagy,  egyik  kezemet  vedd  s  vígy  el  anyámhoz, 
Kérdeni  fogja  szegény,  hova  lett,  kis  gyermekem,  a  kéz? 
Én  pedig  így  felelek  :  szépséges  anyám  te,  ne  búsulj, 
E  kezemet  farkas,  s  nem  az  ifjú,  ette  meg,  inkább 
Vas  kezet  adj  ezután,  azt  majd  nem  fogja  megenni.* 

Ezt  hallván  legelőbb  kezdett  borzadni  magától 

S  visszaesett  fövenyágya  felé,  bár  éhen  az  ifjú,    [nincs, 

S  szóla  :   «Eredj  kis  gyermek,  anyádnak  ölébe  ;  nekem 

Nincsen  anyám,  ki  ha  elmúltam,  kérdezze,  hová  lett? 

Istenem  egy  volt,  most  az  is  el  hagy  veszni  bajomban.)) 

Bágyadtan  mikor  így  szólott,  zaj  támada  jobbról, 

Húsfalatot  hozván  három  hollón  repüle, 

Azt  beteg  anyjokhoz  napi  táplálatra  viendők. 

Most  azon  ütköztek,  ki  legyen  bevivője,  s  csatájok 

Közben  elejtették  Hadadúrnak  ölébe  az  étket. 

Mintha  ki  verméből,  mely  sírként  nyelte  be  léptét, 

Kinccsel  lelhet  elő,  nem  máskép  vette  az  égből 

E  falatot  Hadadúr,  kegyesebbnek  hitte  az  istent 

És  nem  zuga  reá.  M egévé  pedig  a  levetett  húst 

Félig,  s  még  enyhét  alig  érzé,  hogy  szomorodtan 

Lábainál  látá  a  gyermeket  ülni,  könyörgő 

Arccal :   az  ártatlant  szívéből  szánta,  legottan 

Nyujta  falatjából.  A  gyermek  örülve  ragadta 

S  a  hollófiakat  kezdé  táplálni,  kezében 

Még  egy  morzsa  maradt,  azt  izmos  koncra  nevelvén, 

Altaladá  :   beteg  anyjokhoz  vigye  ki  a  legifjabb, 

S  mentek  azok  vidoran  szegdelve  az  égbeli  ösvényt. 

Bámulatos  szemmel  nézett  minderre  az  ifjú 

És  gyönyörűséggel  ;   de  tovább  is  térdre  borultan 

A  jövevény  gyermek  még  így  folytatta  csodáit : 

Kis  poharat  mártott  a  forró  déli  homokba, 

S  azt  mikoron  kiemelte,  hideg  gyöngyökre  megolvadt 

A  homok  és  öbölét  megtölté  harmatitallal. 

Ezt  mikor  a  lakozott  ifjú  enyhére  megitta, 

Elszúnyadt  s  bajain  az  ital  s  nyomós  álom  erőt  vett. 

Hűs  ölelésével  fogadá  szép  hajnala  őtet 

S  a  jövevény  napnak,  mint  kedvest,  nyájasan  adta. 

Ébredvén  maga  lőn  ;   de  merészen  szegte  meg  útját 

A  gyermek  nyomain  szaporán  hagyogatva  csapásit. 

ő  mikor  így  egyedül  a  puszta  határira  törne, 

Fekve  sivány  porban  karjához  súlyosodottan 

Mennykövező  fegyvert,  buzogányát,  lelte  meg  útján. 

Hogy  tova  ment  :     kardot  szemlél  villogni  s  örömmel 

Szegdeli  a  levegőt,  ragyogó  élének  örülvén. 

Majd  egy  kürtre  botolt,  s  belefúva  hatalmas  ajakkal, 
A  nagy  üres  pusztát  harsány  hangjával  elönté. 
Mintha  setét  berkét  elhagyja  anyányi  oroszlán 
És  legelőbb  szabadába  megyén,  nem  tudja,  de  érzi 
Ádáz  ösztöneit,  tör,  dúl,  rohanással  izenvén 
Harcot  az  erdőnek,  s  meg-megriadozva  szavától 
Harsog  egész  környék,  valamerre  lecsörtet  utában  : 
Ügy  Hadadúr  önkényt  erejétől  lelkesedetten 
A  dühödő  harcnak  harc  nélkül  is  érzi  haragját, 
És  hadaz  és  kürtöl,  fejedelme  az  árva  magánynak. 
Hogy  tova  megy,  lel  arany  sisakot  domborra  kiverve, 
S  lel  haragos  lobogót  tetején,  egy  fekete  szárnyat, 
Melyen  előbb  a  legszilajabb  kerecsenfi  csapongott, 
S  a  szabad  ég  mezejét  nyugatig  hasogatta  kelettől. 
Most  ide  volt  a  szárny,  emez  égi  vitorla,  szegezve, 
Várva,  hogy  ütközeten,  mint  hajdan,  előre  hasítson. 
Nem  tova  volt  a  harcruha  is,  mely  tiszta  zománcú 
Kékes  acélszálból  szövetett  és  rojtos  ezüsttel 
Szegve  kevély  ragyogást  hintett  a  csórva  homokra. 
Már  ragyogott  Hadadúr  ezen  öltözetében,  örömmel 
Lángítván  szemeit,  mikor  ím  a  puszta  fövenynek 
Vége  felől  hadi  mén  jött  száguldozva,  nyomában 
Hagyván  a  szeleket,  kik  előtte  süvöltve  kelének. 
Hogy  közel  ért,  kis  sárga  fejét  meghajtva  viselvén, 
Meg-megrázta  nyakán  teli  fodru  sörényei  bojtját. 
Nyerge  finom  csont  volt,  takarója  virágos  arannyal, 
Büszke  pogány  úrnak  országló  bíbora  hajdan  ; 
S  dárda  hevert  hátán,  rettentő  dárda  kőrisből, 
Mely  tüzes  élével,  mint  ártó  üstökös  úgy  jött, 
S  a  sebet  és  viadalmi  halált  csillogva  kereste. 
E  mén  (Szellő  volt)  hogy  elért  Hadadúrhoz,  előtte 
Földre  borúit  s  készült  a  hőst  hátára  fogadni. 
Meglőn  az  és  a  mén  szilaj  odva  repüle  urával 
S  vitte  setét  estig.  Már  a  sivatagnak  utóján 
Bokrok  tűntek  elő,  forrás  öntözte  töveiket, 
S  néhol  egy  árva  virág  s  halovány  fü  lenge  :    továbbá 
Dombok  emelkedtek,  távol b  órjási  hegyeknek 
Bérce  nyomult  szigorún  kéklő  ormokkal  az  éghez. 
Már  fenn  a  magason  vadat  üző  héja  kerengett, 

És  nyoma  látszott  a  tévelygő  vadnak  alant  is. 
Eljött  a  vad  méh,  keresé  a  puszta  virágit, 
S  kebleiken  kipihenve,  dalát  dongotta  magában. 
Végre  füves  dombon  hat  gím  jőve  sebten  elébe, 
S  éles  barna  szemét  szilajon  rávetve  robajjal 
Visszaszökött  ismét  tápláló  rengetegéhez. 
Itt  megeredt  a  ló,  s  amely  folyam  árja  határúi 
Foly  vala,  általuszá  s  partján  megszálla  urával. 


EGEK. 

HÁROM    ÉNEKBEN. 
1827. 

S  1  ÉNEK. 

Megnehezült  az  idők  viharos  járása  fölötted 
Oh  haza!  halmaidon  s  letarolt  alföldi  meződön 
Régi  halál  lakik  és  dühödötten  táboroz  a  harc. 
Sírhalmok  hegyeid  és  völgyed  sírgödör,  ősi 
Nagyságod  nagy  romja  magad,  még  állasz,  utósó 
Harcodat  állván  a  vas  erőszak  ütései  ellen. 
Mélyen  alászállott  napodat  félhold u  pogányság 
Éje  borítja,  s  vesző  fiaid  pártokra  bomolva 
Egymást  és  fogyaték  javadat  nyomor últan  emésztik. 
Büszke,  világrontó  seregidnek  híre  hová  lön? 
Hol  van  erős  Pécs,  hol  fejedelmid  sírja  Fehérvár, 
Hol  Buda?  hajh!  vad  igát  hordoz  s  a  szolga  Dunában 
Megdőlt  tornyai  árnyékát  borzadva  tekinti. 
Még  Eger  áll,  a  puszta  Eger,  sasfészke  Dobónak, 
Honnan  az  eltapodott  haza  vég  villámait  ontván, 
Már  nem  is  önmezején,  meg-megdördíti  hatalmát, 
S  száguldó  törököt  rettent  és  táborokat  dúl. 
Ott  Ah,  s  két  földrész  fiait  tengernyi  seregben 
Hadba  vivő  Amhát  elakadt  dúltában  :   ijessze 
Bár  ezer  ágyúival,  fog  rengeni  tőle  hegy  és  völgy 

És  az  erős  talpkő  a  várnak  alatta  megindul, 
Nem  maga  harc  ijedelme  Dobó  s  védői  Egernek. 
Díszesen  áll  Eger  a  termékeny  völgybe  kitéve, 
S  mintha  leélt  idejét  álmodná  vissza,  megaggott 
Várkoszorúzta  fejét  kisded  dombhátra  lehajtja  ; 
Bús-mormolva  fut  a  testvér  habu  csermely  előtte, 
S  partjainál  szüzek  és  nem  enyelgő  gyermekek  egymást 
S  a  boruló  tájat  félénken  nézve  bolyognak. 
Vékony  ködbe  vonult  és  csendes  az  ég  is  ;  alatta 
Tévedező  madarak  járnak  s  a  puszta  mezőben 
Száguldó  lovagot  kísérik  vizsga  szemekkel. 
Benn  a  mély  csendet  csak  néha  szakasztja  meg  a  zaj, 
A  megütött  fegyver  zaja,  s  bús  éjféli  harangként 
Zeng  egyedül  és  messzeható  riadással  az  őrszó. 
Fenn  pedig  a  haza  bánat  ját  hordozva  szivében 
Áll  a  harci  Dobó.  Vélhetnéd  lenni  szobornak, 
Melyet  ügyes  kézzel  fölségesen  állata  hajdan 
Legragyogóbb  korból  a  művész,  s  díszes  alakban 
Magtartott  az  idő,  hogy  utóknak  lenne  csodájok. 
Vélhetnéd  ;   mert  mozdulatát  nem  látni  fejének, 
Nem  hadütő  hős  karjainak,  de  szemében  ölő  tűz, 
A  szabad  elszántság  megemésztő  lángjai  égnek. 
Míg  ez  így  áll  s  a  csendes  Eger  patakárja  susogva 
Visz  pillanatokat,  melyek  nem  térnek  ezentúl 
Vissza  nyugalmának,  délről  megvillan  az  ösvény, 
S  mint  ki  világrontó  seregeknek  hordja  parancsát. 
Büszke  lovaglással  követül  jő  Handsa  tövéhez. 
Tüstént  megzendül  Eger  és  nyugodalma  fölébred 
Álmaiból.  Felszökkennek  riadozva,  zörögve 
A  nyugvó  katonák,  valamint  nagy  darvak  az  agg  tó 
Pártáinál  ülvén,  ha  fenyíti  veszély  jele  őket, 
Mind  felrobbannak,  szavaiktól  zeng  az  egész  tó. 
Jő  Robogó,  nagy  barna  fejét  a  zajra  fölütvén, 
Mint  valamely  bika,  vagy  deli  méltóságos  oroszlán, 
Mely  barlangjában  meg  nem  tud  férni  dühétől, 
És  kijön  a  napot  és  erdőt  rémíteni  :  úgy  az 
Jő  le  s  feledtében  hordoz  nagy  cserfa  dorongot, 
Melyet  imént  kúthoz  gémül  faragának  az  ácsok. 
Avval,  mint  valamely  árboccal,  j ára  körül  s  a 

Vad  törököt  s  kísérőjét  jegyzetté  halálra. 
Jöttek  utána  Vas,  a  vasnak  testvére  keménnyé 
Harcolt  karjaival  s  mindiinnen  fürge  huszárok 
S  vaskalapos  hajdúk  ;  jött  várnagy  társa  Dobónak 
Mecskei,  még  csak  alig  vetvén  el  póri  dorongját, 
Mellyel  az  agg  falból,  példát  mutogatva  henyéknek, 
Üj  torony  épülvén,  köveket  gördíte  tövébe. 
Várnagyi  szép  kacagány  fedi  mostan  vállait,  arca 
Déli  derültségén  komolyan  fut  el  árnya  vitorlás 
Kalpaga  szárnyának.  Bátor  lépése  mutatja, 
Hogy  nehezet  nyomnak  haza  földén  lábai  s  róla, 
Míg  az  alóla  ki  nem  fordul,  ő  futva  le  nem  száll. 
Jőnek  utóbb  bámész  pórok  s  munkája-felejtve 
Jő  sok  barna  kovács,  félig  kész  kardja  vasával. 
Mindezeket  bátran  szemlélgeti  Handsa  ;  de  társa 
Csendes  Omár  egyebet  látszik  vizsgálni,  merengő 
Két  szemein  bús  emlékezet  holdfénye  ragyogván. 
A  fölijedt  hölgyek,  köztök  hattyúi  Egernek, 
Két  deli  lány  közelít,  lebegő  magzatja  Dobónak. 
Ifjú  Dalár  s  karján  a  már-már  hervatag  ída. 
Termete  még  oly  büszke  sugár,  mint  lelke  sugár  volt 
Boldog  napjaiban,  de  szemének  lángja  kiégett. 
Még  csillag,  de  nem  a  szerelemnek  csillaga  :  oly  tűz, 
Mely  hidegen  s  érzéktelenül  néz  puszta  vidékre 
Hóviharos  felhői  közül  :   nem  kelnek  alatta 
Gyenge  sóhajtások,  egymást  reszketve  köszöntők, 
Nem  dalok  a  kedves  távolból,  csak  maga  zúg  a 
Jégkebelü  éjszak  metsző  szele  árva  morajjal. 
Arca  is,  ékes  bár,  halovány  rózsára  hasonló, 
S  rózsa  ugyan  :  de  örömharmat  nem  mossa  vidámmá, 
Tüköré  a  múltnak,  melyben  hideg  éjjeli  holdként 
A  ragyogó  képnek  bágyadt  szépsége  sugárzik. 
Látni,  kevélységét  hogy  már  megvítta  maró  bú 
S  hosszú  tűnődések  ;   de  nemesség  őrzi  hanyatló 
Keheméit  s  nem  mer  könyü -gödröket  ásni  keserve. 
Ezt  hogy  látta  Omár,  sok  erős  év  óta  legelső 
Könnyei  csordultak.  Mély  föld  gyomrába  leásná 
Most  tetemét,  oda  hol  csikorogva  fogantatik  a  vas, 
S  zordon  sziklák  közt  dúlásra  születnek  az  ércek. 

Hol  nem  látni  fogyó  napokat,  dér-vette  virágnak 
Porba  lehullását,  nem,  mint  leszen  a  tavasz  ősszé, 
S  büszke  reményeknek  gyémánt  épülete  rommá, 
Hajh,  de  hová  legyen?  elfordul,  s  a  fölriadott  mén, 
Mintha  baját  tudná,  szomorún  fordul  meg  alatta. 
Hangzik  azonközben  siető  lépése  Dobónak, 
Aki  futó  lángként  az  oromról  itt  terem  és  áll, 
Mint  valamely  nagy  özön,  meg  nem  férhetve  magában. 
Rá  döbbenve  tekint  a  bátor  Handsa  s  köszöntő 
Szózatokat  készít,  de  Dobó  kezd  szólani  hozzá, 
És  szava,  mint  keze,  rendítő,  megelőzve  imígy  zeng  : 
oSzólj  török  i  e  várhoz  harcot  hoztál-e  vagy  alkut? 
Vissza,  ha  alkudozol,  hitlennel  az  alku  nem  állhat ; 
Vissza,  ha  harc  kell  is,  készülj  meghalni  kezünktől.! 
«ösmerlek»,  felel  a  kétszínű  Handsa,  «mióta 
Járod  Eger  mezejét,  nincs  ott  maradása  töröknek, 
Táborait  töröd  és  seregét  pusztítod  erőddel. 
Szolnok  alól  jövök.»  «A  többit  hallgasd  el  egészen* 
Szól  lobbanva  Dobó  ;  «mert  Istenem,  aki  teremtett, 
Lássa,  hogy  el  vesztlek,  ha  szavaddal  játszol  előttem. 
Csábító  te  is,  aki  talán  nagylelkű  Losonczit 
Láttad  elestében  s  örülél,  hogy  hinni  bolond  volt. 
Vagy  tán  nem  tudjuk,  mit  akarsz  vala  mondani?  Jöt- 
Szólnál,  Amháttól,  a  száz  seregeknek  urától,         [tem 
S  rettentő  Alitól,  ki  Budán  a  mennykövek  ormán 
Ül  s  lecsap  a  sasként  veszedelmet  hordva  magával. 
Akik  előtt  eldőlt  vérébe  borulva  Losonczi. 
S  Szondi  nem  állhata  meg,  de  hegyek  rendűltenek  és  a 
Gyámtalan  ország  is  terhöknek  alatta  megingott. 
S  Szolnok  alól  jősz  most  minekünk  tán  hozni  kegyelmet? 
Véled-e,  hogy  hisszük?  mi,  kik  ellen  zenge  panasztok 
A  fejedelmeknél,  hogy  míg  más  békenapot  tart, 
Mink  végváraiból  lábánál  fogva  lehúzzuk 
A  törököt,  hogy  fegyvereink  félelme  miatt  már 
Gyermek  sem  foganik,  vagy  idétlent  szül  el  az  asszony. 
Ily  panaszokra  talán  kegyelemmel  jöttök-e  hozzánk? 
S  kell-e  nekünk  kegyelem,  kik  az  ellen  vasba  borultunk? 
Vagy  ti  sokan  vagytok,  s  e  vár  nem  is  annyi,  hogy  ebből 
Csak  darab  is  jusson  minden  félholdú  vívóra! 

Gondolod  és  mosolyogsz.  Lásd,  én  mindent  tudok,  im 
Hallj  választ  röviden  s  vidd  a  seregeknek  urához  :  [már 
Mink  harcolni  fogunk  s  e  kisded  kőrekesz  itten, 
Melyre  fog  ütni,  ha  várnak  nem,  temetőnek  elég  lesz. 
Te  pedig  elmenj  és  sem  ezentúl  visszakerülvén, 
Sem  most  itt  késvén,  ne  mulass  várában  Egernek  ; 
Mert  hitető  szód  lesz  még  egyszer  jőve  halálod.* 
Végezi,  s  egy  jel  sincs  az  egész  hős  termeten,  arcon, 
Mely  ne  mutatna  halált.  A  földet  véli  forogni 
Handsa  ;   de  ő  szédül  szégyen  s  félelme  súlyától. 
Barna  lovát  némán  fordítja  s  halál  hidegétől 
Rázkódik,  amint  nagy  Robogót  elhagyja  s  egyébkor 
Büszke  nyakán  remegő  lejtőt  jár  tolla  fejével. 
Elmegy  azonban,  utána  moraj  s  bús  társa  nyomulván. 
Mint  szomorú  árnyék  megyén  a  makiári  tetőkön, 
Társa  pedig  mikor  a  jól  ösmert  dombot  eléri  : 
Rajta  megáll  és  vibszatekint,  valamintha  tűnődnék, 
Menjen-e.  vagy  jőjön?  de  megindul  végre  s  szivének 
Fergetegét  látszik  sziláiul  elvinni  magával. 
Kisded  Eger !  mi  nehéz  zivatart  vontál  te  magadra. 
Százezerek  fogják  kapudat  döngetni  tekékkel 
S  sztambuli  bárdokkal ;   környül  hordozva  vaserdőt, 
Nem  had,  egész  ország  ordítja  tetődre  hatalmát, 
Rengeni  fogsz  s  tornyod  s  tornyodnak  alapja  mozogni, 
így  leszen  és  ijedést  még  sem  láthatni  Egerben, 
Életet  inkább  és  zendülő  kedvet  :   az  elszánt 
Bajnokokon,  mint  láng,  elterjedt  lelke  Dobónak, 
S  egy  sincs,  aki  magát  ezreknek  elébe  ne  vetné. 
Kardot,  ölő  csöveket  s  rohanó  kópiáikat  edzvén 
Zörgenek  és  némely  víg  dallal  örülteti  társát. 
Van  ki  nehéz  szüből  elzengi  Temesnek  elestét, 
S  társaiban  vadölő  párducnak  kelti  haragját. 
Agg  maga  s  gondolatokba  merül  őr  lelke  Dobónak. 
Látja  jövendőjét  s  mint  veszedelem  fia  nem  dől 
Abba  vakon  s  botorul ;  de  reá  készülve  hasonlít 
Száz  patakú  folyamot,  mindent  nagy  gondja  betöltvén , 
Minden  részre  levélhordó  katonái  kiszállnak, 
S  a  gyászhollóként  szomorú  hírekbe  borítják 
Fél  Magyarországot.  Fejedelmét  kéri  segédül, 

Kéri  barátait  és  kik  Egert  megváltva  kívánják, 
Mindeneket  ;   de  gyűlésbe  megyén  maga  Mecskei  vár- 
Telnek  azonban  az  élelmek  szekereivel  az  utak,    [nagy. 
S  gőböiök  és  juhok  érkezvén  nagy  bőgve  szorongnak 
A  hidakon  :   köztök  fölemelt  botjával  ügetve 
Hajt,  terel  a  pór  és  rekedő  torkával  üvöltöz. 
Hangyacsapás  az  egész  környék  és  hangyaboly  a  vár. 
Mely  sok  szép  falunak  jövedelmét  elnyeli  s  a  "harc 
Éhen  ülő  fiait  táplálja  halálra  belőle. 

Szikszóban  magyarok  gyülekeznek.  Hosszú  gyűlés 
S  zűg  az  ütött  kasként ;  ép  szó  nem  hallatik  ottan  [van, 
A  sínlő  haza  hangján  kül,  mely  visszavonásnak 
Lángjaitól  veszvén,  siradalmát  zengi  közöttük. 
Azt  vélnéd,  hogy  oroszlánok  gyűltek  be,  kik  ellen 
Nincs  hatalom  földön,  s  azok  ők  ;  de  tanácstalan  ész- 
Szinte  viszálkodnak,  mikor  a  megye  bő  teremében  [szel 
Mecskei  megjelenik  s  ily  szót  emel  a  sokasághoz  : 
«Gyült  rendek,  s  ha  akarjátok,  rontói  pogánynak  : 
ím  eljött  az  idő  rajtunk  gyakorolni  hatalmát  : 
Amhát  és  Ali  rabláncot  csörgetnek  Egerre. 
Már  az  erős  Szolnok,  Tisza  Zagyva-kerülte  falával 
Nyári  futásától  megürült  s  szolgája  töröknek, 
így  ha  od'  adjuk  Egert,  a  felföld  elkel  utána. 
Jöttem  azért  segedelmetekért  szólalni  Dobótól, 
Hogy  ha  rokonvért  még  meg  akartok  menteni  s  a  vár 
S  vesztegetett  örökünk,  a  jó  név  szíveteken  van, 
Keljetek  és  a  durva  pogányt  zabolázza  csatátok. 
Mink  ugyan  állni  fogunk,  valamíg  kő  állhat  Egerben, 
S  vagy  diadalmunk,  vagy  temetőnk  koszorúzza  nevün- 
Erre  nehéz  zúgás  kelé  a  szikszói  teremben.  [ket.» 

Szolnok  eleste  miatt  sok  szív  döbbent  meg  ;    Egerhez, 
Kardok  csordul tek,  de  közöttük  szólt  az  irigység  : 
«Aki  Eger  jövedelmeiből  aranyozza  sisakját, 
Álljon  elő  s  a  várt  az  védje,  ha  tudja  vasával. 
Ügy  de  nagyon  könyű  a  pénzt  kizsarolni,  s  ha  szükség, 
Kérni  segítséget  ;    nehezebb  ma  találni  bolondot, 
Aki  fejét  más  vára  fölött  tekecélra  fölüsse. » 
Volt  ki  setét  lelkét  cudarul  fölidézte  pokolból 
A  gúnyoló  vádnak  s  így  szóla  :  «Ki  mondta  Dobónak, 

Hogy  békés  mezején  harcot  tápláljon  örökké? 
Nem  maga  verte-e  meg  Handsát  s  kergette  Budáig? 
Nem  maga  villongott-e,  midőn  szép  frigy  vala  köztünk? 
Ám  ha  vitéz,  most  álljon  elő,  most  ezreket  ölhet 
Mindennap,  szép  tetteiről  mi  dicséretet  írván 
Távol  ülünk  s  el  nem  ragadozzuk  csillaga  fényét.* 
E  jog  szókra  sokan,  jéggé  változva  szivökben, 
Álltának  és  hidegen  nézhették  volna  pogánytól 
Megdúlatni  Egert  ;  de  harag  tüze  forrva  sokakban, 
A  vízvérü  magyart  átokkal  rakva  gyalázták 
Első,  aki  szavát  fölemelte,  Pető  vala.  Ifjú, 
S  még  alig  arra  való,  hogy  kardot  rántson  :   elomló 
Fürtéi  selymével  s  gyengéd  piros  arca  havával 
Illőbb  a  szerelem  dalain  ligetekben  epedni, 
Mint  hadi  munkákhoz  ;   de  nemes  szíve  mást  mutat, 
A.  haza  gyász  napját,  s  hívságok  nincsenek  abban,  [érzi 
Szép  tettekre  heves,  hideg  a  csata  vészei  ellen, 
Mind  csővel,  mind  karddal  erős,  most  fölkele  gyorsan 
S  ily  repülő  szavakat  mondott  feddékeny  ajakkal : 
•Most  van-e  arra  idő,  hogy  multakat  összekeressünk 
Félelmünk  takarójának?  De  maradjon  örökké 
S  ülve  penészedjék,  kinek  édes  az  ozmani  rablánc. 
Én  megyek  és  szégyent  hagyuk  itt  a  veszteg  ülőnek.* 
Szóla  s  borült  arcán  szépsége  haragba  vegyülvén, 
Mint  lobogó  csillag  mene  s  a  sokaságon  utat  tört. 
Zoltai  már  ekkor  kardot  csörrentve  kilépett 
Mecskeihez  s  haragos  szemeit  forgatta  setéten. 
Majd  végignézett  megvetve  az  összeülőkön 
S  szóla  magában,  mert  nyilván  heve  szólani  tiltá  : 
«A  nyomorúk!  mégis  nem  szintén  rútak  alakban. 
Azt  hinnők,  deli  férfiak  és  viadalra  szülöttek  : 
Megvan  az  ősi  alak  rajtok  s  a  büszke  tekintet, 
Mintha  menendőké  volnának  váltani  a  hont. 
Én,  ha  ezek  magyarok;  lelkemre !  kivetkezem  :  inkább 
Lógó  németté  leszek  és  vad  lomha  törökké, 
Vagy  mi  utáltabb  még  lehet  a  nagy  földön  előttem.* 
Legvégső  kelé  Gergely  elő,  a  Bornemiszáknak 
Nemzetiből,  ki  deres  farkassal  födve  setétlő 
Köntöseit,  mint  jó  föld  a  sikertelen  arany  közt, 

Ül  vala  sok  ragyogó  úrnak  közepette  :  erővel 

Domborodó  mellén  hordozta  zománcos  acélból 

Gombjait  és  kapcsát.  Süvegén  őrt  álla  bagolytoll. 

Mintha  hazájának  gyászát  keseredve  viselné, 

így  vala  ő,  mind  bús-feketén  öltözve  ;  hasonló 

A  titok  éjéhez,  melyben  nem  látva  fogannak 

Legragyogóbb  tettek  s  az  erő  munkája  virágzik. 

Lelke  nyugodt  tenger  s  a  nagy  természet  öröklő 

Titkaival  gazdag.  Keze  közt  a  csendes  elemnek 

Jámborsága  szűnik  s  erejét  elveszti  az  ártó. 

E  mellett  nincs  teste  sovány  csontvázig  aszalva. 

Munkabíró  s  tetemes  s  első  a  hajdú  vivásban  : 

Csak  gondokba  merült  nagy  homloka  s  ráncba  szedődő 

Arcai  látszanak  a  sanyarú  tudományra  mutatni. 

Ez  hogy  látta  Petőt,  a  kétes  zajra  fölébredt 

Szíve  nagyon  fájván,  fölkelt  s  ily  szózatit  ejté  : 

«Esküszöm»  és  egyedül,  mint  a  lélek  szava,  tisztán 

Hangzott  e  szózat,  megrázkódtatva  velőket  : 

«Esküszöm!  és  a  föld  s  az  egek  meghalljanak  engem, 

Es  az  erős  Isten  legyen  e  szavaimra  bizonyság! 

Hogy  nincsen  nyomorúbb,  nincs  gyávább  népe  magyarnál, 

Nincs  boldogtalanabb  :  magok  a  föld  férgei,  férgek 

Mind  máig,  egy  méh  sem  lett  ezredek  óta  szúnyoggá  ; 

Nem  magyar  a  magyar,  elfordult  természete  ;   méltó, 

Hogy  hamar  elvesszen,  mert  lennie  szégyen  ezentúl. 

Mért  lakozunk  mink  itt?  haj !  mért  hoztak  ki  apáink 

A  föveny  országból?  ott  elnyomorodva,  ha  fává, 

Ha  darabos  kővé  változtunk  volna,  örökké 

Rejtve  valánk"  most  ennyi  világ  nem  nézne  szemünkbe, 

Nem  látná,  hogyan  elmaradunk  a  többi  nemektől, 

A  nemes  országot  mint  hagyjuk  lenni  vadonná, 

E  gyönyörök  kertét  Ínségnek  puszta  helyévé. 

Vagy  most  is  mire  gyűltünk  itt?  Elhagyj ukapadni 

Gazdag  arany  folyamát  a  megtérhetlen  időnek, 

S  végzésünk  nincsen  ;  de  nehéz  vádakra  fakadván 

Multakról  perelünk,  nem  ügyekszünk  óni  jövendőt! 

Addig  ugyan  sem  föld,  sem  az  ellenséges  egek  nem 

Védik  Egert :   letapodva  borul  fölvára  porába. 

Majd  berohan  kapuján  Mahomed  csordája,  kiket  rég 

Tengerekig  vertek  diadalmas  karral  apáink, 

Dúlva  bejárják  most  a  szép  felföldi  mezőket. 

S  Mátra  örök  tetején  tűznek  fel  sztambuli  címert. 

Ám,  ha  szegény  magyar  azt  mondhatná  is  csak:  «Elaggtam, 

Nem  birom  a  kardot  s  nehéz  a  hadi  dárda  kezemnek, 

És  iszonyú  nekem  a  pattantyú  hangja,  halálom 

A  c^ata*  :   oh  akkor  jobb  volna  fekünnie  porba 

S  várni,  mikor  fognak  hátán  elügetni  futamló 

Bajnokok,  a  nyerget  jobb  volna  viselnie  akkor, 

S  rajta  szegény  eledelt  aratóknak  vinni  nyarantan. 

ím  de  különben  van.  Birodalmas  termete  gyorsabb 

A  futamó  szélnél,  ártóbb  a  szirtszakadásnál, 

És  ha  kel,  a  csata  mennyköveit  hordozza  kezében  : 

Istene  nincs,  szíve  nincs  egy  erőbe  csatolni  hatalmát! 

Jól  van  hát,  ha  ugyan  kedvesb  versengeni  soknak. 

Versengjen  bízvást  ;   majd  a  török  üszkeit  ő  is 

Érzeni  fogja  lakán,  s  maga  oltsa,  ha  oltani  képes. 

Én  megyek  és  innen  minden  jobb  lelkű  velem  jó'. 

Ami  lakik  bennem  s  a  földnek  titkos  ölében 

Ártalom  és  rokon  a  rettentő  képű  halállal, 

Mind  fölidézem  most  törököt  pusztítani,  és  ha 

Ott  veszek,  a  gyávát  átkozva  csukódik  el  ajkam. » 

Nagy  keserűn  így  szól  vala  ő,  mint  orvos  az  ártó 

Régi  betegséget  gyógyítva  keserves  itallal, 

Melyet  iván  megrázkódik  a  boldogtalan  ember, 

Érzi  azonban  erén  enyhűltebb  vére  futását  : 

így  mikoron  szavait  hallották  Bornemiszának, 

Leikök  megrendült,  kezeik  lemaradtak  elővett 

Kardjukról,  de  hamar  villámmá  gyúlva  haragjok. 

Mind  csak  Egert  és  hadbamenést  zengettek  egyenlőn. 

És  végzés  leve  :   (megnyomaték  a  visszavonásnak 

Bús  szava,  ezt  végzek)  :   széledjen  el  a  nemes  innen, 

És  kiki  hozza  hadát,  valamennyit  hozhat,  Egerhez. 

Mecskei  akkoron  a  bizodalmas  hírrel  elindult, 

És  mikor  a  napok  elmultak  hadi  készületekben, 

Sok  szabados  hajdú  s  rohanó  paripáju  huszárság 

Jöttének  a  várhoz  :   magas  Ungból,  szép  Abaújból, 

S  kik  zivatar-nyargalta  Szepest  s  száz  bércü  Gömörnek 

Oldalait  lakják  s  a  tündér  Borsodot,  és  az 

Isten-itallal  dús  Zemplénynek  tereit,  ormát, 
Mindezek  a  várhoz  jöttek  sokféle  csapatban, 
Oly  tarkán,  vegyesen,  mint  vad  nőve  vén  vek  erednek 
Parlagi  jó  földből,  mely,  nem  szaggatva  vas  éllel, 
A  szeleken  szálló  magokat  méhébe  fogadja, 
És  mikor  a  kikelet  tél-hagyta  határain  elfut, 
Száz  alakú  fiakat  hoz  az  ifjú  sugárnak  elébe. 
És  ugyan  illyenek  ők.  Ki  szabad  mentéje  lebegve 
Méné  futásával  röpülő  sólyomra  hasonlít, 
S  pajkosan  a  kidobott  kópiát  kapkodja,  lelógó 
Kardja  csörömpölvén  ;  ki  lator  farkasnak  ijesztő 
Bőre  alól  nagy  erős  mellét  dőleszti  :   fejében 
Vas  sisak  és  sasnak  megeresztett  szárnya  fölötte  ; 
Kik  villámfegyvert,  nagy  puskát  hordanak,  avval 
Nem  ritkán  fordítva  ütők,  magyarosra  cserélvén 
A  viadalt,  mint  volt  az  apáknak  idétte,  mikor  még 
Lomha  nehéz  óntól  nem  kellett  félni  vitéznek. 
Van  ki  setét  medvét  hordoz  hátára  terítve 
Borzasán  és  szörnyen,  s  hosszú  dárdája  toronyként 
Fekszi  kemény  vállát  s  a.  földet  szántja,  mikor  megy, 
Sarkaival,  mellén  s  combján  vasháza  zörögvén. 
S  mintha  vadát  az  egész  föld  itt  viadalra  vezetné, 
Van  sok  ezüst  körmű  párduc,  fene  tigrisi  köntös 
Vállaikon,  de  oroszlánnak  dühödése  szivökben, 
Melytől  megmozdul  az  acél  sok  bajnoki  kézben. 
Rázza  fejét  sok  vas  buzogány,  a  dárdafa  reszket, 
És  a  fel-felütött  fejeken  sas  szárnyak,  ölyütoll, 
És  minden  madarak  megeresztett  tollai  íejtnek. 
Mindezeket,  balját  aranyos  kardjára  nyugasztva 
Nézi  Dobó  csapatonként  és  üdvözli  örömmel. 
Végre  kisebb  csapatok,  de  nyomosbak  erős  hadi  rend- 
Állnak  elő,  mind  termetesek  s  vallókra  kerített       [del, 
Könnyű  mentékkel  lebegők  a  gyors  paripákon, 
Fegyvereik  jó  kurta  csövek  s  nagybányai  kardok, 
S  a  pergő  csákány,  mely  félkörű  görbe  vasával 
Vért  szomj úzva  kiáll  s  élét  fitogtatja  nap  ellen. 
Tíz  rézkürt  harsog  közepettök,  s  néha  kitörvén 
Sír  egyedül  a  tárogató  viadalmas  özönnel, 
Melyre  dagályában  megakadva  fület  hegyez  a  mén, 

És  a  megbúsult  daliának  alakja  setétül. 
Itt  legelöl  jár  ifjú  Pető  erdélyi  pejével, 
Melynek  arany  hímes  takaró  foglalja  be  hátát, 
S  amint  a  dobogó  földet  gyors  lába  dagasztja, 
Könnyű  fejét  boglári  alatt  meghajtja  kevélyen. 
A  gyermek  pedig  ül  fél  szakra  kerítve  palástját, 
Mely  kék  habjaival  dúsan  dagadoz  le  kerekded 
Vállairól.  Gyöngyös  csillag  kapcsolja  be  mellén, 
Széle  szegett  s  lebegő  két  sarka  virágos  ezüsttel. 
És  ez  alól  deli  teste  tűnik,  mint  tiszta  virágszál, 
Gyöngyszemü  szűk  övvel  ketté  választva  derékon. 
Csillagok  és  szép  hold  háromsoru  gombjai  mellén, 
S  déli  sugár  combján,  legszebb  égszínre  lehintve. 
Túri  süveg  koszorúzza  fejét,  rátűzve  fehéren 
Habzik  az  ékes  toll  s  rózsás  arcokra  vet  árnyat, 
Melyeken  a  komoly  elszánás  nagy  gondolatával 
Harcba  vegyült  szépség  hős  lelke  vonásait  írja, 
S  erre  hogy  olvassák,  két  barna  szem  önti  világát. 
Mind  ezt  ő  nem  tudva  halad  nemes  úri  negéddel, 
Fenn  viszi  jó  kardját  a  kisded  Egerbe  segédül. 
Ezt  hogy  látja  Dalár,  állván  mellette  Dobónak, 
Szól,  s  ha  szelíd  ágán  bimbó  szólamlani  tudna 
Hajnali  nyiltában,  az  szólna  csak  ily  kegyajakkal, 
Tisztán  és  szerelem  nélkül,  mint  szóla  Dalár  most : 
♦Bajnok  atyám,  te,  ki  mindennél  vagy  erőre  hatalmasb, 
Nézd,  mely  hősfi  csapong  zabolázott  ménen  Egerbe, 
öt,  ha  nem  ösmerném  s  tudnám  rokonodnak  anyáról, 
Azt  vélném,  hogy  egét  vállára  kerítve  leszállt  a 
Csillagos  esthajnal,  s  a  késő  napra  hadakszik. 
S  nézzed  atyám,  mi  kevély  ;   rövid  üdvözlése  hasonló 
Álomhoz,  melyről,  hogy  volt,  nem  tudni  bizonnyal, 
Vajmi  kemény  lehet  a  harcnak  törvénye,  hogy  aki 
Évvel  előbb  velem  a  violákért  bolyga  mezőkön, 
Most  a  legszebbet  kész  volna  tapodni  utában  : 
Oly  rátartólag  megyén  a  hadi  rendnek  előtte. » 
Így  csevegett  a  lányka,  Dobó  mosolyogva  lehajtá 
Hősi  fejét  ;  de  nem  úgy  mosolyog  vala  lelke  :  betölték 
Azt  a  gondolatok  s  árnyéka  veszélyes  ügyének. 
S  most  jőve  Zoltai,  a  legbüszkébb  termet  ezer  közt, 

És  lova  legrohanóbb  valamennyi  lovaknak  előtte. 
Mint  megyén  a  vigaság  napján  gyors  táncra  leányzó 
Vagy  régen  szeretett  jegyesének  ölébe  menyasszony,  . 
Oly  örömest  megy  ez  a  hadat  és  veszedelmet  ölelni. 
Csillagnak  nevezé  paripáját  vad  gyönyörében, 
S  Szemfénynek  gerelyét, mint  szokták  hő  szivek  egymást 
A  szerelem  lágy  hangjaival  mosolyogva  nevezni. 
S  mint  mikor  ő  kiveté,  soha  Syria  náda  süvöltőbb     [hez 
Nem  vala  Szemfénynél,  s  mikoron,  valamintha  nyereg 
Volna  szegezve,  megült,  a  tündér  nem  vala  kellőbb 
Zoltainál,  sem  Csillag  utóbb  nem  jára  szeleknél  : 
Most  is  agyindító  kopjáit  pörgeti,  hányja, 
S  ahogy'  utána  kapat,  még  tolla  sem  ingva  fejében, 
Nem  rohan  és  nem  fut,  sugarúi  ott  termeni  látszik  : 
Ló  lovag  oly  könnyen  szegik  a  levegőben  az  utat. 
Negyven  fürge  huszár  megyén  ennek  utána  robogva 
Végre,  kemény  gyalogok,  Gergelynek  hajdúi  jőnek, 
S  vér  mezejü  süvegen  hordják  a  címeres  ország 
Négy  folyamát,  s  balról  hármas  nagy  bérce  keresztét 
Jő  maga  Gergely  elől  buzogányos  kézzel,  alatta 
Nem  robog  a  hadi  mén,  de  kemény  gyors  lábai  mérik 
A  földet,  míg  lelke  mereng  hadi  gondolatokban. 
Mindezeket  befogadja  Eger  veszedelmes  ölébe, 
Mint  valamely  örvény,  melyből,  ha  bevette  hajódat, 
Nem  szabadulsz  többé  ;    még  szemlélsz  messze  rao- 
Partokat  és  lobogót  intő  testvéri  kezekből         [solygó 
Hasztalanul ;   többé  nem  tudsz  megválni  helyedtől. 
Ügy  beszorultak  ezek,  de  magok  szántával :  erősek 
A  csatavész  ellen,  készek  vagy  halni,  vagy  ölni. 
S  már  fenntartja  Dobó  a  véres  kardot  előttök, 
Esküszik  arra  hitet  s  állandóságot  Egerben, 
S  kétszer  ezernyi  halál  mond  hangzatos  esküt  utána. 
«Vesszen  el,  aki  Egert  magyarán  nem  védi  halálig, 
Aki  pogányra  ügyel,  ki  szavát  hordozza  susogva, 
S  nemtelen  árulást  kezd  szőnie,  szörnyű  halállal 
Vesszen  el ;  ál  feje  vettessék  török  ebnek  elébe, 
S  irgalom  Istentől  ne  legyen  lelkének  örökké. » 
Rettentőn  így  eskenek  ők  s  a  föld-ali  termek 
És  az  emelt  várfal  zengnek  bele.  Még  Hegedűs  is 


Sí 


Esküszik,  a  nyomorult  ;  de  halállal  fog  kezet  és  a? 
Hívebb  lesz,  mint  ő,  nem  fog  távozni  nyomától. 

Már  diadalma  helyén  pusztult  Szolnoknak  alatta 
Sátoros  ormaival  mozog  a  nagy  tábor  :  üvöltő 
Hadnagyok  ordítják  a  népet  talpra  s  üvöltve 
ívelnek  százezerén,  még  egyszer  hangzik  üvöltés, 
S  ismét  százezerén,  kiket  ölni  vad  Allah  vezéri,  a 
Rettenetes,  s  ki  szavát  vérrel  hirdette,  Mohammed. 
Szolnok  alatt  magasan  foly  együtt  a  Zagyva  Tiszával, 
Dőledező  véres  falakat  hömpölyget  alá,  bús 
Tüköré  a  várnak,  melyből  fél  tornyok,  elomlott 
Várkapuk  és  paloták  néznek  bele  puszta  tetővel. 
itt  mikoron  Nyárit  vendég  katonái  magára 
Hagyva  kibujdostak,  keseredten  utánok  elindult, 
De  hogy  az  ösvényről  még  egyszer  visszatekintett 
S  tárt  kapuit  s  az  erős  falakat  szemlélte  vivatlai 
Nem  mehetett  tova,  megfordult,  mert  sír  vala  lelke 
Ennyi  gyalázattok  Betevé  csikorogva  vitorlás 
Szárnyait  a  kapunak  s  harcolva  rogyott  le  tövénC 
Társai  két  négyen  voltak  vele  ütközetállók. 
Itt  most  a  szerecsen  Menethám  bontatja  virágos 
Sátorait,  s  Kámber,  mint  egy  domb,  fölveti  vállát, 
S  a  Tisza  árja  elől  henye  népét  kergeti  tőrrel. 
Mert  mikor  a  Tisza  Zagyvához  közelíte  s  az  eldőlt 
Szolnokot  ott  látá  s  alvó  törökökre  ragyogni 
A  szomorú  holdat,  háborgani  kezde  magában, 
S  lassú  moraj  hangján  társához  szóla  imígyen  : 
<Hát  ezek  itt  e  gyilkos  orok  s  hitszegve  vitézlők, 
Nyugtokat  itt  leijék-e  közel  szép  partokon  alván? 
Vajmi  igen  rút  népek  ezek,  szoknyába  borított 
Férfiak,  elbőszült  fene  állatok  emberi  képpel. 
Jerl  ha  nem  ölhetjük,  legalább  pusztítsuk  el  innen, 
Hogy  soha  partunkon  békével  alunni  ne  merjen 
Eb  török  és  lovait  vizeinkből  félve  itassa,* 
Szóla,  s  legott  nagy  hullámok  fordultak  öléből, 
Meghaladá  partját  és  a  Zagyvába  kicsapván 
Mormola,  mint  ridegen  bolygó  bika  mormol  az  éjben. 
Zagyva  is  agg  Mátrát  szilaj  ül  elhagyva,  csikóként 
Nyargala  szét  mezején  mindkét  partjának,  özön  lett 

A  lapokon  s  a  dombok  alát  mosogatta  futó  hab. 
Első,  kit  gyülevész  árjával  íölvere  Zagyva, 
Agg  Ulemán  volt  a  tengermelléki  hadakkal. 
Régi  vitéz,  de  szerencsétlen  sokszorta  csatáin. 
Ez  legelői  nagy  erős  néppel  megszállta  Temesvárt, 
Két  bajnok  fiait  ott  ölte  meg  ifjú  Losonczi, 
És  sok  ezer  népét  :   maga  bajjal  futhata,  gyöngyös 
Sátora  ott  veszvén  s  füstös  tíz  ágyú  körötte. 
Akire  dévajon  a  hajdúk  ily  éneket  írtak  : 
«Elszalad  agg  Ulemán,  szoknyáját  hagyja  Temesnél, 
Jő  s  neki  hajt  Kampó,  futtában  döngeti  hátát. » 
Mostan  is  álmából  legelőbb  ezt  verte  ki  Zagvva. 
S  amint  kontytalanúJ  szaladott,  víz  mosta  bokáit. 
Lóra  kapott  s  így  is  folyvást  kísérgeti  Zagyva, 
Mint  szaladó  gyermek  nyomait  kíséri  maró  eb  ; 
Végre  szabadra  megyén,  de  levert  sok  sátora  benn  vész, 
S  lustosan  áll  maga,  nézi  hadát,  mint  gázol  az  árban, 
Megszabadult  mének  mint  rúgják  a  vizet  és  a 
Sátor  ezüst  holdját  marakodva  hogy  üzi  halezred. 
Ezt  látván  megtépi  haját,  megtépi  szakállát 
S  szórja  nagy  ég  ellen,  míg  ajka  keservesen  így  szól : 
«Allah!  te  lásd,  hogy  nem  méltatlan  tépem  az  őszült 
Agg  fejet  és  van  okom  hozzád  fölnyujtani  fürtét. 
Mert  te  tevéd  ősszé  s  hagyod  elpusztulni  bajokban. 
És  soha  áldásod  nyugalommal  nem  vala  rajtam, 
De  mikor  épülnék,  csúffá  teve  s  agg  nyomorúvá, 
Hogy  soha  vén  Ulemán  téged  ne  imádjon  örömmel, 
És  te  azért  büntesd  végetlen  végig  az  élet 
Napjaiban,  mig  utóbb  elvész  s  nem  tudja  miért  élt.» 
Most  valamintha  setét  távolban  látna  jövendőt, 
Monda  tovább  :   «Ti  is,  akik  még  itt  vagytok,  örülni 
Nem  fogtok,  de  megösmeritek  hadakozva  Egernél 
Hogy  viadal  toknak  nem  örökké  rabja  szerencse. 
Sok  török  ott  a  harc  mezejét  keseredve  harapja, 
S  rajta  pogány  magyarok  nevetéssel  híznak  Egerben.* 
Aki  Szöged  szép  várában  tartotta  lakását 
S  most  itt  Zagyva  elől  könnyű  népével  iramlék, 
Hogy  fele  száguldott,  a  zordon  Musztafa  hallá 
Agg  Ulemán  szavait  s  méreggel  szól  vala  hozzá  : 

iHát  te  miben  vajudol,  te  szakállas  vén  dada?  Jobb-e 

Kérgesedett  száddal  cudarul  káromlanod  Alláht 

S  szólni  jövendőket  hadainkra  tudatlan  eszedből, 

Mint  hínod  s  vinned  nyomorult  népedre  segédet? 

Vagy  hallgass,  vagy  ezen  szomjas  nagy  dárda  megissza 

Véredet  és  nem  lesz  szavadon  túl  semmi  jövendőd.* 

Így  szólt  a  zordon,  dárdáját  rázva  fejénél. 

De  nem  az  ősz  volt  az,  kinek  illyent  szólni  lehessen 

Kártalanúl  ;   panaszát  tüstént  elvágta  haragja, 

Bagdadi  jó  kardját  kivoná  vizes  oldala  mellől 

Its  nem  szólt,  de  suhogva  fütyölt  jó  kardja  kezében. 

Musztafa  dárdáját  ketté  osztotta  derékon, 

S  pozdorjává  tőré  paizsát  utat  ütve  szivéhez. 

Akkor  azért  nagy  üvöltéssel  harc  támada  köztök. 

Csak  bajosan  tompult  dárdával  hány  vala  ellent 

Musztafa  s  éktelenül  tajtékzott  ajka  dühében. 

Most  vala,  hogy  Menethám  s  Kámber   fölijedtek   az 

Hol  Salamon  hajdan  diadalmát  véresen  ülte,        [ártól, 

És  Hunyad  ősze  világrontó  császárra  csatázván 

Hármasán  a  gyászos  Várnáért  állta  boszúját  ; 

Hol  végnapja  előtt,  még  mint  hadak  istene,  fénylő 

Holdakon  és  törökök  testhalmán  gázola  véres 

Lábaival  s  a  nagy  Mahomednek  látta  futását, 

S  látta  szeméből,  a  jász  ifjú  vesszeje  mint  függ 

S  mint  viszi  szörnyű  hadát  tábortalan,  űzve  magyartól. 

A  sor  alá  fordult,  Tsten-büntette  magyarnak 

Ennyi  dicsőségek  mezejéről  futnia  kellett. 

Most  török  állta  helyét  s  Hanivár  leve  Nándoron  úrrá 

S  tízszer  ezer  buzogányt  rendíte  hatalma  csatákon. 

Hogy  most  eljőve,  hős  karját  csókolva  tizenkét 

Hölgyei  síitának  a  gyönyör-álmu  teremben  utána, 

Mind  ifjak,  mind  most  fakadó  rózsái  keletnek, 

Oly  deliek,  szemök  olly  égő  a  barna  hajaknak 

Árnyaiban,  hogy  kín  választást  tenni  közöttük. 

Mindezek  a  szerelem  tündérei,  sírtak  utána. 

Mert  nemes  és  hős  volt  s  oly  szép,  oly  büszke  mosolygó 

Ifjúságában  ;    de  nyugalmat  nem  tuda  tűrni. 

Kiint  elrázza  szelek  keltén  a  vad  fa  virágát  : 

Ügy  hadak  indulván  Hanivár  elrázta  virágát 

Élete  fájának,  a  szép  ifjúi  szerelmet, 
Harcba  rohant  s  ragyogó  hírnek  kapdosta  sugarát, 
itt  telepedve  nyugott  most  ő  a  Zagyva-toroknál, 
S  mint  egyebek,  nem  alutta  el  a  szép  hajnal  aranynál 
Kedvesb  látását,  de  korán  őrt  járni  megindult. 
Még  csak  alig  ment,  halk  moraját  hallotta  Tiszának, 
S  Zagyva  zsibongását :  hadait  fölverte  legottan, 
És  valamerre  rohant,  paizsát  csöngette  vasával. 
Hogy  pedig  agg  Ulemán  viadalmát  látta  s  dühöngő 
Musztafa  romlását,  oda  vert  villogva  közökbe, 
És  azok  elválván,  ily  szózatot  ejt  vala  bölcsen  : 
«Mely  szégyen  törökök !  mi  veszettség  rontani  egymást, 
Mely  nem  is  emberi  düh?  s  te  az  ősz  fürt  téli  havában 
Agg  Ulemán  bajtárs  s  nem  gyermek  Musztafa!  ketten 
Keltek-e  ily  hevesen  seregek  láttára  csatázni? 
Váljatok  el!  vagy  azon  holdat,  mely  pajzsotokon  van, 
Vessétek  tova  s  menjetek  a  vészlelkü  magyarhoz, 
Mert  ott  visszavonás  s  egymás  rontása  kelendők. » 
Végezi,  s  mindketten  szégyennel  visszavonulnak. 
Hallgat  még  Ulemán  ;  de  sebet  visz  Musztafa  mellén, 
S  véresen  amint  megy,  mindkettőjükre  boszúját 
Eskvén  elkeverűl  szaladó  népébe  setéten. 
Agg  Ulemán  pedig  ifjabbnak  nem  tűrve  parancsát 
Elszalad  és  népét  vizeken  nyargalva  halássza. 
Nn.gy  bajosan  gázolnak  azok  ;  de  közöttük  ijedve 
Száll  rohanó  ménen  fátyoltalan  a  gyönyörű  lány, 
Leiía,  és  Ulemán!  Ulemán!  rebeg  ajka.  örömmel 
Omlik  elébe  az  ősz  ;  de  világtól,  féltve  s  szemektél 
A  sátorba  legott  elrejti.  Haszontalan!  őt  már 
Meglátá  Hanivár  s  fel  fogja  keresni,  ha  gyöngyül 
A  tengerbe  vesz  is,  Hanivár  kész  lenni  búvárrá  ; 
Most  megy  azonban  elébb  s  készül  tova  kelni  hadával. 
így  kik  part  hosszatt  nyugovának,  kába  zavarban 
Futnak  ölő  ártól ;    de  belebb  is  üvöltve  kikelnek 
A  hadak  és  Amhát  áll  tábort  óva  közöttük. 
Bő  ruha  hullámlik  válláról  s  vérmezejében 
Gazdag  arany  hímek  képeznek  sokhabu  tengert 
S  fegyvereket  sarkain  koszorúval  kötve  bokorra. 
Nyuszt  süvegén  kolcsagtollát  forgatja  futó  szél, 

És  forgatja  fején  szerecsenföld  szülte  lovának, 

Mely  ha  rohan,  lábát  a  szem  nem  győzi  követni 

Gyors  rohanásában,  de  nyugottan  s  jámboran  áll  most 

Mint  lekötött  szélvész  s  lángszellőt  fúdogál  orrán. 

A  magas  Amhát  ül  sok  gyöngy-foglalta  nyeregben, 

És  vele  lóháton  seregek  nagy  gondja  együtt  ül. 

Száz  aga  száguld  el,  száz  nyargal  vissza  körébe  ; 

Mint  sugarak  járnak  siető  szolgái  :  ragyogva 

Áll  maga  naptüzként  s  szeme  a  táborra  világít. 

Gyémántos  botját  komoran  nyugtatja  kezében. 

S  amint  szerte  tekint  hatalommal,  barna  szakálla 

Göndörén  elterjedt  bokrával  lengedez  állán. 

Csendes  ez  és  okosabb,  mint  bátor,  csak  sokasága 

Adja  bizottságát,  és  rejtett  szikra  szivében 

A  hadi  tűz,  melyet  ha  kifejt  baj  acéla  belőle, 

Mennél  mélyebben  nyugovék,  leszen  annyival  ártóbb  : 

Sok  szerecsent,  sok  szörnyű  tatárt  puzdrával  öveztet 

És  legtöbb  törököt  hurcolt  ez  szerte  magával, 

S  számtalan  ágyúkat,  ki  alatt  föld  renge,  ha  mozdult. 

S  a  patak  elfogya,  míg  lovait  megitatta  vizéből. 

Most,  hogy  az  ár  hadait  megháborgatta,  parancsát 

Százfele  hordották  gyors  száguldói  s  azonnal 

Rend  lön  az  elbomlott  seregek  közt,  s  biztos  egyesség. 

Szemközt  a  várból  haloványan,  mint  egy  ijesztő, 

Jött  Ali  szürke  lován  s  nagy  száraz  termete  látszék. 

Mint  valamely  csontváz,  bőrrel  beborítva,  szemében 

Régi  kegyetlenség  s  a  káröröm  üle  borongva. 

Ezt  iszonyú  kezek  a  gyermekség  tiszta  korában 

Férfiuságából  kivévén,  hogy  lenne  nem  ártó 

őre  szeméremnek,  benn  a  sok  hölgyű  teremben 

Tárták  szüteienül  ;  gyönyörök  forrási  előtt  ott 

Áll  vala  vágy  nélkül  sanyarún  az  időtlen  aggság. 

Őt  a  mindennél  epedőbb  láng  ajkú  sóhajtás, 

Á  hóhalmok  alatt  lobogó  szív  titkos  ütése 

S  csillagok,  a  legszebb  hölgynek  mosolyogva  szeméből. 

Hasztalan  ingerlék  :   szerelemtel en,  éíetutálva, 

Ifjúság  nélkül  lőn  a  vad  gyermek  öreggé. 

Minden  tettei  közt  volt  gyilkossága  legelső  : 

Szép  Szelim,  a  nyomorult  Fatimét  ment  látni  utószor. 

Kit  vén  apja  hideg  kebelén  hervaszta,  fiának 
Pusztítván  örökét.  Siralommal  csókot  egyíte 
Már  búcsúzva  Szelim,  mikor  őt  e  szolga  megölte, 
S  gőzölgő  vérét  az  apának  vitte  be  tőrén. 
Onnan  elébb  kelvén  e  szörnyeteg  a  hadak  által 
Naggyá  s  népsanyarás  által  lőn  rettenetessé. 
Benne  vitézségét  kivévén  jó  nem  vala  semmi, 
De  minden  gonoszok  fészkeltek,  régi  dühének 
Tárgya  kereszténység,  hit  népe  rabeszközi  voltak ; 
S  illy  fene  ült  a  szép  ország  szívében,  ez  ontá 
Visszavonó  magyarok  vérét  huszonötször  ezerrel. 
Ez  valahányszor  alászállott  villogva  Budáról, 
Sok  kővár,  sok  erős  véghely  pusztúla  hadától. 
Most,  mert  Nyári  sebét  viselé  még  balkeze  s  legjobb 
Tíz  lovagát  kapunál  ugyanannak  elölte  csapása, 
Hogy  legalább  üresült  falain  tölthesse  boszúját, 
Elrontá  azokat  s  így  jött  ki  belőle  nyugottan. 
Mint  gonoszok  lelkét  kíséri  pokolbeli  őreb  : 
Ügy  ezen  ördög  után  jöttek  Véli  s  a  dühös  Arszlán, 
Az  buzogán)'t,  ez  pörgetvén  félholdú  szekercét. 
Ennél  még  dühösebb  embert  nem  szüle  török  nő, 
Nem  bátran,  de  vakon  rohan  ez  mindenha  veszélybe. 
Mert  dühital  gőzölg  ajakán  s  rejtekben  ivott  bor. 
Ily  kísérőkkel  hogy  elért  Ali,  szóla  legottan 
Sok  hadas  Amháthoz,  csak  alig  tisztelve  hatalmát  : 
«Amhát!  a  hadakat  még  meddig  hagyjuk  epedni 
S  e  két  ronda  folyam  fertőjét  nyelni  csatátlan? 
Vagy  tán  azt  vártuk,  hogy  mint  gyámoltalan  ürgét 
Tábori  fészkünkből  árvíz  öntsön  ki?  kiöntött, 
Gázoltuk  fövényét  ;   jertek,  rázzuk  le  Egernél, 
És  a  redves  akolt,  fogadom,  tele  rázzuk  iszappal ! 
Harci  tanács  kell  még?  kelten  keljünk  tova  s  győztünk.* 
Csak  röviden  nehezült  szüből  így  válaszol  Ámhát : 
«Menj  tova  jó  Ali!  s  bár  ne  siess  károddal,  óhajtom. 
Majd  megyek  én  is  utóbb  s  tőled,  ha  beíérkezel  addig. 
Szállást  és  biztos  nyugodalmat  kérek  Egerben. 
Végezi  s  elfordul,  de  vadán  mosolyodva  utána 
Néz  Ali  s  megmozdul  kérges  markában  acéla, 
így  az  egész  tábor  követet  sem  várva  megindul 

Lassan  s  végtelenül.  Hangos  dobogása  halottak 
Országába  lehat  s  zörejétől  visszanyög  a  menny. 

MÁSODIK  ÉNEK. 

Hajnal  emelkedik,  a  viadalmak  hajnala  :   vérszín 
Váltja  pirosságát,  szellője  halotti  sóhajtás, 
S  harmat  gyöngye  helyett  párolgó  vért  iszik  a  fű. 
Sasnak  indultak  ki  sötét  éjfélben  Egerből, 
Zoltai  s  ifjú  Pető  s  hü  társok  Figedi,  nyolcvan 
Kísérőikkel,  buzogányát  vitte  közöttök 
Gergely  is  és  Izsaszeg  berken  lappang  vala  lesben. 
Erre  kalóz  törökök,  mint  terjed  híre,  jövendők, 
És  ezeket  várak  békétlen  az  egri  vitézek. 
Megjöttek,  s  ím  a  dobogást,  mely  zajtalan  éjben 
Elhangzott  egyedül,  rendítő  harci  süvöltés 
Nyomja  el  és  ropogó  fegyver  zendíti  föl  a  zajt. 
Első,  aki  magát  láttatja  vitézivel,  Arszlán, 
Aki  nagy  eldődink  sírján  gázolva,  Fehérvárt 
Bírja  lakásául.  Rettentő  látni  :  oroszlán 
Fekszi  kemény  vállát  s  kerekes  pajzsára  hasonló 
Bőrt  vona  s  bojtjaival  környülfoglalta  szegélyét. 
Még  patyolatján  is,  mint  címert,  hordoz  oroszlánt 
Szép  remekül  kiemelt  müvei  tüzöttet  aranyból. 
Ütja  körül  meggyűlt  ágat  tíz  ifjú  lobogtat. 
Ez  jőve  ötször  ezer  buzogányt  indítva  magával, 
Oly  botorul,  hogy  majd  éjente  berontson  Egerbe, 
S  győztösen  Amhátnak  seregét  szemlélje  faláról. 
Őt  kísérte  Omár,  nem  tudva,  nem  űzve,  hová  megy, 
S  hétszázan  mentek  dárdás  katonái  nyomában. 
Sorsa  makacs  lóként  viszi  őt  zabolátlan  erővel, 
Mint  fáradt  lovagot  s  fásultat  ezernyi  csapástól. 
Nem  mutat  ez  ragyogó  címert  pályázva  mezőben, 
Nem  gyöngyös  boglárt.  Mint  szíve,  ruhája  is  éjszín, 
S  barna  zománcok  alatt  jó  fegyvere  rejti  világát. 
Mindezek  elhaladák  a  lesben  ülőket,  előttök 
Sátorokat  vervén.  Végül  mint  gyászfa  lehajlott 
Fővel  csak  maga  nem  nyughatván  annyi  ezer  közt, 
Álla  Omár  s  tépett  lelkének  részei,  illyen 

Gondolatok  verték  hajdanta  kívánatos  álmát : 

^Csalfa  szerencse !  miért  rettegjen  téged  Cmár  még? 

Könnyű  remény  szárnyán  botorul  hova  törjön  utánad/1 

Elhagytad,  hölgyül  íogadá  a  bánatot,  a  bút, 

Ágyasa  lett  a  bün  s  minden  kínjával  az  inség, 

S  vad  kétségbeesés  szánta  el  lángos  ekével 

Élete  szép  mezejét  ;  sivatag  most  s  az  lesz  örökké, 

Mert  a  boldogság  ki  van  irtva  belőle  gyököstül. 

Még  mivel  áldhatnád?  ha  nem,  ami  vasában  is  itt  van 

S  nyugszik  erőtelení  1,  a  rejtett  arcú  halállal? 

Vagy  mivel  árthatnál  letirert  leüéntk  ezentúl, 

Mint  az  örökre  nyvgott,  a  már  nem  szörny- ü  halállal? 

Hír  s  te  az  életnek  gyémánt  koszorúja,  dicsőség! 

A  nemes  ifjúnak  hajdan  kedvez\e  mosolygók, 

Ah  mindenre  mosolyoghattok  még,  csak  nem  Omárrfc, 

Szégyene  halmain  áll,  nem  nézhet  vissza  reátok  : 

S  ída  magas  mennynek  hódító  képe  imént,  most 

Hamvadozó  csillag,  haj !  annyiszor  égbe  kiáltott 

S  megsiratott  Idám,  mért  kellett  téged  Omárnak 

Látnia  s  láttodon  a  hő  szívnek  lángba  borulni? 

Kern  mondhatja  tovább  :  álmodjál  szépen  Omárrób, 

Mert  te  nem  ösmered  e  gyűlölt  nevet,  a  pokol  és  e 

Társai  ösmerik  őt,  átokkal  mondja  hazája. 

A  haza  is,  hah !  a  belső  lángokban  évődő, 

Hamvai  közt  átkoz,  mert  vérzett  szíve  kezemtől, 

S  pusztítás  által  lettem  szép  földein  úrrá.  — 

ím  hogyan  elvesztem !  de  tovább  e  bűn  sora  nem  megy. 

Aki  legelső  jön  s  rám  azt  ordítja  «magyart  ölj», 

Azt  ölöm  el  s  vele  mindeneket,  kik  utána  jövendők. 

Akkor  tán  ismét  Hiador  lesz  bűnös  Omárból, 

Isten  is,  aki  elől  bujdostam  hasztalan  eddig, 

Tán  mikor  elveszek  így  meg  nem  könnyezve,  felejti. 

Hogy  voltam  s  nem  kér  rettentő  számot  ügyemről.* 

így  szive  zaj  dúlván,  omlott  bús  gondja  Omárnak, 

Mint  rideg  öblökből  omlik  dagadozva  setét  ár. 

Szerte  pedig  bomlott  csapatok  telepedtek,  az  éjét 

S  csendes  csillagokat  keltvén  sokféle  robajjal. 

De  hogyan  esti  madár  kirepül  suttogva,  j  övének 

Titkon  az  öldöklők,  s  ki  előbb,  mint  Zoltai?  Tízen 

Tűz  mellett  ültek  vacsoránál  barna  pogányok. 
Őket  egy  ugrással  száguldó  Csillag  elérte, 
Másodszorta  szőkék  s  nyílként  elszállva  fölöttük 
A  legszélsőnek  velejét  vas  lába  kidönté. 
Zoltai  akkor  egész  hatalommal  fordula  rajok  ; 
S  mint  gyermek  kézitől  elhullnak  az  őszi  bogácsok  : 
Ögy  ez  előtt  az  egész  csapat  itt  elhull  vala  szörnyen. 
Hegy  tova  s  már  Figedit  harcban  szemléli  hadával, 
S  mint  két  ágra  szakadt  villám,  most  ketten  omolnak 
Karral,  erőszakkal ;   százanként  hajtanak  embert 
S  a  fölijedt  tábort  némán  gyilkolva  hasítják. 
Oldalt  éri  Pető  a  fegyverhányva  futókat, 
S  mint  érett  almát,  szedi  őket  rendre  dsidával ; 
Negyven  régi  huszár  szabdal  mellette  haraggal. 
Csorda  gyanánt  így  a  tábor  nagy  része  tömötten 
Fut,  hol  mindeddig  meg  nem  mozdulva  halálként 
Nj'ugszanak  a  hajdúk  hademésztő  Bornemiszával. 
Ott  ezek  a  szaladó  tábort  cső  végire  várván, 
Mind  egyszerre  vasat  nyomnak.  Csattogva  okádja 
A  megütött  sárkány  haragos  szikráit,  utána 
Kétszáz  villámlás  rettenti  az  éjét,  az  öblös 
Érctorok  elbődül  s  ropogással  szórja  tekéit  : 
És  elmennek  azok,  kisded  szolgái  halálnak, 
Mint  tolvaj  denevér,  szaladó  törökökre  rohanván. 
Sok,  ki  imént  ízes  falatok  közt  válogató  volt, 
Most  keserű  ónt  nyel  s  fogait  bő  vérrel  okádja. 
Sok  nem  renyhe  karok  lesznek  rest,  csonka  darabbá, 
Legragyogóbb  szemek  a  kialudt  fényeknek  űrévé. 
Még  a  férfierő  roppant  épülete,  a  mell 
S  a  vasümög  sem  elég  veszedelmet  tiltani  :  hullnak 
Bajnokok  és  rohanó  paripák  ;  sok  lótalan  ember 
Vész  el  iramlók  közt,  sok  uratlan  ló  viszi  nyergét 
Dísztelenül  s  szomorú  sívással  nyargal  előre. 
Míg  ezek  így  vesznek,  már  Zoltai  messze  behatva 
Visszavivókkal  küzd  Arszlánnak  sátora  környul. 
Már  kopj  áj  a  kiszállt,  mint  gyors  hü  szolga,  kezéből 
Elmene  vérszomjas  tőrével  alaptalan  után 
S  Arszlán  apródját  nyakszirt  a  tűzbe  szegezte. 
De  szilajon  fölkelt  égő  dühödéssel  Oroszlán, 


S  négy  bajnok  szerecsen  kelt  föl  vele  ;   lélekijesztők 
ördögi  képeikkel,  mikor  ülnek  az  éji  tüzeknél, 
Dúló  szörnyetegek  s  az  enyészet  szelleti  harcban. 
Mindezek  a  szaladok  útát  rémítve  elálltak, 
S  köztök  az  öldöklőbb  Arszlán  így  harsoga  messze  : 
«Gyáva  hitetlen  nép!  hova  futtok  nyúlszívek  innen? 
Tolvaj  ebek  jöttek,  nem  bátor  hősök  Egerből. 
Álljatok  el,  mert  e  vérbíboros  élü  szekerce 
Még  annyit  megemészt,  amennyi  szaladni  tudó  van. 
Álljatok  el  ti  hitetlen  ebek!  én  aki  fut,  annak 
Testét  e  vassal,  lelkét  átokkal  ölöm  meg.» 
Így  szólt  s  egyszersmind  zászlót  hordozva  bálában, 
ölt  az  iramlók  közt,  szerecsen  négy  bajnoki  víttak 
Más  helyen  a  szaladok  réműltségével,  előttök 
Kopjákat  hányván  ;   de  merész  rohanással  az  űzők 
Rendéit  is  bontják  s  győztös  magyarokba  merítvén 
Kardjokat,  a  diadal  dölyfét  rettegni  tanítják. 
Mint  hegyről  lefutó  nehezével  az  áradat  omlik, 
S  gátja  találkozván  nagy  zajjal  visszatorulva 
A  sikot  és  a  hátrahagyott  hegyhátat  elönti : 
Ügy  itt  a  szaladok  vas  gátat  lelve  halálban, 
összesivalkodnak  s  amelyen  ijedve  futának, 
A  harcnak  mezejét  küzdő  sokasággal  elöntik. 
S  már  a  visszaütök  s  az  ölelésben  lankadozók  közt 
Nincsen  egyenlőség.  Egyedül  áll  közbeszorulva 
Zoltai  százak  előtt.  Vért  sírva  vitézi  szivében 
Hasztalanul  tör  utána  Pető,  gyors  Figedi  testén 
Hasztalanul  viszi  annyi  sebét  társának  utána, 
És  töri  dárdáját  ;  vassá  merevedve  megállnak 
A  törökök  s  holtak  tetemén  harcolnak  az  élők. 
Zoltai  áll  egyedül,  s  már  nincs  húsz  ölnyi  szabad  tér. 
Melynek  erős  kézzel  s  elszánt  hideg  állapodással 
Még  ura  :   szerte  körül  dárdákkal  borzadoz  a  föld 
S  hangzik  ölő  gömbnek  szomorú  suhogása  fülében. 
Most  hasad  a  hajnal,  szomorún  meggyújtja  világát, 
Kénytelen  a  beszorult  küzdőt  árulni  pogánynak. 
A  tér  megrövidül.  Kis  látköre  rettenet  és  vész. 
Mindennél  rettentőbben  a  négy  szerecsennek 
Látja  nyomulását ;  de  magát  is  véres  Oroszlánt 

Látja  megállított  népével  visszarohanni. 
Még  csak  jó  szíve  és  röpülő  kopjái  segítik. 
A  végsőt  löki  most  s  már  a  szerecsennek  agyában 
Reszket  az  és  velejét  megfúrva  lehúzza  magával. 
Esve  is  oly  iszonyún  ott  fetreng  Afrika  hőse 
S  végső  vágással  dúlt  földbe  meríti  le  tőrét. 
Annyival  ádázban  megbúsult  társai  jőnek 
S  véres  Oroszlánnak  hangzik  riadása  közöttük. 
Zoltaival  szomorún  forog  a  pályája-fogyott  mén 
S  reszket  ülőjének  veszedelmén  mindenik  íze. 
Másodszor  ropog  a  kétszáz  érc  öble  azonban 
S  a  romlás  kapuján  Gergely  katonái  betörnek! 
Mint  agyannyi  halál,  óijásként  gázol,  öl  és  üz 
A  fene  hajdúság.  De  magányosan  annyi  ezer  közt 
Kürtszava  így  hallik  hademésztő  Bornemiszának  : 
(-Zoltai  megjövök')  és  legeiül  ott  terme  bajánál. 
Vas  ruha  volt  testén  s  léptében  messze  csörömpölt. 
Mint  kapuval,  látszott  paizsával  menni,  födötten, 
S  mordályos  buzogányt  forgat  vala  jobbja  vigyázva. 
Ez  valahányszor  ütött,  egy  mordály  sülé  ki  benne 
S  ellenségi  közé  magvát  hintette  halálnak. 
Most  is  nem  mene  ő  fegyvert  mutogatni  bolondul, 
De  hamar  a  három  szerecsennek  elállva  rohantát 
Közbecsapott.  Pillantat  alatt  mint  rongyot  eloszták 
Pajzsát  a  rohanók  s  vas  testén  csönge  acélok. 
Ő  pedig  a  vas  alatt  bátran  közelítve  az  elsőt 
Mellben  üté  s  buzogánya  fején  kisüvölte  nehéz  ón. 
Attól  a  szerecsen  némán  fordúla  hányatta 
S  általütött  torkán  elakadt  a  szóval  az  élet. 
Társai  elhűltek  s  önkényt  hátrál  vala  lábok. 
Még  négyszer  dördült  Gergely  buzogánya  közöttük 
S  annyiszor  emberölő  csőből  kiröpültek  az  ónok. 
Hasztalanul  verték  csorbává  kardjukat  :   ők  is 
Nagy  sebben  vesztek  hademésztő  Bornemiszától. 
Arszlán  ví  vala  még  ;   de  mikor  pattogva  előtte 
Rengett  a  buzogány,  megrémült  szíve  felejté 
A  dühöt,  elszaladott  s  mentségét  bizta  lovára. 
Kétszer  fordult  meg  botorul  kísértve  szerencsét. 
Annyiszor  úzte  setét  Gergely,  mint  éjjeli  felhő 

A  lemenő  holdat  s  buzogán3'át  rázta  nyomában. 
Mint  szabadult  sólyom,  száguldott  Zoltai,  szerte 
Dúla  Pető  s  Figedit  megölöttek  vére  borítá. 
A  hajdúk  pedig  ordítván  a  könnyű  huszárral 
Versenyt  futva,  futó  törököt  gázoltak  az  erdőn. 
Csak  maga  harctalanúl  nyugodott  hős  karja  Omárnak. 
S  mint  ezelőtt,  kardját  most  nem  festette  magyar  vér. 
Mint  álom  folya  el  tündér  ragyogású  patakban 
Szép  kora  lelke  előtt,  és  a  haza,  mint  becses  ősz  rom 
Múlt  nagyság  mezején,  szomorún  vonzotta  magához. 
Már  seregét  elhagyva  futott,  amerre  magyarnak 
Büszke  kiáltását  hallá,  de  nem  érhete  véget. 
A  szaladó  Arszlán  tőrrel  megszúrta  derékon, 
S  amint  barna  lován  látá  elhajlani,  monda  : 
«Gyáva  eb,  itt  vessz  el,  te  hitünk  tapodója,  te  voltál 
Aki  miatt  szaladunk,  de  maradj  el  örökre  neveddel 
S  itt  megemésszenek  a  farkasnak  kölykei  téged.* 
Szola,  s  vitézségét  itt  hagyva  hitetlen  Omáron, 
Vitte  gyalázatját  a  száz  seregeknek  elébe. 
Hátrahagyott  kincsét  sisakokkal  marcona  hajdúk, 
Gyors  lovagok  mérték  egymásra.  Pető  nyere  sátort 
Gazdag  aranygombbal,  sisakot  nyere  Figedi  fénylőt 
Gyöngyös  ezüst  műből,  gyémántos  sztambuli  forgót 
Zoltai,  legragyogóbb  diadalt  pedig  a  hademésztő 
Bornemisza,  s  ez  volt  a  dísznek  tolla  sisakján. 
Visszasiettek,  s  ím  amint  mennének,  az  elhullt 
Testek  halma  közül  ily  szózat  hangzik  előttök  : 
«E1  ne  tiporjatok,  oh  diadalmas  bajnokok!  engem  ; 
Nem  kérek  sokat,  az  minden  kérelme  szivemnek  : 
Hogy  ha  keresztények,  ha  magyar  név  hívei  vagytok 
Hagyjatok  elmennem  veletek  s  meghalnom  Egerben.* 
Szóla,  s  nehéz  derekát  támasztá  gyenge  kezekkel. 
Mind  bámulva  körülállták  és  szánakozással, 
Mert  idegen  szájból,  mint  vélték,  oly  hatalommal, 
Oiy  tisztán  hangzott  sziveikhez  az  ősi  magyar  szó  ; 
Pajzsaikon  vitték,  a  sors-üldözte  Omár  volt. 
Szép  halovány  ifjú  nyugovék  a  nem-puha  ágyon, 
Álma  borongó  volt,  az  aléló  szellemek  álma. . 
De  büszkén  kis  Eger  kapuján  bemenének  az  ádáz 

Férfiak,  elragadott  zászlókkal  díszesek  ;   a  ló 
Délcegben  robogott  diadalmas  urának  alatta. 
Sok  bíbort,  sok  rézüngöt  hurcol  vala  testén, 
S  drága  török  fegyvert  s  elszabdalt  párduci  hátat. 
Volt  ki  magas  dárdán  nagy  barna  szakállú  töröknek 
Vitte  fejét  szörnyen  s  mutogatta  az  egri  falak  közt. 
Rab  törököt  pedig  egy  sem  vitt,  mert  akit  elért  o 
Harc  keze,  általadá  az  örök  nem-létnek  ölébe. 
Föíségben  delel  a  nap,  az  éj  munkái  setétek, 
Mint  maga,  feltűnnek  borzasztó  fényben  előtte. 
Jő  Ah  s  látja  futó  seregével  véres  Oroszlánt, 
Jő  tova  s  gyászba  borult  Izsaszegnek  déri  határit. 
Léptenként,  mint  aki  kevély  álmában  ölelte 
Vágyai  célát  s  most  visszás  képekbe  ütődik, 
Meg-megakad  s  a  romlásnak  mezejében  imígy  szól : 

nnyi  vitéz  hever  itt,  te  öröklő  Allah!  ha  ennyi 
Kár  nem  elég  egy  vár  elfoglaltára  törökből, 
Én  soha  hü  szolgád  ne  legyek,  s  te,  nem  Istene,  zor<!o:i 
öldöklője  vagy  a  népnek,  mely  holdodat  őrzi,      [közt. 
S  bár  csak  egyet  látnék,  egy  sincs  magyar  annyi  török 
Akik  egyébkor  váraikban  reszkettek  előttem, 
így  harcolnak-e  most?  de  nem  is  kell  kétlenem  a  várt 
Csak  vendég  katonák,  soha  el  nem  hagyta  magyar  még. 
S  itt  magyarok  vannak,  harc  által  veszni  kívánók,   [néi 
Mit  mond  majd  Amhát?  de  ne  mondjon  semmit !»  Eger- 
Lássa,  hogyan  pusztul,  ki  Aht  haragítja  fejére.* 
Balgatagúi  így  szólt  s  tovaszállt  a  vér  mezejéről, 
Jött  ezután  nagy  végtelenül  a  sok  hadas  Amhát, 
És  ez  is  a  romlás  mezején  így  szóla  megállván  : 
«Vaj !  mi  hamis  szó  volt,  mely  engem  idéze  Egerhez, 
itt  nem  azok  laknak,  kik  harc  hírére  futókká, 
S  várókat  elhagyván  tengőkké  váljanak  erdőn. 
Itt  sasok  és  az  ölő  viadal  vad  párduci  laknak, 
Rettentők,  mint  őseleik  Nándornak  alatta, 
Kiktől  holdunknak  vérrel  be  van  írva  világa. 
Rajta!  tovább  Amhát,  itt  nem  jó  késni  sokáig, 
Gyászt  lehel  e  térség,  minden  szellője  sóhajtás. 
Bár,  kik  Egert  lakják  mind  elpusztulnak  erőmtől  : 
Annyi  alig  veszhet,  mint  itt  már  elvesze  bennünk.* 

Szóla,  s  nagyon  szomorodva  tovább  elszálla  hadaival. 
Költözik  a  sok  nép,  mérföldek  nyögnek  alatta, 
Makiárt  s  szép  Tihamér  völgyét  gázolja  török  mén. 
Éjszakról,  hol  az  ősz  István  kipihenve,  gyönyörrel 
Nézte  kelő  várát,  fészkét  sok  bajnak  azontúl, 
Hol  szép  régi  nevét  hosszan  fenntartja  Királyszék, 
Ott  is  most  patyolat  süvegét  mutogatja  pogány  fő, 
És  sok  erős  bialok  hurcolnak  durva  tarackot, 
S  zörgő  vas  kereken  feketés  pokclöblü  szakállast. 
Szerte  pedig  mind  Almagyarig  s  Felnémeti  dombos 
Földéig  a  zászlók  s  kópiák  lobogói  mozognak. 
Közben  idomtalanúl  a  harc  réz  torkai,  kürtök 
Rengetik  a  levegőt  harsány  szavaikkal,  ezer  síp 
Küldi  süvöltését,  perel  a  dob,  csattog  az  érctál, 
S  örvényez  felütő  zajolással  az  összeveszett  hang. 
Mint  tenger,  mely  hullámlik  s  nem  háborog  immár  : 
Ügy  telepedvén  a  tábor  nagy  teste,  helyenként 
Még  mozog  és  nyugtát  csapatok  levegési  zavarják. 
Fenn  Ali,  mint  felhő,  völgyekben  táboroz  Amhát, 
Oly  fölösen,  hogy  Egert  könnyen  vallókra  kerítvén 
Bajnoki,  mint  morzsát,  ragyogó  Sztambulba  vihetnék. 
Oh  Eger!  a  sziklák  nem  tesznek  téged  erőssé, 
Minden  erőd  a  bátorság,  mely  hős  fiaidban, 
Mint  az  örök  gyémánt  ragyog  és  nem  retteg  időtől. 
Tárt  kapukon  jár  még  a  bízott  lelkű  magyarság, 
Hord  eleséget  föl,  vizet  is  tömlőkben  Egerből, 
S  gúnnyal  itatja  lovát  a  száz  seregeknek  előtte. 
Ég  Hanivár,  Kámber  dárdáját  rágja  dühében, 
Cseltől  tart  Amhát  :   rohanásokat  ója  tilalma, 
így  szabadon  szállítja  Dobó  a  várba  hatalmát, 
A  várost  pedig  égeti  és  rombolja,  hogy  abban 
Várvédők  ellen  ne  lehessen  fészke  töröknek. 
A  tűzpor  harsogva  dobál  sziklákat  az  égre  : 
Dőlnek  az  oszlopok,  a  tér  utcák  házai  földdel 
Lesznek  eg}Tenlővé.  Szép  hold  felhozza  világát, 
S  romja  fölött  áll  meg  szomorú  ragyogással  az  éjben. 
Nyugszanak  :   a  vár  és  várnak  környéke  halállal 
Teljesen,  a  békét  ölelik  még  alva,  borongó 

Álomban,  melyet  fel  fog  dörrentem  a  harc, 
S  tünetiből  órjás  képét  alkotni  veszélynek. 

Éjszaki  vársarkon  terem  áll  a  föld  kebelében 
Mélyen,  erőszak  elől  eltéve  falaknak  alája, 
Ablakain  csendes  szellő  suttog  be  s  az  elzárt 
Lelkekhez  tisztább  levegőjét  hordja  az  égnek. 
Ott  nyomós  éjben  erőtlen  fény  rezgéseinél  csend 
S  nyugalom  ül  a  megsebesült  ágyára  s  körötte 
Irt  kegyes  angyalként  elegyít  az  aranyhajú  szépség. 
Ott  kínlódik  Omár  nagy  sebben,  mint  letörött  ág, 
Már  csak  alig  függvén  a  létnek  örök  tövű  fáján. 
Élete  még  egy  vágy,  egy  láng-forralta  sóhajtás, 
Mely  ha  nehéz  búval  kiszakad  végtére  szivéből, 
Megszűnik  és  a  lány  többé  nem  hallja  nyögését. 
Ott  tíz  más  sebésült  keres  írt  testére  s  bajában 
Szomjú  tekintettel  minden  mozgásra  figyelmez, 
S  ím  ajtó  nyílik.  Ida,  Dalár  borzadva  köszöntik 
A  szomorú  csendet  ;   két  liliom  ég  kezeikben, 
Két  hószínű  szövétnek.  Az  éj  mint  elfut  az  ékes 
Hajnal  előtt,  a  barna  homály  úgy  oszlik  előttök 
És  szépségök  előtt.  Kebelét  föltárja  setétség. 
S  a  nyavalyások  előtűnnek  sorvadtán  ijesztők 
Marcona  képeikkel.  Kitűnik  fekvése  Omárnak, 
Amint  elfordulva  fejét  karjára  n}mgatja, 
S  forróságában  szavakat  rebeg  ajka  :   koronként 
Tépi  pogány  mezeit  s  látszik  harcolni  magával. 
Ott  társát  szólítja  Dalár  s  így  ejti  beszédét  : 
♦Nénike !  nézdsze  pogány  török  ott  mint  szenved  az 
Vedd  oltalmad  alá  :  én  félek  tőle,  szegénytől,    [ágyon, 
Oh  pedig  olyan  igen  sajnálom,  mert  idegenben 
Itt  egyedül  vagyon  és  nincs  aki  kesergene  rajta. 
Nem  fog  ez  ölni  magyart,  de  vészen  kebelébe  tanácsot 
Végtelen  Istentől  s  megtér  gyógyulva  hitünkre. 
Menj  te  azért  s  lásd  el,  magam  addig  odább  megyek,  és  e 
Némberiekkel  az  ételeket  sebeseknek  elosztom. » 
És  elmentenek,  Ida  legott  fordula  Omárhoz. 
összetalálkoztak,  s  mi  nem  úgy,  mint  egykor  az  első 
Lángokban,  szemeik,  nehezek  most  régi  keservtől, 
S  a  szakadott  szív  éjével  terhelve  borongok. 

Egykor  szép  szemeik  sugaraiból  szőve  szivárvány, 
A  kegyelem  hida  volt  közös  érzelmöknek  az  ösvény, 
S  köztök  azon,  mint  két  várnak  vendégi  örökké 
Egymást  látogatók,  a  vágy,  a  kisded  örömmel, 
S  rózsa  szeméremnek  kocsián  vonakodva  te  jártál, 
Oh  szerelem  s  szíveik  teremét  felváltva  köszönted. 
A  tündér  hidat  és  alakit  fölvonta  irigyen 
Régi  hazájok  az  ég  s  föld  kínját  hagyta  helyettök. 
Most  pillantataik,  mint  testvér  vándorok  éjben, 
A  sivatag  mezején  egymást  rettegve  gyanítván, 
Végre  megösmerik  és  ámultán  visszaijednek. 
Látja  Omár,  hogy  nem  boldogság,  nem  szerelemnek 
Üdve  az,  ami  szegény  Idát  hervasztja  ;  felejtvén 
Önbajait,  mély  lelkéből  így  fejti  beszédét  : 
^Látlak-e,  oh  örök  ég !  esztendők  múlva,  veszendő 
Bús  várnak  közepén  így  látlak-e  tégedet  Ida? 
Még  csak  ez  egy  baj  volt  Hiadornak  hátra  ezerből, 
Hogy  te  is  annyira  légy,  mint  ő,  boldogtalan !  Oh  ez 
Arc,  ezen  elfáradt  szem  mást  olvastat  eszemmel, 
Mint  mikor  elmenvén  kétség  nyila  ége  agyamban. 
Akkor  utánam  kín  s  a  félés  ördöge  súgá  : 
«Fuss  Hiador !  boldog  nélküled  is  lda»  s  futottam, 
Mint  kit  az  áradat  üz  s  kebelében  hordja  kígyóit. 
És  mikoron  Hiador  romjából  lettem  Omárrá, 
S  vérzettem  törökért  magyar  ellen  az  ütközetekben, 
Akkor  is  ördögeim  sügák,  hogy  vesszek  örökre  : 
-ajaj  neked !  ída  hitét  még  egy  csók  várja,  csak  egy  még. 
Megvan!  s  esküiben  Hiadornak  nincs  neve  többé.* 
Mind  ily  gondolatok  kergettek,  mint  vadat  a  vad, 
S  ártóbban  dúlt,  hogy  lakodat  földúlja,  acélom. 
Nem  lele,  megfáradt  a  bűnben  lelkem  :   epedtem, 
Hogy  boldogságod  közepett  még  lássalak  egyszer  ; 
Hogy  csak  egy  elszakadott  sugarát  felfogjam  elorzott 
üdvömnek,  csak  egy  eltévedt  pillantat  utószor 
-Öntse  beéjjeledett  létem  vadonába  világát 
Szép  szemeidből,  szép  szemeidnek  gazdag  egéből. 
S  ah,  hol  vannak  azok?  mi  kegyetlen  bú  üte  pártot 
Ellened?  ifjú  kellemidet  mely  bánat  orozza? 
S  mely,  mint  játszi  madár,  dallal  kelé  szíved  eréből. 

Ah  hova  lett  szépségedtől  az  előbbi  vidáms; 
Gyöngyei  villognak  bús  láng-forralta  szemednek  ; 
Nem  szólasz  ;   rózsás  partokból,  Ida,  mi  tette 
Sírrá  ajkaidat,  hogy  némán,  zárva  találja 
Haldokló  Hiador  s  búcsúját  ne  vehesse  belől  ök? 
Ezt  nem  idő,  három  rövid  év  ezt  nem  teszi :   perc  az 
A  boldogságnak  ;   de  maró  bánatnak  öröks 
És  neked  is,  nekem  is,  sok  bajt  tűrőknek,  örökség! 
Oh  az  egész  természetben  nincs  semmi  örömhang, 
Nincsen  erő  többé,  mely  engem  tenne  vidámmá. 
Mert  te  is,  életem  és  gyönyöröm  szép  mennye,  boron - 
S  boldogságodból  nincs  ami  leszállana  hozzám.*   [gasz, 
Szóla,  reá  fájdalmaiból  így  válaszol  ída  : 
lííit  mondái  Hiador,  kiszakadt  jobb  része  szívemnek, 
Mit  mondái  te  nekem,  vígyáztalan?  oh  ne  riaszd  föl 
Alvó  bánátimat,  boldogtalan  Ida  nyugalmát. 
Elmentél,  törökért  folyt  bajnoki  véred  :   az  ég  is 
Ügy  engedjen  meg,  mint  én  kedveltelek,  és  most, 
Bár  keserítetted,  nem  tud  vádolni  szerelmem. 
Nem,  Hiador,  Idát  nem  örömnek  hagytad  ölében. 
Kérlelhetlen  apám  letörölte  az  élet  egéről 
A  szép  csillagírást  :   neveinknek  fény  koszorú  ját, 
S  klastromi  üszkökkel  bús  vár  leve  éji  lakásom. 
Mint  nem  örülhettem,  mint  nem  vala  hajnalom  és  a 
Fájdalom  öhyve  sebes  szivemet  mint  tépte,  ne  kérdezd. 
Kértelek,  elhangzott  panaszom  vén  falhoz  ütődék 
S  szentek  szobraihoz  ;   minden  kő  hallá  zokogni, 
Csak  nem  az  ég  :   attól  nem  jött  valahára  segédem. 
Oh  ne  keress  szemeimben  eget,  ne  keresd  az  elomlott 
Kellemek  árnyékát  ;  amint  vala  s  most  vagyon,  Idát 
össze  ne  mérd  ;  mert  semmibe  dől  kétszerte  reményed. 
Egy  van  örömkor  az  életben,  szép  rózsa  napokból 
A  kéj  árja  körűi  koszorúvá  fonva.  Vidáman. 
Mint  búvár,  megy  az  ifjúság  közepette.  Jaj  annak, 
Aki  nem  örvend  itt  s  szilaj úl  elhányja  virágát. 
Mink  nem  örülhettünk  ;  te  futottál  csalfa  gyanúból, 
Engem  elért  darabos  pályán  a  sors  keze.  Még  egy 
Kincsem  az  elhamvadt  szerelem  szikrája  :  seteten 
Ül  lalkem  mellette  s  fölül  tündér  suhogással 

A  bús  emlékezet  gyászfája  lebegteti  fodrát. 
Oh  Hiador!  ide  térj,  ha  kívánsz  ídára  találni. 
Itt  leled  őt  honn,  a  szomorúság  puszta  vidékén, 
Hol  szép  álmaiból  s  a  multak  gyászfonalából, 
Mint  hálót,  szövi  gondköltő  elméje  regéit 
A  boldogságnak,  s  Hiadorral  végzi,  ha  fárad. » 
Még  sokat  és  búsan  szólának  örömtelen  éjjel 
A  szeretők  ;   de  szívok  könnyült  a  régi  panasznak 
Szóra  kerültével.  Hiador  fenn  űle  sebében, 
ída  köté  be,  s  el-elszörnyedt  láttára,  szemében 
Faggyá  lett  a  könny  s  hidegen  futa  végig  az  arcon. 
Elhajlott  Hiador,  s  amint  karjával  utána 
ída  segítségül  leborult,  elcsattana  bágyadt 
Csókja  szelíd  ajakán  s  ez  volt  búcsúja  örökre. 
Mintegy  ijedve  kapa  elhamvadt  gyenge  világát 
ída  s  Dalárral  az  éj  termét  elhagyta  sietve. 
De  Hiadort  mélyebben  üté  Arszlánnak  acéla, 
Mint  gyógyíthatnák  ;  érzé,  hogy  vége  közelget, 
Mindennél  inkább  pedig  érzé  régi  szerelmét, 
Mely  hogy  örökre  kiégjen,  még  föllobbana  egyszer, 
S  tiszta  gyönyör  lángját  árasztá  minden  erében. 
Akkor  az  elsebesűlt  Hiador  fölszóla  utószor  : 
«Elveszek  ím,  s  nem  bú,  nem  bánat  erőszaka  öl  meg. 
Sebben  sem  halok,  a  vad  Oroszlán  kardja  sebében  ; 
Mert  azt  gyenge  kezek  köt  özek  el,  szánakozó  szem 
Harmatozott  le  reá.  Nem  is  aggság  visz  tova  engem, 
És  nyomós  esztendők  ;   de  korán  ép  ifjú  koromban, 
Oh  szerelem,  lelkem  szép  boldogsága !  te  ölsz  meg. 
Még,  ha  van  álom  az  élet  után,  csak  egy  álmot  óhajtok, 
Egy  pillanatot  s  nagy  öröklét  boldog  egébe, 
S  látni  dicső  ídát,  amint  szemléltem  először 
Bútalan  évében,  mikor  ifjú  lelke  szemeiben 
És  nemes  arcain  és  tündöklött  mindenik  ízén. 
Ahogy  először  rám  fordult  nagy  barna  szemével 
Mindkétféle  szerencsének  birodalma,  s  hogyan  szűz 
Ajkai  elhagyatott  Hiadort  mosolyodni  taníták. 
Oh  csak  ez  egy  látást  engedd,  mindennek  adója! 
Vesszek  el  aztán,  tégy  morzsává  fergetegidben, 
Tégy  habütött  szirtté  s  ne  legyen  több  álmom  azontúl !» 

Így  végezte  szavát  és  álmai  jöttek,  öröklők, 
Mint  a  lélek,  mely  végnélküli  képzeletével 
Messze  jövendőben  lakot  állat  előre  magának 
S  azt  minden  gyönyörök  seregével  teszi  dicsővé, 
ída  jön,  és  halovány  ajakát  ébreszti  hiába, 
Társai  jőnek  elösmervén  a  régi  barátot, 
S  hűlt  tetemét  ölelik  :   Hiadornak  nincs  sebe  többé, 
Egy  volt,  a  keserű  élet  s  azt  sírja  befogta. 

Hajnal  arany  kapuján  a  nap  fejedelme  kijött  már, 
Szerte  körül  a  háborodott  néptenger  elömlék. 
Közben  Eger,  mint  kis  sziget  áll  s  néz  fergetegére. 
Már  kapuját  vendéglakként  nem  tárja  továbbá  ; 
Mint  a  régi  világ  órjás  temetői,  mezőben, 
Vagy  ki  magát  nagy  bércek  alá  elzárta  halálra, 
Áll  ollyan  komoran  s  csak  egy  úta  van  :  égbe  sóhajtás. 
Túrnak  egész  nap  az  ostromlók  :  dél,  napkelet,  éjszak, 
S  a  csendes  nyugat  el  vannak  foglalva  kezöktől. 
Százezer  ásónak  remeg  a  föld  kérge  vasától, 
S  mint  tündéri  művek,  kis  időn  mély  völgyei  nyílnak 
S  partjain  új  dombok  tolakodnak  az  égre  :   alattok 
Amhát  és  Ali  s  vén  Ulemán  ágyúi  mozognak 
És  nyelik  a  tüzport,  töltöznek  barna  tekékkel  : 
Készen  az  üszkökkel  rettentő  férfiak  állnak 
S  a  jeladást  várják.  Még  minden  nyugszik  :  az  egymást 
Pusztító  elemek  fagyait  még  szikra  nem  oldja, 
S  mint  anya,  mely  karján  kártévő  gyermeket  altat, 
Béke  nyugalmával  hordozza  tekéit  az  ágyú. 
A  holló  bátran  siet  el  fészkébe,  s  fölöttök 
És  Eger  orma  fölött  nem  fél  költözni  az  esztrág. 
Alkonyodik ;  mert  ily  csalókat  gondol  vala  Ahmát 
Nappal  irányzott  ágyúit  hogy  ürítse  ki  estve, 
S  a  véletlen  ütött  kapukon  kész  népe  betörjön  : 
A  szerecsen  Menethám,  a  döntő  Kámber,  Oroszlán 
És  a  hírkereső  Hanivár,  mint  vont  idegű  nyíl, 
Alítanak  a  résen,  berohanni,  ha  kellene,  készek. 
Jel  lövetek,  fényes  gömb  a  makiári  tetőkön, 
Melly  egyedül,  mint  szép  csülag,  felszálla,  s  tüzével 
A  bús  alkonynak  szabadon  szegdelte  homályát. 
S  ím  egyszerre  kibődültek  táméntalan  ágyúk 

Egybecsapó  felhők  erejével  s  a  viharoknak 
Szörnyű  hatalmával  heves  érceik  összedörögvén, 
Nagy  sokféle  süvöltéssel  kirohannak  azokból 
A  por-emelte  tekék,  s  amint  a  falba  harapnak, 
Még  tova  eltévedt  hangjok  bömbölve,  ropogva 
Bujdosik  a  völgyben  s  dörejével  ijeszti  az  alkonyt. 
Távol  földre  szegett  füllel  nem  nj7ughatik  a  pór. 
Mintha  belül  a  nagy  földnek  vas  szíve  dobogna, 
Vagy  beszorult  órjás  készülne  kitörni  belőle, 
Döngetvén  gyökeres  tetejét  sok  ezernyi  ütéssel : 
Ügy  sűrűen  s  hosszan  zendülést  tompa  morajjal, 
S  hall  fojtott  dörgést,  nem  régi  csodáit  az  észnek. 
Itt  ugyan  a  gömbök  sűrűen  szállongnak  Egerhez, 
Döngenek  a  kapuk,  a  hulló  kövek  üldözik  egymást. 
Látni  tüzes  vasnak  röpülését  néha  közöttök. 
Sok  mint  könnyű  madár,  mely  kél  szárnyára  lapály ból, 
Elmegyen  és  akadály  nélkül  megjárja  nagy  útát, 
Görbe  szivárványként  fest  lánghidat  a  levegőben, 
S  rajta  halált  és  tűzi  veszélyt  villogtat  Egerre. 
Sok  terhelt  gyomrát  földszint  hordozza  s  koronként 
Megszökkenve  tüzes  szárnyával  pázsitot  éget. 
Majd  ha  kövekre  botol,  felemelkedik  új  dühödéssel 
S  a  remegő  légen  magasabban  hordja  hatalmát. 
Megszűnik  a  dörgés  s  most  nyilként  négy  kapu  ellen 
Rontanak  a  vívók  ;  de  nem  álomfészek  Egervár  : 
Ártalom  és  törökök  veszedelme  uralkodik  abban. 
Hosszú  setét  kapu  áll  roppant  várfalnak  alatta, 
Mely  szűk  torkával  mind  a  két  várra  kiszolgál, 
És  a  ki-  és  bemenő  katonákat  rejti  veszélytől. 
Ott  a  két  várnagy  száguldván  összejövének, 
S  harci  Dobóhoz  imígy  a  bátor  Mecskei  szóla  : 
«A  török,  úgy  látszik,  ki  akar  dörgetni  Egeiből. 
Mit  gondolsz,  ha  kaput  tárván,  a  nyugati  árkon 
Vén  Ulemánra  ütök,  (mert  őtet  láttam  ez  úton 
S  rendetlen  hadait  telepedni)  de  úgy  hiszem  Istent, 
Hogy  markába  törendem  az  üszköt  s  szürke  fejére 
Gyújtom  az  ágyúkat  s  minden  népére  ;  te  addig 
Hármasán  a  bőgő  mozsaraknak  visszafelelhetsz 
S  a  gőgös  tar  üvöltését  így  mára  elölj  ük. » 


Szóla,  s  tekintete  úgy  mutatá,  hogy  nem  tesz  üres  szót, 
S  szól  szíve  hírével ;  de  merész  társára  lenézvén 
Harc  ijedelme  Dobó,  így  szóla  viszontag  ezekre  : 
♦Amiket  itt  mondái,  bajtárs,  noha  kárral  esendők, 
Kétem  sincs,  hogy  tenni  mered  ;  de  idő  leszen  erre 
Másszor  is,  úgy  hiszem ;  a  törököt  most  várjuk  el  inkább. 
Szállni  közel,  látod,  lövetinktől  nem  mere  hozzánk. 
Ágyúi  csak  távol  bömbölnek  s  a  teke  fárad, 
Míg  ideér  s  belső  falainkról  visszacsapódik. 
Forró  gömbjeit  is  gonoszul  hordozza  szerencse, 
Hulló  szikra  gyanánt  pislognak  szerte  mezőkön. 
S  mely  bejön,  elfáradt  testét  görgetve,  peméttel 
Kergetik  asszonyaink  s  nedves  ponyvákkal  az  utcán. 
Várjuk  azért,  ha-talán  haddal  j önének  ezentúl, 
S  úgy  hiszem  eljőnek,  mert  már  némulnak  az  ágyúk, 
S  lassú  dobaj,  mint  tolvajoké,  közelíti  kapunkat, 
Rajta  merész  bajtárs!  most  váltsuk  vissza  nevünket 
S  gyáva  pogány  rabból  tegyük  úrrá,  rettenetessé. 
Most  mi  lövöldözzünk  :   Gergelynek  lángkoszorúi 
Megnyitják  az  utat,  melyen  törökökre  tekéink 
Hulljanak,  de  ha  ki  még  eljő  falainkhoz,  az  éltét 
Mennykövező  kezeink  erejétől  hagyja  lehunyni. » 
Szól  vala,  s  hóka  lovát  fordítá,  visszalovaglott 
Mecskei  is  s  a  belvárban  végzetté  parancsát. 
Ügy  lőn,  mint  akarák,  Gergely  koszorúi  lidércként 
Elmentek  haragos  sugarakkal  az  éktelen  éjben, 
És  kitünék  tekenő  paizsával  Kámber  alakja, 
Amint  oszlopként  buzogányát  rázva  közelgett 
S  nagy  lépéseivel  sietett  elnyelni  az  utat. 
A  rohanók  minden  részről  rémítve  kitűntek, 
S  mindennél  inkább  Hanivár,  a  nándori  hadfő, 

elül  a  vak  levegőt  szegdelte  s  röpülvén 
Sárkány véi ü  lován  dárdáját  hozta  Egerhez. 
Tömve  nyomult  a  nép  s  megvillana  fegyvere.  Mostan 
Lőtt  koszorúi  u*"án  a  vár  megbődüle  mind  négy 
Oldalain  s  jégzáporként  elszórta  tekéit. 
Negyven  rézkeblű  sudaras  pattant  ki  először 
És 'ugyanannyi  mozsár  ontotta  dörögve  veszéllyel 
Megrakodott  fiait.  Reng,  búg,  fütyöl  a  levegőben 

Sok  rohanó  teke  s  most  nem  az  álló  kőbe  csapódik 
Vaskapun  el  nem  akad  ;  de  tör,  és  marcangol  elébe, 
Száguldó  törököt  s  mint  véres  szájú  oroszlán 
Megdöntött  sorokon  rohanását  jegyzi  halállal. 
Már  az  okos  Menethám  nem  kísért  csalfa  szerencsét, 
Megfordul,  s  amint  sisaktalan  népe  között  fut, 
Még  sokan  elhullnak  mellette  ;  de  ő  megyén  és  az 
Éjét,  az  öldöklő  tűzport  átkozza  magában. 
Tébolyog  és  fene  mérgében  fú  lángot  Oroszlán. 
Elveszte  az  irányt  kapuhoz  s  ment  víni  sarokra. 
Ott  sűrű  lövet  érte  hadát  a  déli  toronyból, 
S  amint  a  fal  alól  még  sem  mozdúla,  keresvén 
A  kaput  és  az  erős  falakat  dárdákkal  ijesztvén, 
Őt  forró  lúggal  Robogónak  hölgye  megönté. 
Áll  vala  sasnőként,  férjéhez  szűre  hasonló, 
Nagy  deli  némberi  fenn  nevezek  őt  Zondorilának. 
Ez  csak  imént  a  tűzgombot  kergetve  merészen 
Járta  Eger  közepét,  most  fenn  várszegleten  állván, 
A  dühödő  Arszlánt  addig  kísérte  szemével, 
Míg  tornyához  ütött.  Ott  arcul  érte  sütő  víz. 
Mint  mely  lombot  az  ősz  első  dere  csap  meg  :  azonként 
A  török  elhajlott  s  hullott  sürü  barna  szakálla, 
S  a  bajusz,  arcának  legbüszkébb  dísze  :  hogy  eszmélt, 
Megfuta  s  fél  bajuszát  sírván  hordozta  kezében. 
Kámbert  út  közepén  elhagyta  üvöltve  az  új  nép, 
Hasztalanul  vittek  kapudöntő  karjai  szálfát : 
Mecskei  kopjákkal  s  csővel  kergette  falától. 
Csak  maga  hírkereső  Hanivár  nem  ijedve  lehulló 
Népe  fogyásától,  szágulda  Egerre  ;  de  nem  lelt, 
Mint  vára,  leomolt  falakat,  nem  tört  kaput,  épen 
Állt  az  egész  oldal  s  fokait  mutogatta  kevélyen. 
Akkor  az  ifjú  nehéz  dárdát  elsujta  kezéből, 
Mely  a  cser  kapuban  reszketve  megállt  vala ;  nyomban 
Fölszólalt :  «A  síkra  vitéz,  ha  vitéz  van  Egerben ! 
Jertek,  hírkereső  Hanivárnak  mondanak  engem, 
S  Nándorban  lakom  én :  ki  vívand  meg  Nándor  urával?* 
«Másszor  jó  Hanivár»,  hangzott  le  az  egri  falakról, 
«Majd  ha  világos  lesz.  Ha  meguntad  az  életet,  ordíts 
Zoltait,  és  ez  elöl  szörnyebben,  mintsem  akarnád. 

Sőt  valahol  Ha  ni  vár  terem  és  képedre  hasonlít, 
Mind  az  egész  hadhoz  kész  lesz  beszegődni  halálnak, 
Annyira  nem  restéi  törököt  küldözni  pokolra.» 
Szóla,  de  hős  Hanivárt  tíz  cső  ropogása  ij észté. 
A  kilökött  aranyos  dárdát  elhagyta  boszúsan, 
S  amint  visszarohant,  paizsát  hátára  borítván, 
A  kibukó  holdnál  suttogva  repültek  utána 
S  messze  lekísérték  denevér  szárnyakkal  az  ónok. 
Multának  a  napok  és  egy  sem  harc  nélkül.  Az  ágyúk 
Mint  pokol  öblei  szüntelenül  durrogtak  Egerre, 
S  vissza  kemény  választ  eregettek  kisded  Egerből, 
Mintha  tanyát  minden  mennykő  itt  tartana  s  a  föld 
Minden  fergetegét  ide  egy  táborba  vezetné, 
Napról  napra  halál  veszedelmei  zúgtak,  alá  s  fel, 
S  Maklár  és  Tihamér  s  minden  hegyek  összedörögtek. 
Még  sokszor  kapukat  döngetni  kijár  vala  Kamber  ; 
S  ösmerték  a  váriak  őt,  ösmerte  leginkább 
Nagy  Robogó,  ki  sokat  küzdött  vele  s  hogy  ne  felejtse, 
Jelt  üte  holdviselő  mellén  dárdája  hegyével. 
Még  sokszor  ragyogó  pajzsát  hordozta  körül  a 
Hírkereső  Hanivár,  és  Zoltai !  Zoltai !  zengett 
Harcszomj ús  ajakán.  Valamerre  rohant  vala,  őtet 
A  mindennél  szebb  Leilának  szép  szeme  nézi, 
Az  köte  jelt  balján,  pirosan,  mint  arca,  fehérlőt, 
Mely  lobogásával  nem  hagyja  nyugonni  szerelmét. 
Jártak  utána  Pető  és  Figedi  sólyom  ikerként, 
El  nem  foghatták  ;   de  gyakorta,  ha  hajnalodik  már, 
Zoltai  és  Hanivár  harcolnak  Egervize  partján. 
Visszarepül  Hanivár  s  hova  inkább,  mint  Leilához, 
Vén  Ulemán  végső  sugarához  az  édes  időkből. 
Titkon  nyitja  meg  a  sátort  s  amint  bele  járul, 
A  mennyet  s  minden  gyönyörét  oda  zárja  magával. 
Ott  legalább  így  zeng  Leilának  ezüst  szava  hozzá  : 
«Ah  te  vagy,  ily  pusztán  dísz  nélkül  hagyva;  ki  bántott 
Téged  oh  Hanivár?  mely  bajnok  szaggata  így  meg? 
Véredet  arcaidon  mely  vad  kar  tette  patakká? 
Nem  harcból,  de  oroszlánok  barlangjaiból  jősz. 
Szörny  az  ijesztő  sárkányból  s  vad  körmű  huszárból, 
Mely  neked  árthata,  mert  ember  nincs  senki,  vitézebb 

S  még  soha  ily  kárral  nem  jöttéi  vissza  csatából.* 
így  szólt  s  egyszersmind  eltörlé  gyenge  ruhával 
A  vért  arcairól,  Hanivár  mosolyog  vala  mondván  : 
<íSzép  szemem,  oh  Leilám,  te  nagyon  félénk  vagy ;  ez  a  vér 
Mellyet  rajtam  látsz,  magyaroknak  vére  s  ez  arcon 
Bőrt  is  alig  választ  és  még  nem  sírgödör  a  seb. 
Ellenségem  is  a  legbüszkébb  termet  ezer  közt, 
Nem  dühödő  sárkány  ;  nézd,  mint  száguld  le  kevélyen 
S  már  ma  negyedszer  vár  viad almát  Egervize  partján. 
Oh  Leilám,  te,  ki  minden  előtt  vagy  erője  karomnak, 
El  ne  felejtsd  Hanivárt  megvárni,  míg  eljön  az  álmos 
Alkony  előtt,  s  a  büszke  magyart  beriasztja  Egerbe.* 
Szól  s  rohan  a  gőgös,  Leilát  odahagyva  ;  de  zordon 
Musztafa  jő  besuhanva  s  szavát  így  ejti  titokban  : 
«Láttad-e  a  tépett  Hanivárt  megtérni?  helyette, 
Mondd,  mi  nehéz  harcot  végezzen  Musztafa,  hogy  ha 
Megleszen  az,  nyájas  szavadat  hallhassa  szerelme?* 
Elfödi  szép  arcát  s  így  szól  a  lányka  viszontag  : 
«Musztafa,  bajnok  vagy,  megvallom  ;  mert  Leilához 
Ily  bátran  berohansz  ;  de  ha  nyájas  szómat  óhajtod, 
Menj  oda,  hol  harc  van  s  ha  megütnek  az  egriek,  ordíts, 
Visszajővén  pedig  álf éjedet  hozd  el  tenyeredben  ; 
Akkor  majd  az  öröm  hangján  fog  szólni  szerelmem  : 
Mert  Hanivárt  többé  nem  lesz,  ki  gyalázza  előttem.* 
Visszaijedt  ily  szóra  s  helyét  váltotta  legottan 
Musztafa  s  mint  árnyék  beborult  vadsága  szivének. 
Látta  futó  Hanivárt,  amint  a  kopja  kiáll ván 
Megsebesült  combján,  szomorún  elszálla  Egertől 
S  Zoitait  és  diadalmi  nevét  ott  hagyta  ;  magában 
Örvendett  az  irigy,  de  dicsőbb  hírt  nem  mene  nyerni  : 
Zoltai  kopjáit  rettegve  kerülte  csatáin. 
Hírkereső  Hanivár  sem  jött  alkonynak  előtte, 
Seb  mia  s  szégyentől  lehúzott  sátorban  evőd  vén. 
Mint  bika,  kit  megvert  szaruval  tusakodva  vetélytárs, 
Nem  tart  csordához,  de  megyén  bömbölve,  morogva, 
S  messze,  tanyátlan  pusztákon  hordozza  haragját 
És  az  emésztő  bút :  úgy  a  nemes  ifjú  kerüle 
Embert  és  harcot,  szigorún  zárkózva  magába, 
Míg  az  idő  búsúlyának  nem  szegte  hatalmát. 

Ah  Leilát  más  gondokkal  keseríti  szerelme  : 

A  szép  és  deli  hőst  látá  megfutni  vitézebb, 

S  mint  képzelte,  delibb  hőstől,  s  a  némberi  hűség 

Fája  ledér  vágynak  termetté  fajulva  gyümölcsét. 

Sírja  hasonlítás  szerelemnek  :  hős  Hani várnak 

Képe  nem  állott  már  egyedül  a  lányka  szemében, 

Zoltait  is  látá  s  kezdett  tünekedni,  miért  nem 

Adta  szerencse  születnie  inkább  jézusi  népnél, 

Hol  szeretett  egyedüli  nejét  hű  férfi  ölelné, 

Míg  honn  osztozván  rabnőkkel  házi  szerencsén, 

Leghűbb  lángjaiért  nem  egyéb,  mint  szolgai  ágytárs. 

ilyen  gondolatok  kezdtek  fészkelni  agyában 

S  gyakran  Eger  patakához  alá  sétálni  merész  volt, 

A  megvíni  jövő  Zoltait  szemlélte  gyakorta, 

S  félve  s  óhajtva  futott  a  táborszélhez  előle. 

Eljött  az  s  a  beteg  Hanivárt  sokszorta  kiáltá 

Hasztalanul ;   Hanivár  elvont  sátorban  evődék. 

Múlt  az  idő  kíméletlen  harcokkal  azonban, 

Hat  rettentő  nap,  hetedik  napon  a  magas  Amhát 

Felhúzatá  éjszakra  nehéz  ágyúit ;  azokból 

Félmázsát  hordott  a  pornak  erőszaka,  izmos 

Vaskereken  gördültek  elé  feketedve,  köröttök 

Száz  munkás  ember  mozdító  karja  vesződött. 

És  látszék  Ali  rémalakú  jelenése  középen. 

Áll  vala  szép  egyház  sudaras  két  tornyival :  ottan 

I.íár  nem  konga  szelíd  hangjával  az  esti  harangszó. 

Ájtatos  ajkakról  ének  nem  zenge  ;   de  durván 

A  futamó  katonák  eltölték  harci  zörejjel 

S  bőge  setét  ágyú  törököt  riogatva  falától. 

Erre  pogány  gyalogok  készültek  rontani,  tornyát 

Gyorsan  irányozván  ;  de  serényebb  karja  Dobónak 

Ott  terem  és  maga  érceinek  megereszti  haragját. 

Nyomban  ölő  szolgák  kisuhognak  az  egri  toronyból, 

Csengenek  a  megütött  pattan  tyúk  öblei,  amint 

A  jövevény  vas  gombolyagot  nyeldeklik,  alattok 

Bomlik  az  ágy  s  nagy  tengelyeik  szóródva  recsegnek. 

Csakhamar  elpusztul  az  egész  készület,  évődik 

Cselkoholó  Ah  s  szürke  lovát  fordítja  futásra. 

Ibrahim,  a  tűznek  legügyesb  szolgája,  derékon 

Megszaggatva  ledől,  elsujtott  üszke  kezétől 
Messze  hever  s  éltével  együtt  pislogva  kialszik. 
Mind  az  ijedt  pattantyúsok  ritkulva  szaladnak, 
S  a  szélvész  elütött  koponyákat  forgat  titánok. 
Nem  szűnik  a  rontó  elemek  dühödése  azonban 
S  nem  töri  már  kétes  tovaságból  a  falat  Amhát ; 
Mint  tenger,  közelít,  mely  szirtet  elönteni  készül. 
Árkai  mindinkább  közelednek  lángot  okádva 
S  a  repülő  tüzeket  nem  győzi  oltani  száz  kéz. 
Reszket  Eger,  mint  nyárfalevél,  valamennyi  kövével. 
Tornyai  bomlanak,  őrfalait  gyéríti  az  omlás, 
S  itt  is,  amott  is  régi  tetők  s  magas  asztagok  égvén 
Minden  gyűlt  eleség  hamuvá  kezd  lenni ;   de  bátor 
Férfiak  is  hullnak  s  minden  nap  az  őrbeli  népség 
Gyász  temetésével  szomorúbb  lesz  az  omladozó  vár. 
Mindennél  inkább  tesz  kárt  s  veszedelmet  Oroszlán. 
0  közel  a  várhoz  telepedt  a  boldog  anyának 
Szent  hajlékában,  s  mely  ház  égnek  vala  szánva 
A  sanyarú  földön,  lett  most  egyszerre  pokollá. 
Mecskei  a  nyilamó  falrést  éjente  betölti ; 
Harc  ijedelme  Dobó  villámként  járja  be  várát  ; 
Biztat,  erősít  és  rohanókat  hány  le  faláról. 
Ágyúi  sem  késnek  felelőleg  visszadörögni, 
S  mintha  ezer  lélek  lakná,  védelmez  is,  árt  is 
Ellenségének,  mindent  hadi  karba  helyezvén. 
Malmai  szüntelen  a  tűzport  szaporítva  forognak, 
A  gabonát  nyers  bőrök  alá  hordatja  gödörbe. 
Földali  termekben  katonáit  rejti  veszélytől ; 
Válla  világot  kész  fenntartani,  rontani  karja. 
Csak  maga  gáttalanúl  ront  új  fészkében  Oroszlán  : 
Őt  a  vári  lövés,  fala  közt  elveszve,  nem  éri ; 
S  szól  komorodva  Dobó  s  szeme  a  bús  földre  setétűl : 
«Nincs  magyar,  aki  pogányt  el  tudjon  verni  helyéből, 
Ott  békén  lakik  ő,  maradék  lakainkra  lövöldöz, 
Mink  pedig  elromlunk  s  a  hadnak  erős  helye  nincsen. » 
Végzi  ;  de  ily  szavakat  nem  tűrhet  lelke  Petőnek, 
Nem  deli  Zoltaié  s  elbúsul  Figedi  köztök. 
S  mint  mikor  a  szelek  istene  kél,  fölidézve  csapongó 
Szélvészeit  s  azok  indulnak  feneketlen  üregből 

Készen,  egész  nagy  föld  kerekét  pusztítva  bejárni : 
Ügy  indulnak  ezek  harcintésére  Dobónak, 
S  Zoltai  lángajakán  ily  szózatit  ejti  serényen  : 
«Meglássad  s  valamennyien  itt  lássátok  Egerben, 
A  törökök  magok  is  legyenek  látói  :  porondot 
Gyermek  nem  tapod  el  szaporábban  s  úti  fövényvárt, 
Mint  mi  az  ártalmas  falakat  megdönt jük  örökre. 
Ott  többé  gúnyolásunkkal  ne  deleljen  Oroszlán. 
Melyek  láng  bikaként  bömbölnek  szüntelenül  ránk, 
Némákká  teszem  ágyúit  és  hatalomtalan  érccé, 
Mint  mikor  a  bércek  fenekén  még  zárva  nyugodtak 
És  pokol  öbleiket  föl  nem  nyitogatta  gonosz  kéz. 
Sőt  Isten,  ha  magyart  engem  félannyira  kedvel, 
Mint  hadi  kedvemben  törököt  pusztítani  vágyok, 
Nem  lát  több  napot  e  gubahátú  hitetlen  Oroszlán 
S  szent  fejedelmink  sírja  fölött  nem  ijeszti  Fehérvárt.* 
így  szólt  s  messze  veté  hüvelyét  a  kőre  magától, 
S  felkapa,  mint  könnyű  tündér,  derekára  lovának. 
Sárga  zománcával  tündöklött  kardvasa  képe, 
A  rohanó  Tuhutum,  amint  kergette  Gelónak 
Népeit  és  sisakán  repkedve  forog  vala  sólyma, 
így  száz  könnyű  vitéz  kimenének  titkon  Egerből. 
Bátorság  lőn  fegyverök  és  villámi  serénység. 
Dél  vala.  Őr  nélkül  lakozott  a  tábor.  Oroszlán 
Benn  magas  egyházban  dőzsölgete  hosszas  ebédnél. 
Kormos  agyú  ércek  nyugovának  szerte  az  oldalt 
Megbontott  fal  alatt.  Rajtok  keveregve  tanyázván 
Kontyviselő  törökök  víg  vendégséget  ütének. 
Tér  vala  legközepett  dárdákkal  körre  kitűzve, 
Ott  Eger  ó  nedvét  szívogatván  szomjú  nadályként, 
Szőnyegen  agg  Ulemán,  de  gubás  nagy  bőrön  Oroszlán 
Ültének  és  szemeik  nehezedtek  az  édes  italtól. 
Közben  erős  szavakat  mondottak  az  égi  Koránra, 
Mely  az  italt  tiltá  ;   de  csatákat  is  érze  fejében 
S  vendég  társához  hebegőn  így  szóla  Oroszlán  : 
«Én  Arszlán  vagyok  és  e  bőr  is  alattam  oroszlán. 
Régi,  Tikirdárban  vettem  s  kutya-szájú  zsidónak, 
Mert  drágára  véré,  koponyáját  érte  bevágtam. 
Az  soha  nem  fog  oroszlánbőrt  árulni  ;  de  lásd,  a 

Dér  megütött  s  e  fürt  bajuszomnak  jobb  fele.  Allah 
És  valamennyi  öreg  s  apró  isten  van,  azok  mind 
Lássák  meg,  ma  lerontom  Egert  és  holnap  iszom  rá. 
Még  ma  iszom  ;  mert  jó  a  bor  mindennap  ;  azért  ma 
Még  iszom  és  holnap  betörök  várába  Egernek. 
Éltessen  magyarok  jó  Istene  tégedet,  Allah! 
Kár  hogy  nincs  borod,  a  magyarok  bora  kedves  előttem.)) 
Részegen  így  szólt  és  eldőlt  ittában  Oroszlán. 
Társa  nehéz  szemmel  nézé  mosolyodva,  de  néha 
Fölkele,  a  néző  szolgákat  visszariasztá. 
Néha  pedig,  hol  rejtekben  Leilája  tanyázott 
Lányaival,  besuhant  az  öreg,  megapolta  szelíden, 
S  könybe  borult,  mikor  a  szép  kéz  forró  hava  téli 
Arcain  elsiklott  s  megakadt  simogatva  szakállán. 
Hirtelen  a  szaladó  Mamudot  szemléli  azonban, 
Amint  vérbe  borult  balkarját  húzva  beordít  : 
«Fussatok !  a  magyar,  a  törökök  veszedelme  közelgeti 
S  részeg  Oroszlánnak  lábánál  összerogy.  Ébred 
S  lábadoz  ez,  de  nehéz  feje  nem  tisztül  meg  egészen. 
A  leütött  dárdát  bajosan  támolygva  kirántja, 
S  gőzölgő  torkán  értetlen  hangot  üvöltöz. 
Talpra  szökött  szolgák  viszik  őt  harcolva  ragadván 
S  agg  Ulemánnal  együtt  a  szűk  ajtóra  sietnek. 
Hallik  az  összeütött  kardok  pengése,  robajjal 
Megtelik  a  csarnok  s  a  ház  nagy  téré  futókkal. 
Három  krími  tatár  szaladoz  tusakodva  s  agyargó 
Képök  az  elvesztett  viadalt  keseredve  mutatja. 
Zoltai  mint  párduc,  mint  mennykő  csap  be  utánok 
S  már  Tuhutum  daliás  képét  vér  festi  acélán. 
Rádörrenti  tatár  a  vastag  idomtalan  érc  csőt, 
S  ketteje  mordállyal  csattognak  kurta  kígyóként. 
Meg  nem  ütődve  megy  ő  s  a  füstben  elöldösi  őket. 
Már  szűk  a  hajlék,  betör  a  tüzlelkü  magyarság  ; 
Ágyúkat,  ágyúsokat  pusztítanak,  a  gonosz  ércek 
Tűzlukait  rontják,  beverik  kopogatva  szegekkel. 
Döntve  kerek  nélkül  nehezével  porba  merülten 
Áll  a  tíz  hadi  cső,  leütött  szolgái  fölötte 
Nyújtóznak.  Soha  ártani  ők  nem  fognak  ezentúl. 
Egy  gond  tartja  Petőt,  kirohan  valamennyi  huszárral, 

S  e  lövetek  fészkét  porral  vettetni  törekszik. 

Zoltai  vágtat,  öl,  űz,  szaladok  közt  kémli  Oroszlánt. 

Hasztalan  :   őt  repülő  ménen  szolgái  ragadják. 

Agg  Ulemán  ví  még  s  víttában  az  éltes  atyának 

Látni  megifjúdott  erejét,  amint  az  időnek 

Melye  fölött  lebeg  és  sugarát  megereszti  turulként. 

ő  magas  Ormándit  s  Bayt  elfárasztja  sebekkel 

S  lánya  körül,  mint  örvény  jár  csattogva  ;  de  rájő 

Zoltai  és  az  apát  szédítve  megéri  csapása. 

A  szolgák,  mint  karvaly  előtt  a  gyáva  galambok 

S  mint  felhő  nap  előtt,  gyérülve  oszolnak  el.  Akkor 

Gyenge  sikoltással  Leilának  bús  szava  zendül. 

S  ahogy  előtte  nehéz  fővel  vén  apja  hanyatlik 

S  szemben  ölő  ifjú  közelít  tündéri  dagállyal, 

Fájdalom  és  vegyes  ámulat  kábítja  :  szivével 

Kötve  marad  keze,  a  zabolát  nem  bírja  vezetni  : 

önkényt  megszalad  és  viszi  a  lő  harci  mezőkön. 

Zoltai,  mint  szép  csillag  után  a  hajnal,  előtör 

És  forog  és  rohan  a  szaladót  kísérve  szemével. 

Figedi  még  kerget,  de  Pető  pora  dönti  az  egyház 

Oldalait  :    megbontakozik  négy  sarka,  nehézkes 

Ormai  rengenek,  a  torony  elhullatja  keresztét 

S  fénylő  bádogait  darabonként  messze  leszőrja  ; 

Nagy  zuhanás  közben  rommá  lesz,  s  melynek  alóla 

Nem  kedves  követet  küldöztek  Egerre,  temetve 

Vannak  az  összezúzott  kerekekkel  szótalan  ágyúk. 

Onnan,  mert  felhőt  sejtenek  tolakodni  hadakból, 

És  az  egész  tábort  szemlélik  ezer  fejű  órjás 

Szörnyek  alakjában  fölkelni,  az  egri  vitézek 

Visszaserénykednek.  Menethám  már  harcol,  az  arcul 

Megsebesült  Baynak  derekába  hajítja  dsidáját, 

S  amint  elrántott  zsinegén  meg  visszaragadja, 

Vérét  s  élete  végerejét  elhúzza  beléből. 

így  Szokol,  így  Ulemán  sebe  által  lassú  Toborzó 

Elhullnak  ;    de  nyomul  a  nép  sokféle  csatával, 

5  vassal  utat  szabadít  keresett  várába  magának. 

Foglyával  bajosan  nyargal  maga  Zoltai  hátúi, 

Mint  gyermek,  mely  szép  madarát  hordozza  kezében 

S  hordozná  tenyerén,  kis  lelke  hogy  el  ne  szoruljon, 


S  hogy  ne  röpüljön  el,  oly  örömest  zárná  is  az  árvát  : 

Zoltai  nem  máskép  viszi  foglyát  óva,  kegyelve, 

S  amint  visszatekint,  Menethámot  látja  nyomában 

Nagy  rohanó  szerecsen  tüz  szemmel  méri  halálra, 

S  méri  dsidájával ;  de  futását  szünteti  a  hü 

Figedi  s  megfordul  társát  fölemelni  bajából. 

Zoltai  a  tévedt  dsidaszárt  már  húzza  magával. 

S  vissza  pogány  Menethám  rángatja  :  közelget  azonban 

Tarka  török  felhő  s  a  hőst  elöléssel  ijeszti. 

Figedi  mordállyal  rohanó  Menethámot  elállja, 

S  nem  rohanó  többé,  lova  főbe  ütődve  lefordul, 

Űzők  lábainál  szomorún  elszórva  ülőjét. 

Figedi  még  Szkendert  s  Aigást  vagdalja  ;   Regyefnek 

Zoltai  visszacsapó  erejétől  kell  leborulni. 

így  két  ifjú  vitéz  sok  bajjal  elérnek  Egerbe, 

S  van  nagy  öröm  s  minden  szivtől  őszinte  dicséret 

Tetteikért.  Botorul  gondatlan  durva  pogányok 

Most  mint  sáska  sereg  száguldnak  szerte,  de  vissza 

Szégyenkedve  üres  nyomokat  kergetnek,  utánok 

A  dörgő  mozsarak  lángkeblü  tekéi  ropogván. 

Akkor  társának  jobbot  nyújt  Zoltai  s  így  szól : 

«Figedi,  drága  virág!  veszedelmek  fergetegénél 

És  csak  erős  szívben  nyílik  a  szép  hírű  vitézség. 

S  ez  jutalom  nélkül  maga  is  díj  :   engem  azonban 

Több  mint  ritka  vitézséged  kísére  veszélyben. 

Nézz  ide,  foglyom  van,  fátyol  födi  arca  világát 

És  a  legdeliebb  testet  gazdag  ruha.  Monddsza, 

(Még  én  sem  láttam)  fölbontsam-e  fátyola  titkát, 

Hogy  meglásd,  s  ha  kívánod,  mint  magadénak  örülhess.* 

Figedi  könnyű  moslygással  ránéz  vala,  mondván  : 

«Bajtárs!  nagy  dolgot  tettél  valahára  kicsinyből, 

Multakat  említvén,  melyek  mint  nyomtalan  árnyék 

Elmentek  tőlünk  s  mellyekben,  mint  magam  úgy  te 

Forgottunk  egyaránt.  Jutalomnak  nincs  helye  köztünk, 

S  nagyról  szólni  tilos,  ha  barátság  lelke  vezérel. 

E  kis  ajándékot  elvenném  tőled,  azonban 

Restelem  a  bútort ;   ne  kívánj  terhelni  leánnyal, 

Sőt  ha  tanácsom  kell,  magad  is  hagyd  menni  szegénykét, 

Mondja  meg  őreinek,  hogy  még  sokan  élnek  Egerben, 


Akik  férfiakat  várnak  falaikra  s  az  asszonyt, 

Mint  vándor  madarat,  szabadon  szárnyára  eresztik. » 

Így  végzé  a  büszke  nemes  ;  de  szelíden  emelvén 

Zoltai  a  fátyolt,  kinyílék  Leilának  alakja, 

Mint  gyengéd  ibolyák  nyílnak  kikeletkori  hóból. 

A  deli  lány  ott  állt,  legszebb  csemetéje  keletnek, 

Szép  nap  az  éjnek  fürtéiben.  Fájdalma  derengett 

Arcain,  és  amint  az  ajak  rózsáit  elére, 

Elhalt  s  föltámadt  mint  egy  félégi  mosolygás  : 

Oly  keggyel  vala  két  kis  ajak  szerelemre  tanítva 

S  csókra  szelíd  természettől  egymáshoz  eresztve. 

Homloka  holdmezejét,  a  kettős  barna  szivárványt 

S  a  lesütött  szemeket  ki  ne  nézze,  s  ha  nézi,  ne  vesszen 

Andalodásában?.  Figedit  némítva  elűzi 

A  késő  bánat  ;  megyén  és  nem  hagyja  szerelmét. 

Társa  pedig  valamintha  tovább  szemlélni  sokalna 

Ennyi  dicsőséget,  fátyolt  ver  rabja  fejére 

És  viszi,  gondolatok  szővén  új  lelke  világát, 

A  magas  Idához  s  a  kékszemű  gyenge  Dalárhoz. 

Sokszor  elélemedett  atya  megjön  az  egri  falakhoz. 

Rettentő  váltságul  hoz  hatezernyi  leventát 

És  dörög  a  kapukon  s  vas  karral  idézi  leányát. 

Gyakran  hoz  sok  aranyt  s  gyöngyöt  két  ölnyi  füzérrel, 

S  kész  minden  kincsét  fölígérni  egy  elragadottért. 

S  amint  a  holtak  mezején  fegyvertelen  ott  ül, 

Vad  fuvalom  hajtván  kor-déri  tette  szakállát, 

Néz  és  semmi  remény  jeleit  nem  látva  halált  vár  : 

Párducok  is  szánnák  ;   de  csatában  szánakodás  nincs. 

Harcait  a  magyar  is  harccal  veri  vissza,  de  senki 

A  fegyvertelenen  pusztítást  tenni  nem  indul ; 

Él  nyomorult  öreg,  és  Leilához  Egerbe  sóhaj toz. 

HARMADIK  ÉNEK. 

Látja  pogány  Amhát,  törökök  hogy  fogynak  Egernél 
S  vári  vitézeknek  még  el  nem  csüggede  karjok, 
Gond  szomorítja  szívét  s  nem  tud  menekedni  magától. 
Végre  gyűlést  rendel.  Sátort  Makiáron  emelnek, 
Tágasat  és  tarkát  ragyogó  holdakkal ;  alattok 

összejön  a  főbbség  s  zavarog  sokféle  tanács  közt. 
Van  ki  javalja  vívás  nélkül  bazamenniök  inkább 
S  szép  tavasz  indultán  haddal  megjőniek  ismét, 
Mint  hogy  vesszenek  így  az  időtől,  egri  sasoktól 
És  százféle  szerencsének  mind  baka  jelentő 
Mostohaságától :    de  föláll  mint  fellegütő  rém, 
A  haragok  minden  viharával  bús  Ah  s  így  szól : 
«Elszálljon,  törökök,  hát  csak  tova  szálljon  Egertől 
Ennyi  had,  ennyi  vitéz  s  hírét  itt  hagyja  magyarnak? 
Egymás  karjaitól  valamennyi  ne  vesszen  el  inkább, 
Hogy  még  hírmondó  se  maradjon  s  régi  gyalázat 
A  nemesebb  unokák  ajakát  szidalomra  ne  nyissa? 
Szóljak-e,  nem  tudom,  olyan  igen  gyötör  a  harag,  a  düh, 
Hogy  készebb  volnék  az  eget  káromlani  :  mégis 
Szólnom  kell  és  szólni  fogok.  Mi  tesz  ollyan  ijedtté 
Benneteket  s  magyarok  porfészkét  ollyan  erőssé? 
A  rendetlenség  teszi  azt  és  lomha  tűnődés, 
Mellyel  az  ellenség  neveié  diadalmi  dagályát 
Rajtatok  és  az  egész  seregen  lett  szörnyű  csapássá, 
így  vagyon  ez  ;  de  ha  kárunkkal  nem  volna,  kacagnám 
Dolgotokat.  Biztos  fala  közt  nam  alutt-e  Oroszlán, 
És  csak  egy  őr  állott-e,  midőn  kirohantak  Egerből 
S  a  legerősb  lakot  ehonták  láttunkra?  Csatázni 
Az  megyén,  aki  akar,  s  míg  bátrak  vesznek,  az  álmos 
Szűtelenek  távol  bámulják,  mint  rohan  és  űz 
A  kicsapó  magyar  és  kardját  mint  festi  török  vér. 
Aki  van  is,  bátor  hadnagy,  ha  megéri  az  ágyú 
Népeit  és  futnak,  maga  áll  ki  csatára  bolondul, 
Szégyent  s  hírvesztő  sebeket  hoz  visszaveretten. 
Nem,  vezetők,  soha  így  ne  omoljon  drága  nemes  vér. 
Szolgáink  víják  meg  Egert.  Országot  emésztők 
Gyomraik  éhével,  föld  hitvány  terhei !  Ókét 
Mink  kíméljük-e  tán,  hogy  mint  ugyanannyi  gyalázat 
Szobrai  álljanak  itt  csúfsággá  téve  nevünket? 
Víjanak,  ágyúink  rettentsék  vissza  futástól. 
Vesszen  el  ötvenezer,  tetemén  más  ötvenezernek 
Üj  rohanása  legyen  s  fogadom,  kő  sem  lesz  Egerből. 
Melyre  botolhassunk  és  a  felföldre  csapongó 
Félholdat  többé  nem  háborgatja,  magyar  kéz.» 

Szóla,  de  nem  hallak  örömest  e  szózatot  a  fők. 
És  Hanivár,  nehezen  mozdul  bár  lába  sebétől, 
Elfeledett  fájdalmában  fölemelte  haraggal, 
Melyen  támolygott,  az  acélhegy ü  dárda  hatalmát. 
Látta  nehéz  haragok  felhőjét  a  magas  Amhát 
S  szólt  megelőzve  imígy,  Alihoz  fordítva  beszédét : 
^Méltatlan  szavakat  mondái,  s  bár  híred  elég  nagy, 
Háromszorta  nagyobb  gőgöd  megbántja  szivünket. 
II. óid  Ali,  jól  látom,  lobogó  harag  üt  ki  szemedből 
S  mint  egy  oroszlán  dúl  melledben  az  indulat,  ámbár 
Dúljon,  s  sziklakemény  szivedet  megeméssze,  kimondom 
Sem  tiszted,  sem  okod  nincsen  vádolni :  szerencse 
S  nem  rendetlenség  okozott  veszedelmet,  azonban 
Legtöbbet  magad  ártottál  azt  mondva,  hogy  itt  is, 
Mint  egyebütt,  egyenes  rohanással  várt  elönt  vén, 
Harci  tanács  nélkül  könnyű  diadalmakat  érünk. 
Minden  tudja,  csalódásunk  mily  szörnyű  ;   vitézebb 
És  makacsabb  népet  soha  még  nem  láttam  ezeknél, 
Sem  hadat  értőbbet,  s  ha  szívéhez  szám  is  adódnék, 
E  helyen  oly  békén,  mint  most,  tanakodva  nem  ülnénk. 
Fáj,  de  igaz,  mert  Allah  reánk  így  ontja  csapását. 
Senki  azonban  ezen  helyről  távozni  ne  vágyjon! 
Húszezerén  bátor  törökök  megöletve  feküsznek, 
S  halmai  holtakból  szaporodnak  az  egri  határnak  : 
gyen  a  tudomány,  hadainkat  ez  intse  boszúra. 
Ver  kell  a  vérért ;  ha  kevés  is,  vér  legyen  a  díj, 
Férfiaké  és  gyermekeké  és  szörnyű  halállal 
A  születendő  is  megölessék  álnok  anyástul. 
Holnap  azért  Véli  és  Menethám  és  Musztafa  menjen 
S  a  hasadó  hajnalt,  ha  lehet,  viadalmok  előzze. 
Húszezer,  úgy  hiszem,  egy  rozzant  vár  ellen  elég  lesz. 
A  í áradtak  után  Kamber  támadja  meg  a  várt, 
S  ország-rettentő  gyalogim  vele  menjenek.  így  még 
Holnap  Eger  közepén  lakozunk  s  a  gyáva  keresztet 
Egyház  ormairól  kezeink  rút  porba  lerázzák.» 
Szóla  s  gyűlés  oszlék  ;   mert  szólani  senki  azontúl 
Nem  vágyott ;  de  hadához  ment  s  készüle  csatára. 
Forrót  még  Ali  és  megbántott  lelke  vesződék 
Durva  tanácsokkal ;  de  elől  mint  őrszemű  párduc 

Vörösmarty  munkái.  III.  ° 

Még  állott  fölemelt  dárdával  az  ifjú.  Kimentek 
Szótalanul  legutók  a  nagy  táborba  vegyülvén. 
Éjjel  az  ostromló  törökök  már  lesre  mozognak. 
Éjszakról,  hol  Eger  szomorún  mutogatja  nyílását. 
És  sebes  oldalait,  közel  a  végárkot  elállják. 
Sasfi  nagy  éhében  forróbban  nem  lesi  anyját, 
Mint  ezek  a  hajnalt.  S  ím  rózsás  sátora  nyílván 
Feljön  ezüst  csillag  s  az  aranyhajú  napnak  előtte 
Szolga  leányzóként  megkezdi  szemérmesen  útját. 
Mely  látvány  nyugalom  földén  a  tiszta  szemeknek ! 
Szép  Kemenes  tündér  ligeteiben  az  ifjú  vadásznak. 
Aki  korán  az  alászálló  harmattal  elindul 
S  első  dombjáról  nyugovó  kalibákra  lenézvén 
Mondja  :  «Nyugodjál  még,  szemeim  szépsége,  virágom. 
Szép  Violám!  lágy  a  hajnal  szűz  ágya,  nyugodjál 
S  álmaidat  küldd  el  boldog  képekben  utánam. 
Megjövök  a  nappal  s  hozok  őzet,  barna  kis  özet, 
Oly  könnyűt  szabados  ligetében,  mint  te  mikor  kelsz 
S  mosdani  mégy  hóként  dagadó  kis  lábbal  az  érhez. 
Vissza  pedig  nem  jősz  többé  oly  könnyű  futással  ; 
Mert  ott  ér  s  kilesett  utadat  megakasztja  szerelmem. 
Mint  jó  fegyverem  a  ligetek  völgyében  az  őzet.» 
Itt  hajnal  kedves  jövetét  nem  előzi  szelíd  hang, 
De  pereg  a  dob,  az  érckürtök  harsognak,  az  ágyú 
Rettenetes  morgást  indít  a  messze  hegyek  közt, 
összesivalkodik  a  sok  ezer  nép  ;    fegyvere  villog 
És  kezdődik  ölés,  ádáz  munkája  vadaknak, 
Musztafa  visz  legelői  ijedelmet  az  egri  falakra, 
Majd  Véli  és  szerecsen  Menethám  fölváltva  rohannak 
Holtakon  és  súlyos  sebben  pihegőkön  előre. 
Néha  utat  nyitván,  köztök  dörrenve  kisülnek 
S  rengetik  a  rombolt  belvárat  idomtalan  ágyúk, 
Akkor  özönvízként  zúdulva  meg  összecsapódnak. 
Másszák  a  falat,  újan  tört  résekre  sietnek, 
S  ordítások  az  ég  üregét  eltölti  ;  de  helytáll 
Mecskei,  mind  csővel,  mind  karddal  s  mind  hadi  szívvel. 
Mely  mint  déli  világ,  ég  bátorsága  tüzében 
S  hadviselő  kezeit  nem  hagyja  pihenni  csapástól. 
ő  maga  ferde  nyakú  Velinek  derekába  feszíti 

A  dárdát  s  hadi  zászlóstul  letaszítja  faláról, 
Mehmetet  és  Rusztánt  ő  dönti  le  s  torkon  akasztván 
Könnyű  Jakult  horgolt  halként  elsujtja  halottan. 
Hasztalanul  tör  elő  Menethám,  mint  éj  fia  s  zordon 
Musztaía  szörnyeteges  paizsán  mutogatva  dagályát, 
Visszatörő  Véli  vei  népét  unszolja  hiába  : 
A  várfal  minden  réseit  födi  képe  halálnak, 
Egy  tüzelő  hajdú,  s  nagy  dárdás  társa  nyomában, 
Kamber  jő  ;  de  megáll,  valamintha  lenőve  viselnék 
Lábai,  harci  helyén  a  bátor  Mecskei.  ötszáz 
Hajdú  visel  mellette  halált  puskája  tüzében, 
S  fenn  Robogó,  mint  bérci  fa  áll,  mely  vetve  szelektől 
S  pusztító  viharok  közepett  lön  nagyra  nevelve. 
Ez  sok  erős  törököt  lezuhant  Kambernek  elébe, 
S  falra  kapó  Rézmánt  két  dárdacsapással  elejtvén, 
Vad-rémítőleg  lábánál  fogva  lesújtja. 
A  nyomorult  elütött  ágként  nagy  messze  legördül 
S  társait  elroncsolt  véres  képével  ijeszti. 
Mint  felleg,  melyet  szelek  elszaggattak,  odább  áll 
A  vert  had,  de  midőn  a  tornyos  sarkot  eléri, 
Szégyene  mérgében  másodszori  ostromot  indít. 
Bolyky  vezérkedik  ott  s  Borsod  hada  őrzi  személyét. 
Büszke  fiúk,  kék  üngeiket  lobogatva  nem  ágyút, 
Nem  ropogó  csöveket  visznek  törökökre  ;  de  könnyen 
Somfanyelü  csákányt  pörgetnek  s  Bolyky  előttök 
Farkas  agyú  nagy  réz  buzogányt  emelintve  parancsol. 
S  hév  vason  oly  sűrűen  pörölyök  zuhanása  nem  indul, 
Mint  itt  tar  fejeken  kopog  a  buzogánynak  ütése 
S  hallik  csákánynak  haragos  pengésű  csapása. 
Farkas  agyú  buzogány  törököt  marcangol  az  ormon 
S  a  tornyot  küldött  fenevadként  őrzi ;  de  a  hőst 
Hirtelen  éri  veszély.  Ropogását  hallani  távol 
Emberölő  csőnek,  látatlan  az  ónteke  megjő 
Nemtelen  álkéztől  s  a  bátor  szívbe  tanyát  ver. 
Tornya  előtt  a  hü  bajnok  nehezedve  lefordul 
És  szeme,  míg  láthat,  törököt  rettentve  csatán  függ. 
Várja  Sajó  völgyén  három  szép  gyermeke,  hogy  majd 
Visz  haza  rab  törököt,  csókját  szerető  neje  várja  ; 
Nem  kelhet,  várói  elől  elölte  halála. 

Még  Bolykyt  zeneg  a  megbúsult  borsodi  őrség, 
S  a  tornyot,  míg  áll,  nevezik  hős  Bolyky  nevéről! 
ő  a  vértetejü  kövön  ott  nyújtózik  azonban 
És  nem  hallja  nevét,  nem  hallja  dicséreti  hangját. 
Társait  is  hamar  a  pusztítás  karja  eléri. 
Gyéren  az  elfoglalt  falakon  szaladoznak,  utánok 
Ferdenyakú  Véli  jő  s  van  csorba  szerkerce  kezében. 
Da  hamar  új  csapatot  vezet  ellene  karja  Petőnek 
S  megfordul  a  harc.  Velinek  maga  állja  el  útát. 
Az  fölemelt  karral  készíti  fejére  csapását, 
S  villog  az  öldöklő  fegyver  :   de  megugrik  előle 
S  visszacsap  és  arcát  kardjával  eléri  az  ifjú. 
Megszédül  Véli,  vágja  Pető  másodszor  is  arcúi, 
S  most,  mint  a  megütött  kis  makk  vén  tölgyfatetőről, 
Ügy  várszegletről  elhull  Véli  élete  fogyva 
S  mély  árok  partján  két  ölnyire  messze  lefordul. 
Akkor  az  ifjú  kiált  :   «így  torlom  Bolyky  halálát. 
Csalfa  pogány  ebek!  ám  jertek,  ha  lehullni  magasról 
Tartja  kívánságtok  ;  másszátok  el  a  falat ;  addig 
Nem  heverünk  :  hollóknak  adunk  eledelre  valókat.» 
Ormon  az  ostromlók  inkább  szaporodnak  azonban 
S  Kamber  elül  véres  dárdával  az  őröket  űzvén 
ífju  Petőre  megyén.  Dárdáját  hármas  ütéssel 
Elfordítja  Pető  s  az  acélt  elvágja  hegyéről. 
Balja  pedig  mordályt  készít  elsütni  pogányra  ; 
De  darabos  követ  a  török  elbőszülve  ragad  meg 
És  elsujtja,  Pető  térdül  megütődve  lerogyván, 
Hasztalanul  kisül  a  megütött  cső  s  Kamber  üvöltve 
Ránt  ragyogó  kardot,  tetemét  hogy  elüsse  fejétől. 
Harc  ijedelme  Dobó  most  szállt  a  falra  hadával. 
Reng  nagy  arany  sisakán  barnás  lobogója,  setéten 
Domborodik  rojtos  paizsával  balja  ;  de  jobbját 
Súlyos  acélával  nagy  apáknak  tölti  be  kardja, 
Mely  soha  még  csorbát  nem  szenvede  annyi  csatában 
S  éle  körül  hatszáz  életnek  látta  hunyását. 
így  jön  nagy  daliás  termettel  messze  kitűnvén 
S  villogván  vasa  és  rettentő  két  szeme  égvén 
Bátorodásától.  Nem  várják  jőni  pogányok, 
Falhosszatt  nyomorún  szaladcznak  előtte,  magában 

Áll  Kamber,  harcát  készül  végezni  Petővel. 
Hogy  pedig  a  súlyos  dobogást  meghallja,  Dobóra 
Visszatekint.  Mint  mely  gyermek  csínyt  kezd  vala  tenni 
S  lát  sanyarú  gazdát  közelíteni,  nyomban  elállnak 
Minden  mozgástól  kis  tagjai,  s  nyúlt  keze  hagyja 
A  bajosan  már  megmászott  idegen  fa  gyümölcsét  : 
Ügy  Kámber  meglátva  Dobót  elakasztja  ütését 
És  az  ölés  vad  munkáját  nem  végzi,  de  rendül 
Üj  félelme  miatt,  mint  dombon  nagy  fa  vihartól. 
Kél  bajosan  talpára  Pető  s  a  várba  letámolyg, 
A  várnagy  pedig  öldöklő  munkája  hevében 
Fénylik  erősei  közt  s  dörgő  szava  hangzik  az  ormon. 
Háromszor  döntő  Kambert  fárasztva  megűzi, 
Annyiszor  a  szálas  gyalogokkal  visszatolong  az, 
S  Musztafa  és  Menethám  s  minden  török  ellene  zúdul. 
Hasztalan  áll  Gergely  haddal  melléje,  kezében 
A  ropogó  buzogány  már  mind  elszórta  halálát 
S  lassabban  szolgál  megürült  gombjával  urának. 
A  sokaság  s  elszánt  lélek  közt  gyászos  alakban 
Áll  a  kétes  harc  rontó  dühödéssel  egyenlőn. 
Ekkor  hagyja  Dobó  törökök  kárára  csatáját. 
Ágyúihoz  megyén,  ott  készít  más  harcot  azokkal ; 
Amint  legsürüebb  csapatok  tolakodnak,  az  egyház 
Tornyaiból  megereszti  szavát  tíz  durva  szakállas 
S  hosszan  az  elfoglalt  falakat  köszörüli  tekékkel. 
Oly  sürüen  nem  hull  tavi  nádnak  rendé  kaszától, 
Mint  itt  elhullnak  teke  által  harci  pogányok. 
Száz  iszonyú  alakot  visel  a  váratlan  enyészet : 
Itt  kéz,  ott  a  fő  szakad  el  roncsolva,  deréktól 
Elmarad  a  gyors  láb,  a  mell  be  van  ütve  s  az  elszórt 
Tagzatok,  egy  testnek  szépségi,  nem  ösmerik  egymást. 
Fut  Menethám,  tekenő  paizsát  elhordta  szökő  vas, 
Musztafa  annyi  halál  közepett  fél  állni  továbbá. 
Harc  ijedelme  Dobó  másodszor  is  erre  tüzeltet 
És  maga  másodszor  viszi  víva  törökre  hatalmát. 
S  ím  Kamber  még  áll,  mint  szirtkő  áradat  útján  ; 
Áll  egyedül  nagy  büszke  pogány,  veszedelme  dacára. 
Felveszi  a  rohanást  s  keze  nem  szolgál  örömükre. 
Akiket  ér,  oszt  szörnyű  halált,  két  kézzel  emelvén 

Életölő  bárdot  s  ádáz  munkája  hevében, 

Hogy  csaknem  maga  van  magyaroknak  hagyva,  felejti. 

Ám  hogy  hallja  Dobót  közeledni,  ijedve  föleszmél 

S  nagy  keserűséggel  viadalmát  váltja  futásra. 

Nincs  csata  már.  Csalmás  katonák  rémülve  szaladnak  : 

A  magyar  öl,  kerget,  hadi  kedvét  tölti  napestig 

S  véresen  és  hangos  riadással  tér  meg  Egerbe. 

így  ha  mezőn  untig  lakozának  s  dulakodással 

Szomjokat  oltották,  megtérnek  nagy  robogás  közt 

Tátrai  farkasok  és  ordítva  köszöntik  az  erdőt. 

Csend  van  :  künn  és  benn,  nyugalomnak  napja ;  dühökkel 

Amhát  és  Ali  s  küszködnek  százféle  tanáccsal; 

Egriek  örvendnek  lakozással  s  közben  az  eldőlt 

Várfalat  építik,  csendben  sem  híve  pogánynak. 

Mint  nem  bízva  hajós  nyugovó  tengerben,  örökké 

A  látkört  vizsgálja,  veszélyt  és  fergeteget  vár  : 

Ügy  ezek  őrszemmel  nyugovó  táborra  kinézvén, 

ösmert  fergeteget  fölfogni,  ha  kellene,  készek. 

Ida  magányos  sírhalmán  bús  andalodásban 

Ünnepet  ül  szomorú  emléknek  s  hasztalan  elmúlt 

Napjai  szép  álmát,  e  játszó  képzeleteknek 

Porrá  lett  tündérpalotáit,  visszasohajtja. 

így  az  enyészetnek  partján  még  nyílik  utószor 

Liliom,  és  egyedül  virrasztván  éjjeli  holdnál, 

Árva  fejét  elhajtja  hideg  kebelére  halálnak. 

Őrzi  Petőt  enyelegve  Dalár  és  őrzi  nyugalmát 

Tábor- rettentő  apjának,  kikre  az  éjek 

Elharcolt  álmát  delelő  nap  hosszan  elontja. 

Zoltai  vészek  után  más  harcát  érzi  szivének. 

Ül  szemközt  gyönyörű  Leilával  s  még  zavarában 

Hallgat  az  és  szemeit  felnézni  nem  oldja  szemérem, 

Zoltai  hős  pedig  ily  szózattal  idézi  szerelmét  : 

«Szép  rabom,  én  édes  diadalmam,  monddsza,  mitől  van, 

Hogy  nem  örül  lesütött  szemed  a  nap  déli  világán, 

S  nézve  setét  földet  ridegen  hagy  ily  közel  engem? 

Olyan  igen  ha  szeretsz  szívetlen  földre  lenézni, 

Vajha  setétedném  földdé,  puha  völgyi  mezővé, 

Hogy  megemelhetném  rózsás  kis  talpadat  és  az 

Érből  partra  jövőt  csiklandnám  gyenge  füvekkel. 

Oh  mint  fogna  szívem  lábadnak  alatta  dobogni. 
Te  pedig  ily  gyönyörűn  addig  néznél  le,  míg  ismét 
Lelket  venne  szemeid  sugarától  a  fagyerü  föld 
S  én  föltámadnék  szerelemmel  öledbe  borulni.* 
Erre  felelt  (s  hajnal  hasadott  szűz  ajkain)  a  lány  : 
cRab  vagyok  és  nem  örül  szemem  a  nap  déli  világán  ; 
A  földnek  sem  örül ;  de  lehúzza  hatalmasan  ahhoz 
Félelem  és  bánat,  mert  tán  hideg  ágyba  szorítva 
Rejti  szegény  Ulemánt,  agg  megkönnyezetlen  apámat 
És  Hanivárt,  ki  nekem  kedves  szót  monda  leginkább, 
Nagy  sok  óhajtással  szívemnek  ígérve  szerelmet. 
De  te  kegyes  vagy  az  árvához,  nincs  tőre  szavadnak  ; 
Sőt  minden  szavaid  tövisetlen  játszi  virágok, 
Melyekkel  rabodat  kedved  van  tenni  vidámmá. 
Allah  ne  adja  hogy  eltávozzék  kedved  irántam, 
S  elfordult  szemmel  Leilát  bünteni  kívánjad  ; 
Mert  keserű  idegen  laknál  szenvedni  leánynak 
Méltatlanságot  s  méreg-forralta  szidalmat.* 
Erre  felelt  a  hős,  a  szárnyas  kopja  vetője : 
«Hagyd  el  az  aggódást,  szépségem,  déli  virágom! 
Agg  Ulemán  s  kit  imént  nevezel  a  harci  mezőben 
Gyűlöletest  nekem,  élnek  még,  bár  búban  evődők. 
S  úgy  hiszem,  eltisztul  hadaiktól  egri  határunk  ; 
Mert  már  a  kapukon  dörgetni  hiába  meguntak. 
Csak  te  ne  aggódjál ;  mint  ők.  nem  vagy  te  pogány  vér, 
S  kit  mondái,  Ulemán  téged  nem  nemze  ;  de  ülvén 
Fenn  szépséges  anyád  özvegy  teremében,  az  elzárt 
Börtönből  hozzája  fogoly  magyar  ifjú  mosolygott, 
S  egymással  vágyó  szemeik  szerelembe  merülvén, 
Ügy  termel,  mint  égi  virág  kórótalan  ágon, 
Csendes  óhajtásból  és  angyali  gondolatokból. 
A  szellő  is,  mely  legelőbb  megszálla,  magyar  volt, 
Szép  Magyarországból  hozzád  költözve,  mikor  még 
Gyermekded  volnál,  játszván  a  parti  csigákkal 
Nagy  tenger  szélén  s  magad  is  gyöngy,  gyöngyre  vadásznál 
Még  akkor  kicsiny  ajkaidat  csókdosta  magyar  száj, 
Olyan  igen  nem  vagy  törököt  szolgálni  teremve. 
Mostan  azért  leszesz  itt  egyedül  szép  hölgye  magyarnak, 
Allah  helyett  Istent  nevezendesz,  csorba  világú 

Hold  babonája  helyett  járulsz  térdelve  kereszthez. 
Karcsú  magyar  mezben  lesz  termeted  éke  kitetsző, 
S  Zoltai,  én  leszek  az,  ki  ölelni  fog  abban  örömmel. 
Jőjön  bár  félföld  harccal,  harcolva  mególak, 
Vagy  jőjön   szerelemmel  bár,  szerelemmel  is  első 
Én  leszek,  olyan  igen  lángol  keblemben  az  érzet, 
Hogy  mennyet  földet  meg  tudnék  dúlni  miattad.* 
Így  szólt  s  egyszersmind  kezdé  illetni  szelíden 
Ifjúi  tagjait,  a  pihegő  két  halmot,  az  ékes 
Kis  kezet,  és  félvén  tévedni  vidéki  vadászként, 
A  selymes  haj  alatt  ragyogó  sima  vállon  akadt  meg. 
Mint  tündér  követek,  pillantati  jártak  azonban 
S  annyi  gyönyör  közt  a  választ  megvinni  felejtek. 
Leila  pedig  fölemelte  szemét,  hol,  mintha  remegne 
A  fénytengerben  lemerülnie,  ifjú  hajóként 
Látszott  úszni  szemérmesen  a  hollói  sötétség. 
Ily  szemeket  nyita  s  már  nem  volt  nagy  bánat  azokban. 
Pillantat  vőn  rajtok  erőt  :   mosolyodva  vészének 
Zoltai  hős  alakán  s  hosszas  leve  andalodások. 
Meg  környül  vigaság  zajgott,  így  ketten  ülének 
Ébren  is  álmodozók  örömektől  s  új  szerelemtől. 
Hév  nap  jött  Ulemán  lányát  üdvözleni,  a  lány 
Nem  vala  már  ;  halovány  szép  nőt  lele  földi  teremben. 
Amint  a  gyönyör  álmaiból  virradva  kifejlett 
S  fürtéi  felhőként  karjára  legöndörödének  ; 
De  hamar  a  viadal  rettentő  napja  beállott, 
Minden  hős  falon  állt,  fenn  minden  hadviselő  kar 
Mennyköveit  viselé  a  harc  forralta  haragnak. 
Mind  estig  dörget  s  falakat  ront  sok  hadas  Amhát. 
Reggel  erős  csapatit  megereszti  vitára,  de  a  rést 
Mecskei  gondjából  kosarakkal  töltve  találja. 
Azt  hinnéd,  nem  is  emberi  mű,  oly  csüggedezetlen 
Éjjel  is  a  napokat  pótolták  egri  vitézek. 
Bámul  a  török  és  harcát  megakasztja  csodája, 
Még  inkább  megakasztja  Dobó  s  a  táborig  üzi 
Emberölő  Kambert,  és  Zoltai,  Figedi  sebbel 
Rakva  is  a  törököt  hegyeken  száguldva  fogyasztják, 
örül  megcsalatott  Ali  ;  s  hogy  nem  bírhat  Egerrel, 
Titkon  emésztődik,  mint  elzárt  hegybeli  sárkány  ; 


A  népnek  letörött  dölyfét  nem  akarja  mutatni, 
Lelke  azonban,  mint  szélvész  forgatja  tovább  is 
A  harc  gondolatit.  Kétszer  megy  tőle  Dobóhoz 
Nagy  kegyelem  mellett  várat  fölkérni  követség. 
Nem  hisz  az,  és  a  kő,  mellyen  fenntartja  lakását, 
Nem  siketebb  a  várföladás  hangjára  Dobónál, 
Sőt,  hogy  híre  legyen,  mint  tisztelnek  meg  Egerben 
Ily  rendű  követet,  s  méltó  boszujában  azokra, 
Kik  merték  alacson  bérrel  kísértetni  hírét, 
Hírhordó  törököt  tűzhöz  térhelyre  vezette, 
S  hadnagyok  és  népek  gyülekezvén  össze  pogányhoz 
Súlyos  ítélőleg  komorul  ily  szózatot  indít  : 
*Gyáva  török,  te  utálatosabb  valamennyi  pogánynál! 
Téged  még  soha  senki  tudom  nem  láta  hadak  közt 
Véres  acéloddal  fáradni  veszélyteli  névért, 
Sem  soha  bátorság  nem  késztett  merni  nemesbet  : 
De  kedves  súnyognod  orul  éj  kósza  bagolyként 
S  békekövetséggel  hazugul  várakba  beszállnod 
Mellyekhez  harcban  közelíteni  volna  halálod. 
Ám  hogy  ezen  kedved  be  ne  hozzon  még  valahára. 
Most  pedig  a  jutalom  ne  maradjon  el  érdemeidtől, 
Fogjad  íme  levelet,  mellyet  sátán  Ali  küldött, 
S  nyeld  be,  ha  élni  szeretsz.  Magad  ízeid  benne  mi  jó  van, 
És  magad  a  keserűt ;  de  megedd,  mert  Istened,  Allah 
Tudja  meg,  e  lobogó  lángnál  fogsz  sülni  különben.* 
Szólt  és  a  küldött  levelet  nyújtotta  pogánynak. 
Ült  nyomorú  ember  haloványan  az  estveli  tűznél, 
Űle  keresztbecsapott  lábbal  s  reszketve  fogadta 
A  neki  gyászlevelet  s  szomorú  vacsorája  beállott. 
S  amint  a  száraz  falatot  nyeldekleni  kezdé, 
Teste  alutt  tejként  és  szürke  szakálla  rezegvén, 
Nagy  hahotával  örült  a  nép  s  biztatta  evésre. 
És  ő  folyton  evek  ;   de  fanyar  munkája  bajában 
S  a  fűtő  hévtől  arcát  elfolyta  veríték, 
És  betelek,  ha  mikor  nehezebben  nyel  vala,  kínnak 
Könnyeivel  szeme  s  bús  fuldoklás  fogta  be  mellét. 
Majd  a  főbb  vezetők  a  tűztől  visszavonulván, 
Nem  nézhette  tovább  a  nép  e  száraz  ebédet 
Szánakozás  nélkül ;  bort  adtak,  az  egri  hegyeknek 

Lángerejű  nedvét  bőrfedte  kulacsban  az  inség 
Bús  katonájának  :  «Ha  eszel,  mondának,  igyál  is. 
ördög  bár  magad,  ördögnek  vendége  te  nem  vagy, 
Hogy  ne  igyál,  ha  evél.»  S  ez  az  égnek  emelve  keserves 
Két  szemeit  nagy  hosszan  ivott  s  köny  telte  szemét  be, 
Nem  keserű  könny  már  ;  de  tanú  jólléti  gyönyörről. 
S  amint  szájáról  levevé  az  erőteli  ajkat, 
Mintha  nyomó  nag3'  kő  most  gördült  volna  szivéről, 
Hosszú  sóhajtással  szabadított  melle  szorongtán. 
Ismét  nagy  kacaj  és  zúgás  kísérte  ;  de  védek 
A  bor  szellemi  őt  s  nem  hagyták  esni  zavarba 
A  hahotás  zajtól :  elkölté  nyögve  falatját 
S  még  egyszer  nagy  hosszat  ivek  a  drága  italból, 
Akkor  végre  Dobó  közeledvén  adta  parancsát. 
«Menj  török  és  mondd  el,  mint  vendégelnek  Egerben  : 
Ám  soha,  sem  te  ezentúl  még,  sem  akárki  utánad, 
Hírrel  Egert  ne  zavarjátok  ;  mert  nyárson  epedsz  meg 
Mind  te  magad,  mind  cimboráid,  valamennyi  jövendő !» 
Szólt  s  mene  s  mindnyájan  helyeikre  ménének  utána 
A  daliás  nézők,  ki  pihenni,  ki  őrre,  ki  fegyvert 
Fenni  csiszárokhoz,  készülvén  új  viadalra  ; 
Kába  török  pedig  a  várból  útjára  megindult, 
Áradozóbb  kedvvel,  mint  jő  vala  :  félelem  és  bor 
És  az  öröm  s  a  tűz  fölemelték  lelke  hatalmát 
Szédületes  fönségre,  de  lába  hanyatlani  kezdett, 
Ingadozón,  mint  a  beteg  oszlop,  végre  lemondá 
A  hűséget,  urának  erőt  nem  nyújtva  haladni. 
Útközben  lerogyott  és  álmai  égi  leányok 
Voltának  ;  álmai,  mert  Ali  ostora  pattoga  hátán, 
Amint  ébredé,  hogy  nem  tért  gyorsabban  urához. 
Így  nem  tántorodik  s  hívséget  őrzi  Egervár. 
Sokszor  üvöltve  török  lovagok  száguldnak  alája, 
Tesznek  nagy  fogadást,  tágas,  szabad  utat  ajánlván, 
Sőt  a  harc  árát  és  mindenféle  szerencsét, 
Csak  hagyják  el  Egert,  készek  megígérni  kötéssel. 
Nem  hallgatja  Dobó,  rá  kürtéi  visszariadnak, 
A  haragos  dobokat  perdítteti  s  ami  zajolhat 
Mindent  zajba  hoz,  a  törököt  hogy  hanggal  is  űzze 
S  csábító  szavait  várába  ne  hagyja  beszállni, 

Mert  látatlan  elindul  a  levegőbe  kelő  hang, 

Nem  képes  kard,  dárda  elállni  bizonytalan  útát, 

S  gyakran  erős  várak  falait  megrázza  :   Losonczi 

Erre  tanú.  Akit  sok  harc  nem  győze  letörni, 

Hitt  az  erős  bajnok  s  hamar  elvesze  rossz  szavak  által. 

Innen  szégyennel  távoznak  azonban  az  álnok 

Kontyviselők  s  vas  válasz  alatt  görbednek  utókban. 

Más  cselt  kezd  Ali  most,  földszín  neki  már  nem  elég,  a 

Föld  kebelébe  vonul,  ott  túr  mint  esti  vakondok, 

S  állukakon  menetelt  készít  a  várba  hadának. 

Gergely  is  akközben  munkál  mély  földnek  alatta. 

A  ként  és  savakat  s  valamennyi  halálszer  az  ércben 

S  ellenséges  elem  nyugoszik  lekötözve  fagyában, 

Mind  fölkelti  hatalmával  tudományos  eszének, 

És  teszi  jól  gondolt  keveréssel  kárhozatossá. 

Ott  minden  kis  erő  akaratját  várja  urának, 

S  szolga  gyanánt  kiszabott  idejéhez  méri  hatásit. 

így  kerekek  s  nyúlt  átalagok  gyors  vesztegetői 

A  rövid  életnek,  sarkokba  lerakva  nyugosznak. 

Fenn  gyász  boltozaton  jól  elzárt  mécsei  szórnak 

A  terem  éktelenül  sürüdő  éjébe  világot. 

Szendergő  munkái  között  ártalmas  eszének 

ó  maga,  mint  rém,  jár,  mint  felhők  gyujtogatója, 

S  tompán  döngi  rideg  lépését  vissza  setét  föld. 

Párduc  kápa  fején  s  van  barna  palástja  nyakában, 

Mely  titkos  jeggyel  hosszat  be  van  írva  fehéren, 

S  balról  a  haza  bérceivel  dagadozva  világít, 

Pajzsa  hever  földön  s  mellé  rézdárda  letüzve. 

így  kegyelem  nélkül  jár  és  el-elállva  meredten 

Néha  lenéz,  valamintha  halált  szemlélne  utában. 

S  ím  egyszerre  vasas  kelevész  felütődik  előtte, 

S  mint  egy  sír,  terhes  zuhanással  megnyílik  a  föld. 

Csillapodásában  Gergely  dárdát  ragad  ottan, 

S  mint  ki  mezőn  ürgét,  vagy  készül  lesni  vakandot, 

Áll  mozdulatlan  ;  de  kimász  a  likra  setéten 

Sáros  agyú  török  és  amint  borzadva  körülnéz, 

Embert  s  rettentő  fegyvert  lát  mérve  nyakához. 

Visszazuhanna  ;  de  már  parthoz  van  torka  szegezve 

Rézhegy ü  dárdával ;  s  hörgéssel  végzi  nyögését. 

Zúg  az  egész  álság  s  törökök  riadása  kihallik. 
Most  az  arany  dörgő  porait  megeresztgeti  Gergely, 
És  azok  a  mászó  testekhez  ütődve  kitörnek 
Régi  nyugalmukból.  Ropogások  lélekijesztő  : 
Reng  az  ütődött  föld  erejöktől  s  reszket  egész  lak. 
Üzi  setét  Gergely  némán  s  nem  szünteti  harcát  ; 
De  heverő  hajdúk  a  nagy  rengésre  betörnek, 
S  elbámulva  gödör  partján  szemlélik  uroknak 
Néma  vesződését,  amint  szalmába  borított 
Kénköves  átalagot  gördít  le  lobogva.  Parancsát 
Adja  legott  s  azok  a  gödröt  tusakodva  befojtják. 
A  törökök  pedig  elvesznek  sokféle  halállal  ; 
A  bevetett  portól  sok  megszaggatva  enyészik  ; 
Futtában  sokat  a  kénkőnek  füsté  lehullat, 
S  melyet  vajának,  sírrá  lesz  rajtok  az  ál-ür. 
Még  kétszerte  kemény  Alitól  hajtatva  megindul 
A  török  és  árkát  titkon  furdalja  Egerhez, 
Annyiszor  ellene  ás  hademésztő  Bornemiszával 
A  magyar  és  harcát  nem  rémül  ennyi  veszély  közt 
Mélyen  az  elroncsolt  földnek  kebelébe  levinni. 
Hol  csak  erőtlen  rög  s  sziklák  morzsái  tenyésznek. 
S  élet  az  elrejtett  porban  nem  tartja  lakását 
A  föld  színe  alatt,  oda  szállva  nem  ember  az  ember, 
Szörnyeteg  és  fenevad,  mely  egymást  marja  halálig 
S  mintha  leszálltában  közelebb  járulna  pokolhoz, 
Irgalmatlansága  nagyobb  s  viadalma  emésztőbb. 
Onnan  is  ellenségi  közül  diadalmasan  eljő 
A  magyar  és  véres  kezeit  hálával  az  égre, 
A  minden  tehető  Istennek  nyújtja  lakához.^ 
Evvel  sincs  Alinak  megtörve  setét  szíve  :   fával 
Töltet  el  árkokat  és  készül  a  Bolyky  toronyra. 
Pusztítási  alatt  eldőlnek  százados  erdők 
És  már  a  farakás  nagy  vári  falakkal  egyenlő 
Ormait  alkonyodás  idején  föltolja  kevélyen. 
Üj  rohanást  onnan  gondol  kezdetni ;  de  feljő 
Gergely  az  éjnek  műveivel,  megakasztja  dagályos 
Várra  törésében.  Legelőbb  is  hány  tüzet  és  a 
Tornyosodó  farakást  két  részről  lángba  borítja. 
Oltani  a  lángot  törökök  tusakodva  rohanván, 

ím  oda  gördülnek  szikrázó  rémes  alakban 
Égő  átalagok  s  mely  van  fenekeikre  szegezve 
Zúgva  sodorja  tüzét  a  gyantás  szalma.  Bolondul 
Sok  török  a  fától  hordót  elölelni  törekszik, 
Akkor  az  összehevült  elemek  roppanva  kitörnek 
S  pattog  az  elrejtett  mordály,  leteríti  az  oltót 
És  sok  százat  az  átalagok  tüzárja  emészt  meg  ; 
Mert  mint  hangya  jön  a  török  és  elfogja  tömötten 
A  láng  környékét  ;   de  legottan  az  átalagokkal 
A  kerekek  párját  Gergely  gördíti  koronként. 
.nak  vélnéd,  csak  alig  pislogva  lobogdal 
Kis  tüz  talpaikon  :   de  sebes  forgása  keréknek 
Keit  szelet  és  rejtett  lobogását  kelti  tüzének. 
Már  is  lángba  borúi,  már  forró  talpai  szörnyen 

dk  a  földet,  nyomaik  csillogva  maradván 
Mint  lángfarkú  kígyók  szikrákkal  jegyzik  az  utat. 
Ész  nélkül  oltók  szaladoznak  szerte  ;   de  Kurtot 
S  nagy  Rusztánt  a  bátorság  nem  hagyja,  dühödve 
Hajtják  a  népet  s  legelői  magok  oltani  törnek. 
Ők  dárdáikkal  kereket  fölvenni  merészek 
S  vállaikon  viszik  a  fától  sürü  hadnak  elébe. 
Ott  az  agyakba  szorult  mozsarak  dörrenve  kisülvén 
Tőröket  és  mérges  szegeket  szórnak  ki.  Tömötten 
Nagy  sebbel  holdnak  szolgái  ledőlnek  alattok 
S  rágják  a  földet  sok  kín  közt  bőgve  halódván, 
Kürt  pedig  és  Rusztán  elszórt  vérlepte  tagokkal 
A  holtak  mezején  meg  sem  vonagolva  feküsznek. 
így  minden  részről  hademésztő  Bornemiszának 
Lelketlen  szolgái  miatt  fut  az  élet  ijedve, 
S  pusztítások  után  nincs  aki  megálljon  előttök. 
Már  jön  az  éj,  de  magas  szikrákkal  elűzi  homályát 
S  a  leütött  erdők  díszét  megemészti  futó  láng  ; 
Szörnyű  világánál  várnagy  törökökre  dörögtet, 
S  csaknem  egész  sorokat  megemészt  jó  célú  lövése. 
Jobbkarját  ott  hagyja  Memeth  s  eldőlve  fiastul 
A  gyöngyös  Delimán  útját  vérével  itatja. 
Oltani  már  örömest  szűnnének,  vesznek  azonban, 
Mint  kábult  legyek  a  tüz  örvényébe  csapódván. 
Folvvást  ontja  Dobó  bolygó  soraikra  tekéit. 

Majd  maga  fegyverkezve  leszáll  és  holdat  ijesztő 

Jobbja  setét  dárdát  nagy  rémítéssel  emelget. 

S  amint  keltében  bús  láng  arcára  világít, 

Látszik  erősei  közt,  mint  lépő  tűzszobor,  útját 

Jegyzeni  holtakkal  s  iszonyú  százféle  halállal. 

ő  Derielt  szaladásában  megtartja  hadastul 

öldöklésével  s  a  tűzhöz  visszariasztja. 

Ott  a  láng  szélén  szaladoznak  szerte,  de  a  tűz 

És  a  dárda  között  menedék  nincs  :  mind  odavesznek 

S  véresen  a  dárdás  diadalmát  tartja  fölöttük  ; 

Csak  maga  megfordul  Deriel  kétsége  buvában, 

A  tűzből,  hova  lökte  Dobó,  perzselten  előáll 

S  füstösen  így  ordít,  hogy  reng  bele  mindenik  íze  ; 

«ördög!  mert  ember  soha  nem  lehet  ilyen  ijesztő, 

Megrögzött  fenevad,  ma  te  vessz  elzúzva  kezemtől, 

S  égj  magad  úgy,  amint  Derielt  égetni  akartad. » 

S  egyszersmind  fogait  csikorítván  mérges  agyával, 

Elhoza  egy  szálfát  megemésztő  tűznek  öléből 

S  ellensége  fölé  nagy  szörnyűséggel  ereszté. 

Zúgva  leszállott  a  lobogó  nagy  szálfa,  s  Dobónak 

Hős  feje  megszédültén  erős  mellére  lehajlék  ; 

De  hamar  a  villám  lélek  fölkelti  hatalmát, 

S  kábúlása  után  ösmer  dárdája  vasára 

S  égő  köntöse  közt  ösmer  Dériéire.  Csapását 

Már  nem  várja  ;  de  hátrálván  torkába  feszíti 

A  véres  vasat  és  másodszori  megrohanással 

Ahonnan  kiszökött,  az  emésztő  lángba  ledönti  ; 

Népe  hasonlóul  törököt  ront  tűz-vas  erővel. 

öldöklési  után  így,  mint  büntetni  leszállt  sas, 

Néma  dicsőséggel  megtér  várába  pihenni. 

Kedveze  még  eddig  s  csak  enyelg  vala  könnyű  szerencse 

Egri  csatázókkal ;  de  hamar  víg  arca  borulván 

Jött  mint  kísértet,  s  lőn  romlásokkal  ijesztő. 

Izmos  nagy  torony  állt  tűzporral  töltve  nyugatra  ; 

Ott  a  por  halmát  véletlen  szikra  kivette 

Síri  nyugalmából.  Ropogással  tört  ki,  hasonló 

A  tüzes  Aetnához,  megrázta  Egernek  alapját 

És  minden  falait  s  a  tornyot,  mintha  erőtlen 

Morzsával  játsznék,  haragos  felhőkbe  keverte. 

Egyszersmind  őr  férfiakat  megszaggatta  s  malmot 
És  falakat  döntött  s  nagy  pusztulásban  egész  táj 
Hirtelen  árja  miatt,  gyász  lett  füstfogta  romokkal. 
A  legerősb  bajnok  megrendült  őri  helyében 
S  tántorodás  nélkül  nem  tud  vala  állni  ;  de  ingó 
Medréből  a  kis  patak  is  reszketve  kiömlött 
S  elszórt  habjaival  bolygott  járatlan  utakban  ; 
A  maradék  házak  pedig  égtek  bús  lobogással 
S  lángjok  az  elrémült  arcokra  vetette  világát. 
Láták  s  nagy  örömriadás  közt  jöttek  Egerre 
Szédelgő  törökök  ;   de  Dobó  fenn  álla  hadával 
S  rend  és  bátorság  származtak  lelke  tüzéből : 
őt  nem  ij  észté  el  balképü  szerencse,  csapás  nem 
Csökkenté  erejét  :   őr  szelleme  isteni  sasként 
Szállá  Eger  veszedelmi  fölött  villámot  emelve. 
«Égjen  el,  ami  tüze,  úgy  mond,  e  kőfal  alattunk 
Nem  fog  elégni  s  mi  ezt  védjük  hadakozva  halálig. » 
S  mintha  porában  kárt  tüz  nem  tett  volna,  törökre 
Ágyúkat  is  dörget  s  rettenteni  kezdi  falától. 
Malmot  azonban  s  várfalakat  jobbítani  rendel 
Pórt  és  műveseket  s  kárát  pótolja  okosság, 
így  csak  alig  veszedelmétől  fejtődik  Egervár, 
lm  fölemelte  fejét  még  álló  tornyai  ellen 
Nemtelen  árulás  s  kezdett  szerződni  pogánnyal. 
Mert  Hegedűs  susogó  Halinak  kezd  hinni  bolondul 
S  szíja  halálmérgét  az  ígéret  csalfa  hitének. 
Este  gyakorta  megyén  résen  suttogni  törökkel 
S  társai  közt  a  várföladást  intézi  ;  de  Gergely 
Meglepi  őt  s  viszi  rettenetes  vallásra  Dobóhoz. 
Nincs  kegyelem.  Feje,  társai  közt,  elcsapva  legördül 
S  véresen  írja  cselét  az  elárult  egri  kövekre. 
Künn  szomorú  hírrel  vár  Vas,  küldöttje  Dobónak, 
Két  tíz  társaival  s  három  Nagy  hős  rokonokkal ; 
Mint  fészkébe  madár  s  eltévedt  sólyom  urához. 
Visszakívánkozik  és  szeme  mind  csak  Eger  fele  fordul, 
Mind  csak  azon  van  búja :  ha  vész,  nem  veszhet  Egerben 
S  annyi  dicsőségből  nem  jut  koszorúja  nevének. 
Mint  darvak,  kiket  ösztön  hí  költözni  koronként 
Téli  hazákon  túl  és  túl  sok  tengeri  vészen, 


128 


Meggyülekeznek  előbb  tanakodni  az  útközi  rendről, 
És  vezetőjök  után  önként  csapatozva  kiállnak  : 
Ügy  itt  csak  kevesen,  de  vitézlő  férfiak  álltak, 
Gondosan  aggódok,  mint  juthatnának  Egerhez, 
Ott  őket  nem  várta  gyönyör,  nem  könnyű  szerencse 
Kéj  elmét  keresek  ;  de  voná  a  tiszt  szava  őket 
És  a  szent  haza,  s  mely  koszorú  a  férfi  nevének, 
A  nemes  elszántság  vagy  győzni  vagy  esni  dicsőén. 
Némán  álltának  és  komoran  nagy  messze  kinézők  ; 
Kémszemeik  tova  jártának  a  tengernyi  hadak  közt 
Mérve  kemény  pályát,  kinyitandót  hős  kezeikkel 
S  tán  valahára  jelest  vérök  hullása  becséről. 
Őket  ugyan  nem  távolság  tiltotta  Egertől : 
Egy  rövid  óra  elég  nyargalva  elérni  tövéhez, 
Ám  veszedelmekkel  borzasztók  utai :   rajtok 
A  megölő  hadnak  szórt  tagjai  rémalakokként 
Nyújtóznak  ki  körűi  s  a  sűrű  pisla  tüzeknek 
Hamvainál  virraszt  iszonyún  a  tábori  éjfél. 
Végre  kiáltott  Vas  s  így  szólt  nagy  halkan  :  «Előttünk 
íme  az  éj  s  ha  szerencse  akarja  Egerbe  mehetnünk, 
Int  az  idő  ;   de  barátaim,  itt  végződik  az  alku 
S  arra,  mi  nem  lehető,  kötelesség  nincsen,  azért  is 
Aki  halálra  magát,  vagy  renden  túli  müvekre 
Érzi  erőtlennek,  távozzék  míg  lehet  inkább, 
Mint  hadi  munkáink  közepett  megbánva  mérését, 
Hagyjon  el  és  szégyent  s  kárt  hozzon  harci  utunkra. 
Inkább  térjen  meg  feleinkhez  most  s  vigye  hírét, 
Hogy  mi  kiküldetvén,  nem  lelve  segédet  Egerhez, 
E  táborra  üténk,  meghalni  a  várba  menendők  » 
Szóla  s  körülnézett ;   de  reá  valamennyi  vitéztől 
Kelt  javaló  zúgás  :   «maradunk»  mondának  egyenlőn. 
Akkoron  ismét  Vas  szólott  s  folytatta  beszédét  : 
«Ezt  vártam,  magyarok,  ezt  vára  tőletek  a  hon. 
Bár  hadi  nagy  munkát  s  rendítőt  tenni  csekély  szám, 
Halni  vagyunk  elegen  s  tetemes  kárt  tenni  pogánynak, 
Fényes  például  lehetők  (ha  vezérli  okosság 
Harci  mérésünket)  várvédőinknek  Egerben, 
Hogy  sokaság  bátor  fiakat  rémíteni  nem  tud.» 
Szóla  s  legott  menetök  rendén  tanakodtak.  Előttük. 


A  táborszálen  föl-alá  járkálva  mozogni 

Látszott  őr  török,  azt  lesből  nagy  csendben  elölni 

Végezték  legelőbb  s  három  testvér  Nagy  azonnal 

Tettre  ajánlkoztak  ;  de  közilök  sors  mene  annak, 

Aki  középső  volt  s  ez  örömmel  útára  megindult, 

Társai  várakozó  mély  csendben  visszamaradván. 

0  a  kard  hüvelyét  elvetve  mezítelen  őrül 

Vitte  magával  a  kékes  acélt  s  vin  övébe  tüzötten 

Két  töltött  mordályt.  Ravaszul,  mint  róka,  kerengvén 

Csakhamar  a  tábor  közelébe  jut.  Ott  csemeték  közt 

Álla  sugár  topoly  és  a  holdnál  messze  kinyujtá 

Képtelen  árnyékát.  S  már  a  török  üle  szunyátán, 

Álma  hatalmával  küzdvén  és  mintha  vigyázna, 

Néha  fölütve  fejét :   de  koronként  visszahajolt  az 

S  kontya  tekercsével  vállait  felváltva  köszönté. 

Kedveze  a  szellő,  tábortól  jőve,  pogánynak 

Nem  vive  keltő  zajt  s  a  földön  mászva  közeige 

A.  veszedelmes  kém,  jövetét  szüntetve  koronként 

S  csaknem  lelketlen  némán  a  síkra  lapulva  ; 

Majd  mint  csalfa  kígyó,  mely  útján  elleneket  sejt, 

Meg-megemelte  felét  s  a  holt  táborra  benézett. 

A  csere  széléhez  juta  már  s  a  szúnyadozó  őr 

Épen  bólintott.  Idejét  most  vélte  az  ifjü 

S  felszökkenve  legott  a  hosszú  fához  elére, 

Onnan  egy  ugrással  törökig  juthatni  remélvén 

S  már  a  gyilkos  acélt  jobbjába  emelte.  Azonban 

Halk  dobogást  hallott  s  rázkódva  ütötte  fejét  fel 

S  görbe  vasát  kapván,  felszökkene  könnyű  hiúzként 

A  török  és  szemeit  környulhordozta  gyanúsan. 

Majd  ismét  a  földre  borúit,  a  fűre  szegezvén 

Nagy-vígyázva  fülét,  ott  hallgata,  vára  sokáig 

És  a  megdobbant  ösvényt  kitanulni  óhajtá. 

Oc  azalatt  fa  megöl  meg  sem  moccanva  vigyázá 

A  magyar,  elszántan  megdöfni,  ha  rajta  jövendne, 

Álla  szoborműként  némán  és  csendesen  és  várt. 

Nem  nyugovók  meg  az  őr,  a  cserét  kezdette  kerülni 

S  vizsga  szemeit  fölijedt  érzelmei  messze  ragadták. 

Néze,  vigyáza  körulmenetében  s  néha  belépvén 

A  bokrot  megüté  s  ha  sűrűbb  vala,  kardja  hegyével 

Kémlelgette  belét,  haladott  majd  újra  s  körülment. 
Nagy  pedig  a  fa  körül  kémgondosan  óva  kerengvén 
így  is  rejtve  maradt  s  kikerülte  űzője  figyelmét. 
Ekkor  az  őr  dörmögve  megint  ült  régi  helyére 
S  szidta  csalárd  füleit,  majd  néhány  békeigéket 
Monda  Koránjából  s  a  kellemes  éjjeli  társ,  a 
Szembekötő  álom  fáradt  érzékit  eloltá. 
Akkor  előlépett  lábait  könnyűden  emelve 
S  elfojtott  lélekzettel  már  háta  megett  állt 
A  török  őrnek  az  ifjú  s  vasat  mért  puszta  nyakához. 
/ím  mikor  a  kardot  vágásra  emelte,  szorítást 
Érze  kémén}'  jobbján  s  gyilkos  szándéka  hiú  lőn. 
Megdöbbenve,  de  egyszersmind  nekiszánva  tekintett 
Vissza  Nagy,  a  gátlót  kész  megtámadni ;  de  holdnál 
Néma  csodálattal  ismert  öccsére,  ki,  hajtván 
A  nemes  indulat  őt,  bátyjának  utána  megindult 
S  gyors-ügyesen  nyomait  képes  vala  érni.  Csodájok 
Csak  pillantati  volt.  Nem  szólott  öccse  ;  de  kendőt 
Olda  le,  balkari án  lobogót  s  készüle  lekötni 
A  török  őr  száját.  Jól  érté  bátyja  s  javalja 
Szándékát,  térdre  bukott  s  míg  öccse  kötötte 
Kendőjével  amazt,  ő  karjait  általölelvén 
A  vergődőnek  nem  hagyta  lerántani  nyűgét. 
Megkötözé  most  a  két  ifjú  s  kötözve  vivén,  őt 
A  társakhoz  elért  s  azok  örvendek  az  örömjelt. 
Oldva  lön  a  török  és  elkezdett  vallani :  merre 
Volna  veszélytelen  út,  hol  fekszik  gyéren  az  alnép, 
Merre  vonultának  a  kerülők,  a  táboros  Amhát 
Sátora  merre  vagyon,  szélvész  paripái  hol  állnak 
Almos  jászol  előtt ;   s  végtére  könyörge,  ne  ölnék 
őtet  el  itt,  vinnék  inkább  mint   foglyot  Egerbe. 
S  ő  szolgája  keresztyénnek  kész  volna  közöttük 
Megvénhedni,  remény  nélkül,  hogy  visszajöhessen. 
Szörnyen  hallgatván  ránéztek  a  várba  menendők 
És  nem  volt  kegyelem  szemeikben.  Térdre  omolva 
A  nyomorú  még  kérni  akart ;  de  csapatva  legottan 
Elgördült  feje  és  a  vér  felbuzga  nyakából. 
ő  hadi  ösvényét  eljárta  ;   de  a  magyaroknak 
Gondja  tovább  terjedt.  Céljok  vala  szökve  csatázat 

S  öldöklés  nélkül,  ha  lehetne,  bejutni  Egerbe, 
Karddal  vágni  utat,  ha  bajok  támadna  ;  s  azonnal 
Férfias  elszántan  nyugovó  táborra  ménének. 
Sok  hadi  munkától  fáradtan  aludtak  Egernek 
Ellenségei,  csak  távol  sétálva  alá  s  fel 
A  vég  őrei.  S  csendesen  és  vigyázva  kerülvén 
A  sürüebb  csapatot,  kijelelt  ösvényen  előbbre 
Mentenek  a  hősök,  kijutandók  szinte  csatátlan 
És  akadály  nélkül,  akadályt  ha  nem  adna  merészség. 
Vas  legelői  mene,  hátvédül  maradának  utósók, 
A  három  testvér,  csak  alig  zabiázva  vitézi 
Kéjeik  ösztöneit  s  már  a  csapat  épen  elérte 
A  ragyogó  sátort,  melyben  közepette  hadainak 
őr  nélkül  bizton  nyugodott  a  táboros  Ámhát. 
Nem  tova  széllábú  paripái  dobogtanak.  Itten 
Három  testvér  közt  elvesztő  gondolat  ébredt. 

.nek  ők,  mondának  együtt,  de  mi  hátra  maradván 
Itt  e  sátornak  kebelébe,  ha  Isten  akarja, 
Vagy  karddal,  vagy  orúl  bejutunk,  és  híre  kelendő 
A  tettnek,  melyet  kísérteni  alkalom  indít, 
összebeszélve  tehát  legelőbb  is  az  ólba  ménének. 
Meggyilkolva  lovászt  és  aki  körül  vala,  mindent, 
Három  arab  csődört  kikötének  dárdanyelekhez, 
Hátaikon,  ha  zavar  támadna,  futásra  kelendők. 
Majd  egyenest  utókat  vették  Ámháthoz  ;  előttük 
Barna  Halil  feküvék,  paizsára  terülve  hányattál 
Konytviselő  feje,  sürü  szakáll  barnítva  be  mellét, 
És  mellette  körül  kopjái  letüzve  valának. 
Mélyen  aludt  s  az  egész  környék  hallhatta,  hogy  alszik  : 
Harsoga  s  felhorkant  megakadt  lélekzete  néha, 
Xlint  a  vadkanoké,  borzasztó  fúladozással. 
Ezt  legeiül  az  öregb  Nagynak  végezte  ki  kardja, 
Ketté  osztva  nyakát  a  díszes  barna  szakállal 
S  horkantásai  megszűntek.  Mellette  szelíden 
Ifjú  öccse  nyugott,  kobozát  még  tartva  kezében. 
Melynek  hangjainál  szederge  el.  Útba  esőleg 
Ennek  is  öldöklő  kezeiktől  kellé  halálba 
Mennie  ;  ő  mulató  kobozát  nem  pengeti  többé, 
így  Juszufot  s  Szkendert  megemészté  kardjaik  éle, 

És  a  vizsga  Jakult,  ki  kinyúlt  kopj  ára  hajoltan 

Ülve  aludt  és  puszta  nyakát  feltárta  ;  de  őt  is 

Nyakcsigolyán  nagy  erőszakkalmegütötte  magyarkard. 

így  mint  néma  halál  ádázán  előrehaladtak. 

Ám  nem  adá  a  sors  végezniök  e  hadi  munkát. 

Egy  lekötött  csődör  felrántá  nyugtalan  ésszel 

A  letűzött  dárdát  s  lázadtan  forga  helyében, 

Majd  érezve  szabadságát,  sőt  hajtva,  ijesztve 

A  zörgő  nyéltől,  mely  nyomban  utána  huzódék, 

A  nagy  tábornak  kezdett  futamodni  s  nyerítve 

S  lángot  fúva  iramt,  valamerre  ragadta  szilaj  ság. 

Gázolt  sátorokon,  nyugovóknak  testein,  álmát 

Szörnyű  rúgásával  sok  erősnek  tette  örökké. 

így  mint  a  szélvész  folyvást  szilaj  odva  csapongott 

S  szerte  jaj  és  ijedés  s  hadi  zaj  támadtak  utána. 

S  a  roppant  tábor  mint  egy  nagy  szörnyeteg  ébredt  : 

Száz  meg  ezer  kar  emelte  vasát,  sok  száz  kapa  lóra 

És  végigtapodott  nem  ritkán  társai  rendén. 

Sok  rettenve  kiálta  magyart.  S  a  zagyva  tűnődés 

És  százféle  kiáltás  közt  egymásba  ütődök 

Víttanak  oktalanul, nem  hallva, nem  értve  meg  egymást. 

Volt  ki  közöttük  rendre  ügyelt.  Lovagolva  kerülvén 

A  tábort  Delihám  ébresztett  vesztegen  állni 

Mindeneket,  maga  ment  baj  okát  megtudni  hadával. 

Mindinkább  ébredt  azalatt  a  tábori  népség 

És  fegyverre  kapott.  Közel  állt  Vas  társaival  már 

A  táborszélhez  s  hallván  e  rettegető  zajt, 

Monda :   «Vitéz  társak,  nem  jó  hírt  hallok  amonnan  : 

Ébredez  a  tábor  s  mielőtt  a  síkra  kijutnánk, 

Harc  töröl  el ;  kiki  menjen  azért,  amerre  szerencse 

Nyitja  utat  s  vigye  társainak  hírét  meg  Egerbe. » 

Szóla  s  kelő  törököt,  ki  lovat  tartott  vala  féken, 

Karba  csapott,  hogy  fékkel  együtt  keze  szára  lehulla  ; 

$  lóra  kapott  maga  s  elszáguldoza  vérnyoma  látszván 

Szörnyű  rohantának  s  holttestek  szerte  nyomában. 

Társai  példáját  követők  vérontva  haladtak 

A  veszedelmes  úton  s  borzasztó  látni  haragjok 

Éjjeli  munkáját :   százképű  csodái  halálnak. 

A  testvér  Nagyokat  már  akkor  elérte  veszélyök. 

Ők  mikor  a  vad  zajt  hallak  s  a  harcra  riadva 
Ébredező  tábort,  kezeik  merevedve  szünének 
Néma  csatáiktól.  Feledett  lőn  büszke  merényök 
S  messze,  reményen  túl  lebegett  a  fénykörü  célpont. 
Egy  gondjok  vala  még,  menekedni.  Felülve  lovaikr;: 
A  két  bátya  futott  ;   de  az  ifjabb  hátramaradtnak 
Ámhát  ébredező  szolgái  utána  esének, 
E  szomorú  zajon  a  két  testvér  visszatekinte, 
Látta  vesződni  nehéz,  megölő  harcában  az  ifjat 
S  őket  menni  tovább  nem  hagyta  nemes  szívok ;  egyben 
Visszarohantanak  öccsöknek  bántóira  rontván. 
Annak  már  akkor  kebelét  megjárta  hideg  tőr 
S  halványan  leborult  lábaiknak  elébe  ;   de  ők  is 
Nagy  sokat  Ámhátnak  szolgáiban  elkeseredve 
Öltenek  el,  sokakat  karjok  fáraszta  sebekkel 
S  zaj  vala  s  rémületes  csörgés  körülöttök.  Azonban 
Őket  is  a  sokaság  az  öcséhez  alázta.  Feküdtek 
Vérbe  borúit  arccal  három  testvéri  levente 
Egymáshoz  hívek  életben  s  szép  hősi  halálban, 
Hajh !  nagyon  is  méltók  megöletni  pogány  kezek  által : 
Sok  törököt  kezeik  munkája  kiirta,  míg  éltek. 
Vas  haladott  azalatt,  megölöttek  vére  borítván 
Fenn  ragyogó  kardját  s  hü  társai  vágva  nyomába. 
Mint  kiki  tud  vala,  ment  ;  de  j  övének  szembe  tizenkét 
Százan  jó  lovagok  Delihámmal  s  szerte  beálltak 
A  rohanók  útját  s  kezdődék  gyilkolatos  harc. 
Könnyű  török  lovagok  sűrűen  kopj  ázva  üték  meg 
A  kisszámú  mag}rart  s  ezek  ellentállva  lehultak 
Egymásnak  láttára  s  pogány  tombol  vala  rajtok. 
Vas  maga,  mint  villám  száguldoza  s  félve  kerülték 
A  hold  népei  őt ;  de  megy  ő,  sokszorta  kiáltván 
A  testvér  Nagyokat  s  keserű  nem  vennie  választ : 
A  Nagyok  ő  neki  már  nem  fognak  visszafelelni 
És  nem  társaikból  csak  egy  is  ;  mind  halva  feküsznek. 
Végre  futásnak  ered,  viszi  a  széllábú  arabmén 
S  kezdődik  szabadabb  téren  pályája.  Utána 
Jó  Delihám  száguld  :  de  vasán  a  visszaütőnek 
Megszédül  feje  s  kábultan  nyergére  lehajlik. 
Senki  azon  túl  őt  nem  kergeti.  Am  nyilakat  visz 

Vérző  testében  s  paizsán  sok  kopja  dörömböl. 
őt  viszi  a  jó  mén  szélvész  rohanással  azonban, 
S  oly  közel  a  várhoz  törökök  kísérni  felejtik, 
így  nagy  fáradtan  hajnalra  bevágtat  Egerhez, 
Döngeti  a  kaput  és  bekiált  harsogva  Dobónak, 
Pajzsa  nyelét  balján  üresen  hordozza,  fejében 
Fél  süveg  ül,  fele  lógva  ütött  vállára  hanyatlik, 
Kardja  törött,  arcát  s  kezeit  beborítja  setét  vér. 
Senki  sem  ösmer  rá,  mind  elborzadva  tekintik, 
Annyira  lett  harc  és  sebek  által  rettenetessé. 
Csak  maga  sejti  Dobó,  kapuját  megnyitva  előtte, 
S  amint  öldöklő  jobbját  megfogja,  imígy  szól : 
«Élsz-e  vitéz  ember?  Hajh !  mint  vagy  téve  csodává 
S  elszabdalt  tested  mint  van  szörnyítve  sebekkel? 
Monddsza,  hová  lettek  hü  társaid,  a  Nagyok  és  a 
Húsz  egyebek,  mind  kedveseim  s  villámi  karomnak? 
Vagy  ha  halál  meiajén  ők  elfáradva  lehulltak, 
Mondd  :  mikor  érkezik  a  megszállott  várra  segítség, 
£  hü  fiait  fölváltja-e  már  valahára  hazája?* 
Erre  felelt,  megrázkódván  bánat  ja  hevében, 
A  véres  bajnok  s  ily  szózatot  ej  te  Dobóhoz  : 
«Elbámulsz-e  Dobó,  te  vitézek  csillaga,  rajtam? 
S  társaimat  kérded?  de  ne  kérdezd  őket,  alusznak. 
Ott,  honnan  többé  nem  fognak  kelni  csatára  ; 
Én  pedig  eljöttem,  hogy  meghalhassak  Egerben. 
Mert  tudd  meg,  fiait  föl  nem  válthatja  hazája. 
Itt  a  Szász,  ott  Maksa  henyén  ránk  nézve  hevernek, 
S  a  magyar  oly  kőszív,  nem  mozdul  semmi  bajunkra.* 
Hallja  Dobó  s  nagy  lelke  fölött  mint  felleg  elömlik 
Fájdalom  és  bánat  ;  keseredve  siratja  hazáját, 
Szép  haza  tégedet  és  a  nemzeti  szörnyű  hasonlást ! 
Mégis  csüggedség  nem  látszik  semmi  vonásán, 
Nem  hadi  tetteiben.  Mint  nap,  mint  fényes  acéllánc, 
Tündöklik  veszedelmi  között  a  rend,  az  erőnek 
Támasza  és  az  eső  várat  nem  ereszti  bukásra. 
Most,  mert  látja,  nem  épülhet  másokra  reménye, 
Százezerek  harcát  maga  készül  vinni  hatalmas 
Vállain  ;   őr  hadait  gyűjtvén  egy  helyre,  közöttük 
Áll  daliás  nagyságában,  mint  déli  magas  fény, 

S  lelke  dicső  elszántából  így  ejti  beszédét : 

«Bajnokok!  a  várt  nap,  mentségünk  napja  közelget  : 

Vég  viadalmával  készül  ránk  jőni  pogányság, 

S  vagy  győzünk  vagy  esünk,  dolgunk  itt  éri  határát. 

Földbe  ne  nézzetek,  élőt  az  gyomrába  be  nem  vesz. 

Égbe  se,  ott  Isten  gyávának  nem  lakik  és  jó 

Természet  tilt  a  levegőn  kirepülnötök  innen  : 

Kardunk  a  mentség  s  a  szívnek  bátor  ütése. 

És  van  okunk  jó  fegyverben  bizakodni :  csatáink 

Edzették  azokat  :   van  okunk  táplálni  szivünkben 

A  bátor  dobogást  ;  mert  az  tarthat  meg  ezentúl. 

Senki  azért  elkábultan  sokaságra  ne  nézzen. 

Isten  akarta,  egész  seregek  pusztultak  előttünk, 

Isten  akarja,  segéd  nélkül  ma  csatára  kiszálljunk 

Végre  pogányokkal,  s  díjunk,  amennyi  halandó 

Embereké  lehet  a  nap  alatt,  legyen  annyi  dicsőség. 

Vagy  mi  nem  is  magyarok,  nem  azok  maradéki  vagyunk  -a 

Akik  előtt  fejedelmestül  országok  elestek, 

Kiknek  előtte  világrontó  Mohameddel  alászállt 

A  ragyogó  félhold?  Fel!  buzdulj  régi  magyar  szi 

Élni  tanulj,  nem  halni :  halál  a  névtelen  élet!» 

így  szólt  s  bátorodást  olvasván  a  csata  véres 

Hőseinél,  őket  csapatozva  falakra  kiosztá. 

Már  bomlottak  azok,  s  a  várrom,  kőhalom  inkább 

Mint  védhely,  szomorún  beteg  oldalait  mutogatja 

5  a  benn  forgódó  hadakat  jól  látni  kívülről : 

Annyira  tépettek  mindennapi  ágyulövéstől. 

A  magyarok  romlott  falaikra  kiállnak  utószor 

Némán  s  rettentoséggel  nézdelve  le  ;  vélnéd, 

Hogy  minden  romon  egy  bujdokló  Márius  áll  meg  : 

Olyan  igen  sanyarü  halovány  képekkel  ijesztők 

Nyugtalan  álmoktól  s  viadalmak  fergetegétől. 

Ámhát  ellenben  minden  hadat  összeparancsolt 

S  a  szomszéd  falukat  kiüríté  ;  százszor  ezernek 

Kellé  ma  fölváltott  hatalommal  törni  Egerre. 

Hajnak  előtt  kezdik  s  költöznek  szinte  magas  dél 

Fordultáig  ;  egész  várnak  környülete  vasnak 

Rengetegét  viszi,  ágyúk  alatt  nyögdelnek  az  ormok 

S  mint  sürüen  szállt  hó,  a  völgyet  s  dombokat  egyben 

Ellepi  sok  patyolat  ;  száz  zászlón  lengedez  a  szél 
S  zárva  van  a  kis  Eger,  mint  habtól  tengeren  a  szirt. 
Mint  kor-dúlta  hajó,  melyet  sok  íergetegekkel 
Kerget  erős  hullám  s  partját  nem  tudja  találni. 
Zeng  a  jel  s  hármas  viadal  zendül  meg  utána 
Kürtökkel,  dörgő  mozsarakkal  s  a  sok  ezernek 
Oly  riadalmával,  hogy  eget  ráz,  földet  üt  és  a 
Szomszéd  fahaklan  szót  r.(m  hallal  ni  zajától. 
A  földült  város  köveit  megmássza  Oroszlán 
S  Musztafa  és  Dervis  sokasággal  utána  nyomulnak  : 
Egyszersmind  Ámhát  szolgáit,  mint  magas  erdőt 
Hozza  Memeth,  paizsán  szög  ménnek  rázza  sörényét. 
Még  Ali  sem  fér  meg  vaddá  szörnyedve  dühében 
Árkai  közt  ;   kirohan,  népét  nógatja  szavakkal 
És  iszonyúsággal  ;  maga  Ámhát  őrzi  tanyáját 
S  lesben  ülő  sasként  népének  jegyzi  csatáit. 
Már  szűnik  a  dörgés,  megürülten  hallgat  az  ágyú. 
Puskák  pattognak,  kard  cseng  a  kardok  acélán 
És  kezdődik  ölés  s  romláson  uralkodik  a  gyász. 
Itt  Gyulait  sújtott  dárdával  elejti  Oroszlán, 
Pozsgai  vágja  Halult,  őt  Musztafa  éri  csapással 
S  elválasztja  fejét  fent  bagdadi  kardja  nyakától ; 
Zoltai,  Figedi  párolgók  sok  vérrel  az  ormon, 
Szörnyen  az  elcsapdalt  fejeket  törökökre  leszórják. 
Nem  szűnik  a  sokaság  s  Dervis  csikorogva  Pribékbe* 
Szúrja  hegyes  tőrét  s  azt  mélyen  mártja  szívébe  ; 
A  falról  Nagyivót  lábánál  fogva  lerántja, 
Majd  maga  mint  tűzvész  felszáll  az  orcmra  s  utána 
Nagy  csapat  indulván,  zászlót  feltűzni  törekszik. 
Zoltai  válla  sebét  elkötni  kitére  ;  vesződik 
Figedi,  mert  fogait  kővel  megütötte  Oroszlán. 
Jő  Gergely  s  magyarok  harcát  már  csaknem  esőbei 
Látja  s  pogány  Dervist  zászlóval  örülni  az  ormon. 
Elbúsul,  s  nem  szól  ;   de  rohan  Dervisre  halálként, 
Hármas  ütéssel  zászlóját  eldönti  kezében, 
Egyszersmind  oldalt  Dervist  megkapja  :   az  ordít, 
S  tőrre  bukott  vadként  vergődik,  Gergely  azonban 
Húzza  hatalmasan  és  amint  elsujtja  kezéből, 
Fejjel  aláfordúlva  leszáll  az  s  hengeredését 

Vérengző  magyarok  kísérik  vad  hahotával. 
Mecskei  más  részről  Memethet  puskázva  fogadja 
És  a  legdcliebb  sereget  pusztítja  lövéssel, 
ötször  az  eltemetett  hadakon  jő  uj  had,  ötödször 
Visszasivalkodik  és  a  várra  tekinteni  reszket. 
Mert  kiegészített  fala  közt  bennáll  vala  s  éji 
Fáradságnak  okos  várnagy  jól  vette  jutalmát. 
Fut  Memeth  is,  paizsával  együtt  elhagyja  sörényét 
S  Mecskci  dárdáját  viszi  elgörbedve  nyakában. 
Legzengőbb  csata  hallatik  a  vég  Bohyky  toronynál. 
Ott  fene  Zádornik  ;  s  vele  bárdot  emelve  Zuhányi 
Vassal  s  testtel  is  a  törököknek  tartanak  ellent. 
Mindenik  áll  nagy  testhalmon  gázolva  ;  de  Kamber 
Hoz  hadat  és  elhozza  vasában  ölő  keze  súlyát. 
Ott  Zádornik  előtt  testvér  Juricsokra  rohanván 
Mindkettőt  nagy  ütésekkel  fárasztva  ledönti, 
i     szaladó  Kubikot  dárdával  hátbaszegezvén 
Véresen  a  szörnyű  fegyvert  elvonja  szívéből. 
I       zácsap,  de  kemény  dárdáján  eltöri  kardját 
lornik  s  az  ölő  fegyvert  már  érzi  agyában  ; 
Őt  Kamber  nagy  testhalmokról  dönti  hányatta 
S  karddal  még  pihegő  mellét  elvágja.  Zuhányi 
Elrémül  s  bárdját  viszi  futva,  de  őt  is  eléri 
Kamber  s  eldarabolt  testét  áldozza  halálnak. 
Handsa  is  és  az  erős  Durak  ordítozva  csatáznak 
S  másszák  a  falakat.  Csak  alig  gyógyulva  sebéből 
Most  jön  az  ifjú  Pető,  van  aranyozott  puska  kezében 
S  gyors  veszedelmet  szór  ;  jön  harc  ijedelme  Dobó  is 
S  visz  kárt  és  romlást  rohanó  törökökre  hadával, 
5 1  t  megürül  a  vár  hallatlan  bátorkodással, 
Küzdenek  a  nők  is,  a  gyenge  leányka  felejtvén 
Ártatlanságát,  vad  ölés  munkája  közé  megy. 
Fél  az  ürült  várban  maga  lenni  Dalár  is,  elindul 
S  megy  reszketve  szegény,  atyját  kísérve  szemével. 
Mintha  darázsfészket  zavar  a  gyermek  keze,  ott  az 
Megzúdul,  majd  szárnyasait  megereszti  haraggal 
Es  azok  elmennek  környülszállongva  fúlánkos 
Testeiket  hordván,  a  bántót  messze  szalasztják  : 
Ügy  bántott  magyarok  meg  nem  férhetve  falak  közt 


Messze  vivő  törököt  kergetnek  puszta  mezőkön. 
Musztafa  már  fekszik  csővel  leterítve  Petőtől 
S  a  felvont  mordályt  bágyadtan  tartja  kezében. 
Kelne  ;  de  lőtt  derekát  nem  birja  emelni  haragja. 
Jó  lovon  a  szerecsen  Menethám  száguldoz  azonban  , 
Ellene  Vas  viszi  hosszú  körös  dárdája  hatalmát, 
S  amint  egymáshoz  recsegő  szálfákkal  ütődnek, 
Vassal  az  elfáradt  szög  kanca  süvöltve  rogy  össze. 
De  Menethám  a  fent  idegen  vasat  érzi  nyakában, 
Elmarad  a  lóról  s  győzője  kegyetlen  ütéssel 
A  kiragadt  dárdát  másodszor  sújtja  nyakához. 
Sátorban  Hanivár  nyugodalmát  nem  leli,  látván 
Ennyi  gyalázatját  a  hold  népének,  erővel 
Fegyvert  s  mént  ragad  és  gyilkos  viadalra  kiszáguld. 
Tündöklik  sok  arany  művel  szép  köntöse,  gyöngyös 
Féket  tart  bála  s  gyémántos  kard  terheli  jobbját ; 
Ügy  hiszi,  még  ma  bemegy  rohanással  szép  Leilához 
S  a  tolvaj  magyaron  nagy  szörnyűködve  boszút  áll. 
Gyilkol  is  és  vérét  nem  szánja,  nem  a  hadi  népet 
És  maga  új  felhőt  támaszt  hatalommal  Egerre. 
Figedi  fut,  Hanivár  s  Ulemán  kopj  ázva  vadásznak 
Élte  után  s  nehezen  mozdul  szűk  téren  előttök. 
S  ím  habzó  paripán  sebesen  jő  Zoltai,  társát 
Váltja  csatájában  s  így  szól  a  szembejövőkhöz  : 
«Erre  török!  Hanivár,  ha  te  vagy  még,  erre  vasaddal, 
Vagy  bár  kettővel,  mindkettőtökre  megállok.* 
Akkor  elállt  Hanivár,  megnézé  s  így  ada  választ  : 
«Pusztítója  szerencsémnek,  te  utálatos  ember, 
Gyáva  leányrabló !  Hanivár  nem  retteg  előtted, 
Sőt  örömest  szívedet  megetetné  görbe  vasával. 
Most  ugyan  elválik,  ki  fog  eltávozni  nevétől. 
Jer  neki !  több  szóm  nincs,  kardom  fog  szólni  helyettem.* 
így  szólt  s  egyszersmind  nagy  ütéssel  Zoltai  pajzsát. 
Ketté  választá.  Döbbenve  lehulltak  előtte 
A  darabolt  részek  s  kitűnék  nagy  melle  födetlen 
Zoltainak,  másodszor  is  a  hős  ifjú  dühülten 
Vág  vala  melléhez,  de  körűi  mint  nyugtalan  örvény 
Járt  amaz  és  rését  kémlelte  halálos  ütésnek. 
Mint  szállonga  leső  turulé  a  vadra  serényen 

Ahova  úr,  szeme  nézését  ott  éri  csapása. 
Már  Hanivár  nem  bírja  fejét,  nem  bírja  hatalma-s 
Karjait,  élete,  a  kedves  rövid  álom,  enyészik 
S  ellensége  vasán  háborgó  vére  setétel. 
Mondana  még  Leilát  nyildokló  ajka,  keményen 
Mondana  tán  átkot,  de  halál  elzárja  örökre. 
Figeditöl  Ulemán  sebbel  fut  vissza  rakottan 
S  verve  szerencsétlen  vénségét  húzza  tovább  is. 
Fenn  villogva  Dobó  az  erőszak  müvei  közt  jár. 
Százanként  falütő  törököt  kerget  le  faláról ; 
ötvenen  egy  halmon  leterítve  feküsznek  előtte. 
S  még  harcol  Kamber,  Durakot  még  hajtja  merészség. 
Mint  két  tengeri  szirt,  nagy  fejjel  tetszenek  ők  ki 
S  hosszas  üvöltéssel  tart  a  kétes  had  egyenlőn. 
Hallá  pogány  sí  vast  Robogó  s  ide  téré  helyéből, 
S  amint  föllépett,  legelőbb  is  Handsa  csatáit 
Látta  meg.  Az  tüstént  ösmert  veszedelme  jelére 
S  reszkete  hadviselő  markában  acéla  ;  könyörgött 
Egyszersmind  s  ily  szót  Robogóhoz  monda  serényen  . 
cMonddsza  vitéz  ember,  be  akarsz-e  fogadni  rabodnak? 
lm  én  kész  vagyok  a  harctól  megszűnni  ezennel, 
Harcok  után  pedig  oly  váltság  legyen  adva  hazámból. 
Mely  magadat  s  fiaid  fiait  nem  hagyja  szakülni. » 
Arra  kegyetlenen  a  rettentő  hajdú  felelt  így  : 
«Sem  te  rab,  én  sem  urad,  te  hitetlen  szolga,  de  kinzód 
S  öldöklőd  leszek  itt  s  a  váltság  ára  halálod, 
Melyet  kér  kezeinktől  a  rég  árva  magyar  hon.» 
így  szólt  s  a  rémült  Handsát  megütötte  derékon, 
Az  pedig  elhajlott  és  a  vágásra  emelt  kard 
Hajladozó  testét  a  földre  lehúzta  magával. 
Tesz  nagy  pusztítást  más  részen  karja  Dobónak, 
Kettévágja  Bichirt.  Ramadát  tört  melle  sebével 
Ellasbítva,  magas  zászlóját  rántja  kezéből 
S  teste  fölött  áll  meg,  mint  győző  véres  oroszlán. 
Már  paizsát  s  az  arany  sisakot  tova  nyújtja  Karának 
S  áll  pusztán  s  hevén  a  harctól  s  szál  kardra  bízottan 
ím  nagy  távolból  jön  azonban  zúgva  szökő  gömb, 
A  sisakot  hű  szolgástul  elrontja  előtte, 
Sárti  magát  vállban  s  kardját  kisodorja  kezéből, 

Ellenben  gázol  Durak  a  testhalmokon  és  fenn 
Rengeti  a  buzogányt,  várnagynak  mérve  fejéhez  ; 
A  várnagy  pedig  áll  s  el  nem  lassúdva  sebében. 
Puszta  kezekkel  ví  s  harcol  félmázsa  kövekkel. 
5  mintha  belőlük  várt  készülne  emelni,  vagy  álló 
Csarnokot  a  halmon,  nagy  barnás  szirttöredéket 
Hány  ollyan  sürüen.  Nem  használ  harca  Duraknak, 
Nem  nagy  teste  :  hajol  feje  megkoppant va  Dobótól 
S  szörnyen  egész  ember  fekszik  beborítva  kövekkel. 
Kamber  is  és  Robogó  hosszú  harcoknak  utána 
Nyugszanak,  a  csatahelyt  Kamber  még  mássza  setéten 
S  húzza  nehéz  derekát,  a  földet  rágva  dühétől, 
Majd  nagy  hörgéssel  testét  elhagyja  az  élet, 
S  mint  villáma  fogyott  felhő  levegőben,  eloszlik. 
Véresen  ül  Robogó  véres  kövön  és  vad  örömmel 
A  szaladó  hadakat  nézvén  ott  várja  halálát. 
Nincs  már  aki  Eger  falait  megmássza  merészen, 
Mind  a  harci  mezőn  szaladoznak  puszta  kezekkel. 
Hasztalan  üz  Ali,  készebbek  vasa  által  öletni, 
Mint  heves  ütközetben  szörnyebben  halni  magyartól, 
így  a  harc,  mely  kezdődött  nagy  rettenetekkel 
S  tíz  ország  ordítását  hordozta  magával, 
Elhagyván  fiait  százféle  halálnak  ölében, 
Végződik  csenddel  s  tévelygő  lassú  nyögéssel. 
És  Eger  áll,  többé  meg  nem  kísértve  töröktől. 
Omladozott  kövein  vérengző  férfiak  ülnek  : 
Ők  tárták  meg  Egert  s  ez  volt  sasfészke  Dobónak 

SZÉPLAK. 

EGY  ÉNEKBEN. 
1828. 

Mint  zaj  elől  fut  az  erdőnek  fejedelme,  az  álba* 
Fölriadott  szarvas  s  csörtetve  az  őszi  levél  közt 
Mindaddig  viszi  büszke  fejét  hátára  hajoltan, 
Míg  vég  rengetegét  szaladással  eléri  Bakonynak  : 
Úgy  az  idő  fut  lelkem  elől  s  vágyaimnak  előle  ; 
Elrohan  a  feledés  honjába,  hol  a  patak  immár 
Nem  csörög,  ősz  partján  a  fáradt  szép  Rege  szunyád 
S  a  rokon  Álomnak  sző  nélkül  nyugszik  ölében. 
Téged  is,  oh  Völgység!  az  idő  kiragadjon-e  tőlem, 
Szóljak-e  mindenről,  ha  dal  ébreszt,  csak  ne  te  rólad? 
És  ha  neved  zendül  nagy  késő  korra  lejutván, 
Senki  ne  tudja,  hogy  oly  szentté  lett  tájad  előttem? 
Hogy  fiatalságom  tündérországa  te  voltál? 
Halmaidat  koszorúzza  borág,  koszorúzza  tetődet 
Százados  erdőség  ;   köztök,  mint  égi  maradvány, 
Nyúlnak  el  a  völgyek,  fiatal  szépséggel  igézők  : 
Ott  mikor  elfáradt  testem  nyugalomra  hanyatlik, 
Lelkem  az  ifjúság  képét  öltözve  magára, 
Ábrándozva  bolyong  egyedül  a  csörge  pataknál 
S  szárnyain  ismét  a  szerelemnek  hordja  bilincseit 
S  hordja  szelíd  kötelét  az  elomló  szőke  hajaknak. 
Álmaiból  virradnia,  haj !  mért  kellé  ;  miért  kell, 
Megsiratott  szép  völgy!  szemeimtől  messze  maradnod. 
Hogy  soha  több  víg  hang  dallód  ajakára  ne  keljen, 
És  legyen  a  dalban  minden  szava,  mint  szíve  oly  bús? 
De  te  nevezve  maradsz  kedve  íben  búmban  egyenlőn 
Legkésőbb  napomig,  s  mely  tájadon  őrzi  regéit, 
Állni  fog  emiekeim  közepett  a  széplaki  bús  rom. 

Elfárad,  míg  az  erdőket  megjárja  morogva 
A  rontó  zivatar,  s  halmán,  mint  fülmilefészek, 
Csendesen  áll  Széplak,  vésztől  nem  bántva  közöttük. 

És  Ugod  és  Zenedő,  Széplak  szép  asszonya,  ketten 
Öj  boldogságnak  nem  számlált  napjait  élik 
Kőfali  közt,  az  öröm,  s  szerelem  bájolta  teremben. 
Hallgat  egész  környék  ;   nem  háborgatja  vadászkürt 
S  nincsen  örömzaj olás  vendégtől  puszta  határin 
Elmúlt  a  robaj os  vigasággal  büszke  menyekző  ; 
S  mint  zaj  után  nagy  tengeren,  itt  úgy  ünnepel  a  csend 
És  minden  gyönyörök  mennyét  elzárja  magában. 
A  hajadon  Zenedő  mindennél  szebb  vala.  Után 
Elfáradt  a  nap  s  hozzá  nem  láta  hasonlót. 
Most  fejlődve  szemérméből  szebb  szinte  magánál : 
Nyildokló  tavaszág,  csigahajból  félig  emelt  gyöngy. 
Angyaliságától  szépsége  vidámodik  és  nő, 
Mint  ifjú  csemeték  naptól  a  völgyek  erénél. 
És  Ugod,  a  hősök  bátrabbika  harci  veszélyen, 
Most  a  béke  jutalmával  dúsabban  az  ország 
Dús  fejedelmeinél,  a  legszebb  hölgyet  ölelte. 
Keheméin  szeme  és  jóságán  szíve  legelvén  ; 
És  illette  kezét  s  mint  méh  új  harmatos  ágról, 
Csügg  vala  ajkairól ;   csókkal  hintette  be  arcait. 
Tündöklő  deíiség  nem  volt  Ugod  ;  ifjú  vitézek 
Szép  sora  közt  jelesebb  arcút  s  termetre  delibbet 
Láthata  már  Zenedő  ;  de  szívében  nem  vala  hívság  : 
Hőséggel  szerété  a  bátor  férfias  arcot  ; 
És  a  nem  hazudó  szemeken  vágyási  betöltek. 

Gyász,  hogy  Ugod  nem  volt  bizodalmas  iránta  nejének  I 
ő  maga  hü,  mint  sas  ridegen  kelt  fészke  hevéhez, 
Hü  mint  kardja  nehéz  karjához  az  érc  hadi  pályán. 
Néha  gyanút  táplált  s  kór  gondolat  üle  fejében  ; 
Nem  hiheté,  hozzá  hogy  hü  legyen  ennyi  dicsőség, 
Ennyi  magas  szépség  :  rejté  a  vádat  azonban  ; 
S  fogva  szelíd  kötelén  tartá  a  boldog  örömnek. 
És  mikor  így  édelgve  nyugott  a  hölgynek  ölében, 
Nem  vala  semmi  ború  arcára  jelelve  szivéből  : 
Csendesnek  látszék,  de  mosolygó  csendé  csalárd  volt  : 
Lelke  setét  mélyén  ült,  mint  poklokra  lökött  rém, 
A  féltés,  a  legpusztítóbb  szörnyeteg  ;   és  várt 
Pusztításra  időt ;  s  hogy  senki  ne  sejtse,  fölötte 
Cssdfa  hínárként  terjengett  a  játszi  vidámság. 

S  ím  bús  hír  jőve.  Kóborló  cseh  had  él  vala  orvul 
Szerte  az  országban  ;  s  mint  a  már  veszni  menő  légy 
Dong  szomorún,  mikor  érzi  szelét  az  enyészetes  ősznek 
S  szálldogál  és  hitvány  éltét  elveszteni  nem  fél : 
Ügy  ezek,  érezvék  Mátyás  országa  hatalmát, 
Bolygának,  rövid  életöket  nem  nyújtani,  mert  az 
Nem  vala  már  lehető,  de  dulással  tenni  súlyossá 
Elnyugodott  falukon  s  a  marhás  puszta  lakóin. 
Nappal  az  orrablck  mélységes  völgyben  ülének, 
Onnan  az  áruló  holddal  kibukának  az  álmot 
Meggyilkolni  s  az  alvókat  szentetlen  acéllal. 
Ezt  hogy  Ugod  hallá,  minden  csöpp  vére  haragban 
Forr  vala  és  fölkelt  szilaj úl  a  büszke  nemesség 
Pártos  ereiben,  nem  szidalom  korholásra,  de  karddal 
Menni  veszély  ellen  ;  s  bolygó  istentelen  orvok 
Csontaival  szörnyen  beborítani  puszta  mezőket. 
Nem  tartá  szerelem,  nem  az  édes  hang  epedése, 
Mely  Zenedő  ajakán,  mint  a  pattanni  feszült  húr, 
Bús  rezgésbe  merült  s  kérlelte  haszontalan  a  hőst. 
Egy  vala  bal  súgó  s  nagy  gyásszal  monda  jövendőt 
Éjjeles  elméjén,  de  boszúsan  visszariasztá 
A  méltatlan  jóst.  S  hol  náddal  s  szőke  füzekkel 
Borzas  partai  közt  csavarog  szilaj  árja  Kapósnak, 
S  a  Balaton  küldötte  Sió  madarainak  örülve, 
Vajda-Simontornyát  ingó  lápokkal  övedzi, 
Arra  szegé  útját  Ugod  és  húsz  lóval  elindult. 
De  hagya  ősz  szolgát  és  őrt  mellette  kilencet, 
Szerte  vigyázókat  s  védőit  az  erdei  laknak. 
ő  maga  vasba  borúit  s  daliás  vala  ménen  ülése. 
Csak  paizsát,  a  rémületest,  nem  vitte  magával : 
Az  fennfügge  falán,  s  ragyogának  képei  búsan, 
S  pilloga  széle  körül  az  acélnak  barna  zománca  ; 
De  közepén  látszott,  amint  fejedelmi  Kupának 
Eldarabolt  testét  hosszú  szálfára  tűzötten 
őrzi  setét  hajdú,  s  hozzá  komor  éjféli  holdnál 
Búsan  az  elnyugodott  daliák  árnyéki  leszállnak, 
És  iszonyún  szemök  és  iszonyún  nagy  kardjaik  égnek. 
Úszván  ködkacagány  az  erőtlen  vállon  utánok  : 
Az  pedig  elborzadva  tekint  a  szellem -apákra 

S  állva  rogyó  félben  dárdáját  ejti  kezéből. 
E  paizs  ősöktől  szállott  öröködve  fiakra 
És  vala  hősének  diadalt,  gyászára,  jelentő. 
Senki  azért  örömest  nem  vitte  csatába  ;  de  őrzék, 
Mint  hü  emlékét  az  időnek,  mely  leborongott 
Véres  napjaival,  s  hírt  hagy  vala  vissza  s  nehéz  gyászt. 
Így  lön  szép  Zenedő  egyedül,  s  mint  árva  borostyán 
Elfoly  erőtelenűl,  ha  közel  nincs  gyáma,  fövényben : 
Ügy  lehajolva  nehéz  bánatban  szíve,  sirás  közt 
ömledezett  a  hölgy  ;  s  kebelébe  lehull  vala  sok  köny. 
Másnap,  mint  a  tó,  melyen  zápor  futa,  még  reng, 
A  ragyogó  mennyet  már  kezdi  mutatni  azonban, 
S  harmatgyöngy  szemmel  belenéznek  parti  virágok  : 
Ügy  lön  sok  köny  után  a  hölgynek  lelke  tükörré 
S  benne  szelíd  jóságának  szép  mennye  világolt. 
És  hogy  az  elhunyt  nap  harmadszor  is  eljőve,  mint  kél 
Honni  nyugodt  vízből  a  szálló  hattyü  nem  ösmert 
Országokba  s  az  ég  mezejét  választja  határúi  : 
Ügy  kelé  csillapodott  lelkében  az  üdvös  imádság. 
Hol,  mikor  így  rideg  egyházban  leborultan  imádna, 
Messze  Szilágyságból  hozzá  juta  ifjú  zarándok  ; 
S  félve  nehéz  térdét  egyház  küszöbére  lehajtá. 
S  kezde  imádni,  de  lelkének  kárára  nem  Istent, 
Nem  sanyarú  szentet,  hanem  áldott  hölgynek  alakját. 
Kit  szeme  s  szíve  csalódtában  vélt  istenanyának. 
Amint  térdre  hajolt,  megzörrent  fegyvere  s  tompán 
És  döbbenve  adá  megütődött  paizsa  hangját. 
Megriadott  a  hölgy  és  némberi  szíve  dobogván, 
Mint  a  vári  harang,  mely  csenge  halálra  menőnek, 
Hangos  ütéssel  adá  bal  hírül  háborodását. 
De  hogy  az  ifjú  szemét,  és  látta  habozva  leomló 
Fürtéit  a  kövön  és  esdeklő  arca  beszédét, 
S  lágy  fiatalságát,  melyen  mint  réti  virányon 
A  felhőtlen  hold,  ártatlansága  mosolygott : 
Szánakozásba  vegyült  félelme  s  időtlen  alakjai 
A  képzelt  bajnak  zavarodtan  oszoltak  eszéből : 
S  mélyen,  az  érzetnél  mélyebben,  egy  ötlet,  egy  álom 
Villana  meg  lelkén,  tilos  a  bírálatos  észnek, 
És  elenyésztekor  a  kegyszívnek,  mely  szüli,  fájó. 


üe  tűnik  és  nyomokat  nem  hagy  az  erőtelen  álom, 
Elvesz  az  ébredt  ész  sugaránál,  s  a  deli  nő  szól 
Nyájasan  ifjúhoz  s  minden  szava  tiszta  szívesség  : 
fllij  u,  ha  nem  csalatom,  jövevény  vagy,  messze  lakók  • 
Vére,  szerencséddel  honnott  megférni  tudatlan. 
Szólj,  javadúl  mi  lehet,  mit  kíván  hosszas  utadnak 
Fáradság]  után,  mint  látom,  csüggeteg  elméd?» 
A  gyermek  pedig  álmot  óhajt,  tusakodva  magában, 
Almot,  ezen  látás  gyönyöréhez  örökre  hasonlót, 
Mely  ne  mulandóság,  ne  idő  játéka,  de  lenne 

■  naradandólag  lelkének  adatva  sajátul. 
Fölkel  azonban,  utószavait  hallvája  örömmel 
Angyali  szép  nőnek,  s  hozzá  így  ejti  beszédét : 
^Áldott  légy,  deli  nő,  áldott  a  föld  is,  az  ösvény, 
Mellyen,  hogy  meglátnálak,  s  a  sorssal  azontúl 
Megbékélhetnék,  hozzád  hagya  jutni  szerencse. 
Sok  napot  és  még  több  boldogtalan  éjét  utaztam 
Üttalan  út  rögein  s  embertelen  árva  határon  ; 
S  meliyet  imént  mondái,  a  legjobb  szív  adomán;. 
Kegyszavad  oly  régtől  egyedül  jártomban  az  első, 
Mert  egyedül  szeret  a  pusztult  ház  gyermeke  járni 
S  boldogokat  ragyogó  bőségben  látni  nem  örvend. 
Oh  csak  egy  elhagyatott  rejtek,  csak  egy  enyhet  a< 
Jusson  házadban  a  sok  bajt  tűrni  menőnek, 
Üjra  erőt  vészen,  emléked  szentség  lesz  eszében, 
S  mint  eddig,  gyásszal  nem  fogja  bevonni  világát.* 
Szóla  s  nehéz  feje,  sok  gondtól  s  új  gondolatoktól 
Meghajlott  balválla  fölé,  nap  ütötte  kalászként. 
De  Zenedő  az  elandalodót  fölemelte  szavával. 
És  szállásra  híva,  táplálatos  étkeket  és  bort, 
És  ada  sok  szép  szót  hozzá,  mely  életadóbb  az 
Éteknél  s  léleknevelőbb  a  tályai  bornál, 
így  kipihente  magát  és  kezde  vidulni  az  ifjú. 

Orbai  Kálmán  volt,  a  rég  nagyhírű  Kupáknak 
Törzsökiből  végső  s  Ugodokkal  ükére  rokonság. 
Nem  tudhatta.  Setét  alakokkal  az  ősi  regékből, 
Melyeket  atyjától  hallott,  vala  lelke  borongó. 
S  már  különözni  mesét  nem  bírt  elméje  valótól, 
Mert  gyermek  vala  még,  mikor  atyj  a  leszállt  az  apákhoz . 

Vörösmarty  munkái.  III.  1D 


S  anyja  szülő  kín  közt  halt  el  siratatlan  előtte  : 

Árva  korán,  idegen  házaknál  tenge  s  hideg  kéz 

Nyujta  nehéz  eledelt  a  sokszor  sírva  evőnek. 

így  nőtt,  így  serdült,  s  most  így  hordozta  tizenhat 

Éveit  a  földön  s  nem  lel  vala  rajta  rokon  vért. 

Benne  az  egy  lélek,  más  nem  volt  semmi  atyáról, 

S  szökve  csak  egy  paizsot  mentett  meg  az  ősi  falakról. 

Mely  portól  feketedve  s  borús  vala  régi  jelekkel, 

S  kardot,  az  ütközetek  villámát  hajdan.  Ezekkel 

Mindkét  féle  szerencsének  harcára  megindult. 

Mindezeket,  s  amit  rideg  után  tűre,  tapasztalt, 

Esti  komoly  csendnél  elmondta  beszédes  ajakkal  ; 

S  szánák  és  szeretek  hallói :   de  monda  csatát  is 

Hunyadi  tetteiből,  amint  tarkázva  regékkel 

Múlt  napok  álmaiból  meg-megíordultak  eszében. 

Néha  pedig  tévedt  szemeit  Zenedőre  felejté, 

S  végzeni  nem  tuda  kezdett  szót.  Mosolyodva  meginté 

A  deli  nő  akkor  ;  s  hallgatta  regéje  csodáit : 

A  ragyogó  hajú  lányt  s  a  tündérkerti  szerelmet. 

Nap  nap  után  így  múlt ;  Orbainak  három  örömnap. 
A  negyedik  nap  fegyvereit  vizsgálta  Ugodnak  ; 
Kedve  lőn  oly  fényben,  mint  fenn  azok,  égre  ragyogva 
Látni  magáét  is,  s  tisztítani  kezdte  leülvén. 
Elsőbb  is  kardjára  hozott  munkája  derülést, 
Mely,  mint  nagy  köd  után  kitörő  nap,  régi  homályból 
Ügy  emelé  ki  hegyét  s  öldöklő  éle  világát  ; 
Egyszersmind  szép  markolatán  a  gyöngysor  előtűnt  : 
És  örvende  szelíd  sugarának  az  ifjú.  Azonban, 
Hogy  paizsára  került  a  sor,  borzadva  tekinté 
A  szigorú  jeleket,  gyásznak  gyászképü  betűit  ; 
S  amint  törölgető  keze  végig  surrana  rajta, 
A  falról  hozzá  le-Ievillant  pajzsa  Ugodnak. 
Majd  ezt,  majd  meg  amazt  vizsgálván  kémszeme,  látá 
Végre  csodálattal,  hogy  párt  lele  hajdan  időkből. 
Lelke  merengő  lett ;  rokonát  képzelte  Ugodban 
S  hordta  bizonyságát  balján,  a  gyászjelü  vérten, 
De  szíve  mást  keresett.  Szégyen  tiltotta  rokonnak 
Vállaltatni  magát,  a  dústól  árva  nevetlent. 
«Majd  ha  nevem  Mátyás  ajakán  fog  zengeni,  úgymond. 

S  a  haza,  mint  idegen,  nem  zárja  ki  híremet,  akkor 
Lássanak  itt  ;  vagy  mint  kiömölt  víz  folyjon  el  éltem 
És  ne  lelvén  nyoma  elboruló  szép  ősi  nevemnek.)) 
Elszánt  lőn  hamar  és  röviden  készűle  nagy  útra  ; 
Mégis  az  elválást  nem  tudva  kiállni,  levélben 
Szíve  nehéz  napját  így  írta  le  szép  Zenedőhöz  : 

«Elmegyek  ;   így  megyén  a  leidézett  lélek  az  égből, 
Angyali  nő!  tőled  megyek  el  sorsomnak  elébe, 
Mely  mikor  álmodozám,  villámban  ereszte  vezér  fényt, 
És  megrendített  ;    de  vőn  elvíhatlan  erővel, 
Mellyet  imént  feledék,  hosszabbá  tennem  az  utat. 
Oh  te,  ki  tisztább  vagy,  mint  szó  mondhatja,  kinek  szép 
Élete  folytában  legrosszabb  tette  is  áldás, 
Angyali  nő,  ha  időtelenül  szállok  ki,  ne  vádolj, 
Hogy  búcsúzatlan  hagyom  el  gyötrelmeim  enyhét  ; 
Hogy  mikor  útra  megyek,  nem  nézhetem  a  lekötő  szem 
Bájait  észbomlás  nélkül ;  hogy  gyenge  szemem  fél 
A  napot,  oh  téged  szépségek  napja!  bevárni : 
Mert  láz  lelkem,  ez  egy  lélek,  kiszakadna  belőlem, 
ím  én  semmi,  az  élet  nagy  könyvében  üres  lap 
S  szél  játéka  vagyok,  mint  pusztán  vad  fa  viharban. 
Mégis  óhajtásom  marad  itt,  nem  jő  velem  útra  ; 
Ott  eped  egyházad  küszöbén  s  ne  feledj  el,  azon  kér, 
Hogy  nemzetségem  ki  van  is  bár  búmra  törölve, 
Még  legyen,  aki  nevem  hírét  meghallja,  ha  élek, 
S  mondja  :   Szegény  gyermek  méltó  vala,  hogy  befo- 

Még  sokat  irna  le  andalgó  elméje  tanácsán,  [gadjam.s 
De  fut  az  éj,  a  szárnyas  idő  hatalommal  idézi. 
Útnak  ered  s  az  írást  köszönetnek  hagyja  jeléül. 
Mint  ha  madár  szabadul,  melyet  lép  tárta,  szegénynek 
Sok  hímtolla  fogó  gyöngyön  ragad,  ő  megy  azonban 
És  örvendi  szabad  szárnyait  suhogatni ;  de  még  fáj 
Üj  sebe,  elragadott  tollát  még  sínli  magában  : 
Így  mene  Orbai,  ott  veszvén  szíve  Széplakon  ;  ifjii 
Lelke  azonban  örült  a  szép  hajnalnak,  az  erdők 
Halk  suhogásainak.  Viruló  völgyekbe  lenézett 
S  látta  kies  téren  Bonyhádot  messze  határos 
Falvaival  s  délről  szomszéd  patakokkal  övezve 
Andalgása  között  madaraktól  kére  jövendőt  ; 

Fenn  daliának  azok,  fiatal  bogon  ülve  fölötte, 
A.  napot,  a  nap  arany  sugarát  várván,  de  közöttük 
Sírva  nyögő  csalogány  bús  szót  zendíte  s  az  erdőt 
Eltölté,  csak  imént  szökevény  társára,  panasszal 
Minden  utána  hajolt,  és  sok  sirodalmas  ajaknak 
Fájó  szózatival  hangos  lön  az  erdei  mély  csend. 
A  gyermek  fájdalmak  ölén  ringatva  reményeit 
Hallá  a  dalokat  s  még  inkább  andalodott  lőn. 
így  haladott ;  s  tova  tér  és  hegy  maradoztak  utána. 

Már  jőve  vissza  dicsőn,  ha  dicsőség  porba  leverni 
Orrablók  seregét,  a  hős  Ugod.  Elbomlanak 
Ellenségei  a  honnak,  letöretve  vasától. 
Társai  örvendek  szép  bátorsága  jutalmát ; 
Áldák  a  mentett  lakúak.  S  amint  mene  végig 
Falvak  előtt,  vagy  büszke  nemes  várának  előtte, 
Sok  szép  szem  daliás  menetét  kísérve  csapongott 
Gyors  nyomain  ;  s  tetszék  a  bátor  férfi  sokaknak. 
Sok  dicsérte  lovát,  sok  azon  könnyüded  ülését ; 
Fegyvereit  mások,  ragyogókat  sok  hadi  tettel ; 
Mindnyájan  pedig  őt,  a  bátor  lelkű  segédet. 

De  fekete  szárnyát  fölemelte  az  átkozatos  hír, 
Nem  tartotta  magány,  erdőség  nem  vala  gátja  ; 
Jött  hegyen  és  völgyön  s  hazugul  így  suttoga  szerte  : 
rím  mi  jeles  hős  ez !  kár,  hogy  míg  messze  vesződik, 
Honn  jövevény  gyermek,  korcsok  nemzője  bitangol 
Szép  örökén  s  bűnnel  fertőztet  régi  nemes  vértb 
Megrendüle  Ugod  hallván,  s  a  benne  lakó  szörny, 
A  féltés,  fölemelte  riadt  lelkében  alakját, 
Csillapodott  azután.  De  nem  ész,  a  büszkeszívűség 
Győze  baján :  «Maradok,  monda,  ne  gyanítsa  leső  szem, 
Hogy  van  okom  megítélt  házamhoz  visszasietnem.?) 
S  úgy  lőn.  Balra  hagyá  Szekszárdot  régi  falaival, 
S  hol  most  fünevelő  halmát  mutogatja  Leányvár, 
Puszta  lakatlan  domb,  ott  akkor  büszke  falakkal 
Messze  fehérlő  lak  palotáiba  készüle  térni 
S  várni,  míg  árnyékát  boruló  lelkének  elűzné. 

Már  mene,  ahol  az  út  befelé  nyita  kurta  tekervényt, 
ii  mint  száradt  fának  még  élő  ága,  virágzott 
Sok  fiatal  hárssal,  melyek  mind  két  felen  őrként 
Álltának  és  suhogó  lombbal  vendéget  idéztek. 


• 

Mert  szívesen  a  vár  két  agg  szüze,  minden  utasnak, 
Kit  vihar  ért  vagy  baj  fáraszta,  nyitottanak  enyhelyt 
S  gondjok  alatt,  mellyet  nevelének,  az  égszemü  lányka, 
Sok  fiatal  h ősnek  befelé  fordula  futása. 
Jósok  is,  és  sebet  orvoslók  vetekedve  valának 
A  szüzek  ;   és  nagy  volt  bizodalma  ezekhez  Ugodnak. 
Sím  ahogy  mene,  megszökkent  s  felhorkana  méné. 
Ütfelen  a  fűből  felvillant  Orbai  pajzsa  ; 
Fáradtan  maga  benn  alvék  terebély  fa  tövében. 
Néze  Ugod,  s  poklok  játékát  vélte  ;  lenéze 

>dszor  s  iszonyú  lelkét  tele  nézte  haraggal ; 
S  a  legijesztőbb  vád  már  nem  vala  távol  eszétől. 
Megborzadt,  mint  elközelítő  vészben  az  agg  tó, 
És  odazúga  lován  s  megüté  dárdával  az  ifjat, 
Mondva  :  «Or  eb,  kelj  fel  s  alugyál  el  örökre  vasamtól, 
Vagy  valld  meg,  paizsom ,  ha  nem  orzott,mint  juta  hozzád?* 
Nem  hallá;  de  futott  félébren  az  ifjú;  s  halálát 
A  fák  közt  befelé  szaladozva  kerülte.  Nyomában 
Yágtata  és  megölő  dárdát  perdíte  az  űző. 
A  két  agg  látá  egyenetlen  harcban  az  ádáz 
Bajnokot  és  az  előtte  serény  lábakkal  iramlót 
Védtelenül  s  az  ütő  vasa  által  szinte  veszőleg, 
Megszánván  bebocsáták  őt  ;  de  Ugodnak  előtte 
Félve  kaput  zártak.  Künn,  mint  sziklába  csapott  hab 
Áll  vala  ez,  szíve  roncsoltan.  Megütötte  dühében 
A  kaput  és  beletört  az  erős  nagy  dárda  kezéből. 
Rengett  az  :  de  nem  engedte  még  s  a  várfalak  ormán 
Megjelenek  a  lány,  az  időnek  régi  tanuja, 
A  legidősebb  szűz  ;  s  mert  mondani  kezde  jövendőt. 
Mély  üregű  szemeit  bel  láng  forgatta  dühülten. 
Mint  a  gyászmutató  boldogtalan  óra  határán  : 
Elfonnyadt  keze  úgy  állott  lemutatva  Ugodra, 
S  míg  szólt,  szürke  haját  a  szél  hordozta  csapongva, 
Mintha  tavaszba  telet  szálaival  akarna  beszőni. 
Szólt  pedig  így,  s  vékony  s  rezgő  vala  hangja  s  halotti  : 
♦Mit  zörgetsz,  mit  akarsz  boldogtalan,  e  helyen?  állj  eí. 
Itt  csak  béke  lakik  ;  de  te  menj  el,  vidd  tova  sorsod 
Förgetegét,  mely  homlokodon  le  van  írva  setéten. 
Vért  látok  kezeden,  melyet  vizek  árja  le  nem  mos, 
Tűz  nem  emészthet  meg.  Menj  el,  valamerre  szemed  lát ; 

Csak  ne  hazádba,  hol  a  szép  nö  aggódva  reád  vár, 
Gyász  neked  és  gyász  a  balsors-üldözte,  magának.* 
E  szavakat  mondván  elhagyta  az  ormot  az  agg  szűz 
S  lőn  egyedül  Ugod  a  haragoknak  hagyva  s  magának. 

Három  gondolatot  forgat  vala  lelke  leginkább  : 
Szolgáit  fölhíja-e,  várt  megvíni?  vagy  a  gyász 
S  szégyen  elől  haza  földéről  elfusson  örökre 
És  soha  Széplakot  és  a  nőt  mosolyogni  ne  lássa? 
Vagy  pedig  elmenjen  meglátni,  mi  dúla  sajátján 
S  a  bűn  részesein  maga  tartson  szörnyű  bírálást? 
Erre  hajolt  ;  mert  asszonyokat  megvíni  dicsőség 
Nem  vala  s  a  bolygás  nyugodalmat  nem  szerez  annak, 
Kit  csevegő  hír  bánt  s  bizonyost  még  nem  tud.  Elindult, 
Rémületes  paizsát,  mint  vélte,  balára  emelvén. 
Messze  kitért,  valamerre  rohant,  a  vándor  az  útból, 
S  összelegelt  vadak  a  vad  elől  riadozva  futottak  ; 
A  szolgák  pedig  a  rohanót  száguldva  sem  érték  ; 
Messze  zavart  rendben  maradának  méné  nyomától. 
Szép  Zenedő!  jobb  volna  neked  nem  lenni  születve. 
Vagy  soha  nem  lelned  féltő  szeretődet  Ugodban, 
Nem  hiszen  asszonyban  hűséget,  s  hosszú  szerelmet : 
Eltemet  a  szörnyű,  hogy  megrendüljön  utánad 
Lelke  s  szokott  útján  tévedt  elméje  ne  járjon. 

Kertében  szomorún  a  szép  nő  járja  tekervény 
Űtait,  és  az  időt,  mint  rossz  vendéget  óhajtja, 
Míg  eljőne  az  álom  utóbb,  elrázni  magától. 
Elmaradó  férjén  aggódik.  Az  összeszokott  lét 
Csak  fele  értékét  s  azt  is  bánatba  keverten, 
Bírja  szegény  ;  s  gyakran  követül  elküldi  szemének 
Szép  sugarát  örömes  hírt  kémleni  távol  Ugodról. 
Még  nem  sejti  szegény,  a  jók  gyászára  veszendő, 
Hogj'  férjének  eszét  lekötötte  az  átkozatos  vád  ; 
Hogy  nem  mer  dühödő  szívvel  házába  belépni 
S  kertbéli  bokroknál  csúsz  el  lappangva  kígyóként. 
S  úgy  van.  Ugod  fél,  a  gyilkos  szándékú,  magától : 
Nem  közelítheti  még  küszöbét,  győződni  akarván. 
Vagy  nem  hinni  tovább,  vagy  egészen  lenni  gyanútlan  : 
Ez  forog  elméjén  s  el  nincs  választva  határral. 
Azt  gondolja  :   «Magányában  kell  látnom  az  egykor 

Üdvömnél  inkább  kedveltet,  ah  a  csapodár  nőt. 
Majd  ha  tanú  nélkül  itten,  hol  véthete,  haj !  itt, 
Hol  legelőbb  ölelő  karját  szerelemre  nyitotta, 
S  most  idegen  névnek  fel  fogja  sóhajtani  hangját, 
Majd  ha  előállók  s  nem  mer  megvárni  szemével ; 
És  ha  egyet  kérdek,  megkérdem  :  hittelen  asszony, 
E  paizs,  ősz  korból  legszentebb  hősi  maradvány, 
Hogy  juta  más  kézhez?  Jövevénynek  kellé,  s  mi  bérért 
Kellé  odább  adnod,  te  hitek  tapodója,  te  asszon}', 
Nem  feleség  többé,  te  nevemnek  sírja!  —  s  ha  erre, 
Mint  hiszem,  a  nyomorú  nem  lel  szót  amvyi  ezer  közt  : 
Vesszen  el,  e  vasnak  légyen  temetője  szivében. 
S  oh  ha  —  de  azt  nem,  Ugod,  soha  nem  fogod  érni  az  élet 
Napjaiban,  hogy  megnyughassál  tiszta  szerelmén  — 
Oh  ha  megérnéd  azt ;  de  gyanúk  hallgassatok,  addig 
Nem  sietek ;  nem  rontok  előbb,  mint  megtudom  a  bűnt.» 
így  szólt  a  bőszült.  Csendes  kívána  maradni, 
Ét  meg-megmozdúlt  remegő  markában  acéla. 
Látta  nejét,  s  mi  nem  oly  szemmel  mint  egykor ;  el  omlott 
Mint  árnyék,  minden  szépsége  gyanúja  ködében  ; 
Látta  busongását  és  monda  :   nem  engemet  illet ; 
A  szaladó  jövevény  hagya  bút  bűngondos  eszében. 
re  megállt  a  hölgy,  hol  előbb  ártatlan  örömmel 
Ült  ernyős  fa  megett  s  mondotta  regéit  az  ifjú. 
Ott  bolygó  szeme  kis  csalogány  fészkének  alatta 
Láta  fehér  levelet  gyéren  meghintve  betűkkel. 
És  1  evévé  ;   mert  mily  asszony  nem  tudni  kívánó? 
És  mi  gonosz  van  ezen?  Végig  futa  rajta  szemeivel ; 
S  amint  bús  szavait  bámult  lelkébe  fogadta, 
Kis  könnyű,  szánakodás  szép  könyje,  lepördüle  arcán. 
Kisded  csepp,  te  öröm  s  bánat  harmatja,  mi  vagy  te? 
Vaj  ?  mi  vagyon  benned  mennyből  elegyítve  s  pokolbóL 
Hogy  rontó  egyaránt  s  áldó  tudj  lenni  s  miattad 
Most  egy  egész  élet  lemerüljön  időtelen  éjbe! 
Fölkel  Ugod.  Nem  bírja  magát,  nem  bírja  haragját  : 
összebeszélt  szerelem  titkát  a  vétlen  Írásban, 
S  bűnvallást  lel  az  ártatlan  könyü  szent  elemeiben. 
Mint  feneszájű  ló,  viszi  a  harag,  a  vad  erőszak. 
Felcsörrenve  megáll  s  így  dörg  le  nejére  :  «Tekints  rám. 

Én  vagyok,  álnok  hölgy,  ösmersz-e,  halálodat  engem ?» 

Haj  de  ki  ösmeri  meg,  melynek  gyönyörében  alutt  el, 

A  kiderült  mennyet,  ha  be  van  keltére  borulva, 

S  nap  ragyogása  "helyett,  villám  szegi  barna  határát? 

A  szellőt,  ha  viharrá  lett,  ösmerjük-e  többé, 

Értjük-e  megbődült  morajában  előbbi  sugalmát? 

így  az  elámult  nő  többé  férjére  nem  ösmer  ; 

Arca  szelídségén  nem  tud  képzelni  ölő  színt, 

S  mely  eddig  szerelem  vágyát  suttogta,  szavában 

A  rettentőt,  a  gyilkost,  félelme  nem  érti. 

Földöntúli  világ  rémét  gondolja.  Sikoltva 

Megszalad  a  remegő ;  s  oda  rogyna,  de  vad  kerecsenként 

Ott  terem  a  szörnyű  :  s  melly  ége  lobogva  dühétől, 

A  kiemelt  gyilkot  hölgyének  eloltja  szivében. 

S  mintha  pokol  zúgná,  tompán  ily  szókat  üvölt  rá  : 

♦Halj  meg,  s  szégyenedet  vidd  sírba,  elaljasodott  nő! 

Ott  nem  lát  meg  Ugod,  ha  keseregsz  az  új  szeretőért. » 

Ezt  alig  monda,  hogy  előtte  az  áldozat  eldőlt : 

S  szép  szeme  játékát  elzárta  halotti  sötétség. 

Hüled  Ugod  s  már  érzi  súlyát  tettének.  Elég  ok 
Már  nincs  a  földön,  melyért  meg  kell  vala  ölni. 
A  késő  vendég,  a  bánat,  már  beköszöntött ; 
S  elhunyt  nyugta  fölött  sanyarú  gondokkal  évődik. 
Mint  sürü  felleg  után  lobog  a  megütött  fa  magában, 
S  nincs  zápor  többé,  mely  lángját  oltsa  vizével : 
Ügy  egyedül  és  olthatlan  tűz  lángol  Ugodban. 
Hosszan  néz  le  s  merőn  s  a  hajnal  rózsavilágát 
Nem  leli,  mint  ezelőtt,  liliomra  hasonlatos  arcáa. 
A  mozdulatlan  tagokat,  s  a  szótalan  ajkat 
Ahogy  látja,  kitör  küzdő  türödelme  magából. 
Nem  szól  és  szeme  nincs  könyütől  búvában  elázva,. 
De  szabadon  vad  gondolatok  dulakodnak  eszében, 
Melyektől  nem  tud  menekedni.  —  Azonban  az  elhullt 
Kis  levél  ott  fetreng.  Attól  fölserken  az  ájult 
Eldühödött  harag  és  még  egyszer  lángol  agyában. 
Lángszemmel  nyeli  a  sorokat.  Végigfut  először 
S  ismét  s  harmadszor  ;  s  a  bünszót  nem  leli  benne. 
Majd  teremébe  rohan  nyomorult!  ott  mintha  keresné 
Elmaradott  hölgyét.  S  ím  pajzsa  setéten  alánéz 

Képeivel  ;  megakasztja  futó  lábának  iramtát. 

Most  már  látja  világánál  a  szörnyű  tudásnak 

A  szövevényt.  Mi  eget  dúlt  föl  s  tett  vad  keze  rommá, 

Éi  ú  ;  s  mi  érzelem  az!  mint  tépi  el  élte  nyugalmát! 

Keble  kiég,  mint  a  bel  lángtól  hamvadozó  h» 

S  benne  tanyát  kétség  s  szilaj  álmok  képei  ütnek. 

Elvesze  már  Ugod.  Árnyékát  hordozza  futó  láb. 
A  föld  ing  neki  már  ;  maradását  nem  leli  rajta. 
Mint  hegyen  indult  kő,  megered,  nem  tudja,  hová  lesz 
Még  esze  sírja  fölött  egy  gondolat  él  zivatarként, 
Nagy  s  iszonyú,  mint  tette,  s  ez  őt  hordozza  vadonban, 
/vdáz  farkassal  gyakran  virrad  meg  az  erdőn  ; 
Gj  akran  az  éjvel  jár  egyedül,  mikor  állat  is  alszik. 
Mint  bolygó  rém  jő  múlt  boldogsága  falaihoz, 
Ott  suttogva  nevét  hölgyének  ;  majd  rohan  ismét. 
S  így  rövid  élte  lezúg,  mint  hirtelen  ér  ja  viharnak. 
Ordas  agyú  kölykek  marakodnak  tagjai  rongyán  ; 
S  szánakodó  rokonok  nem  tudják  jegyzeni  sírját. 

1  Y>lve,  magányosan  áll,  az  enyészet  képe,  Magyarvár. 
Késő  romjaiban.  Lejön  a  szép  Kúma  hegyéről 
S  nem  leli  nagyságát  ;  elporló  néma  falaknál 
Hajtja  vizét  szomorún  ;   árnyék  sincs  benne  azokból, 
M  íy  magas  ormok  előbb  az  eget  csillogva  keresték. 
Ott  piruló  hajnal  nem,  dél  sem  kelti  föl  a  zajt  ; 
Csendé  van  :  éjenként  ordítják  csak  föl  az  éhes 
Fai  kasok  álmaiból  ;   kövein,  hol  hősök  alusznak, 
Kósza  kígyó  sziszeg  és  halovány  gyom  rázza  szakállát 
Nem  vala  ezred  előtt,  nem  két  ezrednek  előtte 
Ily  letarolt  e  vár  ;  akkor  volt  híre  javában, 
Harcos  Orod  nemzetiének,  Dalmának  időtte. 
lm  roppant  kőcsarnok  alatt  ott  nyugszik  az  ifjú. 

Nem  maga  :   karjaiban  harcok  villámi  nyugosznak. 
Mély  pokol  a  tenger,  s  mi  riasztóbb  fergetegénél? 
Ő  nem  rettegi  azt :   dühödéseit  győzte  hajóján. 
Járt  a  fényszerető  perzsánál,  látta  hatalmas 
Kóma  hadát,  s  viadalmaiból  megtérve  negyedszer 
Marcona  Verrestől,  kit  elölt,  hadi  jelt  hoza  arcán. 
Hogy  megtért,  vendégi  alatt  döbögének  az  ősi 
Csarnokok  és  teremek  ;  maga  is  tort  jára,  vadászott 
Kiskori  társaival  s  örömeiktől  zenge  Magyarvár. 
Mind  elmúlt  ez  is,  újra  magány  foglalta  be  létét. 
Nemzetsége  kihalt  :  kora  sírba  temetve  szüléi, 
Húga  Zarándnál  él.  Maga  van,  mint  éjjel  az  árnyék. 
Oszlopain  paizsok  s  aranyos  szép  f  egy  veri  függnek, 
S  elragadott  zászlók,  Verres  zászlója  hegyében 
Ül  komoran  egyedül  a  büszke  tekintetű  sólyom  ; 
Szárnya  nem  is  lebben,  csak  néha  riad  meg  az  omló 
Kúma  zaján  s  hegyi  szellet  után  kapkodva  vadat  les  ; 
Ó  maga  messze  kinéz  :  kicsiny  a  tér,  mely  van  előtte 
Lelke  rideg  sasként  nagy  egész  országokat  eljár 
S  kérdi,  mi  van  még  ott,  mellyel  mérkezni  ne  tudna? 
Dobban  azonban  az  út,  bajnok  közelíti  határát 
Büszke  Magyarvárnak,  s  míg  tart  a  rajta  tűnődés, 
lm  már  ő  megszálla,  madár  lova  vesztege,  hullván 
A  tajték,  mellyel  habzik  vala  szája,  körösleg. 
Kék  selyem  ing  lobogott  a  szélben  harci  ruháján 
S  hímes  ezüst  szegetét  játszatta  az  égi  sugárral  : 
Kalpaga  barnás  volt ;  de  tetőjén  inga  fehér  toll, 
S  csid  vala  jobbjában.  Arcán,  mind  mindig,  az  épség 
S  ifjú  vidámság  ült.  Fegy vernéké  s  békéi  társa 
Ez  vala  Dalmának.  Soha  ezt  búsongani  ember 
Nem  láthatta  :   vidáman  folyt  jó  vére  ereiben, 
Szinte  miként  foly  az  ormi  patak  délesti  lapályba, 
Mely  vígan  csörög  el  kis  partjai  virágai  közben, 
És  csak  néha,  midőn  menetét  kőhalmok  elállják, 
Váltja  zaját  s  vizeit  harsány  suhogással  özönné. 
S  így  vala  ő  örömest  dévaj  s  elmésen  enyelgő 
A  békés  napokon  ;   de  serény  a  harc  idejében  : 
Ott  esze  járt,  itt  dárdáit  forgatta  vitézül. 
Most  hogy  elért,  megörült,  s  így  szóla  Orod  fia  Dalma  : 


155 

«üévaj  Igar,  mi  hoz  ily  későn  s  hímzetten  élőmbe? 

Barna  vitézt  vártam  feketés  vaslapba  borítva, 

S  ím  a  nap  fiaként  tündöklő  úrfi  közelget  ; 

Nász  van-e  még  Ügödön,  vagy  tán  itt  nőszik  Igar  ma?» 

így  szólván  fejedelmi  kezét  nyújtotta  Igarnak, 

Az  pedig  elfogadá  s  ily  szózatot  ej  te  viszontag  : 

«Nincs  még  nász  Ügödön,  sem  Igar  nem  nőszni  jön  erre; 

Téged  jő  egyedül  üdvözleni  s  látni  hatalmas 

Engadiból  s  Ügöd  erdeiből,  hol  imez  ruha  bármily 

Ékesnek  lássék,  vad  fák  is  termének  illyent.» 

I Ilyeneket  szólván,  nagy  örömmel  nézte  vezérét 

S  híreit  elmondá.  Szólt  a  tarkői  Zarándról, 

Szólt  Keviről,  a  száz  teremű  Koppánynak  uráról 

S  hősekről  s  deli. szüzekről  s  országos  ügyekről. 

Majd  tova  megjárá  a  rég  nem  látta  vidéket, 

Megfordult  fejedelmeméi  a  kúmai  várnak, 

Ifjúnál,  aggnál,  hollóhajú  hölgyeinél  is, 

S  kedvet  adó  vala  és  örömes  mulatása  körökben. 

És  mikor  így  hete  múlt,  nyugatának  napja  beállván, 

Lőn  maga  Dalmával,  nagylelkű  fiával  Orodnak. 

Éjjeledéit.  Szomorú  rémekkel  jött  el  az  árnyék 

S  a  zaj  sírjánál  ünnepelni  szállá  be  a  csend. 

Még  nem  tündöklött  a  menny  ;'  de  törötten  oszoltak 

Fellegi,  és  a  nyílt  csarnok  közepében  ülőknek 

Lassanként  kiderült  kéklő  szép  sátoros  öble. 

Sárga  haját  rázván  most  tűnt  föl  egy  északi  csillag, 

S  majd  egyedül  ragyogott  aranyos  lángjával  az  éjben. 

Tiszta  világa  elől  az  egek  kis  fényei  bújtak 

S  a  kibukó  holdnak  haloványság  telte  be  képét  ; 

Eljött  s  visszaijedt  odvához  az  árva  sötétség 

Szárnyasa  ;   jókor  elült  keselyűk  szálltak  ki  helyette 

S  még  egyszer  napot,  és  napfényt  kérésének  az  égen. 

Látta  s  imígy  szólott  nagylelkű  Dalma  Igarhoz  : 

«Haj !  Igar !  én  heverek  s  nevető  szép  csillagom  itt  van. 

ím  hogyan  önti  merész  sugarát  a  fénytelen  éjbe, 

Mintha  az  álomidőt  kívánná  tenni  rövidbbé. 

Vagy  csalatom,  vagy  ez  a  csillag  már  ösmeri  Dalmát. 

Szinte  midőn  Sírász  gyönyörű  ligetébe  merültem, 

így  jőve  akkoron  is  lobogó  arany  üstöke  szegvén 

Éjjeli  ösvényét  s  haza  intett  kéjem  öléből  ; 
Itt  vagyok!  estenként  tünetek  változnak  előttem, 
Kél,  szűnik  a  szélvész,  a  záport  űzi  verőfény, 
Kűma  lefoly  s  napokat  viszen  el  folytában,  örökre 
Elvesztett  napokat,  hullt  gyöngyeit  a  nagy  időnek, 
Kik,  föld  kincseivel  váltsam  bár,  meg  nem  adatnak 
ifjúságomnak,  kisded  pályámon  ez  egynek. 
S  ínég  én  veszteg  ülök.  —  De  nem  így !  legyen  ez  ma  u  í 
Tettek  után  török,  és  munkát  ha  nem  adhat  ez  a  föld, 
A  pokol  álljon  elő,  avval  lesz  harca  karomnak  ; 
Hogy  mikor  a  nyugalom  napját  közelíteni  látom, 
Lelkem  üres  ne  legyen  nagy  tettek  gondolatától. » 
Dalma  imígy  zára  fellengő  lelke  beszédét, 
S  tisztelvén  szavait  még  hailgata  társa  ;  de  a  hős 
Nem  titkolta  szívét,  így  szólt  kérdőleg  Igarhoz  : 
«Bajtárs,  hű  követője  valál  mindenha  utamnak, 
Most,  hogy  Etel  mellett  rokonink  szomszédaik  által 
Hadba  idéztetnek,  bizonyos  hír  hozza,  magadtól 
Hallom,  napnyugaton  dölyfében  háborog  és  az 
Engadiak  hírét  nem  tiszteli  a  ravasz  örmém/. 
Monddsza,  ha  völgyeiből  kürtömmel  fölverem  a  jászt 
Es  a  büszke  magyart  dárdák  viadalmira  hívom, 
Menjek-e  föl-,  vagy  aláragadó  folyamához  Arasznak, 
Es  ha  megyek,  kísérsz-e  megint  bajtársi  karoddal?* 
Erre  felelt  Igar  és  komolyabb  lőn  arca  szavával : 
«Fejedelem!  hogy  atyád  volt  éltem  gyáma,  hogy  a  hal 
Torkából  te  levél  annak  mentője,  s  letarlott 
Hegylakomon,  tova  harci  mezőn  jártomban,  óvója 
Nemzetségemnek,  nem  elég  elmondanom,  érzem, 
S  rút  feledékenység  soha  nem  lesz  bűne  Igarnak. 
Menj  el  azért,  valamerre  akarsz,  valamerre  visz  a  vágy. 
Nincsen  az  távol,  sem  sziklás  bérci  magasság, 
Nincsen  az  a  mélység,  mely  megfárasztana,  harc,  tűz, 
látogató  örvény  s Ármány  örök  éje,  holottan 
Lélekdöbbentő  ugatással  hangzik  az  őreb  : 
Mind  nem  elég  szörnyűk  elijeszteni  engem  utad  tói  ; 
És  mégis,  ha  szabad  tanakodnom  szándokod  ellen, 
Jódra  hajolt  elmém  máskép  fordítja  tanácsát.* 
Megszűnt  s  csillapodást  olvasván  Dalma  szemeiben, 

Már  szabadabb  lélekkel  imígy  folytatta  beszédét  : 
lAmit  Etelközről  mond  a  hír,  mind  igaz,  úgy  van 
Nyugaton  is,  mind  elmondottam,  azonban  Ételnek 
Hős  ura  csak  keljen,  szomszédai  sírba  remegnek 
S  Engadi  még  magas  a  ravasz  örmény  kurta  vasának. 
Induljunk  egyedül  :  okod  úgy  sincs  menni  hadastul. 

sz  völgyeiben  és  a  térföldi  lakók  közt 
Még  szomorognak  anyák,  még  nem  vén  özvegyek  élnek, 
Kik  Baku  tengernek  szeleit  siralommal  egyítik  : 
Sok  deli  férfiakat  temetett  el  az  éhes  ölébe. 
Hadd  serdüljön  az  ifjúság  :  gyakorolja  jövendő 
Harcaihoz  kezeit ;  de  ha  mégis  kelleni  fognak, 
ints,  vagy  izenj,  pillanat  alatt  nyomaidba  suhannak. 
Menjünk  hát  egyedül,  ím  hí  szép  tája  nyugatnak. 
Hí  Terek  és  az  eget  lecsaló  szép  völgyei  hínak. 
Erdők  és  havasok  harsány  folyamokkal  üvöltve 

vári  hűvös  patakú  ligetek  változnak  utunkban, 
És  valamerre  megyünk,  rokonok  szíve,  honná  fogad  be. 
Vár  Kéve  s  bátyja  Zaránd  és  a  harc  ősze  Tugorkán, 
Vár  magas  Engadiban  fejrázó  Kende,  ki  ellen 
Nincsen  erő,  nincs  hős,  a  harcnak  nincs  veszedelme, 
Aki  ha  rázza  fejét  ellen kezetében,  akár  az 
Ég  föld  rázkódjék  és  azt  harsogja  :  nem  úgy  lesz! 
Oly  bizonyos  jelt  ád  s  akaratját  nem  szegi  szükség, 
ím  rád  vár  ez  is  és  ösmerni  kivánna,  ha  jőnél. 
S  mit  késsem?  tele  van  futamó  híreddel  az  ország  : 
Rólad  dall  a  szűz,  téged  vár  titkon  epedve 
Jász  Iboly,  a  völgyek  s  a  halmok  dísze  Homanna  ; 
Csak  maga  hallgat  még  a  sárga  fodorhajas  Elvő, 
Magzata  Kendének.  Ligetében  rejtve  virágzik, 
S  a  közhír  nem  mer  közelíteni  tiszta  nevéhez.  — 
Fejedelem,  ha  talán  csevegésre  jutok  ma,  ne  vádolj  ; 
N'em  hallgathatom  el,  meg  kellene  tudnod  utóbb  is  : 
Láttam  egy  országot,  hegyi  téren  fekszik  ;  előtte 
Kék  távolban  az  agg  tenger  hullámi  forognak 
S  fodros  rengetegek  kosszorúzzák  pázsitos  alját ; 
Fenn  a  hajnali  táj,  közelebb  szépséggel  az  éghez, 
Mint  nyomorú  földhöz,  meg  nem  vénhedve  virítván. 
A  boldogságnak  szerelemmel  nyitja  magányát. 

Ott  mulat  a  deli  szűz.  Láttam  s  a  gondolatoknak 
Tengere  lelkemben  kiapadt  szépsége  tüzétől ; 
Megnéztem  s  szemeim  lekötötten  rajta  vészének. 
Szóltam  s  nem  voltak  szavaimnak  hangjai,  most  hogy 
Szólhatok,  ezt  mondom,  s  kevesebbet  nem  lehet  immár: 
«Rózsánál  rózsább,  gyönyörűbb  valamennyi  gyönyörnél.* 
Ment,  én  árnyékát,  magamat  nem  tudva,  követtem : 
Még  az  is  éj  színét  nem  vette  magára  :   pirongott 
Arcai  hajnalaként  és  visszamosolygani  látszék. 
S  e  kis  tündért  egy  örményföld-szűlte  királyfi, 
Egy  nyomorult  Tigrán,  epedezve  vadássza  szemeivel. 
Külföld  fajzatihoz  fejrázó  Kende  nem  adja, 
Mégis  ez  a  Tigrán  veszedelmes  csalfa  hitében. 
Fejedelem,  nem  j ősz-e  alá  a  lányka  bajához? 
Jőj  le,  riaszd  el  óhajtóit,  s  ha  szívedre  keríted, 
Mondhatod  a  napnak  :  szálljon  le  alunni!  az  éjnek, 
Hogy  besötétedjék  ;  maga  sárga  fodorhajas  El  vő 
Több  neked  a  napnál,  több  a  szép  csillagos  éjnél. » 
Erre  magas  lelkűn  mosolyogva  felel  vala  Dalma  : 
«Bajtárs,  mint  sokszor,  most  is  szűk  földi  határon 
Túljárnak  szavaid  ;   de  nekem,  bármennyibe  teljék, 
Tetszik  ajánlásod  ;   lemegyek,  megnézem  előszült 
Hősünk  lakhelyeit,  fejrázó  Kende  hatalmát. 
S  nem  hunyom  el  szemeim  hódító  kellemek  ellen, 
Hölgyeket  is  nézek.  Megnézem,  szebb-e  Magyarvár 
Hattyúinál  kebelök.  Megnézem  Hajnalon  Elvőt, 
És  ha  Tigrán  ellen  karomat  kérendi,  halálban 
Ellensége  leszek  karddal,  dárdával,  ideggel ; 
Többre  nem  int  elmém.  Láttam  s  tán  szebbeket  annál 
Nem  látnak  szemeim  ;  de  nekem  nem  csillagom  a  lány. 
Gyenge  virág,  kebelén  még  reggel  ringadoz  a  gyöngy, 
Színe  jön,  illata  kél,  gyűl  édessége  ;  de  mézét 
Méhek  s  a  csapodár  lepkék  ragadozva  fogyasztják. 
Illatit  ingadozó  örvényivei  elnyeli  a  lég  ; 
A  dél  jő  s  ragyogó  gyöngyét  lángjával  elissza. 
Lankadoz  :  akkor  már  többé  nem  kedvese  a  méh, 
Pillangók  kerülik  s  üres  a  lég  árja  szagától, 
Perkedt  szirmaitól  szomorodva  búcsúzik  el  a  nap  ; 
Még  csak  egy  az  szellő,  mely  kórójához  ütődik, 

Zeng  neki  gyászdalt  és  az  is  elhal  nyögve  tövénél, 
A  hír  tiszta  sugár,  azt  nem  fárasztja  meg  ösvény, 
Nem  nyeli  el  mélység,  sem  alatt  nem  hagyja  magasság  ; 
Szerte  repül  szabadon  s  ragyogása  parancsol  az  éjnek. 
Én  ez  után  sietek!  kelj,  kelj  tova  csillag  az  égen, 
Dalma  fölébredt  már,  lelkét  sugaraiddal  ereszti.* 
így  végzé  szavait  s  nyugalomra  betére  Igarral, 
De  Igar  így  szólt  még  szerelemmel  víva  magában  : 
♦Fejdelem,  a  lánykát  mért  mondád  gyenge  virágnak? 
Szép  a  gyenge  virág  ;  de  ha  gyöngyét  a  nap  elitta, 
Nincs  szeme,  mely  rajtad  csillagként  telve  forogjon, 
S  mely  ha  tovább  fordult,  eged  is  beboruljon  utána  ; 
Nincs  haja,  mely  a  bérc  ragyogó  délesti  ködénél 
Szebb  legyen  és"  pihegő  kebelét  őrizze  szemedtől ; 
Ajaka  nincs,  melyen  csókok  szűz  hajnala  keljen 
S  mely  napot  és  holdat  tudjon  megkötni  szavával  ; 
És  ha  szakasztani  mégy,  nincsen  habi  lába  virágnak, 
Mellyel  az  áradozó  patakon  túl  fusson  előled  ; 
És  szíve,  mely  ha  rokon  lettél  hozzáia,  szere- 
Jó  szive  nincs,  melynek  dobogása  megáldja  szerelmed 
Álmait  és  az  egek  dörgésit  elűzze  füledtől. 
Fejdelem !  a  lánykát  mért  mondád  gyenge  virágnak? 
Szép,  hamar  is  hervad  ;   de  dicső  is,  kedves  is  a  lány.» 

A  csillag  beborult,  rémeknek  hagyta  az  éjfélt 
S  nemzetek  álmainak.  Szendéig  a  hírre  sóvá: 
Várni  az  új  kedvest  szeretője  megunja  s  lenyugszik. 
Szúnyadoz  a  rabló  ;  de  nem  a  boldogtalan,  az  még 
Fenn  van  az  Ínséggel  és  nem  jön  ölelni  halála. 
Arta  ez,  a  pártus  földnek  fejedelme,  míg  a  nap 
Fenn  vala  boldog  egén,  most  bús  árnyéka  magának. 
Mint  zivatar-kergette  levél,  bujdossa  hazátlan 
A  neki  szűk  földet  s  nyugodalmát  nem  leli  rajta. 
Fergeteget  keres  a  hegyeken,  gyász  éltet  az  elzárt 
Völgyek  ölén,  hogy  az  endéket  beleölje  szivéből, 
Él  az  azonban  még  és  halni  nem  engedi  őtet. 
Most  is,  mint  keselyűk,  szaggatják  őt  az  ijesztő 
Gondolatok,  s  ősz  fürtéivel  hajtják  ki  az  éjbe. 
Kúma  sötéten  foly,  közepett  csapdosva  haboktól 
A  nyomorult  ember  kormánytalan  üli  hajóját. 


LátkÖre  barna  homály,  szeme,  lelke  halotti  sötétség. 
Keble  kiégett  hegy,  melyből  mély  tompa  morajjal 
Szózat  emelkedik,  élőknek,  holtaknak  ijesztő  : 
(•Hajtsatok  el,  viharos  tengerhez  hajtsatok  engem. 
Oh  ti  sötét  éjnek  habozói,  hogy  ottan  az  örvény 
Nyeljen  el,  és  ne  csekély  habban,  hullámban  enyésszem, 
Hogy  magasan  fektigyék  a  vízbérc  lelkemen,  annak 
Vad  zuhogásaitól  siketüljek,  hogy,  ha  fölöttem 
Nemzet  pusztul  el,  vagy  esik  rabigába,  ne  tudjam. 
Ott  ha  az  égő  nap  föl  akarna  találni,  ne  leljen, 
És  ha  kivánnám  én  még  egyszer  látni,  ne  lássam ! 
Vagy  minek  is  láttam?  Te  sötétség  éje  borulj  el, 
Bús  alakod  ne  legyen  mint  lelkem  alakja  világosb. 
Mért  lelkem  gyászhoz  nincsen  szoktatva?  Miért  lelt 
ínségnél  egyebet,  hogy  most,  mikor  abba  merül  el, 
Képzete  a  nagyról,  s  hogy  az  elmúlt,  búja  ne  volna? 
Vagy  hol  van,  ki  velem  tudjon  mérkezni  panaszban? 
Atyja  halálán  sír?  Az  atyát  én  láttam  elesni 
Agg  hófürteiben,  s  bűnöm  vala  benne,  hogy  elhullt : 
Átka  maradt  rajtam.  Szép  hölgyet  veszt  vala  s  kedvest? 
Kettőt  vesztettem,  a  földnek  gondolatánál 
Szebbeket,  és  jókat.  Szívemen  hervadtak  el  és  most 
Csendes  Araltónál  nyomorultan  porlik  alakjok. 
Gyermekit  ölték  el?  Szépen,  mint  déli  pagonynak 
Szálai  serdültek  fiaim  ;  gyász  hajnalom  eljött, 
S  lábam  elé  gördűle  fejők.  Iszonyodva  elölték 
E  karok  a  gyilkost,  de  fiam  nem  támada  többé  : 
Mind  eltépetten  tavazó  verőkben  aludtak, 
S  őket  nem  siratám.  Egy  nemzet  lelke  vesződék 
Végső  napjaival.  Szemlélnem  kellé  vészesét 
S  csak  siratám  :  többé  nem  voltam  menteni  képes. 
Itt  vagyok,  a  vas  sors  kerekétől  törve,  futólag 
Bujdosom  a  földet  s  még  halnom  nem  szabad  :  árván 
Egy  gyönyörű  lánykáin,  ijfúkori  gyenge  sugara 
Boldogságomnak,  kísér  szakadatlan  utamban. 
Mint  sanyarú  árnyék,  megyek  én  mellette :  szememnek 
Fénye  csak  ő  s  csak  szemeiben  nézelhetem  a  rám 
Nem  haragos  mennyet.  Keze  törli  le  arcomon  a  bút 
S  ajka  nyugalmat  zeng.  Éhemben  is  ő  etet,  és  ha 

Szomjuzom,  ő  hoz  italt  kisded  tenyerében  az  érből. 
Színem  előtt  szunyád  s  még  egyszer  látom  az  elmúlt 
örömet  álmaitól  viduló  arcára  kifestve.  — 
Ébred  s  ágyamat  ő  veti  meg  puha  parti  füvekből, 
S  csendes  az  én  álmom,  mint  aki  örökre  alunni, 
Mélyen  alunni  fogok.  S  ím  ekkor  kél  föl  az  átok. 
Lányomat  a  rablók  álmomtól  messze  ragadják  ; 
Végszava  borzasztó  siketen,  mikor  ébredek,  akkor 
Hangzik  el  a  sivatagnak  ölén.  Ordítva,  tapodva 
Kérdezem  a  földet  s  zivatarral  válaszol,  átkom 
Fölveri  a  vas  eget  :  villámát  küldi,  s  nem  öl  meg!  — 
Haljatok  el  ti,  kik  élők  még  hallgattatok  engem, 
De  ti,  kik  a  sírban  lakozátok,  keljetek  alvó 
Színtelen  árnyékok,  velem  itt  töltsétek  az  éjét, 
Míg  az  utált  napnak  nem  hat  kebelébe  világa. » 
Szólt,  s  a  szellemapák  iszonyodva  húzódtak  utána, 
Fenn  sanyarú  rémek  szilajon  röpdösve  suhogtak, 
A  komor  éjfélnek  s  hangzó  kínoknak  örülvén. 

Dal  kel  az  erdőkön  és  a  deli  Hajnal  előjő  : 
Mennyei  gyöngyeiben  múlódad  földi  virágok 
Mosdanak  és  csillog  s  életre  vidámodik  a  lomb. 
Hol  zuhogó  Terek  a  hegyet  és  szép  völgye  határát 
Fölveri  álmaiból,  ott  egymást  nézve  sötéten 
Két  idegen  lép  föl,  Csimor  és  az  ölő  szemű  Bendeg. 
Titkos  barlangok  lakozói  Koros  vize  mellett, 
Kik  mint  tévedező  turulok  járnak  ki  rabolni, 
S  a  puszták  ijedelme  nevök,  s  éj  színe  ruhájok. 
Ékes  az  és  szilaj  ifjúság  mosolyog  ki  szemeiből, 
Ez  haragos  lelkét  arcán  hordozza  sötéten 
S  szörnyű  tetteivel  túl  áll  java  élte  határán. 
Köztök  az  elragadott  Szűbál,  szép  árva  leánya 
Hontalan  Ártanak,  bárányként  lépdegel  és  néz 
S  minden  meglebbent  árnyéktól  várja  halálát. 
Szólítják,  de  szavát  a  félelem  árja  megölte  : 
Nem  felel,  a  felelet  búsan  vagyon  írva  halálszín 
Arcain  és  remegő  tagjának  mindenik  ízén. 
Mégis  mintha  Csimort  látván  jobb  volna  reménye, 
Ahhoz  jár  közelebb  s  kérőleg  függ  szeme  rajta, 
És  Csimor  is  hozzá  örömest  mosolyog  le  ;  de  Bendeg 

Vörösmarty  munkái.  III.  H 


IÓ2 


Nem  tűri  e  látványt.  Mint  tengeri  szörny  az  özönből, 
Ügy  üti  föl  vad  mérge  magát  egyszerre,  s  szemében 
Ül  az  ölő  szándék,  lángos  karikái  forogván. 
Érti  Csimor,  s  keze  a  boton  áll  s  most  hirtelenebbűl 
Mint  a  gondolatok,  hatalommal  előrerohannak 
Som  buzogányokkal  döngetve  halálosan  egymást. 
A  kis  lány,  mikor  e  viadalt  szemlélte,  szabaddá 
Lön  s  futa  bérceken,  a  félelmek  nyomtalan  utain. 
Minden  másra  vakon,  csak  nem  viadalmok  ügyére, 
Küzdenek  a  rablók  lobogó  dühödéssel  azonban, 
S  fegyverök  és  fejők  és  mellök  kopog  a  sok  ütésben. 
Bendeg  ütötte  Csimort  legutószor  mellben,  utána 
Bendeget  agyban  emez,  s  mint  föld  indultakor  egy  bérc, 
Ügy  rendült  meg  ütésétől  a  rettenetes  fő. 
Felkacag  erre  Csimor  Szübált  nem  látva  közelben 
S  mond  szilajon :  «No  ugyan  volt  mit  koptatnod  erődet. 
Hol  van  az  édes  lány,  a  harmat,  az  égi  virágszál ! 
Nézd,  föld  nyelte  felét,  fele  mennybe  repült  el,  azonban 
Itt  van  szép  nyomain  sanyarú  árnyékod,  öleld  meg.» 
így  szólt  s  még  vadán  elhangzott  hahotája  tovább  is  ; 
Nem  felel  erre  amaz,  de  dühülten  fúva  haragját 
Lóra  kap  és  minden  bokrot  földúlna  tövestül, 
Csak  hogy  az  elvesztett  Szübált  még  visszakerítse. 
Asszonyalak  lebegett  a  távol  déli  hegyekben. 
Sok  keresése  után  ez  tűnt  föl  előtte,  legottan 
Arra  csavarta  lovát ;   de  csalólag  el-elvesze  a  kép 
Lombok  alá  jutván  s  foszolékony  ködnek  alája  ; 
Bendeg  előszáguld  :  országokat  adna  egy  áldott 
Szép  egyenes  földért ;  de  hegyet  kell  másznia,  s  keskeny 
Úton  irigy  ágak  rángatják  tüske  karokkal. 
Ballag,  üget  Bendeg  s  ezer  arcú  tarka  jövendő 
Háborog  elméjén  ;   vágtatna,  röpülne  ;   de  késik, 
S  a  futamó  árvát  kegyelem  felhője  takarja. 
Ballag,  üget,  mint  vad  morgó  bika  az  aldai  réten, 
S  megleli  végre,  kit  üz  ;  de  szilaj  paripája  megugrik 
Hogy  közel  ér  s  maga  elborzad,  lát  váj  a  bosszúsan 
Nem  gyönyörű  Szübált,  —  az  aszott  hideg  elbori  jós  nőt 
Most  nyílik  ajka  sötét  sírként  s  így  dörgi  ki  átkát  : 
«Oh  hogy  epednél  meg!  hát  téged  szürke  boszorkány, 


lőj 

Téged,  aszott  féreg,  te  hegyek  sárkánya,  ki  hitt  le 
Tégedet  Elborról,  hogy  most  förtelmesen  itt  állj  ? 
Aki  mohos  sziklákat  eszel  s  felhőket  iszol  rá, 
Ferde  sivány  bocskor,  ki  magas  fészkedben  üvöltve 
Nőszöl  az  ördöggel,  ki  megett  sántítva  döcög  s  már 
Elfáradt  az  idő  :  hogy  mersz  te  megállni,  holottan 
Gyenge  futó  lánykát  keresek  tusakodva?  dögölj  meg 
Sfald  be  jövendődet,  buzogán3Tom  mondja:  bűnös  vagy !» 
Szólt  s  fölemelte  botát ;  de  az  asszony,  egy  éktelen  óság. 
Ellene  állt,  haja  borzadván  s  szeme  lángba  merülvén, 
S  tárta  varázsvesszőt,  mellyen  bemetélve  jövendők 
Képei  tűntek  elő,  jó  rossz  egymásba  zavartan, 
Mint  föveny,  és  az  arany,  mint  felhő,  s  tiszta  verőfény. 
Ezt  suhogtatta  felé  s  ím  a  vész  terhe  alázúg, 
A  viharok  szárnyát  zápor  nehezíti  ;  zuhogva 
Hordanak  egy  tengert,  az  egeknek  régi  haragját  ; 
A  hegyek  is,  kik  alatt  felhők  tolakodva  morogtak, 
S  ködtelenül  láták  a  mindig  tiszta  verőfényt, 
Felleg  alatt  nyögnek  s  szikláikon  omlik  az  árvíz. 

Hol  Siva  végetlen  fövényében  lankadoz  a  nap, 
S  csendes  Araltónak  zaj  nélkül  nyugszanak  árjai, 
Félre  világ  robogásaitól,  egy  puszta  lak  ormán 
Két  Isten  harcolt  elszántan  régi  haragból. 
Első  a  dúlás  komor  Istene,  Rom,  jőve,  és  az 
Elhagyatott  lakon,  a  szélvészek  bús  palotáján, 
Hol  szomorú  volt  a  napnak  tüneménye,  ha  feljött, 
És  szomorú,  ha  lement,  élőt  nem  látva  körösleg, 
Merre  nehéz  ón  lábaival  sétált  el  az  óság, 
S  ami  előbb  fény  volt,  abból  nem  hagy  vala  többé 
Semmi  csodálandót :  —  ott  Rom  kívána  tanyázni, 
S  messzünnen  feltolt  falakat  készül  vala  tenni 

Földdel  egyenlőkké.  Véd,  a  ház  őre,  kiálla 

Ellene  és  mentő  paizsán  fölvette  ütéseit, 

A  rombolni  jövőt  nagy  erővel  visszaszegezvén. 

Ők  ugyan  éjt  nappá,  nyugodalmat  téve  csatává, 

Mint  két  béri  vívó,  küzdöttek  folyton  az  ormon 

ötven  egész  évig  ;   de  azonban  győze  Romisten. 

Égi  hazája  felé  elszállt  a  puszta  tetőkről 

A  Mentő  szomorún,  és  a  fejedelmi  gyönyörlak, 

A  hírben  ragyogott  Országok  háza,  leomlék. 

Rom  pedig  a  düledék  palotán  fölütötte  tanyáját, 
Nagy  Siva  pusztáin  egyedül  őrszellem  az  éjben. 
És  ha  ki  szürke  világánál  félholdas  időnek 
Jőne  felé,  láthatta  miként  tört  oszlopon  ülvén 
Hosszú  szakálla  mohát  lengették  pusztai  szellők, 
S  várkoszorúzta  fejét  zsibbadt  könyökére  nyugasztva, 
S  szomorú  sivatagba  miként  nézett  ki  merően, 
Messze  Araltónak  látszván  hallgatni  zúgását. 
Évekig  így  és  túl  azokon  gyász  gondolatokban 
Fárasztotta  eszét,  s  ha  talán  vész  harsoga  által 
S  a  föveny  országát  felvették  szárnyai,  akkor 
Ébredé  álmaiból  s  hullván  gyér  hosszú  szakálla, 
Zenge  szilaj  dalszót  és  a  zivatarba  sóhajta. 
Már  század  múlt  el  s  még  nem  jőve  senki,  az  elmúlt 
Fénynek  hajlékát  romjaiban  látni,  sem  utast 
A  vak  eset  s  balsors  meg  nem  téveszte  s  az  Isten 
Nagy  fogadást  gondolt,  így  szólván  végre  magában  : 
«Ki  legelőbb  düledékeimet  leborulva  köszönti, 
Teljesedésbe  hozom  háromszoros  álmait  annak. 
Boldoggá  teszem  őt,  fogadásom  tartja  s  ez  így  lesz  !* 
Szóla  s  körüljárdalt  őr  gond  kísérve  személyét 
S  mélyebben  sülyedtenek  a  düledékek  alatta. 
Múlt  az  idő  s  untig  változtak  benne  zaj  és  csend. 
Sokszor  az  ősz  Romhoz  lemosolyga  az  égutazó  hold, 
Fellegeket  gyakran  látott  harcolni  s  koronként 
Dúlva  sötét  vésznek  ment  által  rajta  haragja. 
ő  pedig  ült  egj'aránt  s  kőhalmai  omladozának. 
De  mikoron  másod  századnak  folytának  évei 
S  a  forró  fövények  pusztáin  nem  vala  szellő, 
Harmatot  éj  nem  hinte  alá,  regtől  pedig  estig, 

Mintha  világot  gyújtana  fül,  hevén  égete  a  nap  ; 
Ifjú  kalandor  jött  egy  távol  honni  vidékről. 
Sors  és  a  szerelem  nem  hagyták  béke  ölében 
Lennie  boldoggá,  nem  harcok  förgetegében. 
Búvá  futott  a  két  hatalomnak  előle,  szivének 
Gondjaival,  s  hogy  senki  ne  lássa,  ez  árva  kietlent 
Választotta  utúl.  Melytől  nem  rettege  s  mely  baj 
Annyi  ezerből  még  egyedül  vala  hátra  —  halálát 
Vélte  találnia  itt.  Lankadtan  s  lelke-szakadva 
Lép  vala  lassan  elé  s  lerogyott  a  barna  köveknél. 
Tüstént  fekte  helyét  meglágyította  Romisten, 
S  ő,  nemes  Országok  feledett  ivadéka,  lakatlan 
Földön  erőtelenül  feküdött  :  vas  feg}rveri  rajta 
És  mellette,  nehéz  kéziből  elhullva,  hevertek. 
Szelleme  tükrében  feltűntek  az  álmok  azonban 
S  láta  kies  tájat  dombbal  változva  s  virágok 
Völgyeivel ;  pásztor  tanya  volt,  kis  haj  lak  az  ormon, 
Kút  csorgott  tövinél,  gj'éren  körülötte  gyümölcsfák. 
A  ligetek  csendét  patakok  csörgési  vidíták, 
Kisded  bokrok  előtt  szökdeltek  fürge  juhnyájak 
S  a  vezető  ürünek  mélyen  hangzott  ki  kolompja. 
A  nyáj  pásztora  ő,  legkönnyebb  póri  ruhában 
íjasan  és  balján  teljes  puzdrája  zörögvén 
Köztök  járt  egyedül  s  a  nyáj  örvende  urának. 
Ébredé  most  s  mit  imént  álomnak  véle,  való  lőn. 

Legszebb  pásztori  táj  közepett,  már  távol  előbbi 
Gondjaitól,  bámulva  magán  és  mindenen,  ott  járt 
Nyájai  közt,  fiatal  pásztor  sorsverte  vitézből. 
A  vezető  ürünek  hallotta  zörögni  kolompját, 
Látta  vidám  ihait  szökdelve  legelni,  s  előtte 
Minden  az  álomtól  festett  tárgy  képe  jelen  volt. 
így  élt  jó  ideig.  Gyakran  megjárta  virágzó 
Völgyeit,  ormairól  gyakran  letekinte  vidáman, 
Távol  az  elsiető  patakoknak  lesve  futását. 
íja  vad  állattól  s  nem  erőtlen  karjai  védek, 
S  kiktől  búcsút  vőn,  embert  nem  láta  határin, 
S  elszánt  lelkének  mi  öröm  nem  látnia  embert ! 
A  keserű  osztály  nem  bánta  :   fája  gyümölcseit, 
Nyája  tejét  nem  ohajtá  el  szomszédos  irigység. 

S  méreg  nélkül  folyt  epedő  szomjának  az  ép  kút, 
Villám  nem  keresé  alacson  kaliba  ja  tetőjét : 
Béke  ölén  egyedül  állt  az,  nem  lakva  bajoktól, 
A  csend  és  nyugalom  gyönyörének  hagyva  tanyául. 
S  a  boldog  szerelem  s  bal  sors  feledője  ígyen  szólt : 
«Járj  kies  utaidon,  ligetemnek  nyája  s  tenyésszél, 
Völgy,  te  virágozzál,  és  szellős  dombja  lakomnak, 
Folyjatok  el  csendes  patakok,  mérői  időmnek, 
A  koszorús  partok  kebelén,  hogy  kelve,  lenyugva 
Víg  csevegésiteket  lelkem  meghallja  s  örüljön. 
Csak  soha  embertárs  s  ember  szülője,  az  asszony, 
Meg  ne  zavarhassák  ridegét  e  néma  magánynak. 
Nem!  soha  emberi  nép  e  tájat  látni  ne  jőjön! 
Jobb  társak  nekem  e  szédelgő  nyájak  azoknál, 
És  e  néma  mező  s  fedezője  az  égi  derűlet. 
Vajha  szemem  még  mindezeket  láthassa  sokáig. 
Vén  fejem  így  a  béketanyán  fáradjon  el  egykor 
S  testemet  a  völgy  harmatozó  ibolyái  födözzék.» 
Szólt  s  az  üres  levegő  kebelébe  fogadta  beszédét 
És  elenyészni  hagyá  a  térnek  végtelenében, 
így  tölte  az  időt,  ura  és  uralója  magának 
S  éle  remény-  és  vágytalanul,  nézője  futamló 
Napjainak  ;   de  soká  nem  tarthata  békelakása. 
Lelke  hamar  betelek  örömeivel  az  egyszerű  tájnak, 
Kis  laka,  nyája  s  az  egy  környék,  a  mindig  egyenlő 
Hajnalok  és  estvék  unalomnak  tárgyai  lőnek. 
Még  az  örök  tavasz  is,  mely  nem  sorvasztva  teleknek 
Vészeitől  ligetén  folyvást  zöldéi  vala,  bánta 
A  kipihent  szívnek  megjöttek  előbbi  reményi, 
Visszakívánkoztak  tova  pártolt  vágyai :  embert 
S  emberlakta  vidéket  kért  a  puszta  magányért. 
Mint  partot  haladó  folyam  árja,  zajogtak  agyában 
A  raj  gondolatok  s  nyugodalmat  lelni  hiába 
Mentenek  el,  mind  a  nélkül  tértek  meg  urokhoz. 
Egy  vala  még  kísértetlen  s  azt  tenni  megindult. 
Elment  a  romhoz,  leborult  a  barna  köveknél, 
Ott  elszúnyada  és  feltűnt  a  második  álom. 
S  lát  vala  álmában  bércekkel  büszke  vidéknek 
Sziklafejű  csúcsát  vetekedni  egekkel :  az  erdő 

Méla,  borús  folyosóival,  és  —  hol  az  álmodozásnak 
Szent  országa  van,  agg  lomboktól  rejtve  világnak, 
Ahova  ormairól  forráshoz  járva  le  a  vad, 
És  egyedül  zavara  robajával  az  alkonyi  csendet  : 
A  titkos  teremü  völgyek  megnyíltak  előtte. 
Bérci  sorok  hátán  folyamok  harsogva  futának, 
S  a  hegy  alatt  szélt  és  hosszatt  meghintve  falukkal 
S  a  falu  népeivel,  gyönyörűn  zöld  róna  virított  ; 
Közben  egész  tájnak  látója,  az  úri  lak  állott, 
Büszke  toronyviselő  tetejével  messze  ragyogván. 
Ő  pedig  amiket  elláthat  vala,  völgynek,  oromnak 
És  ura  leggyönyörűbb  rónáinak,  ébredé  s  lelkén 
Vágya  betölte  után,  az  öröm  szilaj  árja  csapongott. 
Mint  idegen  földön  hosszú  utazásban  időn  túl 
Elmaradót,  fiatal  szolgák  és  szolgaleányok 
Üdvözlék  urokúl  s  az  imént  bús  ifjú,  lakója 
Pusztai  kunyhónak,  népes  palotában  örömmel 
Szállá  meg  és  fényes  pályát  igére  magának. 
Ólaiban  paripák,  szél  s  tűztől  vemhes  anyáknak 
Gyors  ivadékai  tomboltak  ;  s  kürt,  fegyverek  álltak 
Termeiben,  célhoz  repülő  szolgái  vadásznak  ; 
Csűreit  eltartó  gabonával  rakta  meg  a  nép  ; 
Lélekadó  bornak  tele  volt  nedvével  az  albolt, 
S  ménesek  és  csordák  legelének  szerte,  sajáti  : 
Dús  gazdát  mutatott  a  ház,  urodalma  hatalmast. 
Nem  volt  késedelem,  vendégei  jöttek  ;  az  ifjú, 
A  tehetős  gazdát  szomszédok  s  messze  vidéknek 
Vándori  látogaták.  És  ő  nyílt  kedvű  barátja 
A  fiatalságnak,  tisztelni  tudója  az  érdem 
Őszeinek,  minden  rendnél  ösmert  vala  s  kedves. 
Háza  szilaj  kedvnek  lett  víg  fogadója,  kaputlan 
Udvara  vendégért  látszott  mosolyogva  kinézni, 
S  szüntelen  a  járt  út  hoza  és  vive  látogatókat. 
Gyakran  az  ifjú  sereg  fölment  harcolni  vadakkal 
És  a  szarvas  ünő  és  sokbogú  hímé,  az  ugró 
Zerge,  s  ki  szellőként  fut,  az  őzfi,  lehulltak  az  ifjak 
Vesszeitől ;  s  ha  ki  sárga  vadat,  vén  bojtos  oroszlánt 
Kergete  föl,  ha  szilaj  párduc  szökkent  meg  előttök, 
Vagy  makkevő  kannak  hallott  robogása,  erővel 

Állt  az  erő  szemközt  s  ellentállása  mulatság 

S  kéj  vala  szívöknek.  S  mi  gyönyör  volt  inni  patakból, 

És  ha  ki  eltévedt,  a  kürtszó  lassú  nyögését 

Messzünnen  jött  szél  szárnyán  elfogni  s  utána 

Váró  társainak  fáradtan  jutni  körébe  ; 

Ott  lejtős  halmon  pázsit  nyoszolyára  pihenni, 

S  vígan  elosztozván  nem  finnyás  étkek  ebédin, 

Hallani  másoktól  és  mondani  tréfa  beszédet  : 

S  hány  nyilat  és  mint  vitt  hátában  el  a  makkevő  kan, 

A  kőszáli  szökő  mint  hulla  le  szökte  felében 

Nyíl  ütvén  derekát,  a  párduc  merre  osontott 

És  az  oroszlánnak  fene  bőgésére  ki  rémült ; 

Ilyeneket  hallván  zöld  halmon  látni  terülten 

A  széllábú  bikát,  hűvös  források  ivóját, 

Ahogy  hátravetett  szaruval  még  mintha  szaladni 

Vágyna,  merő  szemeit  dőlesztve  kinyúlik,  eláradt 

Vére  halálszerző  sebből  szivárog  azonban 

S  a  rohanó  lábnak  nincs  többé  semmi  hatalma. 

így  mulatának  ezek  s  a  bérchát  zenge  utánok ! 

Ha  pedig  a  vizes  ősz  s  zivatar-nyargalta  mezőkön 

Nem  vala  dísz  többé  s  a  kedv  a  társas  örömmel 

Szűkebb  térre  szorult,  termeikbe  vonultának  akkor 

S  vagy  tündér  regeszón  függöttek  egy  éltes  ajakról, 

Vagy  vigadó  dallal  hallottak  hárfái  zengést, 

Hol  gyönyörű  lányok  legszebbike  horda  piros  bort 

S  a  szomjnak  nevető  kellemmel  tölte  kupákat. 

Végig  mindezen  a  szabad  úrnak  kénye  csapongott 

S  kezdte  hanyatlását.  Nem  elég  volt  lennie  dúsnak 

S  játszi  barátságot  és  látnia  szolga  szerelmet  : 

Szíve  rokont  keresett  s  szívet,  mely  érte  dobogjon. 

Tág  urodalmaiból  egy  hely  vala  kedves  előtte, 
A  zárt  völgy  ;  ott  ő  kisded  halom  oldala  mellett 
(Vérlobogó  volt  a  halmon,  zászlója  halottnak) 
Láta  ülő  lánykát  szomorú  gondokba  merülve. 
A  halovány  bánat  gyászolt  szépséges  alakján 
És  leomolt  hajait  szabadon  ragadozta  futó  szél. 
De  gyönyörű  fiatalság  volt  minden  tagon  és  a 
Bánat  után  sanyarú  nyomait  nem  hagyta  sötétség  : 
Tetszett  a  gyász  és  a  gyásznak  szép  viselője. 


i6g 

S  már  közelíte,  verő  szívvel,  készítve  vigasztó 
Szózatokat  ;  de  ijedt  őzként  fölrebbene  a  szűz 
S  merre  borongós  utcáit  megnyitja  az  erdő, 
Elvesze  a  lemenő  völgynek  végében.  Utána 
Hasztalanul  sietett,  nyomait  sem  lelte  az  ifjú. 
Így  sokszor  jőve  a  völgyet  s  a  völgyi  leányzót 
Látni,  haszontalanul  vágyván  az  előle  futóhoz. 
Honn  az  egész  élet  megfordult.  Vizsga  cselédi 
Kedvtelenül  láták  megtérni,  s  ha  honn  vala,  búsan 
Ülni  s  merőn  és  szótalanul  távolba  kinézni. 
Társai  elhagyták  a  tőlök  visszavonulót, 
S  ő  egyedül  a  völgy  szeretője  s  a  völgyi  leányé, 
Nem  vágyott  rajok  s  a  ház  csendes  vala  és  bús  : 
Csak  maga  a  háznak  rémlelke  dobog  vala  benne 
S  hosszú  sóhajtás  volt  szívének  néma  beszéde. 
Majd  hogy  az  oly  sokszor  látottat  bírni  reménység 
Nem  csalogatta  tovább,  elhagyta  kevély  laka  táját, 
El  gyönyörű  rónáival  a  bérc  rengetegét  is 
S  túl  azokon  szomorú  düledéken  lelte  Romistent. 
Fáradtan  leborult  kövein  s  jött  harmadik  álma. 
S  mit  látott,  mi  kívánt  tünemény  t,  mely  ritka  szerencsét ! 
Állnia  gyászdombnál  látá  a  völgyi  leánykát 
Búja  siralmában,  mint  rég  vala  állni  szokása, 
Majd  hogy  sejté  tanút,  félénk  szaladásnak  eredni, 
ő  pedig  a  szaladót,  mint  könnyű  felleget  a  szél, 
Űzte  merész  lábbal  s  a  sír  környében  elére. 
Ott  amint  epedő  ajakát  hév  csókra  kinyitná, 
Ébredé  s  álmainak  nyilt  szemmel  látta  valóját. 
S  még  kétlé,  még  féle,  hogy  álmodik  és  zavarában 
Szólni  tudatlan  volt  ;  de  örömmel  láta  leomló 
Fürtöket  a  pihegő  kebelen  fodrokba  szedődni, 
Láta  dicső  szemet,  a  léleknek  mennyei  tükrét 
S  hallá  patak  zengésű  szavat,  szerelembe  merítőt 
A  szív  hangjaival.  S  a  szűz,  mint  aki  örömmel 
Futna  s  marad,  ha  utóiéré  szeretője  örömmel, 
Két  gyönyörű  ajakat  nyita  meg  s  így  szól  vala  hozzá  : 
«Haj!  boldogtalan  én,  mi  kegyetlen  kéz  zavar  engem 
Gyászom  napjaiban?  s  te  ki  vagy,  mely  föld  nevedéke, 
Aki,  mikor  jövök  és  mikor  elmegyek,  anda  szemekkel 

Bánatomat  lesed  és  könnyeimnek  hulladozását, 
És  nem  hagysz  egyedül  lennem  gyászomban  az  édes 
Testvérért,  nem  hagysz  siralommal  nála  mulatnom ! 
őt  nekem,  a  gyönyörűt,  egy  atyától  jó  anya  szülte 
S  ketten  az  emlőről  tehetetlen  gyenge  leánykák 
Függöttünk  csecsemők.  Remegő  lábakkal  egyenlőn 
Kezdtük  az  életadó  földet  tapdosni  s  erőtlen 
Szókat  együtt  csevegénk  (mondják)  még  gyermek  ajakkal. 
Majdan  serdűlők,  játékon  nőve  örömnek 
Társaivá,  e  völgyhöz  együtt  j aránk  le  virágért, 
Itten  együtt  fűzénk,  koszorút  a  zsenge  tavasznak  ; 
És  gyönyörű  volt  ő,  s  örömem  s  öröm  én  neki  míg  élt ; 
Most  pedig  itt  hervad  megemésztő  pornak  ölében, 
S  árva  keservimnek  meg  nem  hallgatja  nyögésit.» 
így  szólt  a  testvér  elhunyt  testvére  poránál 
S  szép  feje  megnehezült  búval  kebelére  lehajlott. 
Erre  varázsoltan  vesztegle  az  ifjú  kalandor 
S  vétke  gyanújában  csak  alig  vala  szólani  képes, 
Szólt  pedig  így  s  mentő  szavait  mondotta  rebegve : 
«Engedj  meg,  te  keservim  után  megadója  szivemnek, 
Engedj  meg,  gyönyörű,  ne  nekem,  sok  kellemeidnek  ; 
Mert  csak  azok  ragadák  hozzád  tündéri  erővel 
Lelkemet,  és  a  lélek  után  e  szolga  tagoknak 
Késni  lehetlen  volt.  Jöttem,  mert  kellé  s  az  észnek 
A  szív  láz  zaja  közt  nem  hallott  semmi  parancsa. 
De  ne  legyen  gondod,  g3'ászodban  senki  ezentúl 
Meg  nem  háborgat :  szent  az  mindennek  előtte. 
Csak  ha  kijősz,  ha  siralmid  után  hazatérni  megindulsz, 
Engedd  a  leghőbb  szerelemnek  járni  nyomodban, 
Hogy  veszedelmektől  ójon,  hogy  lássa  szemednek 
Fényeiben  sorsát  mosolyogni ;  s  ha  bánatod  enyhül 
S  képes  léssz  ön  búdon  kűl  hallgatni  panaszra, 
Akkoron  elmondom,  mi  nehéz  gyötrelmek  emésztik 
Ifjú  napjaimat,  mint  nem  lehet  élnem  ezentúl 
Néküled,  és  mi  halál  küszködnöm  csalfa  reménnyel. » 
S  úgy  lőn,  mint  monda.  A  gyász  órái  lefolytak 
S  enyhült  bánat  után  szerelemről  hallá  varázsos 
Szókat  az  édes  lány  s  ellent  nem  mondhata  szíve  ; 
Abban  az  új  vendég  az  örömnek  nász  seregével 

Megszállott  s  az  egész  házat  fölverte  zajával : 
Győzve  lőn  és  odaadta  magát  szeretője  szivének, 
S  a  szomorú  palotát,  az  urával  búba  merültet, 
Üjra  robaj  tölte  ;  a  fény  beleszálla  ragyogni. 
Mindünnen  koszorús  lánykák,  velők  a  vigadó  nász 
Jöttének  ünneplő  dísszel  s  a  völgyi  leányka 
Rózsa  szemérmében  gyönyörűn  fellépe  közöttök  ; 
És  áthágta  rideg  küszöbét,  még  gyenge  menyasszony, 
A  nőtlen  háznak,  s  örömet  vive  abba  magával : 
Kedv  vala  künn  és  benn  s  a  kedvnek  tapsa  köröslegl 
Mindennél  inkább  pedig  éreze  üdvöt  az  ifjú, 
S  a  szerelem  karján  kipihent  sok  régi  csapástól. 
Kétszer  az  álom .  után  már  láta  világi  szerencsét : 
De  boldog  vala  most  s  gyönyöreinek  kútfeje  háza. 
Évek  után  fia  is  serdűlt,  szép  mása  virágzó 
Anyja  vonásainak,  atyjának  mása  erőben  ; 
Oj  öröm  és  a  boldogság  hű  záloga  köztök. 
Jaj  neki !  hogy  küszöbén  túl  hagyta  csapongani  vágyát  I 
Várost  és  falukat  ment  látni  s  azokban  az  élet 
Búját  és  örömét ;  s  vizsgála,  tapasztala  mindent. 
Egy  népet  lele,  mely  gyéren  vala  s  lelke  törötten 
ősei  honjában,  melyet  megronta  örökre 
Harc  és  visszavonás.  Termékeny  ugarban  ekéjét 
Hasztalanul  vezeté,  nem  örült  munkája  dijának. 
Átok  volt  az  egész  földön.  Másnak  vete  a  kéz 
S  másnak  gyüjte  kepét.  A  tőt  más  mosta  veríték 
Csöppjeivel,  más  itta  borát  nyugodalma  helyében. 
Még  az  erős  folyam  is,  mely  gáttalan  úton  aláfoiy 

önként  ontja  szabad  vizeit,  idegennek  adózott ; 
Dús  arany  aknáját  idegennek  nyitta  meg  a  bérc  — 
Ily  népet  látott,  a  pártus  népnek  utóját 
Látta  ;  de  rajtok  persa  királyt  és  persa  hatalmat. 
S  újra  sötét  gondok  dulakodtak  lelke  nyugalmán  : 
«Im  mi  derék  nép  ez,  gondolta  törődve,  mi  méltó 
Istennek  képét  a  nap  láttára  viselni, 
Mégis  mely  nyomorú,  mint  van  rabigáig  alázva.* 
S  már  elméié,  hogyan  gyűjtsön  hadat,  a  had  után  mint 
Tegye  virágzóvá  népét  s  a  földet  alatta, 
őseinek  földét.  Komoran  tért  vissza  s  tűnődve 

S  a  megijedt  háznép  alig  ösmert  szótlan  urára. 
A  szép  hölgy  kérelmeinek  zárt  keble  ki  nem  nyílt ; 
Régi  vidámságát  meg  nem  hozhatta  szerelme, 
Gyermeke  látásán  örömes  mulatása  rövid  volt, 
Honn  vala  hontalanul :  lelkét  nagy  gondjai  bírták. 
Már  had-gyüjteni  ment,  már  társat  idéze  segédül 
S  a  nép  harcának  titkon  forralta  veszélyeit  : 
De  legelőbb  az  öreg  Romhoz  járúla  tanácsért 
S  vágyaihoz  képest  még  kére  negyedszer  is  álmot. 
Üj  kérelme  szavát  a  Rom  hallotta  haraggal 
S  engede,  kényén  túladván  s  fogadatlan  az  álmot ; 
Ah  nem  vágyaihoz  képest,  azok  ellen  adá  meg. 

Álma  kietlen  volt,  szomorú  és  puszta  sötétség. 
És  nem  láta,  de  borzasztó  bús  hangokat  érte. 
Két  roppant  hadnak  távol  hallotta  csatáját, 
Hallott  szembe  vivó  sereget  ordítva  lehullni 
S  kardcsengést,  megütött  paizson  nagy  dárda  törését 
S  úrtalanúl  szaladó  paripáknak  bús  dobogását, 
Végre  halálhörgést  s  zajt  ;  többé  semmit  azontúl. 
Majd  kiderült  a  táj  és  látta  kietlen  Araltót, 
Nagy  Siva  bús  fövényein  a  napnak  látta  lehunytát, 
S  haj  mi  nem  úgy  ébredt,  mint  volt  nyugalomra  menése, 
Álma  való  képét  látá  és  látta  sötéten 
Fénylő  fegyvereit,  hű  kísérőit  utának. 

így  kelé  fel  s  mint  jött,  tova  ment  a  messze  világba, 
A  hírben  ragyogott  fejedelmek  végivadéka, 
Nőtlen,  hontalanul,  fényes  birodalma  elesve, 
S  a  rideg  országnak  szomorún  elhagyta  homokját. 
Rom  pedig  ült  egyedül  és  a  sivatagba  kinézett. 

A  KET  SZOMSZÉDVÁR. 

NÉGY    ÉNEKBEN. 

I83I. 

ELSŐ  ÉNEK. 

Még  egyszer  fölemelte  szavát  Sár  róna  vidékén 
S  hosszú  nyögésekkel,  mineműk  a  haldokolóé, 
Megszűnt  a  zivatar.  Csendes  lőn  mélyen  az  alkony 
És  kijövének  az  alkonynak  szeretői.  Csapongva 
S  földet  korholgatva  röpült  a  fecske  magányos 
Andalgásaiban,  s  eleségül  gyenge  fiainak 
Kis  férgekre  s  fűben  pihenő  bogarakra  vadászott. 
Mely  rémülve  búvék,  hallván  a  dulakodó  vészt, 
Zöld  kapujánál  ült  immár  a  kis  tücsök  és  víg 
Társaival  vígan  feleselt  egyhangú  dalokban. 
Hallott  a  dongó  buta  kóborlása  is,  amint 
Meg-megütődve  rideg  hangját  elszegte  koronként 
S  lomha  nehéz  szárnyon  szomorú  zúgással  odább  kelt. 
Messze  pedig,  hol  völgyeiben  maradozva  foly  a  Sár 
S  késő  habjai  közt  resten  nyújtózik  az  omboly, 
Bús  panaszát  az  úszók  négylábú  serge  zokogta, 
S  a  vizek  országát  idegen  hangokkal  ijesztvén 
A  bikatorkú  bölöm  durván  felbőge  ;  csak  embert 
Nem  látott  e  táj.  Ember,  ki  az  estnek  örüljön 
És  szenderre  csaló  összhangját  értse  gyönyörrel, 
Ember  nem  jön  elő.  Sámsonnak  háza  miért  van 
Most  oly  rajtalanúl?  A  nép,  mely  benne  zsibonga, 
Ünnepet  ül-e  talán?  Vagy  puszta-e  s  néptelen  a  vár. 
A  daliák  fogadója  s  merész  küldője  csatákra? 
Vagy  ki  az,  aki  sötét  fegyverben  a  belteremekből 
Lélekdöbbentő  léptekkel  előtör,  az  ifjú? 
Mért  az  egekbe  kiáltó  bú  rémületes  arcán 
S  vérkönye  megjegesült  tükrén  az  iszonynak  alakja? 
Ah  Sámson  fia,  későn  van  megtérni  csatádról, 
Jó  Tihamér!  késő  meglátnod  az  ősz  atya  házát, 

És  látnod,  mint  lön  néphonból  árva  halommá. 
Mit  használ  neked  a  diadal  dühös  Ottokár  ellen, 
Mit  használt  lenned  győzőnek  bécsi  Rudolfért 
S  László  híre  neked?   Megtérnél  íme  rohanva, 
Hogy  hamarabb  honn  légy,  megjárnád  szárnyas  öröm- 
ős  lakod  utcáit  s  nincs  szemközt  aki  találjon,      [mel 
Vágyva  beszállnál  s  a  házban  nincs  aki  fogadjon. 
Mit  használ  most  a  nép-hagyta  falakra  kiállnod, 
Megtépett  hajadat  felszórnod  az  égiek  ellen? 
S  emberölő  kezeiddel  erős  vas  melledet  ütvén 
Borzasztón  az  alélt  csendet  fölijeszteni  ismét? 
Mit  használ  dúlnod  magadon  kora  gyászra  jutottnak? 
Ságon  azért  vígan  laknak  rontóid  ;  apádat 
És  az  egész  családot  kik  elölték,  a  fene  vívók 
Osztoznak  kímélt  javadon.  Ságvár  ura  örvend, 
Vad  Káldor,  hogy  társ  nélkül  dús  háza  ragyoghat, 
Hogy,  ki  öreg  daccal  várának  tart  vala  ellent, 
Már  nem  sérti  szemét  a  szomszéd  sámsoni  háznép". 

Hol  most  Ság  borait  termeszti,  hol  Urhida  dombján 
Sok  munkái  után  viszen  a  nép  sárga  gerezdet, 
Ott  a  Káldorok,  itt  Sámson  vérsége  tanyázván, 
Két  ház  volt  régtől  szomszéd  a  róna  határon, 
Régtől  ellenség,  dühös  és  békülni  tudatlan  ; 
Hol,  valamintha  velők  lett  volna  születve,  fiúról 
Szállá  fiúra  harag  s  nem  szűnt  rombolni  ;  de  évről 
Évre  nehezbbé  lőn  ;  mert  megtorlatlan  ölesek 
Adtak  ölésre  okot  vég  nélkül  s  vad  szíveik  közt 
Rémítő  emlék  állott  alkotva  halálból. 
Majd  egy  atyát  kellett  megtorlani,  érte  adóul 
Szép  fiatal  bajnok  hullott  el,  egy  ép  deli  testvér 
S  mellettök  nép  számtalanul.  Nem  tette  szelíddé 
őket  sem  nyájas  szerelem,  sem  férfi  barátság, 
Sőt  dúlt  a  szerelem  s  vaddá  lett,  mint  az  oroszlán  : 
És  vagy  káldori  szűz  vagy  sámsoni  gyenge  leányzó 
Lőn,  ha  talán  tetszék,  veszedelmes  célja  vitáknak. 
És  a  párt  csak  csillapodott  békében,  alattos 
Ártalmat  forralva,  s  gyanút  nehezítve,  ölőbbé 
Hogy  legyen  a  zajkor  s  ha  kivált  a  csendtelen  ország 
Népfogyató  harcát  maga  ellen  vitte,  siralmas 

Megszakadás  lévén  (örök  átkú  sorsa  magyarnak), 
Akkor  nyílttá  lett  a  két  ház  régi  haragja, 
S  eskü  szerint  fogadott  vértor  váltotta  föl  egymást. 
Akkor  szüntelenül  lobogott  a  fekete  zászló, 
Szüntelenül  új  bajrahívás  rémkürte  rivalgott, 
S  míg  volt  kar,  míg  baj  viselőt  tuda  küldeni  a  vár, 
A  rótt  bántalmak  lerovattanak  :  új  ok,  öröklő 
Gyülölségre  s  bosszút  nevelő  szomszédi  viszályra. 
Most  a  sor  Sámsonra  került.  Egy  hittelen  éjjel, 
Mig  fia  Lászlóval  vendég  táborban  időzött, 
Meglepték  a  káldoriak,  s  kiket  a  lemenő  nap 
Élve  hagyott,  a  várbeli  nép,  a  visszajövőnek 
Nem  látá  örömét.  Elesének  az  éji  had  által : 
Testeiket  máglyán  égette  meg  a  fene  Káldor, 
Hogy  nyoma  létoknek  ne  maradjon  az  isteni  földön  ; 
Szél  horda  el  hamvaikat.  De  buvában  evődvén 
Még  fennállt  Tihamér  s  így  szólt  az  egekbe  tekintve  : 
«Végtelen  ég!  ha  üres  nem  vagy  s  ily  tettek  után  is 
Isten  az  országló,  hallj  meg  boldogtalan  ifjút 
Engem,  utósót  a  vérből,  mely  íme  kipusztult. 
Hallj  meg  öröklétű  s  fogadott  átkomra  figyelmez : 
Ügy  soha  sem  földön,  sem  síromban,  sem  azontúl, 
Ügy  ne  legyen  nyugodalmam  ;  örök  rengéssel  alattam 
Ingjon  az  élő  föld  ;  örömet  soha  rajta  ne  lássak 
És  búnál  egyebet ;  ne  legyen  több  birtokom  abban. 
Mint  a  sír ;  de  az  is  keljen  fel  tagjaim  ellen 
S  vesse  ki  fáradt  csontaimat ;  lelkem  pedig  éljen, 
Míg  élhet  nyomorún,  borzasztó  gondolatoktól 
Özött  éjjeli  rém  bujdossék  kínban  örökké, 
S  míg  kín  van,  míg  fájdalom  él,  ki  ne  fogyjon  azokból; 
S  mindezek  úgy  legyenek  rajtam  s  átkomra  betelve, 
Mint  én  elmulatom  megtorlani  házam  elestét  : 
Testvérért  testvér  és  házatya  hulljon  atyáért ; 
Szolgák  szolgáért  pusztuljanak,  és  legyen,  aki 
Felmarad  a  fajból,  rabnőm  a  káldori  lányzó  : 
Lássam  szép  fiatalságát  hervadni  buvában 
S  hallhassam  panaszát,  az  enyémmel  gyászban  egyenlőt. 
S  akkor  is  én  se  legyek  boldog ;  de  keservben  az  éltet 
S  búban  emésszem  meg,  mint  illik  végivadéknak  : 

És  legyek  a  házhoz,  melynek  nincs  népe,  hasonló. 
Mindezeket  halld  meg,  te  ki  élsz,  örök  Isten,  az  égben ! 
Káldorok  ellen  imádságát  így  végezi  Sámson. » 
így  szólott  gonosz  átkokkal  nehezítve  meg  éltét 
A  boldogtalan,  és  eljött  a  vári  falakról. 
Most  még  egyszer  az  elhagyatott  teremekbe  leszálla, 
Megjárá  minden  szögeit  a  sámsoni  háznak, 
S  hol  mint  gyermek  örült,  hol  készüle  harchoz  az  ifjú, 
Hol  már  mint  győzőt  atya  és  testvéri  fogadták. 
A  kedves  helyeken  szomorún  andalgva  megállott. 
Máskor  öröm  s  élet  zengett  a  büszke  falak  közt 
S  fegyverrel,  kinccsel  Sámsonnak  háza  jeles  volt : 
Most  megdöbbentő  csend  és  lelketlen  üresség 
Környezték  Tihamért  s  hitető  emlékezet  oltván 
A  lángzó  haragot,  legelőször  az  ifjú  szivében 
Megszakadott  a  fájdalom  és  ontotta  könyűit. 
Majd  tovament  s  hogy  elért  a  titkos  s  szí ve-j egyezte 
Osztályhoz,  melyben  laknék,  hova  vinni  reméle 
Egykoron  édes  nőt,  bájjal,  szerelemmel  igézőt, 
És  hogy  ez  osztályt  is  fenékül  megdúlva  találd 
S  felforgatva  reményörömét  :  «Nem  kölletek,  úgymond 
Nagy  keserűn,  hiú  készületek  nem  kölletek  immár : 
Sámsonnak  nemzetségét  megemészti  ez  a  bú, 
Tetteit  a  környék  iszonyodván  fogja  beszélni.* 
S  egyszersmind  elvonta  magát  a  belteremekből 
És  kezdett  szomorú  torhoz  készülni  magában. 
Ment  legelőbb  is  alá  s  a  máskor  lélekadó  bort, 
Mostan  búnevelőt  felhozta  egy  öblös  üregből 
S  a  tágas  palotába  tévé.  Majd  ólaihoz  ment  : 
Ott  tejelő  barmok  s  számos  paripái  növének 
Sámsonnak,  mint  házához  méltó  vala,  mostan 
Elvágott  kötelek  s  jászlok  töredéki  mutatták 
A  romlást ;  de  belől  egy  bús  szegletben,  aléltan, 
Mintha  urával  együtt  érezné  gyászra  jutását, 
Állt  egyedül  dúlt  széna  között  gyors  hadviselő  mén. 
Tér  és  völgy  tapodója,  fejét  a  földnek  eresztvén 
S  hóka  fején  szomorún  szórt  barna  sörényi  lelógván. 
Mely,  mikoron  látá  Tihamért,  meg  kezde  vidulni, 
És  bágyadt  nyihogással  urát  s  felrázva  köszönté. 

De  Tihamér  búval  teli  bár,  új  fájdalom  által 
Álla  leverten  az  állat  előtt  s  szemlélte  sokáig 
Szótalanul  ;   fölgerjedvén  így  szól  vala  hozzá 
Végre  setét  komoran  s  fájt,  amit  monda,  szivének  : 
«Hasztalanúl  hü  szolga,  vivőm,  míg  kellé,  csatákon, 
S  most  egyedül  társam,  mindentől  elmaradottnak. 
Hasztalanul  örömed ;  nem  hogy  tápláljalak  és  nem 
Hogy  gondot,  gazdád,  pihenő  napjaidra  viseljek, 
Mint  rabló  jövök  én,  lovagodból  gyilkosod.  Eddig 
Rettentő  hadi  munkákban,  vérlepte  mezőkön, 
Vígan  együtt  jártunk,  rémültelen  annyi  halál  közt. 
Bérc,  völgy  nem  vala  gát,  nem  térek  távola,  győztünk 
A  hullámokon  is  s  kedvez  vala  ifjú  szerencsénk  : 
S  ló  rohanóbb  nem  volt,  mint  a  gyors  Fecske  alattam 
És  soha  gyávának  nem  mondott  engem  is  a  hír  : 
Most  elzárta  sorompóit,  szűk  térre  szorítván 
Gyász  hadi  pályámat ;  de  te  is,  sajnálatos  állat, 
Hasztalanul  neveléd  buja  fün  bizakodva  erődet 
És  kergetted  örömfutamással  az  alkonyi  szellőt, 
Karcsú  száraidat  s  a  rajtad  ülőnek  alakját 
Nem  fogják  harcjátékon  megnézni  leánykák, 
Nem  hős  ifjak  irígyleni.  Kegytelenűl  elhullat  imez  vas 
És  fogod  elkeserult  uradat  táplálni  halálra. 
S  jobb  neked,  így  búsonga  tovább,  elhullnod  előttem, 
Mint  tolvaj  Káldort  szolgálnod  uradra,  vagy  ólban 
Tengned  utált  szalmán  s  szomorú  vénségre  kinyújtva 
Életedet,  húznod  sanyarú  gazdának  igáját.» 
így  végzé  s  Fecskét  a  tér  udvarra  vezette. 
Ott  még  vérrel  elegy  porban  látszottak  az  ádáz 
Küzdők  lábnyomai,  amint  dulakodva  vesződtek 
A  feltúrt  földnek  színén  s  a  messze  fehérlő 
Házfalakat  haragos  színnel  jegyzetté  sötét  vér. 
A  remegő  fénynél  mindezt  hogy  látta,  újabban 
Felbőszült  Tihamér,  s  valamint  hajdanta  az  ősek, 
Még  krisztustagadók,  halmoknál  s  kisded  ereknél 
Készültek  lóáldozatot  bemutatni  Hadúrnak, 
És  fogadást  magas  eskü  alatt  fejeikre  fogadtak  : 
Ügy,  valamintha  pogány  szellem  bírná,  könyörögve 
Szólítá  a  holdat,  az  éjét,  a  csillagok  ezrét 

S  a  boszuálló  Istent  és  illy  szózatot  ej  te  : 
«Éj,  te  sötétség  anyja,  komor  birodalma  homálynak; 
Csillagok  és  te  borongó  hold,  legyetek  ma  tanúim  ; 
És  te,  boszuálló  Isten,  hallgass  meg  utószor 
Esdőt  színed  előtt  :  valamint  e  gyors  hadi  ménnek 
Vére  folyand  e  helyt  s  azt  a  szomjú  por  elissza, 
Ügy  a  káldoriak  vérét  onthassa  imez  vas, 
És  míg  Káldor  lesz,  soha  vér  omlása  ne  szűnjék. 
Éj,  s  te  boszuálló  Isten,  hallgasd  meg  ezen  szót 
S  nagy  haragodban  az  árvának  szenteld  meg  acélát.* 
így  szólván  kivoná  jó  kardját  oldala  mellől 
És  a  ménbe  döfé.  Végső  rohanással  az  állat 
Felszökkent,  hogy  ölője  vasát  érzette  szügyében 
S  vére  buzogva  kitört ;  a  széllel  versenyező  láb 
Megrokkant  hatalomtalanúl.  Leterűlt  az  erős  mén 
S  ködbe  borúit  szemeit  még  egyszer  urához  emelvén 
Lassú  hörgés  közt  vonagolva  búcsút  véve  tőle. 
De  Tihamér  haladék  nélkül  folytatta  kegyetlen 
Munkáját  (fogadott  munkát  nem  végzene  jobban), 
Megfejtvén  darabokra  szélé  a  véreveszett  húst, 
Mint  puszták  hollója  magát  táplálni  azonból 
És  tort  a  megölött  vérségnek  hamvain  ütni. 
Majd,  istentelenül,  amelyet  elolta  gonosz  kéz, 
A  góc  házi  tüzét  fölgerjesztette  s  borongva 
Terjedezett  az  ijesztő  láng  a  régi  homályban. 
Már  nagy  volt  az  idő  s  holdnál  és  csillagi  fénynél 
Gyászviselő  hölgyként  virrasztott  a  rideg  éjfél 
Emberek  álma  fölött  ;  Tihamért  nem  lepte  meg  álom 
Bús  tornál  ült  gondjai  közt,  mint  kárhozatos  rém  : 
És  amelyet  evek,  keserű  volt  a  falat  íze  ; 
És  keserű,  amellyet  ívek,  a  kedvemelő  bor  : 
Gyászkönyük  öntözték  azokat  s  nem  volt,  ki  vigasztó 
Szóval  az  elhagyatottnak  oszolni  segítse 
Bánatait,  nem  volt  amin  enyhülne  keserve. 
Néma  körül  minden  s  mint  a  sír,  puszta ;  kietlen 
Vissza  s  előre  remény  nélkül  a  szörnyű  kilátás. 
így  lakozék  Tihamér,  szomorú  vendége  magának  ; 
És  amint  lakozék  és  a  bort  itta,  koronként 
A  könyük  orcáin  hervasztva  eláradozának. 

Majd  az  atyát  nevezé,  majd  két  öccsére  köszönte 
Bús  poharat  s  folyvást    sűrű    köny  hulla  szeméből  : 
«ősz  atya,  így  szólott  zokogás  közt,  és  ti  szerettem 
Testvérek,  kik  akár  a  földben  alusztok,  akár  a 
Föld  színén  szórt  hamvatokat  hordozza  tűnő  szél, 
És  ti  is,  a  háznak  régen  hü  népe,  vitézek, 
E  poharat  rátok  Tihamér  keseredve  köszönti  ; 
Nem  sok  időre  alászálland  közötökbe  nyugonni, 
S  számkiűzött  egyedül  nem  lészen  a  puszta  világon.* 
Szólt  s  a  telt  poharat  legutolsó  gyöngyig  üríté. 
ígyen  tárta  keserves  tort  Sámsonfi  magának 
S  véreinek,  s  gyakran  gyűle  még  bú  árja  szemében. 
Sűrű  sóhajtásai  hallattak  az  éjféli  órák 
Lélekijesztő  csendében  mint  erdei  szellők, 
Melyeket  a  szigorú  éjszak  megtölte  panasszal. 
Végre  bor  és  bú  megtörték  őr  lelke  hatalmát 
És  aluvék  álom  nélkül  s  nem  tudva  keservet  : 
Holtak  sírja  fölött  így  alhatik  a  letörött  szirt, 
Mellyet  gyász  szókkal  hint  meg  faragója  ;  de  benne 
Hallgat  erő  s  élet  nélkül  a  néma  hidegség. 
Feljött  a  hajnal  s  Tihamér  útjára  megindult. 
Ifjú  királyához,  Lászlóhoz,  megy  vala,  kunhoz, 
Kún  hölgyek  szeretőjéhez,  magyaroknak  urához, 
S  lelte  Fehérvárott  fénylő  sok  nagyja  körében 
Országúi  mulatót  s  így  kezde  beszélnie  hozzá  : 
«Felséges,  hatalomra  dicső,  fejedelme  magyarnak, 
Ha  valahol  Tihamér  híven  szolgálta  hazáját, 
S  volt  valamerre  vivéd,  hadaidban  nem  legutósó, 
Hallgass  meg  most  és  nekem  egy  kérelmemet  add  meg  : 
Épen  hagytam  el  a  házat,  hol  apámmal  öcséim 
Éltek  örömdúsan  s  tán  óhajtoztak  utánam, 
Messze  kalandor  után  ;  mostan  pedig  éktelen  a  ház 
S  puszta  örök,  melynek  komor  éjszaka  nyomja  lakóit. 
Jól  tudom,  ámbátor  nem  haliam  senki  beszédét, 
A  szomszéd  Káldor  szerzett  nekem  ennyi  keservet  ; 
Kérlek  azért,  törvény  által  büntetni  ne  hagyjad 
öt,  de  megengedd,  hogy  viadalra  kihíjam  egyenként 
Vérem  dúlóit  s  gyönyöröm  lesz  benne,  ha  vesznek. 
Aki  pedig  tán  élve  marad  s  engem  megöl,  annak 

Bár  gonoszat  tett  is,  legyen  érte  bocsánat  örökre.* 
Ezt  mikoron  monda,  minden  bámulta  s  kesergek 
A  csata  hősei  őt,  mi  különbet  azon  Tihamértól, 
Aki  vidor  fiatalságban,  mint  fényes  acél  kard, 
Tündöklött  nem  rég  soraikban  s  szembetűnő  volt 
Termeti  nagysággal ;  most  ő  megalázva  keservtől 
S  éktelenül  állott  könyörögve  ;  de  szánakozással 
így  szólott  László,  magyarok  szép  ifjú  királya  : 
«Sámson,  akarnám,  hogy  bíznád  kezeimre  boszúdat, 
Meglátná  Káldor,  mint  voltál  kedves  előttem 
S  érezné  nyomorát,  mellyet  maga  szerze  magának. 
Ám  ha  szíved  sürget  s  gyönyöröd  van  benne,  vasaddal 
Venned  igazságot,  hírlőt  küldött  ki  ezennel : 
Az  Káldor  népét  viadalra  kihíja  egyenként, 
S  ment  legyen,  aki  megél:  de  ha  cselt  vet  s  víni  egy  ellen 
Gyáván  s  nemtelenűl  kettőt  fog  küldeni  s  többet, 
Rája,  bizony  mondom,  országúi  küldve  leszen  had, 
S  tüz  vas  emészti  meg  őt,  népét  s  jószágait  egyben.* 
Így  szólt  s  mind  javaiák  fényes  daliái  beszédét, 
S  tüstént  gyors  követét  a  közre  hivatta,  Kadártát, 
És  baj  ítélőket  rendelt  a  sági  mezőre. 
Hős  Tihamér  pedig  a  vízhez  tartotta  irányát  ; 
Bús  bikaként  embert  kikerülve  megyén  vala  ingó 
Partjain  a  Sárnak,  mely  sással,  rőt  buzogánnyal 
És  suhogó  náddal  koszorúzva  tekerge,  holottan 
Vándor  lápok  alatt  feneketlen  iszap  vala  s  messze 
Csilloga,  mint  az  arany,  veszedelmes  színnel  az  örvény, 
Ahova  vad  fiait  a  csörgő  réce  vezette 
És  a  könnyű  búvár  s  a  szárcsa  merengeni  kedvelt. 
E  helyeket  Tihamér  sokszor  kémlelte  vadászva, 
Most  bujdosva  öröm  nélkül  hágdosta  s  kihatván 
Csakhamar  a  dombot  s  megpusztult  várat  elére, 

Ságon  azonközben  poharak  közt  telt  zajosabb  éj  : 
Káldor  húsz  küzdőt  vendégele,  régi  segédeit 
Jó,  rossz  harcainak,  más  húszan  az  éji  csatában 
Sámson  előtt  hullottanak  el ;  néhányakat  ártó 

Seb  köte,  bajtársak  részt  nem  vehetének  örömben. 
Már  lobogott  a  fáklyavilág  s  táa;  öblű  teremben 
Görnyedezett  nagy  tálak  alatt  a  hosszú  cserasztal  ; 
Körben  egy-egy  serleg  pillog  vala  s  szomjú  kupákkal 
A  párló  tálak  megkörnyékezve  valának. 
Fenn  pedig  a  falakat  fegyver  sokasága  borítá  ; 
Itt  kard  függe,  amott  villog  vala  hosszú  hegyes  tőr 
S  rézveretes  száron  dárdák  mutatának  ölésre 
Fent  ragyogó  ércet,  mellettök  fellegi  foltként 
Domborodott  aranyos  szegetével  az  életovó  pajzs 
És  nyilak  és  kopjak  s  a  nyílnak  szárnyat  adó  íj, 
Függöttek  tarkán  s  vegyesen  ;  rémületes  őrül, 
Mintha  setét  sírból  szállt  volna  ki  lelkök,  ezek  közt 

sanyarú  ősnek  volt  füstös  képe  akasztva, 
És  az  egész  háznak  megbúsította  alakját. 
Most  a  bajnoki  nép  kezdett  gyűlöngni :  kevélyen 
Jött  maga  Káldor  elől,  arcán  a  fé^-es  örömnek 
Hordozván  jeleit  ;  de  nem  úgy  érezve  szivében. 
Már  az  idő  első  örömét  megkezdte  zavarni 
És  vétkes  dúlási  után  bántotta  maró  gond 
És  bántotta  gyanú,  hogy,  bár  titkolni  remélte 
Tetteit,  a  hírnek  mégis  szárnyára  kerülhet, 
S  a  már  csendre  jutott  ország  megtorlani  eljön  : 
Akkoron  ő !  —  de  ezen  félelmet  visszariasztá  ; 
És  tuda,  mely  nem  volt,  kiderültnek  látszani  kedve- 
Jött  és  elfoglalta  helyét.  Eljöttek  utána 
Két  elsőbb  fiai,  Petur  és  Ipoly,  ifjú  tűzőkben 
Délcegek,  a  harcnak,  bármilyen  volna,  örülök 
S  több  véres  hadi  munkákban  rögzöttek  eléggé. 
Mindkettő  apjára  ütött  ;  de  szivökben  ölő  gond 
Nem  fészkelte  magát,  vidoran  lépének  utána 
Káldornak  s  lobogott  az  erő  vad  lángja  szemeikben. 
Jött  azután  a  méla  Simon,  halovány  magas  ifjú, 
Legkésőbb  fia  Káldornak.  Most  láta  először 
Harcot  s  embervért,  s  úgy  látszék,  ifjúi  lelke 
Megborzadt  fortéiméitól ;  soha  őtet  azóta 
Nem  készté  mosolyodni  öröm,  nem  kardot  emelni 
És  pengő  idegen  nyilakat  szállatni  szilaj  kéj  ; 
Hallgata  és  atyját  titkon  vádolta  magában. 


l82 

Két  testvére  után  ő  is  helyt  foglala.  Jöttek 
Egyszersmind  a  vér  szolgái,  kegyetlen  erős  nép, 
Súlyos  kardjaikat  csörtetvén  a  sima  pallón, 
Jött  a  jász  Sundó,  legerősebb  bajnoka  Ságnak, 
Mint  valamely  oszlop  zárván  nagy  termete  a  sort. 
Mindezek  a  bő  asztalhoz  j ámítanak  és  nagy 
Zúgás  és  recsegés  közben  helyeikre  leültek. 
Már  minden  helynek  meglőn  vendége,  uratlan 
Egy  szék  volt  Káldor  balján,  bíborba  borított 
S  gyéren  aranyhímes  párnákkal.  Rajta  keresve 
Függött  minden  szem  ;  de  leginkább  nyugtalanul  várt 
Káldor,  s  a  kérdők  s  felelők  közt  zagyva  zsibongás 
Támadván,  zajjal  betelek  a  tágas  ebédlő. 
Ajtó  nyílt  azalatt  s  Káldor  hajadonja  belépett. 
Őtet  csak  ritkán  láták  a  bajnokok  ;  atyja 
Óva  külön  neveié  s  tilalom  vala  szólni  előtte 
Harcai  sorsáról ;  a  két  ház  régi  haragját 
Csak  sejté  ;  de  harag  nem  fészkeié  tiszta  kedében. 
Mint  fenn  tölgy  sudarát  a  felhők  lángfia  tépi 
S  fergetegek  száguldoznak  sürü  lombjain  által, 
A  völgyek  violája  pedig  kijön  a  fa  tövénél 
És  nem  tudja,  hogy  a  szellő,  mely  illatit  issza, 
Szélvész  a  fatetőn,  nem  tudja,  hogy  a  ragyogó  menny 
Kék  szeme  gyöngyeiben,  zápor  volt  a  fasudár  közt, 
Villámtól  forralt,  zivatar-hullatta  özönvíz  : 
így  a  gyenge  leány  felnőtt  a  férfi  seregnél, 
S  míg  azokat  harag  és  gyűlölség  vitte,  szelíden 
ő  bék  és  nyugalom  karján  növekedve  kifejlett 
Gyermeki  napjaiból ;  megszokva  szeretni  s  szeretve 
Lennie,  testvérek  s  atya  voltának  öröme,  gondja. 
Lelke  szelíd  érzelmekből  és  szent  akaratból 
Volt  gyönyörű  összhang  s  hittak  vala  szép  Enikőnek. 
Hogy  kitűnék,  mély  csillapodás  váltotta  föl  a  zajt. 
Mindenik,  amint  ült,  egy  időre  ez  ámulat  által 
Megmaradott  leszegezve  merőn  s  a  marcona  képek, 
Úgy  látszott,  vadságoktól  megválni  kívántak. 
Majd  mozgás  eredett  s  a  tetszet  hangja  magában 
Értetlen  szavakat  mormolt.  A  könnyű  leányka 
Jött  s  csak  alig  sejtett  haladással  elére  helyéhez. 

Káldor  az  eljöttét  mosolyodva  szelíden  apolta 
S  egy  pillanatig  elfeledé,  hogy  gondjai  vannak. 
Felnézett  Simon  és  beborultanak  arcai.  Káldor 
Szerte  körülhordozta  szemét  és  biztata  szóval 
Mindeneket,  maga  példaadó,  a  víg  lakozasra, 
S  kezdődék  az  evés,  majd  víg  poharakra  kerülve 
A  sor,  erőt  vőn  a  szilaj  élet  kedve  s  csapongóbb 
Mozgások  s  hevesebb  szóváltás  ébredé  :  minden 
Arc  kiderült,  csak  az  egy  Simonén  vesztegle  borongás. 
Káldor  látta  s  komor- feddőleg  néz  vala  rája, 
Szólni,  nehogy  kedvet  bontson,  tiltotta  okosság. 
Érté  a  haragos  homloknak  néma  beszédét 
S  félrevonula  Simon  ;  kivonult  nem  sokkal  utána 
Szép  Enikő  s  magok  a  harcnak  szolgái  maradtak, 
Dísztelenül,  mint  a  fa  levél  nélkül,  mint  felleg,  ijesztőn, 
Melynek  utósó  fénysugarát  elvette  az  alkony. 
S  most  Káldor  —  töltött  kupa  volt  megemelve  kezében  — 
Fölkele  és  csendet  kérvén  ily  szózatit  ejté: 
♦Társai  sorsomnak,  még  eddig  jónak,  akarnám, 
Hogy  nyugodalmasbnak  legyetek  látói  ezentúl. 
Tudva  van,  a  harcból  diadallal  téré  be  László 
S  szent  a  béke  megint  :  minket  más  tesz  vala  mentté, 
Harc  és  visszavonás  s  az  erő  törvénye  azokban  ; 
Eskü  azért,  hogy  senki,  ha  ránk  vád  jőne  gyanúból, 
Sámson  háza  dúlásáról  nem  vallja  tudását, 
Eskü,  hogy  a  titkot  kiki  híven  rejti  halálig  : 
Ügy  legyen  e  várban  boldog  maradása  s  azonkép 
Váljék  méreggé  minden  csepp,  melyet  iandó, 
Védtelen  átok  alatt,  amint  nem  tartja  meg  esket. » 
Szólt  s  kiki  vad  szavakat  mormolt  mély  hangon  utána, 
S  a  poharat,  melyet  tartott,  szájához  emelte. 
Még  ittak,  mikor  a  kapunál  rézkürt  szava  hallott, 
S  a  kegyetlen  dúlok  lakozását  félbeszakasztá. 
Első  volt  Káldor,  ki  helyét  elhagyta,  utána 
Félig  ürített  kelyheiktől  megválva  kelének 
A  felijedt  eskvők,  zavar  és  sokféle  tűnődés 
Leikeikben  ;  de  azonban  elért  a  kései  vándor, 
Végig  csörtete  a  márványpadú  csarnokon  és  a 
Tág  palotába  nyitott.  Talpig  fegyverben,  az  ország 

Címeivel  paizsán,  jól  termett  férfi,  Kadárta, 
A  bajhírlő  volt  s  ily  szózatot  ej  te  belépvén  : 
♦Lászlónak  hírlője  jövök  Sámsoníi  nevében, 
Hozzád  s  társaidhoz,  Káldor,  meghozni  halálos 
Bajnak  ajánlását.  Méltók,  hogy  vesszetek  el  mind 
Vértörvény  által ;  mert  úgy  hiszi,  hogy  ti  valátok, 
Akik  az  éjnek  leple  alatt  gyilkoltatok,  irtván 
Ártót,  ártatlant,  megrontván  őtet  örökre 
Bánattal,  testvértelenül  maradottat,  atyátlant ; 
Mégis  azért  őtet  meg  nem  nyugatja  haláltok 
Vak  törvény  által,  maga  hí  fel  bajra  egyenként, 
És  kárhozzatok  el,  ha  lehulltok  hős  keze  által ; 
Ha  pedig  őt  a  sors  adná  elveszni  bajában, 
Ment  legyen,  aki  megél,  se  az  emberek  őtet  azontúl. 
Bűneiért,  se  az  isteni  kéz  soha  meg  ne  keresse. 
Ezt  Sámson  ;  de  ha  cselt  vettek,  vagy  ketten  az  egyre 
Gyáván  s  nemtelenűl  fognátok  víni,  királytól 
E  törvényt  hozom  :  országúi  rád  küldve  leszen  had, 
S  véredet  és  magadat  javaiddal  tűz  vas  emészt  meg.» 
Mint  mikor  éj  idején  felhő  torlódik  egekben 
S  záporral  viselős  kebelét  megnyitja  futó  fény 
S  a  puszták  utazója  veszélyt  vél  jőni  s  halállal 
Terhes  villámot,  a  villám  nem  jön  azonban, 
Fenn  villog  végig  beborult  pályája  határin 
És  az  utat  kideríti  körül  s  az  utasba  reményt  önt  : 
Ügy  Káldor,  ki  halálhírt  félt  és  szörnyű  kiirtást 
Tetteihez  képest,  hallván  a  bajra  hivó  szót, 
Megvigaszék  a  szóra  s  kevély  mosolyodva  imígy  szólt  : 
«Sajnáljuk,  hogy  az  elkeserült  ifjú  szíve  minket 
Vádol  s  bűnneveket  hangoztat  előre ;  de  várjuk 
Vadaiért  számkérendők,  s  úgy  hisszük,  előbb  lesz 
Színtelen  árnyékká,  mint  rajtunk  megbizonyítsa, 
Amit  kínjában,  nyomorú,  elmonda  felőlünk. 
Vidd  meg,  jó  hiríő,  e  hírt  neki  s  mondjad,  ezentúl 
Éjjel  vagy  nappal  vagy  akár  éjfélkor  is,  amint 
Választandja  korát,  jőjön  s  zörgesse  kapunkat, 
Ellenségi  csak  a  gonoszul  vesztünkre  jövőnek, 
ölni  nem  óhajtók,  ha  kívánja,  baráti  leendünk.* 
Monda  s  miként  jött  a  hírlő,  elhagyta  veszélyes 

Házát  Káldomak.  Huzamos  lépései  hosszan 

Hangzottak  kifelé  menetében,  s  ahogy  enyésztek, 

Ügy  a  bennmaradottak  gondja  fogyott,  mindnyájan  örülvén 

fét  várók,  ha  világra  jövendne,  hadoknak. 
S  első  volt  Sundó,  ki  pohárt  és  szót  véve,  mondván  : 
«E  poharat  Sámsonra  iszom.  Sámson  fia  halld  meg, 
Sundó  lesz,  ki  leküld,  ha  mozogsz,  keseregni  apádhoz.» 
Szóla  s  mohón  a  nagy  poharat  fenekéig  üríté. 
Példáját  minden  követé,  otromba  fenyítést 
És  kacagást  keverének  iván  Sámsonfi  halálát. 
S  hosszan  húzódozott  lakozások. 

Azonban  az  éj  ment 
Félénk  tolvajként,  elvitte  magával  az  álmok 
Kincseit,  a  napnak  hagyván  sok  gondot,  ezernyi 
Bajt  és  fáradozást  s  ahhoz  nem  egyenletes  osztályt 
A  kívánt  jóból,  a  földön  vándor  örömből. 
És  az  ölesek  napja  beállt.  Ébren  vala  Sámson 
Súlyával  bánat  jainak.  Élet  jelit  adván 
Megzendült  a  ház  s  ő  fájó  szíve  azonnak, 
Rémületes  dobogást  keltett  szomorú  kebelében. 
Elcsüggedne  ;  de  a  boszu  őt  megtartja  erőben, 
És  harag  a  sárkány,  mely  őrt  áll  lelke  tüzénél, 
öltözik.  A  vértet  karcsú  testére  csatolja  : 
Fegyvere  kard  s  buzogány  ;  paizsát  eltördeli,  szintúgy 
A  kelevézt  ;  lobogót  nem  hagy  tarkállni  sisakján  ; 
Dísz  nélkül  teszi  föl,  vaslapba  szorítva  sötétlő 
Fürtéit  és  arcát.  Mint  bérc,  mely  nem  mutat  ékes 
Lombú  rengeteget,  tetejét  nem  hímzi  virágszál, 
De  komor  és  vad  sziklákkal  borzad  föl  az  égre 
S  villámot,  zivatart  nem  fél  elvárni ;  azonkép 
Állott  dísz  nélkül  Tihamér,  deli  termete  súlyos 
Fegyverben,  vastól  feketén,  készülve  halálra 
Küzdeni  s  elleninek  bizton  felfogni  csapásit. 
Ment  s  a  Káldoriak  veszedelmét  vitte  magával. 

Még  csend  volt  Ságon,  mikor  a  zárt  vaskapu  táján 
Megjelenek  Tihamér  és  azt  buzogánnyal  ütötte. 
Háromszorta  nehéz  buzogánnyal  sújt  vala  hozzá, 
Annyiszor  a  kapu  messzeható  döngessél  ijesztvén 
A  levegőt,  a  belvárnak  fölverte  lakóit. 


i86 

Majd  harsány  szavait  hallatta  az  ifjú,  kiáltván, 
Káldornak  harsogta  nevét  s  a  káldori  népnek 
Monda  halálos  bajra  hívást,  mindennek  egyenként. 
S  jött  Káldor,  ki  legelső  volt  a  várlakon  ébren, 
S  a  kapuhoz  jutván  így  szóla  haragva  :  «Ki  vagy  te, 
Durva  silány  pompájában  rossz  fegyvereidnek, 
Békzavaró,  ki  vagy,  aki  reánk  mint  farkas  üvöltesz 
S  fölrázod,  melytől  rettegned  kell,  az  oroszlánt  ?» 
így  szólott  s  azalatt  népesb  lett  a  sima  várfok. 
Egymást  érve  Petur  s  Ipoly  és  szolgái  j  övének 
Káldornak,  de  reájok,  ölést  óhajtva,  sötéten 
Nézett  föl  Tihamér  s  keserűn  ily  szózatot  ej  te  : 
«Káldor,  erősebben  mint  a  vas,  fáj  nekem  a  szó, 
S  szó  soha  már  örömet  nem  fog  hozhatni  szivemre, 
Mert  amit  szeretek,  azt  kínom  volna  nevezni, 
Míg  te  is  élsz.  De  ha  bátor  vagy,  jer,  szállj  le  fokodról, 
S  gyilkosságaidért,  míg  tart  véredben,  adózzál.» 
«ösmerlek,  te  kevély  még  a  bánatban  is,»  így  szólt 
Káldor  az  ifjúhoz ;  «de  ne  légy  az  végedet  érvén  ; 
Szolgám  fog  hozzád  viadalra  leszállni  s  az  öl  meg.» 
Szólt  s  tovatért,  Tihamér  a  síkon  várta  csatáját. 
Most  Petur  és  Ipoly  apj okkal  szót  váltani  kezdtek, 
Mindketten  vágyók  Tihamért  megvíni :  de  Káldor 
Tiltá  a  viadalt  nekik  és  Sundónak  adott  jelt. 
Visszamenének  mind  ;  de  Peturt  nem  ereszti  haragja, 
Hátramaradt  egyedül  s  ily  szókat  monda  sietve : 
«Halld  Sámson,  ha  megélsz,  míg  a  hold  feljön  az  égen, 
Látogatód  leszek;  a  jelszó:  életre  halálra h 
«Elvárlak»,  monda  mély  hangon  az  elkeserült  hős, 
És  bevonula  Petur  ;  de  helyette  Ipoly  jőve  sebten 
És  szeme,  mint  a  láng,  repesett  föllelnie  Sámsont  ; 
Majd  hogy  azont  még  a  kapunál  késdezve  találá, 
Ott  termett  s  ilyen  szavakat  mondott  vala  hozzá  : 
«Sámson,  igen  bánnám,  ha  egyébnek  jutna  halálod 
És  nem  ezen  kar  előtt  szállnál  porba ;  de  várj  el, 
Látogatód  leszek  a  holdnál  s  életre,  halálra 
(Ez  legyen  a  jelszó)  végharc  fog  lenni  közöttünk.* 
Szól  vala  s  hogy  fegyvermozgásokat  érte  belünnen, 
Mint  a  könnyű  hiúz,  választ  sem  várva,  beillant, 


i87 

Harca  felől  hírszomja  gyanút  támasztani  félvén. 
Hős  Tihamért  pedig  aggodalom  bántotta  :  tünődék, 
Nem  csel-e,  hogy  ketten  s  tán  többen  fognak  orozva 
S  nemtelenül  önvárában  támadni  fejére 
És  mielőtt  boszuját  állná,  bús  napja  leszálland? 
De  nagy  lelke  hamar  megvált  e  gondolatoktól : 
S  «jőjenek  a  rablók,  úgymond,  bár  jőjenek  el  mind  ; 
Egy  hitem  él :  nem  fog  kezeiktől  jőni  halálom.* 
Ezt  gondolva  tovább  állott  s  a  sági  lapályon 
Néze  vívásra  helyet,  temetőt  a  Káldoriaknak. 

Jött  Sundó  talpig  vasban,  nagy  kardja  fityegvén 
Balja  felől ;  de  szivos  kopját  pörget  vala  kettőt 
Egyszersmind  s  látszott,  erejét  hogy  emelte  ügyesség. 
Súlyos  volt  pedig  és  hosszú  a  kopja,  hatalmas 
A  vasat  és  vas  alatt  az  eret  megjárni  hegyével. 
Ő  ezeket  játékképpen  forgatta  s  közeige, 
Mint  valamely  vasvár,  nyomván  nagy  teteme  a  tért. 
Fenn  a  Káldoriak  menetét  vigyázva  kiálltak, 
Bizakodók  Sámsont  legutószor  látni  csatában. 
Távolb  sátor  alatt  a  harc  bírói  tanyázván. 
Ő  pedig  a  síkon  folyvást  haladott  vala,  és  hogy 
Kopja  vetésnyire  ért,  kiveté  nagy  könnyűden  a  balt, 
Mely  Tihamérnak  előtte  lehullt  ;  de  azonban 
Harsány  vad  hangon  szólt  Sundó  hős  Tihamérhoz  : 
«Dárdádon,  tudom,  a  tikok  ülnek,  vagy  megehülvén 
Nyársul  forgattad  s  most  nincs  mit  hozz  viadalra ; 
Vedd  föl  azért,  mellyet  küldék,  víjunk  meg  egyenlőn  ; 
Mellyet  küldendek,  hiszem  azt,  fölvenni  bajosb  lesz  : 
Megkeres  önként  is  s  nem  fog  megválni  velődtől.* 
Szóla  s  kevély  elbíztában  Tihamérra  suhanta 
A  kopját  s  egyenest  sisakának  ment  az,  ijesztő 
Éle  hasítván  a  levegőt  s  szálfája  süvölt  vén. 
S  nem  fáradva  elért  a  vas,  hova  szánta  vetője, 
A  sisakos  főhöz  :  de  hegyén  koppanva  meg  éli, 
Félreszökött  nagy  rengés  közt  a  földbe  fúródván. 
Érzé  a  sujtást  Tihamér,  hökkenve  fejével 
S  hallá  kárhozatos  csengését  ;  de  hamar  eszmélt 
Tompa  nyugalmából  és  a  két  kopja  után  nyúlt. 
Háborodott  Sundó  kirepült  kopjái  lehulltán 

S  már  készült  inkább  karddal  közel  állani  harcot, 
Mint  elvárnia  két  lö vetet  :  de  nem  engede  nyugtot 
Sámson  az  ádáznak,  kopját  vete  rája  legottan 
S  a  két  kopja  kiment,  sebesebben,  mint  jőve,  mint  két 
Héja  süvöltenek  törvén  hatalommal  urokra. 
Vas  térdét  éré  legelőbb  a  kopja,  befúrván 
Gyűrűs  kapcsa  fölött  s  a  fájó  csontig  eresztvén 
Szomjas  acélvégét.  Csikorogva  hajol  vala  Sundó, 
Hogy  kiragadja  ;  de  íme  suhant  sebtében  utána 
A  másik  gerely  és  behatolt  nagy  melle  vasába, 
Mint  valamely  ártó  növevény  nagy  messze  kiállván 
Rőt  nyele,  és  mellét  az  acél  vég  tőre  szegezvén. 
Ezt  látván  megörült  s  harcát  végezni  sietve 
Jött  az  erős  ifjú,  gerjedt  haragjában  emésztőbb, 
Mint  az  emésztő  láng  s  fenn  villoga  kardja  kezében. 
S  méregből  s  fájdalma  miatt  már  nem  nyöge  Sundó, 
Ordított,  mint  a  fenevad,  szaladásnak  eredten. 
Nagy  bajjal  vonszolta  magát  Tihamérnak  előle, 
A  két  kopjával,  hogy  azont  kiragadja,  vesződvén  ; 
Az  pedig  őt  kegyelem  nélkül  pusztítani  kezdé  : 
Vállain  és  sisakán,  mint  a  pőrölynek  ütése, 
Hangzott  a  buzogány  sűrű  kopogása  ;  kiáltás 
Hallék  a  rémült  Ságról  s  akaratlan  ijedség 
Vonta  be  szíveiket ;  maga  Káldor  gyászos  időknek 
Látta  jövendőjét  s  bús  homloka  ráncba  szedődék. 
De  Sundó  kiszakasztván  a  kopjákat,  omolni 
Hagyta  sötét  vérét  s  kardjában  bízva  kirántá 
A  majd  ölnyi  vasat  s  égett  ostromlani  Sámsont 
Súlyos  ütésekkel.  Hogy  távoltartsa  magától 
S  végre  kifárasztván  bizonyos  rést  leljen  ölésre, 
ösztöne  súgta,  de  nem  szűnt  meg  közelíteni  Sámson. 
Mint  sanyarú  bányász,  vagy  mint  a  kincseket  ásó, 
Tűr  hevet  és  hideget,  nyugalom  nem  tartja,  sem  álom, 
Hogy  nyereséggel  utóbb  a  hegy  szívébe  lejusson 
S  a  föld  bálványát,  az  aranyt,  fölemelje  jutalmul : 
Ügy  vágyott  Tihamér  Sun  dónak  jutni  szivéhez, 
Semmi  csapás  nem  volt  őt  távoltartani  képes. 
És  már  vérbe  borúit  makacs  ellensége  ;  kegyetlen 
Sundó  rossz  napját  látá  közeledni,  de  bizék 

Még  egy  ütésével  megfordíthatni  csatáját 

S  összefogott  kézzel  lecsapott  bajtársa  fejére. 

Terhes  volt  a  csapás  s  mint  a  vágott  fa  esése 

Zúzó  s  rémületes  ;  megtántorodának  alatta 

Lábai  Sámsonnak,  feje  lógott,  mint  az  ütött  gally, 

Széles  válla  között  lehajolva  ;  de  önnön  ütése 

És  a  vére-fogyott  test  súlya  vévé  le  nehézkes 

Lábairól  Sundót.  Lebukott  térdére,  felállni 

Nem  képes,  bármint  ügyekeznék.  Sámson  időt  nyert  : 

Visszavevé  erejét  hős  karja,  kivonta  sietve 

A  ragyogó  kardot  s  készült  elvégzeni  harcát. 

Földbe  merített  kardjával  támasztva  magát  még 

Térden  volt  Sundó  s  ahogy  közelíteni  látta 

öldöklő  Tihamért,  ily  szókat  mond  vala  durván  : 

«Vajmi  veszett  voltam,  kelevézt  hogy  hánytam  elődbe 

Sámsoneb!  a  nélkül  most  a  vér-lepte  mezőben 

Téged  látnálak  fetrengni  előttem  ;  azonban 

Jőj  és  végezd  el  munkádat  s  tudd  meg,  ezen  kar 

ótta  meg  ősz  Sámsont  attól,  hogy  lásson,  örökre.* 

«És  téged»  feleié  Tihamér,  «most  olt  el  azon  kar, 

Kárhozatos  rabló,  poklok  fáklyája,  örökre, 

Hogy  soha  rossz  lelked  honját  ne  találja  s  hazátlan 

Bujdossék  s  nyomorún  a  világok  végtelenében. » 

így  szólván  kinyitá  vértét  a  roskadozónak 

S  karddal  barna  fejét  elválasztotta  nyakától. 

Majd  kardjára  tüze  sisakostul  a  fejet  és  ment 

A  vállára  vetett  karddal  vér  hullva  nyomába  : 

Rémületes  látvány  a  néző  Káldoriaknak 

És  nem  óhajtott  vendég  a  házban,  hova  méné, 

Hol  szomorú  csend  volt  és  nem  vala,  aki  fogadja, 

Aki  örömmel  a  győzőnek  járuljon  elébe. 

Ő  mene  s  ellensége  fejét  kapujára  kiszegzé. 

Még  aznap  kétszer  harcolt  a  sági  tenyéren 

S  még  Káldor  két  szolgának  sínlette  halálát, 

Akiket  ők  csendes  gyásszal  mély  földbe  takartak 

És  lobogós  kopját  tűztek  sírjaikra  ;  de  Sámson 

A  leütött  fejeket  rémül  kapujára  kitűzte. 

Fenn  vala  már  a  hold  s  szomorún  a  puszta  falak  közt 
Ült  vacsorájánál  Tihamér,  elméivé  kiirtott 


Nemzetségéről  s  várván  a  harcot.  Azonban 
Mint  bagoly  odvából  kisuhan,  mikor  a  fedező  éj 
Szőnyegeit  kiterítve  leszállt  bércekre,  mezőkre 
S^  messze  ható  szemeit  gyilkos  vágyalma  vezérli  : 
Úgy  Ságból  kij övének  ölő  szándékkal  az  ifjú 
Káldorok  és  egymást  nem  sejtve  siettek  elérni 
Ürhida  dombjához.  Petur  első  jött  be,  megállott 
A  kapunál  s  nagy  gondolatot  forgatva  eszében 
A  kapu  két  szárnyát  betevé  s  elzárta  rudakkal  ; 
Hogy,  ha  talán  egyikök  menekedni  akarna,  ne  tudjon 
S  a  sorstól  neki  szánt  ez  helyt  ma  elérje  halálát. 
Kába!  oroszlánnak  barlangját  zárta  magára 
S  bízott  a  sorshoz,  melyet  maga  sürgete  dúlni. 
Jött  azalatt  Ipoly  a  túlsó  kapun.  A  kapuzárót 
Látta  s  gyanítá  szándékát  ;  de  remegni  tudatlan 
Lelke  legott  el  lőn  ugyan  arra  tökélve,  bezárá 
A  kaput  ő  is,  előbb  a  térudvarra  sietvén. 
És  vakon  a  boszutól,  mely  dúla  lobogva  szivökben, 
Testvér  a  testvért  ellenségének  alajtá. 
Mindkettő  sietőn  a  térudvarra  kijutván, 
Jelszavakat  váltvák,  viadalmasan  összerohantak. 
Mily  hamar  a  tavakon  két  hullám   megtöri  egymást, 
Vagy  mint  két  felhő,  mely  összejön  a  zajos  égen 
S  egymást  szélvésszel  s  haragos  villámmal  emészti, 
Hullván  megtépett  kebeleikből  a  sürü  zápor  : 
Úgy  ezek  a  szélnél,  a  lángnál  hirtelenebbül 
Elronták  egymást.  Leterűlt  Petur  öccse  vasától, 
Megszegvén  derekát  a  véknyán  általütött  kard, 
Elhullott  Ipoly  is  bátyjától  véve  halálos 
Szúratokat  mellén.  Dobaj  és  a  fegyveri  csengés 
Fölverték  Tihamért,  bámulva  figyel  vala  s  látá 
A  kettős  rohanást  s  a  kardok  villanatában 
Legdühödőbb  harcot  s  sietett  a  térre  kijutni. 
Már  feküvének  azok.  Kiderült  a  bujdokoló  hold 
S  áruló  sugarát  bágyadt  szemeikre  vetette. 
A  megnyílt  sisakon  kitekinte  utószor  Ipoly  még 
És  kitekinte  Petur  s  iszonyú  vala  kínja  szí  vöknek 
Sámson  lábainál  egymást  haldoklani  látván. 
S  nyögve  Petur  szólott:  «Ipoly !  így  kell  válni  ?  de  váljunk . 

Sors  akará,  hogy  Sámson  után  a  Káldor  elessék, 
Isten  hozzád  a  sírban.*  —  S  még  szólna  ;  de  fáradt 
Nyelve  megállt  a  halál  révén.  Vonagolva  kinyújt vák 
Véres  karjaikat,  egymásra  borultanak.  Így  ők 
Mondhatlan  keserűséggel  megváltak  az  élet 
Napjaitól,  csak  imént  vad  erőben  féktelen  ifjak, 
Most  testeik  halom  a  földön,  lélektelen  alkat. 
Bámult  a  harcon  Tihamér  és  néma-merően 
Álla  soká,  majd  a  sisakot  lecsatolva  fejőkről 
Halvány  arcaikat  vizsgálta  kegyetlen  örömnek 
Képzelgéseivel :  ilyen  volt  arca  Petőnek, 
(Öccse  nevét  monda),  ilyen  volt  fürge  Gyulámé, 
S  ily  halovány  az  öreg  Sámsonnak  képe,  midőn  őt 
Éjjel  az  ádázok  megüték  véletlen  az  álnok 
Fáklya  világánál  és  vére  fiaira  lehabzott, 
Akkor  is  óhajtván  Tihamért  hogy  jőne  segédül, 
Akkor  is  átkozván,  bosszút  ha  nem  állna  ;  de  örvendj  : 
így  képzelge  tovább,  örvendj  boldogtalan  árnyék  : 
Ellenidet  gonoszul  egymásra  vezette  szerencse, 
S  lábam  előtt  a  két  Káldornak  vére  patakzik. 
Eljött  a  hajnal,  szomorúság  hajnala  Ságon, 
Harcszerető  fiait  Káldor  nem  lelte ;  de  láta 
Vérbe  borúit  fejeket  kapuján  a  sámsoni  várnak. 
S  rémület  és  harag  és  bánat  változva  eszében, 
Elszánás  nélkül  fogyató  kínokban  évődött. 
Aienne,  hogy  a  gyilkost  várában  elölje,  kívánná, 
Mint  szomjú  föld  a  záport,  vérének  özönnel 
Látni  elomlását  ;  de  maradt  mit  veszteni ;  éle 
A  két  gyermek  még,  még  volt  bizodalma  körökben 
A  más  kettőnek  gyászát  elbírni,  s  reménye, 
Hogy  Tihamér,  mielőtt  véréhez  jutna,  kifárad 
Harcaiban  s  elesik  küzdő  szolgái  kezétől. 
Ótet  azonban  az  ifjú  soká  nem  hagyta  tűnődni, 
Eljött  vérdíját  megvennie  s  dönge  szünetlen 
Súlyos  ütéseitől  a  vert  kapu.  Eljőve  reggel, 
A  delelő  nappal  s  napesettel ;    nem  hagya  nyugtot. 
Nem  bánatra  időt.  Káldor  szolgái  esének 
Mint  dér- vette  levél,  s  minden  nap  a  sági  fenyéren 
Harc  vala  és  temetés,  s  a  halál  félelme  fölötte. 

Sámson  háza  pedig  rémségesen  álla  tetőjén, 
Csak  kis  időre  s  komor  vendéget  látva  urában. 
Rettenetes  kapuján  kiaszott  vérarcok  epedtek 
A  nézőre  s  ijedve  futott  a  vándor  alóla. 
Ságot  azonképpen  kezdé  mindenki  kerülni : 
Bátrai  elhullván,  kiszökött  a  gyáva  cselédség ; 
A  betegek  kórágyaikból  sápadva  kimásztak, 
Messze  hagyák  el  a  házat,  hol  mindennapi  harcban 
Dúla  halál  s  lebegett  elfordíthatlan  enyészet. 

HARMADIK  ÉNEK. 

Gyermekivel  maradott  Káldor  s  már  büszke  reményi 
Elhagyták  lelkét.  Földben  vala  dísze  hadának, 
S  még  épen  Tihamér,  őt  is  megvíni  jövendő 
És  elrontani  a  házat,  mely  századon  által 
Hősökkel  s  deli  szüzekkel  gyarapodva  virágzott. 
Mint  fekete  felhőt,  látá  fenyegetve  halálnak 
Lengeni  zászlóját,  lélekben  látta,  de  még  nem 
Engede  kétségbeesésnek  ;  erőt  véve  buján 
Még  egyszer  s  elvonva  Simont  így  szól  vala  hozzá : 
«Gyermek,  igaz  fajom  a  vérből,  mely  bajnok  apákról 
Tisztán  szállá  reám,  s  mely  üjra,  ha  éltedet  őrzöd, 
Mint  serevény  erdő,  dúsan  kivirulhat  utánad, 
Hallgass  meg  s  nemződ  jó  célú  szavaira  figyelmezz  : 
Sors-e,  vagy  átok  volt,  vagy  az  égnek  régi  haragja, 
Sámson  eleste  után  hogy  Káldor  háza  romoljon, 
Nem  tudom  ;  úgy  látszik,  végünk  bús  napja  közelget, 
Annyira  megnehezült  Tihamér  gyilkos  keze  rajtunk. 
És  ha  kivesztem  után  még  élnetek  alku  lehetne, 
Elhunynék  örömest  ;  de  ha  engem  elejte,  reád  jön 
A  szörnyű  s  elemészt  hamarább  a  déli  mirigynél, 
Haj !  igen  is  méltókat  imily  köszönetre  ;  azonban 
Mentségünk,  ha  akarsz  engedni  szavamnak,  ez  egy  van 
(És  hogy  akarj,  elesett  bátyáid  lelke  kívánja)  : 
Majd  ha  kiálltunk  a  véres  páryára  viandók 
Én  s  Tihamér,  úgy  intézem  hátrálva  csatánkat, 
Hogy  közelessék  e  titkos  járathoz,  azonban 
Őt  te  az  elrejtett  helyből  gyors  nyíllal  ütöd  meg, 
Kettővel,  ha  nem  ártana  egy  s  a  lankadozónak 

Én  az  utó  sujtást  megadom,  hogy  örülve  ne  lássa 
Káldor  háza  belét,  nyomorú  Enikőnek  utánunk 
A  gyűlölt!  hatalomszemmel  ne  kívánja  szerelmét, 
S  míg  mi  alant  síron  túl  is  tán  kínban  évődünk, 
Ő  ne  lakozhassék  gyönyöreiben  a  káldori  vérnek.* 
Szóla,  haragnak  szikráit  forgatva  szemében 
A  végső  szóknál  és  választ  várva  fiától. 
Az  pedig  ily  nem  várt  szavakat  mondott  vala  vis 
«Káldor,  elég  a  gyász,  súlyát  ne  nevelje  gyalázat, 
Egyszer  harcoltam  nem  méltó  harcot,  utáltat, 
Kárhozatost,  ezután  méltót  keresek  ki  magamhoz  ; 
Téged  azonban,  atyám,  tartson  meg  hosszas  időkig 
S  mentse  szegény  Enikőt  az  igaz  s  könyörületes  Isten 
Én  Tihamérra  megyek  ;  váljék  el  sorsom  előtted  ; 
Vagy  győzök  vagy  esem  ;  de  orúl  nem  vívok  ezentúl.-' 
•Vessz  el  hát  nyomorú !  így  szólt  a  dühölt  atya,  vessz  el 
Elpártolt  vér,  majd  ha  atyád  elhulla  előtted, 
Majd  ha  vitézi  fejét  láttad  lehanyatlani  porba, 
Akkor,  mert  akarod,  magad  is  bár  vessz  ki  vasától. 
Ám  addig  mozdulni  ne  merj  s  megelőzni  csatámat  ; 
Mert  ha  gyanítandom  szándékodat,  e  kezeimmel 
Téplek  el  és  szórlak  Tihamérnak  elébe ;  s  te  mennél 
Harcra,  te  árny,  te  nem  is  Káldor?  légy  veszteg,  apádnak 
Nélküled  is  voltak  diadalmai,  s  úgy  hiszi,  lesznek.* 
Szólt  s  elhagyta  fiát  s  a  fegyverházba  rohanva 
Fegyvereit  szedegette  vadul  s  illette  magára 
S  elbúsult  keddel  készült  a  harcra  ;  de  a  port 
Hallván  szép  Enikő,  sietett  rémülve  Simonhoz, 
A  boldogtalan  és  ily  kérdést  tesz  vala  hozzá  : 
«Ah  Simon,  ah  szeretett  bátyám,  te  reménye  hitemnek. 
Még  egyedül  nyájas  hozzám  a  szörnyű  napokban, 
Szólj,  az  egekre,  miért  e  pör  teközötted,  atyám  közt. 
Kiknél  nincs  egyebem?  Mért  a  bú  Káldor  évődő 
Lelke  homályában?  mért  a  mindennapi  harcok 
Ságnak  szép  "mezején,  s  melyet  borzadva  tekintek. 
Rajta  sötét  lobogós  kopjákból  a  komor  erdő, 
Mely  kivirítani  haj!  soha  nem  fog  senki  könnyétől! 
És  Petur  és  Ipoly,  ők  nem  térnek-e  vissza  körünkbe? 
S  illy  egyedül,  ily  mindentől  megválva,  fogunk-e 
Élni  magunknak  kín  és  bú,  másoknak  ijesztők? 

Törösnr^any  munkái   III.  ' 

Ah  Simon,  én  iszonyút  sejtek  :  kiderült  vala  lelkem, 
Mint  a  mennyalapú  tószín  ;  most  rémület  és  gyász 
Fogtak  benne  helyet  s  a  halálnak  enyészetes  árnya. 
Mondd  el,  bátya,  mi  vége  leend  mindennek?  elég-e 
Már  amit  veszténk,  vagy  mely  gyász  várakozik  még, 
Hogy  tudjam,  s  ha  jövend,  készen  s  elszánva  találjon  ?» 
Erre  felelt,  mély  sóhajtás  szakadozva  szivéből, 
A  keserült  testvér  s  szomorú  vala  hangja  szavának  : 
« Vaj  ha  szerencsétlen  ne  születtél  volna,  vagy  eddig 
Födne  hideg  sírbolt,  és  engem  is,  élete-untat 
Régen  ez  a  tápláló  föld  vett  volna  ölébe, 
Hogy  most,  amiket  elmém  tud,  kibeszélni  ne  keüne, 
S  amit  mondandók,  neked  azt  meghallanod.  Árva 
Elhagyatott  Enikő!  örömest  hallgatna  tovább  is, 
Mint  hallgat  vala  testvéred,  de  bizonytalan  óra 
Rejti  sötét  végét  sorsának  ;  meglehet,  eljő, 
Még  mielőtt  vélném  s  akkor  nem  tudni  mi  hasznod, 
Amit  már  sejtesz?  Tudd  hát  :  a  sámsoni  házért, 
Melynek  erős  népét  éjenten  Káldor  elölte, 
Most  a  végivadék  Tihamér  jő  venni  boszúját, 
És  ő  az,  ki  naponként  e  hadat  űzi  mezőnkön 
S  rettenetes  keze  müve  után  serdül  föl  az  erdő 
Gyász  kópiáinkból,  kiknek  maga  tette  alapját. 
És  Petur  és  Ipoly,  ők  odavannak  örökre.  De  még  é! 
Győzetlen  Káldor,  még  bírom  kardomat  én  is, 
S  gyáván  a  gyilkost  nem  fogjuk  várni  fejünkre. 
Hagyd  Enikő,  hagyd  a  sírást,  nem  fogsz  te  maradni 
Védtelenül,  soha  Káldoriak  vérébe  gyalázat 
Sarja  ne  oltassék,  s  attól,  ha  magadra  hagyatnál 
És  látnál  közeledni  veszélyt,  ójon  meg  ez  a  tőr.» 
így  szólt  s  egyszersmind  a  tőrt  nyújtotta ;  fagyott,  forrt, 
Míglen  bátyja  beszélt,  Enikőnek  vére,  s  könnyeinek 
Rémület  és  búkín  zavarák  forrásait  :  a  szív 
Benne  patakként  lőn,  melynek  magas  ormozatokról 
Vad  sziklák  borzalmai  közt  fut  völgybe  panasszal 
Arja  s  nyugalmát  a  nagy  utón  nem  tudja  találni. 
Ily  vala  elszörnyedt  Enikőnek  szíve  :  meredten 
És  irtózva  foga  a  tőrt  hü  bátyja  kezéből, 
Melynek  imént  maga  szép  hüvelyét  hímzetté  arannyal, 
S  kedves  ajándékot  vélt  adni  Simonnak  ;  azonban 

Visszakerült  vad  célja  szerint   fenyegetni  adóját 
A  veszedelmes  vas  ;  de  az  ártatlannak  eszében 
Lassanként  kiderült  a  vészes  pálya  ;  elérté 
A  szomorü  intést,  meg  kezdett  rajta  nyugonni. 
Csókkal  bátyja  kezét  s  a  tort  illette,  s  szel: 

nt  lelke  szerint  ily  szókra  nyilának  el  ajkai  : 
•Bátya,  megértsem-e,  ami  balul  van  rejtve  szavaidban? 
Nemde  te  is,  szeretett  testvér,  és  Káldor,  ölemből 
A  megemésztő  harc  viharának  mentek  elél-  , 
S  legboldogtalanabb  Enikő,   ha  ti  elmaradátok, 
E  tőrrel  nyomorú  lelkének  nyissa  meg  útját? 
S  ég,  te  bocsásd  e  bűnt!  én  nem  fogok  élni.  Mi  volna 
Élnem  örök  kínban?  mint  fekszik  rajtam  ez   is  már, 
Mellyetadál,mellvetsorsunk,hogy  mondj  ki, parancsolt. 
Hárfa  vagyok,  melynek  húrját  megtépte  szilaj  kéz, 
Mely  soha  már  meg  nem  zendül,  hangatlan  üres  fa  ; 
Még  egy  ütés  kell  s  a  zengőt  nem  fogja  találni 
Sem  tündér  szerelem,  sem  öröm  játszó  keze  többé. 
Ah  nem  lesz  nekem  a  léttől  megválni  keserv 
Tőled  válni  nehéz  és  válnom  az  édes  atya  I 
S  válnunk  kell-e  Simon?  szemeidben,  látom,  erő  küzd 
S  kétség  ;  ám  váljunk,  nem  örökre,  ha  kedvez  imez  vas 
És  nem  örökre  talán,  ha  fog  úgy  kedvezni  szerencséd, 
Mint  Enikő  érted  nagy  buzgósággal  imádand.» 
Szólt  s  bátyjára  borostyánként  tapadának  erőtlen 
Karjai  és  csüggött  feje,  mint  a  szelíd  fa  gyümölcse, 
Halvány  vállai  közt  ;  de  vihar  vala  lelke  Simonnak. 
Nincsen  nyugta  tovább,  atyját  megelőzni  óhajtva 
Elszaggatja  szelíd  kötelét  a  bánakodásnak 
S  öldöklő  fegyvert  s  viadalt  megy  venni  magára. 

Káldort,  ahova  megy,  nyomban  kíséri  sötét  gond 
És  kétségbeesés,  ha  az  elmúltakba  tekintve 
A  még  vesztendőt  sanyarún  számlálja  ;  dühöngő 
Elszánás  pedig  és  több  mint  embernyi  gyűlölség 
Hajtja,  ha  ön  erejét  s  Tihamért  forgatja  eszében. 
Ott  vár  a  kapunál  s  mint  a  napenyészeti  felhő, 
Mely  záport  s  lobogó  villámot  forral  ölében, 
Mindinkább  komor  és  komorabb  lesz  lelke  ;  borúsan 
Néz  befelé,  majd  nyugtalanul  a  sági  mezőre 
Változtatja  szemét.  De  azonban  szökve  kijutván 

Harcol  már  Simon  és  balsors-haj totta  fejétől 
Győző  Sámsonnak  rosszul  téríti  csapását. 
Küzd  hevesen  nagy  erővesztéssel  az  ifjú,  csapongva 
Majd  itt,  majd  meg  amott,  mint  a  láng,  ostromot  újít; 
S  tettei  hírre  jutandók  még,  ha  szerencse  akarnál 
Hogy  Tihamér  kezeit  kikerülje  ;  de  mint  az  utósó 
Napnak  ítélete,  jő  elfordíthatlan  ütések 
Súlyaival  Tihamér  ;  meg  van  számlálva  csapása  ; 
S  mindeniket  bizonyos  romlás  kíséri  ;  Simonnak 
Élete,  mint  felvert  házban  kincseknek  uráé, 
Fegyveri  közt  biztos  maradását  nem  leli  többé. 
Egy  vágás  által  ketté  van  szegve  sisakja, 
Látszanak  elnyiladó  vértén  a  szörnyű  rovások, 
És  keze,  mely  védné,  pazarolt  erejében  alább  száll 
A  már-már  elesendőnek  még  egyszer  az  élet 
Képe  hízelkedik  és  ifjúság  rózsaszínében 
A  még  nem  látott  napok  állnak  csalfa  varázzsal. 
Mint  elhagyta  tanácstalanul  a  várat,  azonkép 
Fut  mostan  mentője  felé  s  minden  haladása, 
Minden  egy-egy  lépés  hazugul  szaporítja  reményét. 
Futna  tovább,  még  tán  atyjától  nyerne  segédet 
A  nyomorú  ;  de  utána  van  a  könvörütelen  űző 
És  egy  ütéssel  az  elhaladót  leteríti  beérvén. 
Ottan  ölője  szívét  kezdé  kérlelni  az  elhullt, 
S  bágyadtan  megemelve  fejét,  így  szól  vala  hozzá  : 
^Szüntesd  meg,  Tihamér,  egy  pillanatra  csatádat, 
Egy  pillanat  után  szükség  már  nem  leszen  arra. 
Éltem  enyész,  mint  a  párák  játéka,  miként  a 
Délbáb  a  rónán,  s  méltó  vagyok  arra,  hogy  amint 
Véredben,  noha  még  akaratlan,  dúltam,  azonkép 
Szenvedjem  haragod  súlyát.  S  nem  is  e  rövid  élet 
Már  s  ez  örömtelen  az,  melyért  esdeklem  előtted, 
Irgalmatlan  előtt  ;  de  ha  van  még  emberi  lelked 
S  Isten  képe  alá  nem  rejtél  farkasi  szívet, 
És  ha  keresztyén  vagy,  ha  bízol  valahára,  reménnyel 
Állani  Isten  előtt,  könyörülj  az  erőtelen  árván, 
Elhagyatott  Enikőn,  ki  neked  nem  véthete,  aki 
Senkinek  a  széles  földön  soha  véteni  nem  fog, 
A  boldogtalan  ah,  igen  is  büntetve  miattunk, 
Hogy  fiatal  napjait  gyász  fogja  fedezni  halálig.  — 

Ah  Tihamér,  hideg  a  te  vasad  keblemben,  előttem 
Köd  terjeszkedik  és  az  enyészet  képe  borúi  rám  : 
Ügy  áldjon  meg  az  ég,  amint  hozzája  kegyes  léssz.» 
így  szólott  s  tán  szólna  tovább  ;  de  behamvado/ának 
Tündöklő  szemei  :  búcsúzd  lelke  szavaival 
S  kívánságaival  fölszáll  vala  hűlt  ajakáról. 
És  Sámson  nem  örült  dőlt  ellensége  halálán 
Ifjúsága  s  szelíd  szózatja  szivére  hatottak. 
Irtózván   véren   tengődő  lelke  magától 
Teljesedése  felé  látszott  gonosz  átka  sietni. 
A  holton  komoran  nvugovék  beborult  szeme  s  így  szólt 
Végre  nehéz  küzdéseiben  vész-ülte  kedének  : 
«Téged  ugyan,  Káldor,  nyugalomnak  adott  ma  ezen  kar, 
S  melyet  sürgettél,  rád  hozta  időnek  előtte 
A  keserű  véget  ;  de  magam  vagyok  a  nyomorúbbik 
Mind  valamennyi  között,  kik  elestének  és  az  ölésben 
Nincs  gyönyöröm  többé  ;  inkább  irtózni  magamtól, 
Díja  csatámnak,  azóta,  hogy  ifjú  szemeidnek 
Fénye  lehunyt  s  panaszos  szavaid  füleimbe  hatottak. 
Látni  fogom,  mint  véreimét,  az  erőtlen  atyáét, 
Éjeimen  halovány  bús  képedet,  eg]  get  fog 

Látni  szemem,  vadat  és  szomorút,  vér-fonta  hajakkal 
Rettenetest  s  beomolt  szemmel  szemeimbe  tekintőt. 
\      ha  ez  életben  ne  találtuk  volna  föl  egymást! 
Vagy  te  ne  lennél  kaidon  faj,  vagy  sámsoni  vér  én  , 
Békén,  oh  nyomorú,  lakhattál  volna  körülem 
S  vét  kémből  .soha  még  szellő  sem  bántana  :  ám  most 
Elhunytál  fogadásom  alatt,  s  még  akin-  sor  vár, 
El  fog  jutni  hámor  végéhez,  va 
Visz  le  megállhatlan  folyamában  az  óra  hatalma, 
S  ahova  szállandok,  gond  nem  kísér  el  az  áldott 
Földbe,  hová  te  úton  vagy  már  ;  és  aki  fölötted 
Győztösen  áll  itt,  a  harcnak  nem  látja  jutalmát  : 
Szenved  igájában  ön-lázította  bajának, 
S  fáradságaiért  nem  adózik  örömmel  az  él< 
Szóla  s  tűnődve  megállt,  tova  menjen-e  kezdeni  új  bajt. 
Vagy  hazatérve  nyugodjék  meg?  De  közelgete  Káldor 
S  földobbant  a  föld  siető  lépteire.   Falairól 
Látá  haj!  későn  magzatja  veszélyteli  útját, 
Látta  merész  harcát  a  tenyéren  s  jött,  harag  és  düh 

Szárnyai  lábának,  s  még  messze  kiált  vala  :  «Sámson, 
Várd  az  atyát,  az  volt,  ki  megölte  öcséidet,  őtet 
Várd  be,  ha  Istened  él.»  De  siket  pusztában  enyészett 
Hangja  beszédének  ;  Tihamér  végezte  csatáját. 
Most  az  atyát  a  legkeserűbb  bú  kínja  foga  el  ; 
Látta  lerontott  bálvánj'át  a  csonka  reménynek 
És  nemzetségét  betemetve;  megáll  vala  kissé, 
Mint  kinek  a  földön  már  nincs  mit  tennie,  váltva 
Néze  halálszemmel  öldöklőjére  s  fiára. 
Két  hatalom  küzdött  zúdult  lelkében  egyenlőn, 
A  bosszú  és  bánat ;  de  erőt  vőn  végre  boszúja, 
Az  lőn  az  úr  s  egyedül  annak  hallgatja  parancsát. 
Már  Tihamérnál  van,  fia  véres  alakja  előtte, 
S  ő,  mielőtt  karját  megemelné,  ily  szavakat  mond  : 
«Sámson,  vádoltam  mcgamat,  mikor  álmai  karján 
Más  nyugovék,  titkon  keserű  vád  gyilkola  engem, 
Hogy  kegyelem  nélkül,  s  a  boszúnak  szörnyű  határán 
Túl  jártam  ;  de  te  vad,  fenevadnál  rettenetesb  vagy. 
Akkor  az  éj  pokol  öltözetét  burkolta  magára, 
Csillagi  nem  voltak,  mikor  én  házadra  ütöttem  ; 
Mámor  közt  töltém  lelkemnek  régi  haragját, 
S  hogy  berekeszthessem  munkámat,  egy  óra  elég  volt, 
De  te  szünet  nélkül  csapdossz,  mint  kánya,  szivemre 
Cseppenként  szívod  el  vérét  s  a  vérnek  ivása 
Még  szomjúbbá  tesz.  Jősz  reggel,  délben,  az  estve 
Meg  nem  hűti  dühöd  lángját.  A  hosszú  halálnak 
Kínaival  táplálsz,  hidegen  számolva  boszúdat, 
Hogy  végtére  minél  több  szörnyűséggel  elölhess 
Légy  átkozva  örökre,  utált  és  gyűlöletes  vér, 
A  kétségbeesés  kísérjen  sírba  s  dühétől 
Megszabadulni  ne  tudj,  míg  a  végetlen  időben 
Tartani  fog.  —  Ali  gyönyör  volt  ez,  melyféle  vitézség, 
A  gyengét,  nem  harcra  valót,  verekedni  tudatlant 
Gyilkos  acéloddal  leteríteni?  Annyi  halállal 
Nem  teltél-e  be  még?  Oh  hogy  kezeimbe  legelső 
Nem  vettem  vasamat!  harcod  végére  jutottál 
Volna  legott  s  most  ezt  nem  kellene  látnom,  atyának, 
Nem  hallnád  istentelenül  mosolyogva  keservem 
Szózatait ;  de  jer  el,  ha  vitéz  vagy,  küzdj  az  atyával 
S  add  meg  kardjának  rég  gyűlölt  véred  adóját.* 


így  s holott  ,  de  legott  Tihamér  választ  ada  mondván  : 
•Káldor,  örülhetnék,  ha  öröm  még  volna  világon 
Lelkemnek,  s  az  egekbe  ható  hahotával  örülnék, 
Mert  nyomorún  látlak,  nyomorúbban  szinte  magamnál, 
És  hallom  panaszod  hangját,  háznépnek  uráét 
Még  nem  sokkal  előbb,  most  kínosan  elszakadottét 
Mindentől,  amit  szerettél.  S  így  kellé  az  élő 
Isten  igazságát  kardunk  élére  kitennünk, 
Hogy  te  is,  ép  is,   utósók  a  két  házivadékból 
Harcolnánk  egyaránt,  s  valahára  ki  lenne  csatával 
Víva,   ki  a  véres  bűnök  kezdője,  kinek  kell 
Végre  halálával  berekeszteni  a  haragoknak 
Kárhozatos  napját  ;  és  itt  van,   Káldor,  ezen  nap. 
Én  nem  vádollak  ;  gonoszabbat  mint  az  üres  vád 
S  rettenetesbet  tenni  jövök.  Vagy  téged  imez  kard. 
Mint  fogadásom  van.  megemészt  most  és  soha  Káldor 
Éjjeli  dúlással  nem  fog  pusztítani  Sámsont, 
Vagy  pedig  én  bukom  el  és  nem  lesz  gondom  azontúl. 
Jer  neki!  s  el  ne  feledd,  két  háznak  híre  kezünkben  : 
Sámson-e  vagy  Káldor  :   váljék  el  még  ma  örökre. » 
Szólt  s  megemelte  vasát  s  a  két  ház  régi  dühével. 
Mintha  egész  erejét  bírnák,  vadán  összerohantak 
A  végső  daliák.   Hangzott  szakadatlan  ütéstől 
A  vért  testeiken,  pengettek  az  összecsapódott 
Kardok  s  tartott  a  bús  harc  sok  időig  egyenlőn. 
Sámsonnak  sok  ütésektől  már  rótt  vala  vérté 
S  a  mindennapi  harc  jeleit  hordozta  ;  de  még  ép 
Karjai  űzték  a  veszedelmet  ;  Káldor  erős  volt 
Bús  dühödésében  s  bántatlan  fegyveri  által. 
S  még  nem  volt  az  idő,  hogy  elessenek  ;  egy  akarattal 
Fáradt  karjaikat  nyugtatni  megálltak,  azonban 
Alku  lőn  :  «a  várból  kiki  még  ma  csatára  kijőjön 
S  régi  viszályoknak  még  ez  nap  vége  szakadjon.* 
Káldor  az  eíholtat  temeté  be  keserve  utósó 
Csöppjeivel  s  a  gyászhelytől  megválnia  kín  volt. 

NEGYEDIK    ÉNEK. 

Visszavonult  Tihamér,  örömetlen,  mint   kire  senki 
Nem  várt  a  házban  :  de  nehéz  gyötrelmei  nyomván 


Ment  Káldor  szomorú  várához  s  rettegve  látni 
A  testvértelenűl  sínlődő  lányka  keservét. 
Ülve  találá  azt  kifelé  fordulva  s  merően 
És  érzéktelenül  a  róna  mezőbe  kinézve. 
A  kétségbeeső  bánat  nem  omol  vala  könnyben 
Arcairól,  enyhül  kebelét  nem  emelte  sóhajtás. 
Arcai  holt  rózsák,  szeme  hulló  csillag,  alakja 
Mint  szobor  a  síron,  mozgatlan,  néma,  hideg,  bús. 
Atyja  belépte  után  fölkelt ;  de  sem  ő,  sem  az,  egymást 
Szóra  nem  indíták,  egy  szemváltással  elértvén 
Kínérzelmeiket  s  egyebet  mit  mondani  nem  volt. 
Káldor  elébb  mozdult  és  így  szólt  végre,  kinyújtván 
Elkeseredve  kezét  s  bú-törte  fejéhez  emelvén : 
«Engem  az  Istennek  valamennyi  csapása  lesújtott ! 
Szánakozás  kísér  a  föld  gyomrába  halottat, 
S  a  hív  fájdalom  és  emlékezet  a  lemenőnek 
YTirraszt  sírja  fölött;  hajh!  én  már  élve  felejtett, 
Élve  halottabb  én,  nem  látom  senki  figyelmét. 
Századig  éljek  bár,  nincs  aki  örülne,  hogy  élek, 
S  engem  az  undok  föld  betemethet  bizton,  utánam 
Senki  könyüt  nem  hint  és  senki  sóhajtani  nem  fog.» 
Szólt  és  székre  vetette  magát,   könyökébe  temetvén 
Vas  környözte  fejét  ;  de  ijedve  fölébrede  a  lány 
Andalgásaiból  s  Káldort  elhagyta  legottan. 
Nem  sok  időre  bejött,  kupa  volt  megemelve  kezében 
És  közelebb  jutván  leborult  atyjának  előtte 
S  a  poharat  remegő  kézzel  felnyújtva  imígy  szólt  : 
«Béke  az  elhunytnak  s  üdvösség  a  nagy  egekben 
Isten  előtt  ;  áldás  kísérje  s  szerencse  az  élőt 
S  tartsa  meg  árvának  nekem  őt,  az  egyetlen  utósót > 
Meglágyula  kemény  Káldor  szíve  ;  elfogadá  a 
Felnyújtott  poharat  s  kiürítvén  könnyei  hulltak  ; 
Majdan  térdeiről  fölvonta  magához  az  árvát 
S  elfojtódottan  nyugtatta  sokáig  ölében. 
Most  a  nagy  bajjal  gyűjtött  kincs,  a  keresett  hír, 
Dús  hajlék,  mind  semmi  becsük,  szivének  előtte 
Még  ez  az  egy  kincs  van  s  értéke  fölebb  az  aranynál, 
S  most  százszorta  nagyobb,  mint  volt  a  boldog  időben. 
Ehhez  tartja  magát,  ehhez  vagyon  élete  kötve. 
Némán  tartja  soká  karjaiban,  majd  bizodalmát 

\  éve  csatájához  fölemelni  kívánja  jövendő 
Jobb  sors  álmaival  s  így  szól  az  ölébe  simúlthoz  : 
<  Légy  nyugodt  Enikő,  el  voltam  szánva  halálra 
S  halni  kívánatosabb,  mint  élni  örömtelen,  ámde 
Éretted  fogok  élni.  Ne  félj  a  szörnyű  kezétől, 
Megfáradva  vonult  várához  vissza  s  ha  jő  még, 
\  eszni  jövend  és  tetteiért  megadózik  előttem. 
Klni  fogunk  s  egymás  gyászait  enyhítve  viselni, 
S  nem  sok  időre  marad  pusztán  a  sági  lak  :  a  baj 
Napja  után  megnépesedik  sok  régi  cseléddel 
És  fogad  új  hadakat  kebelébe  :  virágzani  fognak 
-Síkjai,  gyászaiból  feltündöklendik  az  ős  ház 
S  ked\es  vendégink  jőnek  meglátni  határát. 
Végre  komorságát  nem   fogja-e  tája  levetni, 
Kern  jön-e  még  az  idő,  hogy  búját  enyhe  tanáccsal 
Váltja  szelíd  Enikőm  és  nászt  hoz  az  árva  tanyához? 
Ah  Enikő!  a  káldori  faj  nem  fogna  kiveszni 
Nyomtalanul,  mint  a  felhők  árnyéka,  miként  a 
Pusztai  kút,  melynek  kiapasztá  nedveit  a  hő, 
És  az  atyának  még  oka  volna,  hogy  élni  óhajtson. r 
így  szólott,  de  hiú  szavait  fejcsüggve  s  keserves 
Kétséggel  hallá  s  nem  tud  vala  szólni  leánya  ; 
Terhes  s  kínteli  volt  az  idő  haladása  közöttük. 
Mint  a  sánta  vadé,   ki  sebet  visz  nyögve  szügyében 
S  a  veszedelmek  elől  nagy  fájdalmakkal  iramlik. 

S  másodszor  kelé  irtó  harc  a  sági  fenyéren. 
Küzdöttek  kegyelem  nélkül  a  régi  haragvók 
S  véresen  és  dühhel  sok  időig  tárta  csatájok. 
És  megtért  Káldor,  mint  látszék  épen,  azonban 
Melle  sebet  rejtett  s  lassú  vala  karja  ütéstől, 
Vem  késett  poharát  áldozni  a  visszajövőnek 
A  hű  lány,  fölnyujtá  azt  kideríteni  vélvén 
A  fáradt  atya  orcáját  ;  de  borulva  maradt  az. 
S  csak  nehezen  fejlék  Enikő  láttára  ködéből. 
Elfogadá  mégis  poharát  s  az  erőteli  nedvet 
Itta  gyönyör  nélkül,  lelkét  nem  emelte  hatalma 
S  már  ajakán  lebegett  a  sorsintézetü  szózat, 
Mely  Enikő  lelkét  elzúzza  ;  de  visszamarasztá 
A  veszedelmes  hírt  s  az  utósó  pillanatokra 
Hagyta   kimondását  ;  az  utósók  voltának  immár 


S  o  még  csalta  magát.   Enikőt  pedig,  aki  remegve 

Függe  nyakában  még,  hogy  rosszra  ne  lenne  gyanúja, 

Elküldé  eleségtárába,  hogy  ép  eledellel 

A  harcban  törtet  megvendégelje,  ha  megtér  ; 

Azt  ugyan  ő  immár  nem  fogja  izélni ;  de  a  lány 

Hallani  atyjának  megörült  ilyféle  parancsát, 

És  úgy  hitte  szegény,  hogy  az  élet  vágya  s  reménye 

Hozta  meg  e  gondot  s  dolgaihoz  láta  legottan. 

Káldor  azonban  kötte  sebét  s  legutószor  az  immár 

Puszta  terembe  vonult,  hol  fegyveri  függtek  ;  azokböl 

Néze  betörhetlent,  tetemest  s  tagjaihoz  is  illőt. 

Búsan  néztek  alá  az  elődök  képei,  búsabb 

Káldor  képeiket  komoran  mellőzte  s  tovább  ment. 

Hol  vértek  s  tarajos  sisakok  villogtak  elébe. 

Végre  megállt  s  újjal  kezdé  fölváltani  kardját 

S  minden  fegyvereit.  Meghorpadt  vérté  helyett   vőn 

Épet,  romlatlant  s  talpig  vala  vasban  ;  elölről 

Nap  ragyogott  mellén,  vállát  két  sárga  oroszlán 

Födte  kapocsképpen,  sisakát  jegvzette  magas  toll. 

Mindezeket  hajdan  Sámson  hordozta  csatáin  ; 

S  már  régen  nyugovók  függöttek  háza  faláról  ; 

Káldor  az  éj  hadnál  rablólag  orozta  magához 

S  hitte  menendőnek,  ha  magára  kerítheti,  éltét  ; 

Mert  finomul  vala  s  tartólag  müveive  acélból. 

Könnyebb  a  vasnál  s  jól  vert  szálakkal  erősebb. 

Alkonyodék  ;  de  homályt  a  hold  nem  hagy  vala  úrrá 

Lennie  a  tájon,  kiderült  kísérteti  fénye 

S  néma-jelent  őleg  két  szomszéd  várra  lenézett  ; 

És  ez  időt  választá  el  végharcra  s  elérvén, 

Ság  kapuján  Tihamér  jelt  ad  vala  hangos  ütéssel. 

Hallá  s  megdöbbent  Káldor  ;  de  nyakában  ül  a  sors. 

Mennie  kell  s  csak  az  egy  viadalban  van  menedéke. 

Indul  és  Enikőt  ígyen  szólítja  vigyázva  : 

«Halld,  Enikő,  még  egy  harcom  van  hátra;  s  magad  léssz, 

Míg  oda  vívandok  ;  jer  azért  le  s  utánam  erősen 

A  kaput  elzárjad  s  ki  ne  nyisd,  míg  fegyvereimben 

(Vigyázd  meg  jegyeit)  engem  közelíteni  nem  látsz.* 

És  az  atyát  Enikő  szomorún  kísérte  s  utószói-, 

A  hideg  ercekben  megölelte,  utána  bezárván 

A  kaput  és  remegő  léptekkel  visszaeredvén 


S  a  legrettentobb  harcot  most  kezdte,  rohanván 
Vége  fele  Káldor.   Bizton  vára  be  csapásait 
Sámsonnak  s  azalatt  ravaszul  rést  néz  vala   romlott 
Vérté  nyílásai  közt  testéhez  jutni.   Födetlen 
Tomporait  kezdé  ostromlani  s  a  csupasz  oldalt 
Vérbe  borítá  el  ;  s  mindinkább  dúl  vala  vérért 
S  a  vér  díjáért  lángolva,  s  hiába  esének 
Sámsonnak  süríí  rohanásai ;  őt  az  acélmű, 
Mint  vehetetlen  vár,  távoltartotta  s  nem  engedt 
A  kard  élének,  rést  nem  nyita  semmi  csapásra. 
S  már  érzé  sebeit  Tihamér ;  de  csatája  utóján 
Nem  csüggedve  vivott,  s  lassúdván,  őrzeni  kezdé 
Védetlen  tagait.  Káldor,  mint  aki  kaszával 
Vágni  akar  rendet  s  a  kaszát  nagy  súllyal  az  ingó 
Fűnek  ereszti,  mohón  úgy  vágya  ledönteni  Sámsont, 
S  oldalt  fegy vériből  pusztult  derekához  irányzott. 
Megrettent  a  készületet  sejdítve  s  hiúzként 
Félreszökött  Tihamér  s  a  halált  kikerülte  ;  utána 
Kardját  másodszor  megemelve  siet  vala  Káldor, 
S  hogy  diadalra  jutand,  ébredt  bizodalma;  de  hónaltt 
A  fölemelt  kar  alatt  sérté  meg  Sámson  az  űzőt  : 

níen  omlottak  ütései ;  mint  az  eső  jég 
A  vert  ház  tetején,  hangzott  szakadatlan  az  ős  kard 
Ellensége  vasán  s  tagjait  megtörte.  Kifáradt 
S  nem  víva  már  Káldor  ;  sajgó  jobbjában  az  éles 
Kard  hatalomtalanúl  maradott  s  viadalmát 
Végzé  a  győző  az  acélt  torkába  merítvén. 
Elhullott  Káldor  s  habozó  hörgéssel  akarván 
Átkos  imádságot  s  kérelmet  mondani,  elhalt 
A  gyászok  szerzője  s  kinyúlt  a  sági  fenyéren  : 

vőző  pedig  a  véres  kardot  fölemelvén  : 
«Hála  boszúálló  isten,  nagy  hála  nevednek! 
Ellenségeim  elhaltak  fene  harcban  előttem 
S  most  az  utósónak  vérét  nyújtom  föl  ;  imádlak. 
Hogy  gyászáldozatúl  feleim  nyugtára  fogadd  el> 
fgy  szólt  a  szörnyű  s  a  vérnek  csöpjei  hulltak 
Kard  vasa  széléről  ;  de  lehajlott  most  s  az  utósó 
Káldornak  testét  kezdé  megfosztani  :  «Rabló, 
Halva  se  bírd,  úgymond,  meÜyet  nem  kell  vala  bírnod 
Élve  is.  örökömet.  S  ahol  vaey,  már  neked  a  vért, 


A  sisak  ótalmat  nem  adand  ön  férgeid  ellen, 
így  pedig  a  hollók  fognak  verekedni  fölötted. 
S  kedvre  hozand,  melyet  diadalmasan  szerze,  csatájok.n 
Ezt  mondván,  leveté  megromlott  fegyvere  súlyát, 
S  visszarabolt  örökét  öltötte  magára  helyette. 
S  amint  végigment  a  sági  tenyéren  a  holdnál, 
Vállai  s  napviselő  sértetlen  melle  ragyogtak. 

Legboldogtalanabb  Enikő  kínaggodalom  közi 
Élt  azalatt  egyedül  a  roppant  várban,  eladva 
A  könyörületlen  sorstól  kétségnek,  ijesztő 
Képzelgéseknek  s  egy  hosszú  lelki  halálnak. 
A  kezdett  dolgot  feledé  s  folytatni  erőtlen, 
Éghez  imádságot  fölohajtani  nem  vaia  képes  ; 
Benn  a  néma  magány  kísérteti  csendé  riasztá, 
Künn  iszonyú  volt  a  küzdök  zajgása,  s  az  éjnek, 
Ahova  ment,  őt  legborzasztóbb  képe  követte. 
Hasztalanul  váltotta  helyét  a  gyenge  hajóként, 
Mely  lemerült  s  könnyű  fáját  nem  tudva  emelni, 
Bárhova  forduljon,  hullámmal  telt  marad  öble : 
Úgy  Enikő  nem  volt  képes  magválni  bajától ; 
Künn  és  benn  egyaránt  kínos  vala  léte.  Azonban 
A  jeladó  fegyver  föltűnt  a  vár  közelében. 
Lassan  lépdele,  gondolatok  küzdődve  agyában, 
Sámson  elé  s  a  zárt  kapunál  kis  időre  megállott. 
Kit  látván  Enikő,  Káldornak  véle  s  szivében 
Hosszú  sóhajtással  szakadott  meg  a  régi  szorongás ; 
És  csak  alig  vala  sorsának  megbírnia  képes 
Jobbra  derűlését.  Tántorgó  léptei  vitték 
A  kapuhoz  s  kezei,  hogy  azont  megnyitta,  remegtek  ; 
Majd  kebelére  omolt  a  némán  vesztegelőnek 
És  csókolta,  könnyei  hullván,  a  jéghideg  ércet, 
S  mint  halovány  bimbó  csüggött  vélt  atyja  nyakáról. 
Föllázadt  Tihamér  minden  csepp  vére ;  de  vonta 
őt  az  öröm  szárnyán  a  megcsalt  lányka  s  menet  közt 
Még  sokszor  karjára  borúit  hév  csókokat  adván, 
S  hogy  kebelét  a  könny  megtágította,  imígy  szólt  : 
«Oh  atya,  kedves  atyám,  megjöttél,  nem  vagyok  árva, 
Nem  vagyok  elhagyatott !  Legyen  áldott,  aki  megótta 
Éltedet,  a  kegyes  ég.  Enikőnek  nincs  oka  immár, 
Hogy  sírjába  kívánkozzék  :  fog  sírni  az  elhullt 

Testvérek  holtan  ;  de  az  élőt  a  szeretettel, 

Mellyet  azok  bírtak,  buzgóbban  fogja  ölelni. » 

S  még  mindig  némán  mene  Sámson  s  zaj  vala  lelkén 

S  a  vas  alatt  hangos  dobogással  nyugtalanul  vert. 

Mintha  erős  kebelét  föl  akarná  törnie,  a  szív. 

S  szólt  Enikő:  «Atya,  nincs-e  szavad,  mely  visszafelelje 

örvendéseimet  s  e  vas  fog-e  fedni  örökké, 

Mely  hidegen  fogad  és  fagya  hév  csókjaimra  sem  enged  ? 

Ah  íégy  nyugton  atyám  :  Ságon  szent  béke  lesz  ismét. 

A  viadalmaktól  elijedt  nép  visszakerűlend 

S  népes  lesz  s  elevenséggel  lakodalmas  az  ős  ház. 

Kedvesim  elhunytak,  sivatag  van  utánok  eszemben  , 

Mert  soha  testvért  már  nem  adand  nekem  a  szigorú  menny ; 

Őket  azért  soha  nem  fáradt  bánattal  utósó 

Napjaimig  keseregni  fogom  ;  de  csak  úgy  legyek  áldva. 

Mint  élőt  téged  foglak  tisztelve  szeretni. 

Kincs  leszen  életed,  azt  híven  őrizni,  szerelmes 

Foglalatosságom  s  kedvessé  tenni,  szerencsém. » 

Ekközt  a  várnak  belső  tereméhez  elértek. 

Ott  feketű  csészén  pillog  vala  hamvadozó  mécs 

S  gyenge  világa  derűt  kölcsönze  az  éji  homálynak. 

Most  Enikő  leszakasztva  magát  követője  nyakáról 

Ment,  hogy  vég  poharát  áldozza  s  ez  ünnepi  tettel. 

Hogy  még  élni  fogand,  noha  inkább  halna,  jelentse. 

És  szép  volt  a  leány  s  őtet  nem  tette  virító 

Kor,  nem  az  ifjúság,  tündérlő  kelleme  széppé, 

És  nem  a  mennyei  arc  egyedül  és  a  deli  termet ; 

Báj  ló  egy  maradóbb  szépségnek  bélyegi  által : 

Tükör  volt  a  test,  a  legszebb  lélek  alakja. 

A  halovány  bú  csak  vonzóbbá  tette,  varázsként 

Ült  az  epedt  arcon,  szeme  harmatgyöngyein,  üldve 

A  szívet  és  annak  nyugodalmát  lesve  halálra. 

Fölrettent  Tihamér  s  állt  elszörnyedve  magától 

Mint  villámtól  vert,  zivatartól  megszakatott  fa. 

A  szépség  könyvét  kinyitá  harc  sorsa  előtte 

S  olvasa  benne  nyomort,  borzasztó  tettei  bérét. 

A  jelen  és  a  múlt  harcoltak  eszében,  azoknak 

Lett  vad  honjává  s  szörnyű  eszmélete  kín  volt. 

Kín,  melynek  végét  be  nem  éré  képzeletével. 

Jött  Enikő  elszánt  fájdalmmal  az  angyali  arcon 

S  hozta  be  vég  poharát.  Tihamér,  valamint  ha  halálnak 
Álmaiból  ébredne,  merőn  felnyúla  helyében, 
S  mintha  elég  kínt  már  nem  nézett  volna  szivének, 
A  sisakot  fölütötte  fején.  Elhalva  rogyott  meg 
Szép  Enikő  e  látványon  :  képetlen  ijedség, 
Rémület  és,  mely  mint  villám  futa  által  idegjeir 
A  szörnyű  csalatás,  megtörték  teste  hatalmát, 
Megrendült  keze  a  poharat  nem  bírva  kiejté, 
Lábai  roskadtak,  szeme,  mint  a  hamva dozó  tűz, 
Bújt  pillái  alá  ;  ájultan  hulla  le,  s  kedves 
Arcaitól  a  vér  látszott  búcsúzni  örökre. 
Sámson  ijedve  rohant  az  esőhöz  s  nem  puha  karján 
Mint  kasza-vágta  virág  nyugodott  a  lányka  fehéren 
őt  a  veszni  menő  ifjú  kétségbeeséssel 
Nézte  soká  s  képes  nem  volt  mozdulni  helyéből. 
Majd  kerevetre  tévé,  s  mint  áll  szentének  előtte. 
Kit  keresett  bércen,  völgyön  bujdosva  zarándok, 
Ügy  állott  Tihamér  vas  térdit  földre  bocsátván 
A  hunyt  lányka  előtt,  s  ha  örökké  élnie  sorsa, 
Más  helyet  a  széles  földön  nem  venne  magának. 
Most   még  egyszer  az  ájult  lány  kezdette  emelni 
Szőke  fejét,  sóhajtás  jött  ajakára  s  erőtlen 
Szempillái  alól  a  rejtett  fény  kitekinte. 
S  úgy  látszék,  megszűnt  félelme,  merően  epedtek 
A  leborúltra  szemei  s  már  nem  volt  bánat  azokban. 
Ajaka  nyílt  —  gyász  rózsák  közt  így  nyildokol  a  sír  — 
S  «Meglátjuk,  Tihamér,  egymást !» így  szól  vala  halkan, 
«Éjfélben  s  éjfélek  után».  És  szózata  megszűnt, 
Mint  az  ezüst  húrnak  pengése,  ha  megszakad  és  a 
Lant  kebelét  többé  nem  hangoztatja  dalokhoz. 
Jött  a  szép  hajnal  s  Enikőt  meghűlve  találá. 
Jött  a  dél  ragyogó  sugara  :  de  színtelen  a  lány 
És  hideg  és  halovány,  mint  völgyeken  a  fuvatag  hó. 
őt  Tihamér  a  sági  mezőn  sírjába  letette 
S  mint  az  elégett  ház,  állt  szörnyű  tettei  végén. 
Múlt  a  nap  és  eljött  a  csillagsátoros  éjfél  ; 
Néma  komoly  csend  volt  körülötte  s  homálya  ködében 
Rémületes  sanyarú  képek  kápráztak  ijesztőn. 
Mindennél  sanyarúbb,  mindennél  sokkal  ijesztőbb 
Ült  Tihamér  Káldor  várában,  réme  magának, 

Réme  az  éjfélnek,  s  amint  kitekinte  merői 

S  gondolatok  nélkül,   (csak  fájdalom  ég  vala  benne) 

ím  kinyílék  halkan  könnyű  suhogással  az  ajtó 

S  szép  Enikő,  a  káldori  ház  hajadona,  belépett. 

Termete  lágy  habból  látszott  alkotva  lébe. 

Két  szeme  bájtűz,  mely  egeket  leidézne,  aranylók, 

Mint  az  arany  felhő,  voltak  hajfürtei,  arcán 

A  legszebb  fiatalságnak  rózsái  virultak. 

Szép  volt  a  lány  és  fiatalságában  igéző. 

Ah  de  hamar  kedves  ragyogása  hanyatlani  kezde  : 

Bú  foglalta  helyét  az  imént  tündökletes  arcon, 

A  szemek  ép  sugarát  könny  fárasztotta,  lehulltak 

A  ragyogó  fürtök  halovány  mellére  zavartan, 

Éktelenül  hamvadt  a  kéjtől  hajnalodott  ar<  . 

S  lassanként  fiatal  rózsái  lehervadozának. 

Végre  halói  sóhajtás  jött  a  puszta  kebelből 

S  a  gyönyörű  termet  hideg  ájúlatra  leomlott. 

Szörnyen  tűnt  e  kép  Tihamérnak,  nem  vala  képes 

Állni  tovább,  arcúi  a  földre  borúia  előle 

S  eszmélet  nélkül  gyötrődék  végig  az  éjen. 

De  valahányszor  az  éjfél  tűnt,  mindannyiszor  ifjan 

És  gyönyörűn   Enikő  jött,  hogy  hervadjon  előtte 

S  mondhatlan   nyomorúsággal  töltötte  be  lelkét. 

Őt  látá  a  róna  mezőn,  a  vári  falak  közt, 

S  mert  élvén  nyugtot  nem  lelt.  maga  ásta  magának 

A  lenyugasztó  sírt  s  befeküdt  megvárni  halálát. 

És  letűzé,  mellyel  boszuját  töltötte,  fejéhez 

A  ragyogó  kardot,  buzogányát  tette  szivére, 

Hogy  nehezen  fekügyék,  mint  a  sors  átkai,  rajta. 

Ott  is  az  elszántat  Enikő  nem  hagyta  nyugonni, 

Jött  fiatalságban  mosolyogva,  gyönyörre  csaló  kép. 

És  ült  a  feküvő  lábához,  epedtek  azonban 

Arcai  már  s  Tihamér  iszonyodva  szökött  ki  helyéből 

S  ment  mint  vad,  melynek  fekvét  fölverte  vadászeb, 

A  vadon  életnek  ment  bolygani  tömkelegében 

És  a  sági  vidék  nem  látá  őtet  azontúl. 

A  két  vár  pedig  omladozott,  bús  fészke  bagolynak. 
S  a  viharok  zordon  hárfája,  hol  a  rohanó  szél 
Nyílt  kapuk  és  ajtók  szárnyait  verdeste  falakhoz 
S  messze  süvöltő  dalt  zengett  a  puszta  határnak. 

